
Foreword 


The second annual colloquium of the Center for Hermeneutics, 
Phenomenology, and Practical Philosophy held on October 28" and 
29" 2010 at the Faculty of Philosophy and Social-Political Sciences of 
“Alexandru Ioan Cuza” University of Iasi was entitled Senses of the 
Body. This concept was understood as living body, without neglecting 
the relations between bodies in general and the human body. Here are 
the questions that inspired our proposal: how does the body reveal 
itself as such?; does it appear itself to us as any other natural body or 
in a different manner?; how do we access our own body and the body 
of the other?; how is it possible for the body to remain so far to reach, 
although in a sense it is the closest to us, in a first rank familiarity? 
The phenomenological radicalism of these incipient questions, that 
thinkers such as Husserl and Merleau Ponty reached, opens up a series 
of other radical interrogative registers. First, is there a pure experience 
of the human body that acknowledges the self in an immediate and 
absolute manner? Or, on the contrary, the way the body experiences 
itself is always mediated by something else than the body, such as the 
soul, the reason, the conscience or simply our representations, faiths 
and interpretations of the body? In other words, is it not that the body 
is exactly what we think of it and the way we value it historically? 
Then, if we accept the latter hypothesis, what are the main images and 
representations of the body as they occurred in the history of 
philosophy and at the crossroads with the history of sciences, religions 
and the history of art? Last but not least, how do we understand the 
Christian phenomenon of Incarnation which cannot be regarded as a 
mere representation of the body? 

It is often said that Western philosophy treated the body as 
something secondary which lacked value, a mere “prison of the soul”. 
In this respect, Nietzsche spoke about the “Platonism” of Western 

metaphysics showing that the depreciation of the body pertained to a 
more extended grammar of European thought, that would “invent” a 
“real world” in order to understand our world as an “apparent” one, by 
comparison. This was the starting point of the colloquium debates on a 
historical philosophical theme based on the possibility to revise the 
Nietzschean diagnosis. The thematization of a series of significant 
moments in the history of philosophy could lead to a conclusion that 
nuances Nietzsche’s thesis: the body was never completely forgotten 
or devalued; it was only regarded from a different perspective than the 
mere corporeal one or even the human one. Heidegger once wrote that 
things exist only where there is an eye to see them. The idea should 
include the body as well. But it does not tell us only of the 
phenomenological feature of the body, but also of the historicity of 
this phenomenon. The eye that sees the body is not the same in 
different historical times. 

Therefore, senses of the body means both the meanings of the 
body and the way we feel it, the bodily directions, its orientations in 
the world and last but not least its horizons and perspectives that allow 
us to understand and interpret it. 

The complex thematization of corporeality entails thinking 
about the body in relation to other phenomena: life and death, 
knowledge and understanding, sorrow and joy, asceticism and 
pleasure, eros and anxiety, conscience and the unconscious, time and 
history, space and movement, power and language and so on. Many of 
them were excellently illustrated by the selected papers that were 
presented during the colloquium. We thank the participants and the 
public for the two days of authentic philosophical dialogue. 


George Bondor 


Cuvânt înainte 


Al doilea colocviu anual al Centrului de Hermeneutică, Fe- 
nomenologie şi Filosofie practică, desfăşurat în perioada 28-29 oc- 
tombrie 2010 la Facultatea de Filosofie şi Ştiinţe Social-Politice, Uni- 
versitatea „Al.I. Cuza” din laşi, a avut tema Sensuri ale corpului. 
Acest din urmă concept a fost înţeles ca trup, sau corp viu, fără a fi 
neglijat raportul existent între corpurile în genere şi corpul uman. În- 
trebările de la care a pornit propunerea noastră au fost următoarele: 
cum se arată trupul ca atare?; ne apare el aşa cum se face prezent un 
corp oarecare dintre cele naturale, sau într-o manieră cu totul distinc- 
tă?; cum anume avem acces la propriul trup, dar şi la trupul celuilalt?; 
cum se face că trupul, deşi ne este într-un sens cel mai aproape, într-o 
familiaritate de primă instanță, ne rămâne totuşi atât de departe? Radi- 
calitatea fenomenologică a acestor întrebări incipiente, una pe care au 
atins-o gânditori precum Husserl şi Merleau Ponty, deschide alte câte- 
va registre interogative, cel puţin la fel de radicale. Mai întâi, există 
oare o experiență pură a corpului uman, una în care acesta ia cunoştin- 
tă de sine in chip imediat şi absolut? Sau, dimpotrivă, experiența de 
sine a trupului este întotdeauna mijlocită de altceva decât trupul, fie 
acest altceva sufletul, rațiunea, conştiinţa, ori pur şi simplu reprezentă- 
rile, credințele şi interpretările noastre despre trup? Altfel spus, nu 
cumva trupul este exact ceea ce credem noi despre trup, felul în care îl 
valorizăm de-a lungul istoriei? Apoi, dacă acceptăm această din urmă 
ipoteză, care sunt principalele imagini şi reprezentări ale trupului, aşa 
cum au apărut ele în istoria filosofiei, dar şi la intersecția acesteia cu 
istoria ştiinţelor, cu cea a religiilor şi cu istoria artei? Nu în ultimul 
rând, cum înțelegem fenomenul creştin al Întrupării, care nu poate fi 
privit ca o simplă reprezentare despre corp? 

S-a spus adesea că filosofia occidentală a tratat corpul drept 
ceva secundar, lipsit de valoare, o simplă „închisoare a sufletului”. În 

această privință, Nietzsche vorbea despre „platonismul” metafizicii 
apusene, arătând că deprecierea corpului, în detrimentul raţiunii, tine 
de o gramatică mai extinsă a gândirii europene, una care ar „inventa” 
o „lume adevărată” pentru a înţelege apoi lumea noastră, prin compa- 
ratie, ca una „aparentă”. Pornind de aici, colocviul a deschis o temă de 
discuţie istorico-filosofică, axată pe posibilitatea unor revizuiri ale 
diagnosticului nietzscheean. Tematizarea unor momente semnificative 
din istoria filosofiei ar putea conduce la o concluzie care nuanteaza 
teza lui Nietzsche: trupul nu a fost niciodată complet uitat, şi nici de- 
valorizat, ci doar a fost privit dintr-o altă perspectivă decât cea pur 
corporală, ba chiar din alt punct de vedere decât cel omenesc. Heideg- 
ger scria undeva că lucrurile nu sunt date decât acolo unde există ochi 
care să le vadă. Ideea ar trebui să fie valabilă şi în cazul trupului. Dar 
ea nu ne vorbeşte numai despre caracterul de fenomen al trupului, ci şi 
despre istoricitatea acestui fenomen. Ochiul prin care este văzut trupul 
nu e acelaşi de-a lungul timpului. 

Sensuri ale corpului înseamnă deci atât înțelesuri ale acestu- 
ia, cât şi felul în care simţim trupul, totodată direcțiile trupului, orien- 
tările sale în lume şi, nu în ultimul rând, orizonturile sale, perspective- 
le din care el poate fi înțeles şi interpretat. 

Tematizarea complexă a corporalitatii atrage după sine gândi- 
rea trupului în relaţie cu alte fenomene: viata şi moartea, cunoaşterea 
şi înțelegerea, suferinţa şi bucuria, asceza şi plăcerea, erosul şi angoa- 
sa, conştiinţa şi inconştientul, timpul şi istoria, spaţiul şi mişcarea, 
puterea şi limbajul, iar lista poate continua. Multe dintre acestea au 
fost excelent ilustrate de lucrările selectate şi prezentate în cadrul co- 
locviului. Pentru cele două zile de dialog filosofic autentic se cuvine 
să mulțumim atât participanților, cât şi publicului. 


George Bondor 

Trupul privit de departe 


STEFAN AFLOROAEI 
Universitatea „Al. I. Cuza” din Iasi 


Abstract. The Body Seen From a Far' 


In this study I will focus on the perspective from which Plotinus 
viewed the body and especially the living human body. For a start, I 
made reference to the distinction he drew between the two ways to 
view the corporal world: the view “from here” (from this sensitive 
world, that is, from close by) and the view “from there” (from the 
intelligible, that is, from a far). Then I made mention of several 
instances of his life in the body (transmitted by Porphyry, his 
biographer): his refusal to allow his portrait to be drawn (as image of 
the image, eidlou eidolon), also his refusal to reveal to the others his 
date and place of birth, or his kin and mother tongue, his attitude 
towards suffering, the ailments of his body and his attitude in regard 
to death, his doubts with respect to writing and leaving a manuscript 
to the others. 

I close with the idea that Plotinus, according to his metaphysical and 
eschatological data (which impose a different perspective on time and 
life), does not disregard at all life in his body. On the contrary, he 
manifests a distinct care for it, a preoccupation worthy of our attention 
today. 


Keywords: Plotinus, Porphyry, living body, life in the body, image of 


the image (eidõlou eidolon), eschatological vision, view “from there” 
or from a far, care for the living body 


' This work was supported by CNCSIS — UEFISCDI, project number 
PNII — IDEI 788 / 2008, code 2104, 2009-2011. 

I. Despre viata în trup şi grijile unui filosof 
1. Două moduri de a privi lumea trupului 


Există în scrierile lui Plotin câteva locuri unde filosoful 
ne spune în ce fel poate privi cineva propriul său trup şi lumea 
acestuia. Unul din ele se află în Enneade, I, 6, tratatul pe care 
Porfir l-a intitulat Despre frumos. Aici, distincţia la care mă voi 
referi apare deja cu destulă claritate. 

Cum spune de la bun început, „frumosul se află mai 
ales în vedere, dar şi în percepțiile auzului corespondente îmbi- 
nărilor de rostire, precum şi în muzică /.../; iar pentru cei care 
înaintează spre ceea ce este mai presus de senzație, există ocu- 
patii frumoase, acţiuni, ținute, ştiinţe /frumoase/, precum şi 
frumosul virtuţilor” (Enneade I, 6. 1}. Aşadar, pot fi socotite 
frumoase şi cele corporale. Doar că ele nu sunt frumoase prin 
ele însele, întrucât „uneori par frumoase, alteori nu”. În schimb, 
există altceva, o frumuseţe prealabilă şi nemijlocită, care face ca 
toate să apară frumoase. „Ce este această /prezenta/ care mişcă 
privirile celor care privesc, le întoarce spre ea şi îi atrage şi îi 
face să se bucure de spectacol?” De însemnătatea ei îşi poate da 
seama şi cel care se bucură de frumuseţea celor sensibile, aşa 
cum se întâmplă la un spectacol sau în viaţa obişnuită. 


* Plotin, Enneade I-I, ediţie bilingvă, traducere şi comentarii de Vasi- 
le Rus, Liliana Peculea, Alexander Baumgarten, Gabriel Chindea, 
Bucureşti, Editura IRI, 2003, pp. 183 sq. Alte referințe la scrierile 
plotiniene le voi face după: Plotin, Enneade III-IV, ediție bilingvă, 
traducere şi comentarii de Vasile Rus, Liliana Peculea, Marilena 
Vlad, Alexander Baumgarten, Gabriel Chindea, Elena Mihai, Bucu- 
reşti, Editura IRI, 2005; Plotin, Enneade VI, ediţie bilingvă, traduce- 
re şi comentarii de Vasile Rus, Liliana Peculea, Marilena Vlad, 
Cristina Andrieş, Gabriel Chindea, Alexander Baumgarten, Bucu- 
reşti, Editura IRI, 2007. 

Ceea ce este frumos în lumea celor corporale „se face 
simțit chiar de la prima privire” (|, 6. 2). Sufletul îl recunoaşte 
şi îl primeşte astfel, întrucât există o asemănare (homoidsis) 
„între frumuseţile de aici şi cele de dincolo”. Asemănarea devi- 
ne posibilă în măsura participării celor de aici la cele de dinco- 
lo. Lucrurile corporale, „de aici”, îşi primesc adevărata formă 
de la cele mai presus de ele, devenind frumoase tocmai în 
această măsură. Însă nu depăşesc regimul unor imagini, „fan- 
tasme şi umbre (eikones kai skiai)”, fără a fi cu aceasta neapărat 
condamnate. 

Cât despre frumuseţea unor îndeletniciri, ştiinţe sau vir- 
tuti, ea urmează a fi sesizată in alt mod. Căci presupune o anu- 
me pregătire şi o cale distinctă („trebuie să ne inaltam spre a le 
contempla”, având mereu în fata „cât de frumos este chipul 
dreptăţii şi al cumpătării”) (|, 6. 4). lar în fata a tot ce este fru- 
mos sufletul resimte ceva neobişnuit: „cutremurare, dulce ame- 
teala, dor, iubire şi tulburare amestecată cu plăcere”. Chiar şi in 
cazul corpurilor frumoase se poate spune „că toți le văd”, dar nu 
toţi se simt atraşi de ceea ce le face frumoase, „ci sunt /atraşi/ 
mai ales cei despre care se spune că şi iubesc”. Această atracţie 
devine pură şi deplină în cazul celui care, „abandonând în urca- 
re tot ce este străin de zeu, /ajunge/ să-l vadă singur pe cel sin- 
gur, doar prin sinea sa” (I, 6. 7). A privi într-acolo înseamnă, 
într-adevăr, un mod de privire cu totul diferit. 

De aceea, cel care doreşte să vadă frumuseţile sensibile 
ar trebui să-şi dea seama că ele sunt în definitiv „imagini, urme 
şi umbre (eikones kai ichne kai skiai)”. Şi atunci, firesc ar fi „să 
fugă spre acea frumuseţe ale cărei imagini sunt ele” (I, 6. 8). 
Altfel, dacă ar dori să retina aceste imagini „ca şi cum ar fi rea- 
le, ar semăna celui care voia să-şi prindă imaginea /chipului/ 
frumos ce plutea pe oglinda apei (precum, îmi pare, povesteşte 
un mit) şi care, aruncându-se în adâncul curentului, s-a făcut 
nevăzut”. Însă cel care doreşte să vadă „frumusețea nemijlocită” 

va trebui să procedeze altfel. Va urma exemplul lui Ulise, care, 
când nu i-a mai plăcut să rămână la vrăjitoarea Circe sau la Ca- 
lypso, unde „avea parte de desfătări ale ochilor”, a ieşit în larg, 
îndreptându-se către adevărata sa patrie. Această poveste, „plină 
de sensuri ascunse”, cum spune Plotin, este imediat lămurită. 
„Ce fel de călătorie este, deci, şi ce fel de fugă? Nu cu picioare- 
le trebuie împlinită, căci ele te poartă pretutindeni, de la un tă- 
râm la altul; nici nu trebuie să pregăteşti un atelaj cu cai sau 
vreo corabie, ci trebuie să lepezi toate aceste lucruri, să nu le 
mai priveşti şi, ca şi cum ai închide ochii, să schimbi cealaltă 
privire şi s-o trezeşti pe cea pe care toţi o au, dar puţini o folo- 
sesc”. Distincția dintre „această privire”, posibilă cu ochii tru- 
pului, şi „cealaltă privire” apare aici cu toată limpezimea. 

Cealaltă privire este, aşadar, privirea de departe. Ea iti 
oferă, cum am văzut, frumuseţea ca atare, nemijlocită, cea care 
face ca lucrurile frumoase să fie astfel. În alti termeni, iti oferă 
realul ca atare şi nu doar „imagini, urme şi umbre”. Este privi- 
rea care, odată întoarsă către lumea inteligibilă şi dedicată ei, 
priveşte dinspre această lume. Tocmai ea iti poate oferi un chip 
al adevărului în legătură cu cele existente aici. 

Privind de departe, omul căruia i se adresează Plotin are 
posibilitatea să vadă şi altceva în această lume a trupului. „Ce 


Despre această privire distinctă, cf. şi Enneade IV, 8. 4 (privirea că- 
tre cele inteligibile şi dinspre acestea îi conferă omului o a doua via- 
ta, încât „sufletele trebuie să aibă o viata dublă, anume pe cea de 
acolo şi pe cea de aici”), de asemenea, cf. V, 1. 10; V, 1. 12 (pentru 
a percepe cele superioare, „trebuie ca facultatea de percepere să fie 
şi ea întoarsă spre interior şi noi să ne concentrăm atenţia acolo”). 
Însă mai elocvente sunt în această privinţă cele spuse în Enneade I, 3. 
1-3, când vorbeşte despre prima cale de îndreptare către cele inteli- 
gibile, cale pe care se disting figura „muzicianului”, a „iubitorului” 
şi a „filosofului”. Primii doi se confruntă mult cu cele sensibile, mai 
ales omul aflat în ipostaza muzicianului. 

vede, aşadar, această privire interioară? Abia trezită, nu poate 
vedea obiectele prea strălucitoare. Sufletul însuşi trebuie să se 
deprindă să vadă mai întâi ocupațiile frumoase, apoi operele 
frumoase, nu pe cele făcute de artizani, ci pe cele săvârşite de 
cel socotiți virtuoşi. Apoi, să privească sufletul celor ce reali- 
zează operele frumoase” (I, 6. 9). 

Este cumva corpul viu al omului exclus din raza acestei 
priviri interioare? Nicidecum, întrucât sufletul însuşi este legat 
de acest corp, „de care se preocupă şi pe care îl suportă cât poa- 
te, precum /se îngrijeşte/ muzicianul de liră pe cât o poate fo- 
losi”. Analogia dintre corpul viu şi lira unui muzician este eloc- 
ventă în acest loc. Vine timpul când muzicianul nu mai poate 
să-şi folosească lira la care a cântat o viata întreagă. Ce se în- 
tâmplă atunci? „Dacă nu poate, o va schimba cu alta sau va re- 
nunta la folosirea ei şi va părăsi activitatea care tine de ea, şi va 
avea o altă ocupaţie ce nu are nevoie de liră. El o va privi un 
timp indiferent, zăcând /lângă el/, pentru că /acum/ cântă fara 
instrument, deşi el nu-i fusese dat degeaba la început, căci de 
multe ori i-a fost de folos”. Cele spuse aici de Plotin sunt abso- 
lut remarcabile, însă, spre a fi înţelese, e nevoie să-ţi reaminteşti 
câteva supozitii de fond ale metafizicii şi eschatologiei sale. 
Altfel, unele enunturi ne apar fie cu totul stranii, fie incompre- 
hensibile, de exemplu cele care vorbesc despre posibilitatea de 
a-ţi schimba trupul dat cu un altul, sau de a renunţa la folosirea 
lui, eventual de a-l privi ca şi cum ti-ar fi complet străin, 
exprimându-te în continuare fără a-l solicita în vreun fel“. Să 


* În legătură cu acest admirabil pasaj, Pierre Hadot va spune că, alături 
de o imagine tradițională, Plotin ne oferă şi ceva cât se poate de per- 
sonal. „Cât de bine exprimă el blandetea adâncă a lui Plotin! Nici 
urmă de înverşunare împotriva trupului care îl face să sufere, care s- 
a stricat şi de care se va lepăda cât de curând! În scurtă vreme, nu va 
mai rămâne nimic din el. În scurtă vreme, Plotin va şti să cânte fără 
instrument” (Pierre Hadot, Plotin sau simplitatea privirii, traducere 

reținem, deocamdată, că trupul nu ne-a fost dat totuşi degeaba. 
E firesc aşadar să te îngrijeşti continuu de starea lui, cel puţin 
pentru această viata. lar privirea de departe asupra celor trupesti 
nu înseamnă deloc dispretuirea lor, nici ignorarea lor, ca şi cum 
nu ne-ar fi de nici un folos. 

Exact această din urmă idee o voi avea în atenţie în cele 
ce urmează. Contrar unei opinii comune, filosofia plotiniană nu 
cultivă imaginea trupului viu ca simplă „pedeapsă”, „închisoare 
a sufletului” sau „exil” în această lume. Mai întâi, însă, doresc 
să readuc în față câteva secvenţe din viata în trup a lui Plotin, ca 
apoi să fac, sub o formă simplă, câteva comentarii cu privire la ele. 


2. Chipul pictat — o imagine a imaginii 


Să amintesc, pentru început, ceea ce ne spune Porfir 
despre viaţa în trup a maestrului său. Chiar din primele rânduri 
ne lasă a înţelege că Plotin nu era un om obişnuit. Înainte de 
toate, atitudinea sa fata de propriul trup nu era deloc obişnuită. 
Pur şi simplu, „părea că se ruşinează fiindcă /trebuia să vietu- 
iască/ în trup”. Este şi motivul pentru care „nu suporta să vor- 
bească nici despre neamul său, nici despre părinţi, nici despre 
locul său de obârşie” (1). Despre toate acestea, neam, părinţi şi 
loc de proveniență, prea puţine au ajuns să ne fie cunoscute. 


de Laurenţiu Zoicaş, prefaţă de Cristian Badilita, Iasi, Editura Poli- 
rom, 1998, p. 182). 

> Porphyrios, Viaţa lui Pitagora. Viaţa lui Plotin, traducere de Adelina 
Piatkowski, Cristian Bădiliţă şi Cristian Gaspar, Iasi, Editura Poli- 
rom, 1998, pp. 123 sq. Voi indica în continuare în text, cu cifre între 
paranteze, fragmentul din care am preluat spusele biografului. În 
acelaşi sens am folosit şi Plotin, Enneada I, 6: Tratatul despre fru- 
mos, urmat de Viaţa lui Plotin si ordinea scrierilor acestuia de Por- 
fir, ediție bilingvă, traducere de Vasile Rus, Bucureşti, Editura 
Antaios, 2000. 


18 


Sensuri ale corpului 


Mai mult decât atât, Plotin nu-şi cultivă în nici un fel 
imaginea exterioară, nu acceptă să fie adulat de către discipoli şi 
refuză explicit să 1 se facă portretul. Căci, aşa cum adaugă bio- 
graful său, „i se părea nevrednic să pozeze unui pictor sau unui 
sculptor, încât i-a şi spus lui Amelios /un fidel discipol/, care tot 
stăruia pe lângă el ca să îngăduie a i se zugrăvi chipul: Nu-i oare 
de ajuns că port chipul /eidolon/ acesta în care m-a încătuşat 
natura /physis/? Ai vrea, pe deasupra, să cred că imaginea lui 
/eiddlou eidolon/ e mai trainică decât el şi să o las în urma mea 
de parcă ar fi ceva cu adevărat vrednic de privit”. Într-adevăr, 
îi era de ajuns un singur chip, cel pe care natura (physis) i l-a 
rezervat pentru o întreagă viata. Acest chip văzut avea pentru el 
semnificaţia unei imagini a sufletului, exprima deja o legătură 
sau un văl al sufletului. În acest caz, portretul, ca imagine a 
imaginii (eiddlou eidolon), nu ar fi fost decât o legătură în plus. 

Să revin la isprava lui Amelios, cel care dorea totuşi să 
aibă portretul maestrului său. Aparent mai putin convins de in- 
suficiența unei „imagini a imaginii”, el a găsit o soluţie la refu- 
zul lui Plotin. Cum unul din cei mai buni pictori ai vremii, 
Karterios, era prietenul său, „l-a adus pe acesta la întrunirile 
şcolii — căci oricine dorea să participe era îngăduit — /şi l-a în- 
drumat ca/ studiindu-l cu toată luarea aminte pe Plotin, să cu- 
leagă cele mai sugestive infatisari ale acestuia” (1). Cu imagi- 
nea păstrată în minte, pictorul a schiţat apoi portretul lui Plotin, 
aducându-l cât mai aproape de chipul real şi viu al filosofului. 
Nu a ieşit cu aceasta din lanţul imaginilor, căci fiecare lucru, pe 


° În traducerea lui Vasile Rus, spusele lui Plotin apar astfel: „Pesemne 
că nu ajunge să purtăm imaginea cu care firea ne-a învăluit 
/sufletul/, ba mai şi socoti că trebuie să îngăduim a lăsa şi o imagine 
a imaginii, una mai durabilă, ca şi cum /ar fi/, de bună seamă, unul 
dintre lucrurile vrednice de contemplat?” (Plotin, Enneada I, 6: Tra- 
tatul despre frumos, urmat de Viaţa lui Plotin şi ordinea scrierilor 
acestuia de Porfir, ed. cit., p. 45). 

treapta sa de existență, este o imagine a celui spre care tinde. 
Dar, ca pictor, Karterios a căutat să obţină cel puţin o imagine 
cât mai vie a chipului din faţa sa. 


3. Lumea secundară a vieţii mundane 


Din aceleaşi motive, Plotin n-a dezvăluit nimănui ziua 
sau luna în care s-a născut, nici locul naşterii. A procedat astfel 
şi dintr-o altă pricină, că „nu găsea cu cale să aducă cineva jert- 
fe sau să dea vreun ospăț în cinstea lor, desi el însuşi, în zilele 
când tradiția spunea că se născuseră Platon şi Socrate, aducea 
jertfe şi oferea un banchet prietenilor” (2). Unii dintre cei apro- 
piati ştiau, fireşte, că s-a născut la Lycopolis, în Egipt, probabil 
în anul 205. Doar că acest lucru părea să fie lipsit de importanță 
în comunitatea sa filosofică. Socrate şi Platon în schimb, deve- 
niti între timp nume emblematice, justificau unele sacrificii in 
amintirea lor. 

O dată cu proveniența locală a omului, insignifiante de- 
veneau şi limba gentilică sau numele propriu preluat din această 
limbă. Unul dintre discipolii lui Plotin se numea Amelios, fiind 
de loc din Etruria. Numele său adevărat era de fapt 
Gentiliannos, doar că nu amintea nimic filosofic prin felul în 
care suna acest nume în urechile celorlalți. Plotin prefera să-i 
spună Amerios, „cu r, căci, spunea el, e mai potrivit să-şi ia 
numele de la amereia, ,neimpartire’, decât de la améleia, ,nepa- 
sare, neingrijire’” (7). Dorinţa lui Plotin de a se detaşa de lumea 
sensibilă şi de grijile ei tine de o preocupare constantă de sine. 
Această preocupare este evidentă şi în cazul unor discipoli ai 
săi, precum Rogatianos, dat mereu ca „pildă bună celor care se 
indeletniceau cu filosofia”. Exercitiul detaşării de servitutile 


7 „Tot din Senat venea si Rogatianus, care ajunsese atât de departe pe 
calea renunțării la viata lumească (apostrophes tou biou), încât se 

vieții obişnuite a luat, pentru Rogatianos, forma unei adevărate 
convertiri. 

Între timp, Plotin a avut viziunea unei cetăţi cu totul di- 
ferite, un fel de „oraş al filosofilor”, cum ar fi existat odată in 
Campania, ajuns însă pe vremea sa în ruină. În noul oraş, ce s-ar 
fi numit Platonopolis şi unde ar fi dorit să se retragă împreună 
cu prietenii săi, urmau să se folosească de legile şi învățătura lui 
Platon (12). Ideea nu s-a putut realiza, probabil din cauza resen- 
timentelor unor oameni din anturajul împăratului. Cetatea dorită 
era însă prefigurată de comunitatea restrânsă a celor care se ini- 
tiau într-un mod nou de a-şi duce propria viata. 


4. incercari de limita ale trupului 


Este ştiut că Plotin a cunoscut in dese rânduri boala şi 
suferinţa. Spre sfârşitul vieţii a suferit de o boală cu adevărat 
cumplită, identificată uneori cu tuberculoza pulmonară, alteori 
cu lepra, exact cea cu care Dumnezeu l-a încercat pe dreptul 
Iov. Suferințele mari pe care le indura nu l-au determinat totuşi 
să accepte unele remedii cunoscute atunci, căci n-ar fi fost 


lipsi de avere, îşi eliberă toți sclavii, lepădându-se chiar şi de rangul 
său. Tocmai când trebuia să se infatiseze pentru prima dată în lume 
în calitate de pretor, iar lictorii se infiintasera deja la el, n-a vrut să 
iasă şi nici să mai audă vreodată de funcție. Ba încă a preferat să nu 
mai locuiască nici în propria casă, ci se ducea pe la rude şi prieteni 
să doarmă şi să mănânce (de altfel nu mânca decât o dată la două zi- 
le). Ca urmare a atâtor renuntari şi a nepăsării sale fata de cele nece- 
sare traiului, el, care suferea atât de rău de podagră, încât trebuiau 
să-l poarte în lectică, îşi recăpătă curând sănătatea, iar mâinile, pe 
care înainte nici nu putea măcar să şi le desfacă, slujeau mai abitir 
decât mestesugarilor ce-şi câştigă traiul de pe urma lor” (Viaţa lui 
Plotin, 7). 

demn de un om în vârstă ca el“. Faptul acesta a avut urmări des- 
tul de grave. Izbucnind în cetate o molimă, probabil ciuma, cei 
care se ocupau cu masaje au murit, încât s-a lipsit şi de acest 
ultim lucru. „La puţină vreme angina îl lovi cu sălbăticie /.../, 
glasul lui cel răsunător şi-a pierdut puterea, răguşind de tot, ve- 
derea i s-a tulburat, iar mâinile şi picioarele i s-au umplut de 
pustule”. Analogia cu personajul biblic pare să mai suporte un 
mic pas: „cum prietenii se fereau să-l mai întâlnească, fiindcă el 
avea obiceiul să-i salute sărutându-i pe gură, a plecat din oraş şi, 
ducându-se în Campania, s-a aşezat pe moşia lui Zethos, un mai 
vechi prieten de-al său, care murise” (2). 

Aşadar, trupul trebuie privit cu destulă înţelegere şi se- 
ninătate, într-o lumină firească. Căci există şi un trup care îndu- 
ră, răscolit de latura inferioară a sufletului, cu dorinţele şi dis- 
poziţiile sale greu de stăpânit (|, 2. 5). El suportă, ca şi sufletul, 
excesele la care poate conduce legătura sa contingentă cu „su- 
fletul inferior”, vegetativ. 

Trupul se poate supune sufletului, cel puţin atunci când 
se apără sau când caută vindecare. S-a spus despre Plotin, în 
acest sens, că reuşea uneori să aibă o putere neobişnuită asupra 
trupului propriu. Mai mult chiar, el izbutea uşor să extindă 
această putere şi asupra trupului celorlalţi. Unul dintre adversa- 
rii sai, Olympios din Alexandria, care se voia cel dintâi în ale 
filosofiei, a încercat să atragă asupra lui Plotin, prin magie, in- 
fluenta negativă a astrelor. Dar a constatat că efectele faptei sale 
se întorc asupra sa, ceea ce l-a determinat să renunțe şi să le 
vorbească atunci prietenilor săi despre puterea sufletului lui 
Plotin (Viaţa lui Plotin, 10). 

Există, în definitiv, acel trup în care ne refugiem când 
suntem singuri şi în dificultate. Sau atunci când ne retragem 
singuri, ca într-o casă ridicată cu mult meşteşug şi care, până va 


8 Pierre Hadot, Plotin sau simplitatea privirii, ed. cit., p. 179. 


22 


Sensuri ale corpului 


fi părăsită, trebuie acceptată ca atare (II, 9. 13). La limită, există 
trupul care moare, mai singur atunci probabil ca oricând. 

Moartea l-a găsit pe Plotin aşteptându-şi discipolii ple- 
cati departe. Cel care a sosit ultimul, Eustochios, nu a venit to- 
tuşi prea târziu, căci Plotin i-ar fi spus: „Pe tine te aşteptam /”. 
A mai spus atunci că se străduia să ridice divinul din om la di- 
vinitatea din univers. Semnificaţia acestor cuvinte pare s-o fi 
oferit singur mai înainte’. După ce a spus ultimul cuvânt, „un 
şarpe s-a strecurat de sub patul unde zăcea el şi, străbătând în- 
căperea, a trecut într-o gaură din zid, /iar el/ şi-a dat ultima su- 
flare” (2). Avea atunci, după spusele lui Eustochios, şaizeci şi 
şase de ani. Privită de Plotin cu destulă seninătate, moartea a 
reprezentat soluţia firească în dorinţa despărțirii sufletului de 
trup. Dacă dăm crezare celor din apropierea sa, unele exerciţii şi 
practici incluse în modul său de viata au pregătit aceasta despar- 
tire. Până şi schimbarea frecventă a locului în care a trăit prefi- 
gura, în parte, proba finală, căci adevărata casă a omului nu 
poate fi decât acolo unde sufletul său se simte liber. 


5. Excese care împovărează viata trupului 


Plotin nu avea motive să desconsidere trupul, nici să-l 
socotească prin el însuşi o sursă a răului. Nu oricând trupul poa- 
te fi văzut ca o simplă închisoare sau o pedeapsă. Însă ştie bine 
că trupul manifestă fie unele deficienţe, fie, în alte cazuri, unele 
excese. Acestea din urmă îl împovărează enorm şi îl atrag cu 
putere spre ele (I, 4. 14). 

De exemplu, excesul de vitalitate. Ne poate surprinde 
observaţia, fină de altfel, că omul suferă din cauza excesului de 


” Plotin, Enneade VI, 5. 1, unde se spune că sufletul omenesc îşi află 
adevărata sa linişte în unirea deplină cu divinitatea unică şi aceeaşi 
pretutindeni. 


23 


Sensuri ale corpului 


vitalitate (I, 4. 14). Însă un astfel de exces poate oricând genera 
sentimentul că omului îi stă totul în putere. Este ceea ce ar atra- 
ge după sine destule servituti şi iluzii. „Omul care aparține 
/acestei lumi ar vrea/ să fie frumos şi înalt şi bogat şi conducă- 
tor al tuturor oamenilor, dacă aparţine acestui loc, şi nu trebuie 
invidiat pentru acestea”. Doar că, spune în prealabil, „sigur feri- 
cirea nu este grandoarea şi vigoarea trupului” (I, 4. 14). 

La fel se întâmplă şi cu excesul de frumuseţe, mai ales 
când trupul expune prea insistent frumuseţea sa. Câtă vreme 
este viu şi dorit, trupul ne apare frumos, dar dacă este doar fru- 
mos, adică blocat în propria sa frumuseţe, el trezeşte până la 
urmă teamă. Ca tot ce este excesiv, provoacă atunci un gen de 
„plăcere amestecată cu durere” (V, 5. 12). 

Sau, în alte situaţii, excesul de iubire trupească. Trupul 
poate să cadă prizonier, ca şi sufletul, atunci când iubirea îl po- 
sedă şi-l inlantuie cu totul. Cei vechi vorbeau în dese rânduri, pe 
urmele dialogului Symposion, de două chipuri ale iubirii, o iubi- 
re ce eliberează şi o alta ce farmeca şi inlantuie. Aceasta din 
urmă este în stare să supună cu violență totul. Alături de o 
Afrodită cerească lucrează mereu şi una pământească, cea din 
urmă ajungând mai lesne să domine. Magia pe care aceasta o 
exercită este terifiantă, similară celei a puterilor primare ale na- 
turii. Însă, în lumea trupului, iubirea poate fi furată de altcineva 
(VI, 7. 31); este suficient să pierzi făptura iubită şi întreaga iubi- 
re este pierdută!. Iar cel care o fură nu ştie că de fapt ceea ce 
fură „trece şi se duce”, exact aşa cum a şi apărut in fata sa. 

Este cumva posibil şi un exces de asceză sau de medita- 


' La Boethius, adevăratul fur îl reprezintă de fapt moartea însăşi, cea 
care, atunci când fură ceva, o face în chip definitiv, cu ea sfârşind 
tot ce e întâmplător în viata omului (Boethius, Mângăierile filosofi- 
ei, traducere şi note de David Popescu, Bucureşti, Casa Şcoalelor, 
1943, p. 55). 

tie? Aşa s-ar fi întâmplat în cazul discipolului său Porfir, nesi- 
gur pe sine, cel care, după şase ani de straduinta în preajma ma- 
estrului, îşi simte trupul obosit şi sufletul cuprins de tristeţe. 
Este atunci îndemnat de Plotin să plece departe pentru o vreme, 
să călătorească mult şi să se gândească la alte lucruri, ca astfel 
să-şi vindece o boală ce semăna cu melancolia. Să-l ascultăm pe 
Porfir mărturisind singur această întâmplare. „Şi pe mine, Por- 
fir, m-a simţit odată, pe când chibzuiam să-mi pun capăt zilelor; 
brusc a apărut lângă mine, în casa unde mă aflam, şi-mi zise că 
dorinţa aceea nu vine din cugetul minţii, ci dintr-o boală melan- 
colică. Apoi m-a sfătuit să plec /într-o călătorie/. Iar eu, dându-i 
ascultare, am plecat în Sicilia, căci auzisem de un om 
preavrednic de laudă, pe nume Probus, ce locuia în apropiere de 
Lilybeum. Astfel am putut îndepărta de la mine dorința 
/sinuciderii/, dar, pe de altă parte, peregrinarea m-a împiedicat 
să fiu alături de Plotin până la moartea sa” (Viața lui Plotin, 
11). 


'' Comentariul lui Pierre Hadot este iarăşi excelent prin firescul intui- 
tiilor sale. „Prețioasă anecdotă! Discipolul trece printr-o criză spiri- 
tuală gravă: Plotin repetă întruna că omul trebuie să se despartă de 
trup; de ce atunci să n-o facă în mod voluntar şi fizic, odată pentru 
totdeauna, de ce să nu plece de aici, când trupul şi viaţa îl apasă? N- 
au spus stoicii că înțeleptul e liber să plece din lumea aceasta când 
doreşte? Şi ce surpriză să vezi că, tocmai când te muncesc astfel de 
gânduri negre, Plotin vine la tine şi-ţi spune: „Lucrul la care te gân- 
deşti nu izvorăşte din spirit, ci din trup; da, stai prost cu fierea!’ Ce 
surpriză să constati că ti-au fost ghicite cele mai adânci gânduri, ce 
surpriză să afli că nu e grav şi să auzi că ti se propune un leac atât de 
simplu! Şi totuşi acest leac iti dă peste cap întreaga existență. De şa- 
se ani te străduieşti să fii primul la şcoală, faci un efort permanent 
de căutare intensă, de asceză şi de meditaţie. lar maestrul vine şi te 
trimite departe de el, „să iei aer’” (Pierre Hadot, Plotin sau simplita- 
tea privirii, ed. cit., pp. 167-168). 

Alte excese, aşa cum le înțelege Plotin, sunt ,,indraznea- 
la (tolma), naşterea şi alteritatea primă, ca şi dorinţa de a-şi 
aparține” (V, 1. 1). Îndrăzneala aduce în joc o tendință indefini- 
tă, încât conduce la despărţirea de adevărata sursă a vieţii. La 
fel individuatia, când devine indeterminată, sau diferenţa care se 
potenteaza la nesfârşit. De fiecare dată este vorba de o indepen- 
denta ce duce la separație şi nu la regăsirea celor originare (,,Or, 
arătându-se bucuroase de independenţă, folosindu-se prea mult 
de propria mişcare, alergând într-o /directie/ opusă şi 
îndepărtându-se cât s-a putut /de sursa lor/, ele nu au mai ştiut 
nici măcar că provin de acolo”). Sufletele care suportă astfel de 
excese ajung să uite adevărata lor proveniență şi, astfel, să se 
ignore pe ele însele în ceea ce au propriu. 

Există şi excese care nu privesc nemijlocit viata trupu- 
lui, însă o afectează, căci vin din unele reflexe sau ambiţii ale 
sufletului. În acest fel apare excesul de reflecţie, propriu acelei 
gândiri căreia îi place să observe totul. Aşa se întâmplă, de 
exemplu, atunci când scrii şi te gândeşti că scrii (nu neapărat la 
ce scrii, ci la simplul fapt de a scrie), sau când eşti curajos şi te 
gândeşti imediat că eşti curajos, când studiezi ceva şi te gân- 
deşti că studiezi etc. „Căci acela care studiază nu trebuie neapă- 
rat să ştie că studiază, mai ales când studiază cu o foarte mare 
concentrare; nici curajosul /nu trebuie să ştie că este curajos/ 
când este curajos şi acţionează conform curajului, şi mii de alte 
/exemple/” (I, 4. 10). De ce însă acela care citeşte sau studiază 
nu ar tebui să ştie că studiază? Răspunsul lui Plotin pare să pri- 
vească o limită reală a gândirii, anume că aceasta dedublează şi, 
astfel, măreşte distanţa de ceea ce se arată în unitatea sa. Într-o 
astfel de situaţie, intensitatea celor săvârşite scade mult. Faptul 
ar putea fi estompat prin suspendarea spontană a conştiinţei re- 
flexive. Când omul făptuieşte ceva, firesc ar fi să se lase absor- 
bit cu totul de ceea ce face, fie şi pentru câteva clipe, ca şi cum 
s-ar preda frumuseții simple şi gratuite a acelei fapte. 

Până şi ceea ce s-a numit „drumul în sus” — sau tocmai 
acesta înainte de toate — poate deveni fără măsură. Plotin va 
spune că fiecare trebuie să se înalțe atât „cât îi permite natura 
umană să se înalțe, şi să înţeleagă că este loc şi pentru alții ală- 
turi de zeu, fără a se plasa doar pe sine alături de acesta” (II, 9. 
9). Altfel, lăsându-te în voia orgoliului sau a îndrăznelii, poţi să 
cazi în afară („a depăşi intelectul /nous/ înseamnă a cădea deja 
în afara lui”). Sunt realmente subtile astfel de analize, mai ales 
când este vorba despre forme neaşteptate de exces, precum cel 
de meditaţie şi asceză, sau cel care priveşte însuşi efortul ana- 
gogic al unui om. 


6. Scrierea ca trup al vorbirii 


Dorinţa detaşării de ceea ce este supus timpului nu se 
opreşte însă aici, căci trupul cunoaşte şi alte moduri de prezență. 
Am văzut deja că portretul unui chip reprezintă — fata de chipul 
viu — un analogon al trupului. La fel însă şi cuvântul rostit fata 
de cuvântul interior, cele scrise fata de vorbire, manuscrisul tre- 
cut în mâna celor străini fata de epistola trimisă unui prieten. 

Cum este afectat de exterioritate, scrisul va fi tot timpul 
suspectat de o existenţă precară sau secundă. Astfel că, după ce 
a venit la Roma, pe când avea patruzeci de ani, Plotin a încheiat 
o înțelegere cu Herennios şi Origenes (altul decât apologetul 
creştin) ca să nu dezvăluie ceva din învăţăturile expuse de 
Ammonios. Acest lucru însemna, printre altele, să nu lase nimic 
în scris din acele învățături, ştiindu-se bine că nici Ammonios 
nu a lăsat nici o scriere. Primul care a încălcat înţelegerea a fost 
Herennios, o va încălca apoi şi Origenes. Plotin a reuşit să res- 
pecte această înțelegere timp de zece ani impliniti, deşi avea un 
auditoriu numeros care-l solicita mult. Apoi, probabil la îndem- 
nul lui Porfir şi Amelios, începe să scrie (5). Mai întâi scrie 
doar pentru câţiva apropiaţi, fără să pună titluri scrierilor sale şi 

fără să permită uşor copierea lor, lucru care însă va fi tot mai 
greu de supravegheat. Scrie în grabă şi fără să revadă ceea ce a 
scris. Cum spune Porfir, după ce termina de scris, „nu suporta 
să-şi copieze încă o dată textul; /.../nici măcar nu ajungea să-l 
citească o singură dată de la cap la coadă, fiindcă vederea nu-i 
dădea nici un sprijin de lectură” (8). 

Probabil din aceeaşi cauză, a neîncrederii sale în cele 
scrise, nu-şi compunea subiectele scriind, ci doar în minte. 
„Acest fel /de a scrie/, care ne uimea pe toţi, şi l-a păstrat până 
la moarte: după ce, cugetând în sine, îşi limpezea gândul de la 
un capăt la altul, aşternea în scris cele cugetate, închegând atât 
de uşor ceea ce orânduise mai înainte în minte, încât ai fi zis că 
nu face decât să copieze dintr-o carte” (8). 

În aceste consemnări ale biografului, se descoperă ima- 
ginea scrierii ca viață sensibilă şi precară a vorbirii. Cărţile lui 
Plotin par să refacă în plan simbolic viata propriului trup. Căci 
pe unele le-a scris mai timpuriu, pe altele la maturitate, cu mai 
multă forţă a sufletului şi, în fine, pe unele în anii târzii, cand 
trupul îi era istovit. Acest lucru devine vizibil în economia scri- 
erilor. „Primele douăzeci şi unu /de tratate/ sunt mai uşoare, 
nevadind încă adevărata măsură a puterii sale; cele /douazeci şi 
patru/ alcătuite în perioada de mijloc îi dezvăluie deplina înflo- 
rire a vigorii /.../; cât priveşte ultimele nouă, ele au fost scrise pe 
când puterile îi slăbeau /.../” (6). 


II. Câteva referinţe la metafizica plotiniană 
7. Despre ce este demn de a fi privit 
Revin la ceea ce afirmă Plotin despre portretul unui om, 


anume că nu înseamnă decât o imagine a imaginii. Ne amintim 
ce-i răspunde lui Amelios, discipolul său: „Nu-i oare de ajuns 


28 


Sensuri ale corpului 


că port chipul /eidolon/ acesta în care m-a încătuşat natura 
/physis/? Ai vrea, pe deasupra, să cred că imaginea lui /eiddlou 
eidolon/ e mai trainică decât el şi să o las în urma mea de parcă 
ar fi ceva cu adevărat vrednic de privit!” (Viaţa lui Plotin, 1). 
Ideea ca atare îşi are sursa, cum stim, în scrierile lui 
Platon. Un loc bine cunoscut este, de exemplu, cel din Republi- 
ca, 596 e — 598 c, unde se discută şi despre lucrarea pictorului. 
Ea abreviază excelent atât metafizica platoniciană, la care revi- 
ne Plotin, cât şi diferenţa ce o aduce acesta din urmă cu invata- 
tura sa. Amintesc doar că termenul folosit acolo cu sensul de 
imagine este eikon. Imaginea pictată ne aduce în fata „ceea ce 
pare în felul în care pare” şi nu „ceea ce este în felul în care este” 
(598 a-b)”. Ea apare ca o imagine a imaginii, „vine în al treilea 
rând” (597 e), ca şi în cazul celor descrise într-o dramă. Cele 
pictate de un pictor „sunt aparente, nu există în realitate” (tra- 
ducere de Andrei Cornea, 1986). Pictura este judecată prin ra- 
portare la ideea originară a unui lucru, eidos-ul său. De fapt, 
pictura este o imitație a unei imitații, o imitație a unui lucru şi 
nu a ideii originare. Dacă ar picta un meşter anume, pictorul nu 
ne-ar oferi însăşi fiinţa sa originară, căci nu se poate substitui 
zeilor. Nu ne-ar oferi nici meşterul la lucru, in carne şi oase. 
Ceea ce ne-ar aduce în fata ochilor ar fi o imagine (eikon) a unei 
imagini. Pe de altă parte, pictorul poate picta figura unui meşter 
fără să aibă habar de meseria acestuia (598 e). Meşterul său pic- 


'? Plotin utilizează, cum este ştiut, diferiţi termeni cu sensul de imagi- 
ne, reprezentare sau imitație: eídolon (imagine în genere, reprezen- 
tare: I, 6. 3; II, 4. 5; II, 6. 7; II, 6. 18; II, 9. 3; V,2. 1), eikon (chip, 
copie sau reflexie: I, 8. 3; V, 1. 3; V, 1. 6-7; V, 8. 12), phantasma 
(închipuire, plăsmuire sau fantasmă: II, 4. 5; III, 9. 3; V, 2. 1), 
mimema (imitație: I, 2. 2), âgalma (icoană, statuie: V, 1. 6). În unele 
situaţii, aceşti termeni sunt folosiţi ca sinonimi. Contextul de care 
tine un enunţ şi viziunea de ansamblu pot orienta către semnificaţia 
fiecărui termen în parte. 

tat este „neadevărat” nu în sensul că nu este un meşter viu care 
îşi face meseria, ci în sensul că pictorului îi este străină meseria 
acelui om pe care l-a pictat. 

Plotin nu are cum să nu se întrebe, de pildă, ce anume 
vede cel care în fata sa are un portret. Este oare pregătit să vadă 
şi altceva decât acel lucru simplu, în neutralitatea sa primară? 
Firesc ar fi, sugerează Plotin, să vadă acolo ceva mai mult, „o 
imagine a ceva de sus”. Ar vedea în acest fel imaginea unei 
frumuseți aparte, ce poate trezi în sufletul omului dorinţa de-a o 
regăsi. „Într-adevăr, nici cei care privesc cu ochii lor în tablouri 
/imaginile/ artei nu văd la fel aceleaşi lucruri, ci, când sesizează 
o imagine a ceva de sus, ei simt un fel de tulburare şi ajung la 
amintirea ființei adevărate: din această afectare se şi stârneşte 
dragostea. Astfel, cel care vede imaginea frumuseții bine întipărită 
pe chip va fi transportat sus, pe când un altul, încet la minte, nu 
va fi mişcat spre nimic altceva /.../. El nu a reflectat, aşadar, la 
cele sensibile şi nici nu a cunoscut cele inteligibile” (II, 9. 16). 
A reflecta la cele sensibile înseamnă a sesiza, într-o privinţă, 
însăşi viata celor inteligibile, viata din care ele însele provin. 

În ceea ce priveşte adevăratul portret, acesta se obţine 
prin cultivarea constantă a virtuţilor. Înseamnă modelarea trep- 
tată a unui chip nou, pe măsură ce sunt îndepărtate excesele pu- 
tin câte putin. „Cum ai putea, aşadar, vedea ce frumuseţe cu- 
prinde un suflet virtuos? Revino asupra ta şi priveşte-te şi, dacă 
nu te vezi frumos încă, precum făuritorul unei statui care trebuie 
să devină frumoasă elimină o parte, după ce a subtiat o alta, aici 
a șlefuit, dincolo a curăţat, până când s-a ivit un chip frumos pe 
statuie, aşa şi tu elimină câte sunt de prisos şi îndreaptă câte 
sunt strâmbe, câte sunt întunecate, curatindu-le, fă-le să fie stră- 
lucitoare /.../” (I, 6. 9). O astfel de artă, contemplativă, priveşte 
de fapt întreaga viaţă a cuiva anume. 

Desigur, metafizica lui Platon poate explica, până la un 

punct, refuzul cuiva de a i se zugrăvi chipul”. Însă Plotin orien- 
tează întreaga discuție către acei termeni ce aduc în atenţie o 
soteriologie distinctă. Importă în ultimă instanţă ceea ce te face 
„purtat spre cele de sus”, cum singur scrie. 

Isi pune astfel problema a ceea ce este „cu adevărat 
vrednic de a fi privit”, aşa cum face în răspunsul către Amelios, 
invocat mai sus. Există cel puţin două situații când omul se în- 
depărtează de ceva „cu adevărat vrednic de a fi privit”. Face 
acest lucru atunci când privirea îi este atrasă şi stăpânită de cele 
sensibile, ca şi cum în afară de acestea nu ar mai exista nimic. 
La fel se întâmplă însă şi atunci când omul dispretuieste com- 
plet lumea sensibilă. În ambele cazuri, ajunge să-i multiplice 
fără sens formele şi întruchipările. Se lasă astfel în voia unor 
teribile excese, de unde nenumărate iluzii și căderi. 


8. Nimic din cele create nu trebuie disprețuit 


Cele două atitudini ar fi luat, între timp, forme doctrina- 
re (II, 9. 15). Una din ele „face un scop /de atins/ din plăcerea 
corpului”, socotind doar ce e dezirabil pentru fiecare în parte. 


15 Acest refuz are, în epocă, şi alte motivații. „Episodul /din Faptele 
apocrife ale lui Ioan/ se termină cu un discurs filosofic al apostolu- 
lui. Decât să fi pierdut vremea să picteze un mort (adică un trup) cu 
nişte culori moarte, Lycomedes /un convertit la credinţa creştină, ca- 
re a cerut unui pictor să-i aducă portretul lui loan/ ar fi facut mai bi- 
ne să-şi fi pictat sufletul cu acele culori vii şi adevărate care sunt 
virtuțile creştine (de la credință şi până la vrednicie). În 
Apophtegmata Laconica 79, 215 A, Plutarh aminteşte cazul regelui 
spartan Agesilas, care nu s-a lăsat reprezentat /.../ din dispreț fata de 
artişti /.../. loan (asemeni tuturor sfinţilor creştini, de la Antonie pâ- 
nă la Teodor din Sykeon) se teme că, lăsându-se pictat (sau, în cazul 
lui Antonie, mumificat), favorizează idolatria” (Cristian Badilita, 
„Note” la Porphyrios, Viaţa lui Pitagora. Viaţa lui Plotin, ed. cit., 
pp. 157-158). 

Ea ignoră frumosul sau virtutea, inclusiv faptul că „a le dori 
depinde de zeu şi totodată conduce spre el”. Epicur, de exem- 
plu, „neagă providenta /şi/ ne sfătuieşte să căutăm împlinirea în 
plăcere”. Cealaltă doctrină, proprie unor gnostici, desconsideră 
în orice privinţă lumea corporală. Ignoră astfel întreaga frumu- 
sete şi rațiune a lumii create. Fata de prima, însă, „este şi mai 
îndrăzneață, deoarece îl jigneşte pe stăpânul providentei şi pro- 
videnta însăşi, dispretuind toate legile din această lume”. Dis- 
pretuind lumea corporală şi viata trupului, gnosticii nu-şi mai 
pun deloc problema unor posibile virtuţi. În acest fel, ei înşişi 
„nu au parte de virtute”, o dovadă fiind aceea că „nu au nici o 
doctrină despre virtute”. Nu caut să-i dau dreptate lui Plotin în 
această chestiune, lucrurile sunt sigur mai complicate. Însă con- 
fruntarea sa cu gnosticii îi dă posibilitatea să-şi clarifice mai 
bine ideile despre viaţa omului în trup şi în această lume. 

De altfel, sintagma eid6lou eidolon este folosită cu pri- 
lejul acestei critici a unor învățături gnostice (II, 9. 12). Referin- 
tele par să-i privească pe gnosticii valentinieni, sau eventual pe 
cei numiţi sethieni. Ei vorbeau continuu despre „căderea” sufle- 
telor umane în lume şi nevoia spiritului de a se smulge cu totul 
din această lume. Plotin se distanțează sever de această doctrină. 
Clarifică astfel un lucru ignorat de multe ori, anume că lumea 
corporală nu înseamnă prin ea însăşi ceva negativ. Nu este neapa- 
rat ceva demn de dispreţ. Orice lucru, ca imagine (eidolon), sea- 
mana celui fata de care este imagine şi tinde către acela (V, 8. 2). 
Lucrurile imită formele lor inteligibile, mai ales cele „care se 
nasc natural frumoase /.../, toate vietuitoarele rationale şi nerati- 
onale”. Cele naturale poartă cu ele o anume frumuseţe, o strălu- 
cire care le vine dinspre sursa provenientei lor. Această străluci- 
re nu dispare cu totul, chiar dacă ea se diminuează pe măsură ce 
un lucru se îndepărtează tot mai mult de această sursă (V, 8. 1). 
Asemeni sufletului din care provine, trupul viu duce cu el o ast- 
fel de frumuseţe, o formă şi o strălucire a ei. 

În consecință, a spune, precum gnosticii, că „imitaţia nu 
seamănă /inteligibilului/ e o minciună, fiindcă nimic nu a fost 
lăsat deoparte din ceea ce ar trebui să aparțină unei imagini na- 
turale şi frumoase” (II, 9. 8). Imaginea manifestă, ca imagine, 
un „act dublu, unul /cuprins/ în el însuşi, altul orientat spre alt- 
ceva”. Acesta din urmă o deschide către ceea ce se află mai pre- 
sus de ea. Dacă i-ar lipsi orientarea spre altceva, atunci s-ar do- 
vedi „lucrul cel mai lipsit de putere”. 

Cred că atitudinea lui Plotin fata de gnostici poate clari- 
fica multe din spusele sale cu privire la trupul în care îi este dat 
omului să trăiască“. Nici vorbă să desconsidere ceea ce este 
demn în faptul întrupării unui suflet. Dimpotrivă, înţelegerea 
acestui fapt ca unul firesc este adesea admirabilă. Cum singur 
spune, „a deveni bun nu înseamnă a dispretui lumea, zeii din ea 
şi celelalte frumuseți” (II, 9. 16), dimpotrivă, a înţelege natura 
lor şi locul fiecăruia în parte. 

Diferenţa dintre învățătura sa şi cea a gnosticilor, în 


'4 Voi relua aici doar două locuri din critica adusă de Plotin unor gnos- 
tici. „Aşadar, cine se plânge de natura lumii nu ştie ce face şi nici 
unde duce cutezanta lui. Aceasta fiindcă ei /gnosticii/ nu cunosc or- 
dinea /realitatilor/: cele prime, cele secunde, cele terțe, şi la fel până 
la ultimele. Iar cele inferioare primelor nu trebuie insultate, ci ei tre- 
buie să accepte impacati natura tuturor, năzuind ei înşişi spre cele 
prime şi încetând cu tragedia privind pericolele cauzate, cred ei, de 
sferele lumii (care produc, de fapt, toate lucrurile plăcute lor). Ce au 
ele atât de înfricoşător, încât să îi sperie pe cei care ignoră ratiunile 
/tucrurilor/, surzi la instrucție şi la cunoaşterea ordonată?” (II, 9. 13). 
„Chiar dacă ura contra naturii corporale le-ar fi venit auzind că Pla- 
ton reproşa corpului numeroasele piedici puse sufletului /Phaidon 
65 a, 66 b/ (el a şi spus că toată natura corporală este inferioară), ei 
trebuiau să înlăture în minte învelişul /corporal/ pentru a vedea re- 
stul: o sferă inteligibilă care închide forma lumii şi suflete ordona- 
te...” (II, 9. 17). 

această privinţă, este mai mult decât semnificativă. Va fi redată 
de Plotin însuşi printr-o analogie memorabilă. „Ei /gnosticii/ 
vor spune, poate, că acele argumente /de care uzează/ îi fac să 
se îndepărteze de corpul pe care îl urăsc foarte mult, pe când ale 
noastre leagă sufletul de corp. /Cazul/ poate fi, însă, asemănat 
cu doi /oameni/ care locuiesc în aceeaşi casă frumoasă: unul cri- 
tică construcţia şi pe cel care a făcut-o, dar continuă totuşi /să 
locuiască/ în ea, pe când celălalt nu o critică, ci spune că arhitectul 
a construit-o cu mare artă, dar aşteaptă răbdător momentul când 
o va părăsi şi nu va mai avea nevoie de ea /.../. Or, cât timp 
avem un corp, trebuie să locuim în casele construite de un suflet 
care este frate bun şi care poate crea fără efort” (II, 9. 18). 

Simpla prezenţă a trupului, în definitiv, nu este resimti- 
tă neapărat ca negativă. Elementul negativ — patima, fixarea în 
sine, excesul în genere — nu se naşte în carnea trupului. Acesta 
survine de fapt în acel „loc” unde se întâlnesc nevoile trupului 
cu dorinţele „sufletului inferior”, sub forma unor pasiuni ce ase- 
diază viata omului. 


9. Trupul ca fenomen al privirii 


Fenomenologic, s-ar putea vorbi de un exerciţiu cu totul 
aparte de orientare a privirii. Cu fiecare imagine a trupului se 
atinge, în fond, o nouă treaptă pe care ne conduce privirea în- 
săşi. Ceea ce înseamnă că trupul apare în felul unui fenomen al 
privirii. Este ceea ce este tocmai în funcţie de orientarea privirii 
noastre. Imaginea se schimbă pe măsură ce privirea urcă un gen 
de scară a eului omenesc, de la cel inferior, infraconstient, la cel 
median, al conştiinţei, apoi la eul „astral”, luminos şi transpa- 
rent, apt să se contopească în cele din urmă cu lumina divină şi 
să devină el însuşi lumină". Redusă la numai doi termeni, 


'S Pierre Hadot, Plotin sau simplitatea privirii, ed. cit., pp. 55 sq. 

această topologie distinge între eul trupesc şi cel spiritual, dis- 
tinctie ignorată de alte şcoli. Or, trăirea simultană a unor stări 
opuse, cum sunt durerea cărnii şi bucuria în spirit, ar fi o dova- 
dă că eul nostru suportă această distincţie. Accederea la adevă- 
ratul eu, cel simplu şi liber, ar echivala de fapt cu revenirea la 
sine, când se recuperează transparența originară din punct de 
vedere spiritual. 

Omul căruia îi vorbeşte Plotin poate să descopere o fata 
spirituală a trupului, sesizabilă mai ales când îl priveşte cu des- 
tulă detaşare. Ochiul însuşi devine în acest caz o lumină care 
transformă totul în corpuri transparente. „/C/hiar şi aici ne recu- 
noaştem adesea din priviri, păstrând tăcerea. Acolo sus orice 
corp este pur şi fiecare este ca un ochi şi nimic nu este ascuns 
sau simulat, ci fiecare l-a cunoscut deja pe celălalt din privire 
mai înainte de a-şi vorbi” (IV, 3. 18). Or, dacă este posibilă o 
formă de transparenţă a trupului, ea devine maximă în lumina 
simplă a graţiei. Trupul omului ajunge atunci el însuşi transfi- 
gurat, asemeni luminii în care este privit. 

Discutia se duce în termenii privirii chiar şi atunci când 
în atenție sunt alte chestiuni, de pildă viata sufletului ca atare. 
Fiind ultimul dintre cele inteligibile şi primul dintre cele sensi- 
bile, sufletul poate privi atât spre cele de dincolo, cât şi spre 
cele de dincoace. Privind spre cele spirituale, vede ceea ce este 
divin (I, 8. 2). Privirea sa nu va fi însă directă, ci asemeni mis- 
cării circulare (II, 2. 2). Privind spre sine, pune în ordine ceea ce 
tine de el însuşi sau produce o imagine a sa (III, 9. 3). Sufletul 
imită cele inteligibile şi creează imaginile acestora, lumea sen- 
sibilă. Când priveşte dincoace de sine, produce lucruri inferioa- 
re lui (V, 1. 7). Cu orice privire sau mişcare a sa, generează o 
imagine distinctă. 

Există, de altfel, o apropiere semantică evidentă între 
termenii privirii $i cei ai atenției, pe de o parte, sau ai contemplării, 
pe de altă parte. În ultimă instanță, cum spune Plotin (IV, 3. 8), 

fiecare suflet este sau devine ceea ce singur priveşte. 

Actul de reorientare a privirii este posibil în cazul unei 
subiectivitati care, cum s-a văzut, „cunoaşte lucrurile proiectând 
asupra lor universalul”'S. El este precedat însă de acea dorință 
care se naşte graţie unei prezenţe pure, asemeni frumuseţii ne- 
mijlocite („Ce este această /prezenta/ care mişcă privirile celor 
care privesc, le întoarce spre ea şi îi atrage şi îi face să se bucure 
de spectacol?”, se întreabă in I, 6. 1). O astfel de dorinţă trebuie 
însoţită de un efort deosebit. „Într-adevăr, este inutil să ti se 
spună „priveşte spre zeu” dacă nu esti şi învăţat cum să-l pri- 
veşti. Căci ce te opreşte, s-ar putea spune, să priveşti, dar să nu 
te abtii de la nici o plăcere, sau să ai dorinţa nestăpânită, dar să 
iti aminteşti numele zeului, sau să fii mereu cuprins de patimi, dar 
să nu încerci nimic pentru a te elibera de ele?” (II, 9. 15). 


10. Presupozitii metafizice 


Ar fi bine, cred, să avem în vedere câteva presupozitii 
metafizice ale timpului în care a trăit Plotin. Căci, în fond, ne 
putem iarăşi întreba de ce anume lui Plotin „i se părea nevred- 
nic să pozeze unui pictor sau unui sculptor”. Ce l-a determinat 
să spună că imaginea chipului său nu este ceva vrednic de pri- 
vit? În ce loc distinct, din punct de vedere ontologic, situează 
ceea ce s-a numit atunci eidolon sau eikon, fata de realitatea ca 
atare? 

Ştim bine că, la timpul respectiv, filosofia a însemnat 
înainte de toate un mod de viata, sau, mai exact, o pregătire în 
vederea celui mai potrivit mod de viata. Şi, ca orice 
praeparatio, ea a cultivat ideea iniţierii, practica unor exerciţii 


15 Alexander Baumgarten, „Plotin versus Aristotel în constituirea con- 
ceptului medieval de intentionalitate”, in Cristian Ciocan & Dan 
Lazea (ed.), Intentionalitatea de la Plotin la Levinas. Metamorfoza 
unei idei, Bucureşti, Editura Universităţii din Bucureşti, 2005, p. 16. 

spirituale. Cel care reuşea să le urmeze cu fidelitate putea acce- 
de la adevăratul mod de a fi. Intervin astfel unele credințe şi 
reprezentări care, astăzi, nu sunt totuşi uşor de înţeles. 

Astfel este credința, valabilă atunci, că această viata în 
trup nu este singura reală. Timpul pe care-l trăieşte omul nu este 
dat doar de intervalul cronologic dintre momentul naşterii şi cel 
al morții. Dimpotrivă, existenţa sa pământească trebuie pusă în 
legătură cu o alta anterioară, căci moartea nu înseamnă decât o 
schimbare a corpului (III, 2. 15). Viaţa în trup trebuie pusă în 
legătură, înainte de toate, cu ceea ce Plotin numeşte suflet al 
lumii. Acesta reprezintă cea de-a treia ipostază a metafizicii 
sale, după hén (unul, mai presus de fiinţă) şi nods (spiritul, 
echivalent cu ființa sau unitatea formelor paradigmatice). Unul 
creează, prin procesie (proodos), lumea spiritului, totul 
petrecându-se atemporal. Din viaţa spiritului procede cea a su- 
fletului. lar acesta din urmă produce şi animă natura, lumea 
corporală, proiectând asupra materiei formele pe care le con- 
templă în lumea spiritului. Sufletul lumii animă corpul lumii, 
sufletele individuale animă corpurile individuale, fie că este 
vorba de oameni, animale sau plante'’. Nimic nu rămâne în afa- 
ra acestei vaste procesiuni a vieţii. 

Însă odată ajuns într-un trup şi într-o formă individuată 
de viata, sufletul va tinde să facă drumul înapoi, către ipostazele 
superioare. Mai exact, către adevărata sa patrie. Reîntoarcerea, 
epistrophe, animată de o profundă dorinţă, va fi decisivă pentru 


17 Unele idei proprii lui Plotin, cu privire la suflet, psyche, pot să ne 
apară astăzi destul de stranii. De exemplu, că sufletul precede natura 
(IV, 4. 13); este etern şi infinit în potenta (IV, 3. 8); toate sufletele 
sunt un singur suflet (II, 7. 13); imitând lumea inteligibilă, produce 
în întregime lumea sensibilă (III, 7. 11); fără a ieşi din sine, pătrun- 
de peste tot în corpuri (IV, 3. 8); nu are loc, nu este nicăieri şi este 
întreg pretutindeni (V, 2. 2); este el însuşi materie în raport cu spiri- 
tul, nous (III, 9. 5); conţine în el însuşi întreg universul (VI, 5. 9). 

orice suflet individual. Doar astfel poate regăsi proximitatea 
binelui originar şi graţia acestuia. Sufletul caută să o realizeze 
prin contemplare (theortia) înţeleasă fie ca participare la o formă 
de viata superioară, fie ca tendinţă de a redobândi unitatea sim- 
plă şi inițială. 

Ce anume importă în acest scenariu metafizic, destul de 
exotic pentru omul de astăzi? Sufletul lumii este el însuşi viaţă 
şi sursă a vieții pentru tot ce animă. El este întreg in el însuşi şi 
în fiecare suflet individual în parte (III, 7. 11). Ca urmare, între- 
gul univers apare ca un organism viu, măreț sau impresionant în 
sensul propriu al cuvintelor. Raporturile din economia sa sunt 
descrise în termeni deopotrivă estetici şi religioşi, precum 
homoiosis sau eikon. Sufletul individual reprezintă actualizarea 
unei posibilități a întregului, adică a sufletului lumii (VI, 4. 4). 
Pe măsură ce privirea conduce dincolo de formele varii ale 
individuatiei, către izvorul acestora, viata devine mai densă şi 
mai sigură de puterile ei. Şi, cum ţine de orizontul celor inteli- 
gibile, capătă un caracter perfect paradoxal!5. În viziunea lui 


15 Această chestiune, cu o sursă esențială în Platon (Timaios, 42 e), a 
reținut atenţia unor interpreți sensibili la dimensiunea metafizică a 
filosofiei plotiniene. Andrei Cornea, de exemplu, formulează, cu re- 
ferire la această metafizică, datele unei logici a incorporalului. Re- 
luată succint şi cu privire la cea de-a treia ipostază plotiniană, aceas- 
tă logică ne spune că sufletul lumii se distribuie fără să se împartă; 
el este echivalent in potenta cu fiecare suflet individual, aşa cum 
acesta din urmă „poate reconstitui oricând întregul”, sufletul produ- 
ce din sine fără a pierde nimic din sine şi fără a se fixa într-un anu- 
me loc sau timp; el „poate fi deopotrivă în afara a altceva şi înăun- 
tru” (Andrei Cornea, „Lămuriri preliminare”, în Plotin, Opere, I, 
Bucureşti, Humanitas, 2003, p. 85). Constantin Noica, spunând că 
fiinţa se distribuie fără să se împartă (Devenirea întru ființă, 1983) 
şi discutând despre holomer, parte cu puterea întregului (Scrisori 

Plotin, timpul însuşi este un element generat, ceea ce-l generea- 
ză fiind tocmai sufletul lumii. 

Revenind la spusa mai veche că timpul reprezintă ima- 
ginea mişcătoare a eternității (Timaios, 37 a), Plotin dezvoltă o 
nouă metafizică a timpului. Face acest lucru mai ales în 
Enneade III, 7. Nu va mai gândi timpul în dependență de mişca- 
re sau de ceea ce se întâmplă în lumea fizică, aşa cum obişnuiau 
unii stoici. Nici plecând de la ceea ce ar fi propriu elementului 
celest, mişcarea circulară perfectă, pentru care timpul nu creşte 
şi nu scade, nu vine şi nu trece, fiind mereu acelasi’’. Pentru 
Plotin, timpul are el însuşi un izvor, anume cea de-a treia ipo- 
stază originară, sufletul ca atare. 

Dacă despre unul în sine nu se poate spune nimic în 
termeni temporali, iar spiritului îi este proprie eternitatea, sufle- 
tul se deschide succesiunii temporale. În el însuşi, sufletul este 
etern, dincolo de orice grijă sau tulburare. Doar că, prin proce- 
sie, sufletul produce lumea corpurilor şi a devenirii, intră în re- 
latie cu aceastea. Deşi etern în el însuşi, sufletul dobândeşte alte 
şi alte înfăţişări (V, 1. 4). Cum observă Emile Bréhier, „urmând 
Timaios, 36 d-e, Plotin face din timp rezultatul mişcării prin 
care sufletul procede în afara spiritului”. Va cunoaşte, prin 
ceea ce creează, ce înseamnă succesiune, trecut şi viitor, iar 
odată cu cele temporale, grija de sine şi de lucruri. Există, aşa- 
dar, o experiență a sufletului, ce pune în relaţie ceva etern cu 
ceea ce nu este etern (IV, 4. 5). Altfel spus, sufletul se situează 
la mijlocul drumului dintre cele pur inteligibile şi cele sensibile, 
acolo unde ele se întâlnesc. Producând cele corporale, produce 


despre logica lui Hermes, 1986), inspiră o astfel de logică a incor- 
poralului (Andrei Cornea, op. cit., p. 92). 

19 Aristotel, De caelo IL, 1. 

2 Emile Bréhier, Notice la Ennéades III, 7, în Plotin, Ennéades. III, 
texte établi et traduit par Emile Bréhier, Paris, Les Belles Lettres, 
1925, p. 142, n. 2. 

din sine o limită inferioară lui însuşi (IL, 3. 18). În acest punct, 
distanţa de cele originare riscă să crească destul de mult. Căci în 
suflet există mai multă agitaţie şi o mişcare continuă către 
înafară. Sufletul doreşte să producă sau să transpună altfel ceea 
ce el vede în lumea spiritului. Este predispus către ceea ce în- 
seamnă diferenţă şi alteritate, în cele din urmă către multiplu. 
Produce lumea corporală „puţin câte puţin”, evoluând el însuşi 
de la o stare la alta. Manifestă lumea multiplă în chip prodigios, 
în exterior (III, 7. 11). Astfel survine, in chiar această mişcare 
spre înafară, timpul însuşi. Şi, o dată cu acesta, se produce lu- 
mea sensibilă, ce nu are alt loc decât în suflet, în temporalitatea 
acestuia. 

Dacă timpul este imaginea eternității şi este fata de 
eternitate ceea ce este universul sensibil față de cel inteligibil, 
atunci în locul unei vieţi inteligibile survine o altă viata, care se 
numeşte viață prin omonimie (III, 7. 11). Poate fi cu totul neaş- 
teptată pentru noi, acum, ideea că această viata pe care o trăim 
nu-şi are numele ei propriu: ea se numeşte viaţă doar prin omo- 
nimie, cum spune Plotin. Comportă un adevăr al ei, însă diferit 
de cel al vieţii din lumea spiritului. Iar timpul survine în suflet 
pe măsura distantarii sale de spirit: cu cât sufletul se îndepărtea- 
ză mai mult, în forme individuate şi contingente, cu atât timpul 
este resimţit mai intens şi mai dramatic. Trăit la limita sa de jos, 
timpul ne poate face să uităm de proveniența sa şi a sufletului 
ca atare. 

La limita cea mai de jos a procesiunii se află materia 
sensibilă. Ea nu poate avea o formă distinctă sau mărime, adică 
o limită (III, 6. 16). Sau, dacă deţine o formă, faptul se întâmplă 
ca şi cum nu ar deţine asa ceva (III, 6. 13). Eventual, forma de- 
ținută se schimbă permanent, încât nu induce nimic stabil (II, 4. 
3). Nu comportă ființă, încât reprezintă negativitatea însăşi (II, 

5. 4-5)?. La acest nivel, timpul intră într-un fel de disolutie ne- 
limitată, erodare de sine. Cu toate acestea, materia sensibilă este, 
în altă privință, locul formelor (III, 6. 13), reflectă în ea însăşi 
contrariile (III, 6. 7), diferenţele dintre lucruri (IV, 7. 8) si parti- 
cularitatea celor sensibile. În consecinţă, nu se poate vorbi de un 
dualism radical al gândirii plotiniene, nici de o separație ontolo- 
gică între cele sensibile şi cele inteligibile”. Distincția lor, severă 
în dese rânduri, nu trece totuşi în separație. Deşi o imagine a 
sufletului în materie, asemeni unei oglindiri de sine, trupul viu 
descoperă un adevăr al său şi o tendință către cele elevate. 

Avem de a face, cum vedem, cu o altă înţelegere a tem- 
poralitatii decât cea care ne este proprie nouă acum. Timpul ca 
atare este prin excelență elementul diferenței centrifuge. O ast- 
fel de diferență, în mişcarea ei progresivă, comportă întotdeauna 
un imens risc. Timpul descrie mai cu seamă o mişcare ecstatică, 
orientată către înafară. Este o mişcare descendentă, de la adevă- 
rata viață către imaginea ei şi mereu mai departe, de la o imagi- 
ne la alta. Ca urmare, viata omului se va numi viață doar prin 
omonimie. Numai că acest lucru nu împiedică deloc înţelegerea 
ei ca un gen de praeparatio, dimpotrivă. Orientarea privirii ,,ca- 
tre cele de sus”, o dată cu exercițiul treaz al atenţiei, ca şi orice 
formă a grijii de sine, toate acestea fac posibilă calea inversă, de 
întoarcere. 

De fapt, perspectiva concretă a vieţii omeneşti este 
acum cea eshatologică, fiind gândită în termeni de contemplare 
a celor inteligibile, cădere şi judecată la finele marelui ciclu, 


*! O discuţie elevată asupra relaţiei dintre înțelesul plotinian al mate- 
riei şi problema răului oferă Andrei Cornea, „Lămuriri preliminare”, 
în Plotin, Opere, I, ed. cit., pp. 125 sq. 

? Jean-Marc Narbonne, La Métaphysique de Plotin, suivi de Henésis 
et Ereignis: Remarques sur une interprétation heideggérienne de 
I'Un plotinien, deuxième édition revue et augmentée, Paris, Vrin, 
2001, pp. 143 sq. 

reîncarnare, pedeapsă şi răsplată”. Plotin va spune că doar zeii 
au parte de o contemplare nemijlocită şi continuă a unului. În 
acest punct extrem, sufletul nu are puterea să stăruie: nu suportă 
mult să rămână în înalt (VI. 9, 10) şi nu ajunge la un grad sufi- 
cient de libertate. Se vede atras cu putere de un element străin 
naturii sale. Astfel are loc întruparea sufletelor, fie sub formă de 
oameni, fie sub formă de animale, în decursul mai multor ci- 
cluri de existență. Din nemijlocită, contemplarea celor inteligi- 
bile devine mijlocită, prin anamnesis. Sufletele care continuă să 
decadă ajung în cele din urmă acolo unde locul de viaţă ia for- 
ma unei închisori întunecate (Phaidros, 249 a). Ele duc la capă- 
tul cel mai de jos şirul de reîncarnări, unde rămân un ciclu în- 
treg. Se întrupează apoi fie ca oameni, fie ca animale apropiate 
omului sau ca sălbăticiuni. Alte suflete caută să-şi salveze con- 
ditia originară, alegând un drum urcător, orientat către cele fru- 


23 > : fe A S 
„După fiecare ciclu de zece mii de ani, toate sufletele se regăsesc 


pentru o mie de ani în cer. La sfârşitul acestui prim mileniu, suflete- 
le care încă nu au ajuns la o viziune satisfăcătoare a inteligibilului se 
încarnează în trupuri omenești. Prima încarnare poate fi urmată de 
altele opt, în decursul cărora unele suflete duc viața unui animal. 
Aceste diferite încarnări depind de o dublă eschatologie, care se în- 
rudeşte cu aceea întâlnită în Gorgias (523 a — 527 a), Phaidon (107 
d — 116 a), Republica (X, 614 a — 621 d) şi Timaios (90 e — 92 c). 
Prima, valabilă pentru primul mileniu, stabileşte o ierarhie între ti- 
purile de ființe umane în funcţie de calitatea şi durata contemplării 
inteligibilului de către fiecare suflet în decursul celor o mie de ani 
cât sălăşluieşte în cer. A doua implică ideea că soarta fiecărui suflet, 
în decursul celor opt milenii următoare, depinde de ceea ce va fi fost 
— după încarnarea lor într-un trup de om sau de animal — felul lor de 
viata în raport cu dreptatea şi nedreptatea şi, la urma urmei, în raport 
cu contemplarea inteligibilului, contemplare mediată în cadrul pro- 
cesului de reminiscență /.../”. (Luc Brisson, „Plotin: o biografie”, 
traducere de Cristian Badilita, în Porphyrios, Viaţa lui Pitagora. Vi- 
ata lui Plotin, ed. cit., pp. 107-108). 

moase în chip nemijlocit. 

Când existenţa de acum şi de aici nu este nici singura şi 
nici pe deplin reală, viata trupească a omului este inevitabil pri- 
vită altfel. Ea va fi uşor pusă în chestiune, împinsă uneori în 
umbră sau în relativitate. Viaţa de aici este în fond o lungă pre- 
gătire pentru ceea ce omul urmează să fie. 

O astfel de narațiune metafizică încă este capabilă să ne 
rețină atenţia şi să ne pună la încercare puterea de înţelegere. 
Într-adevăr, în această viziune, trupul omenesc nu mai apare în 
felul unui adevărat templu. Nici în felul a ceva liber în elemen- 
tul său sensibil. Adevăratul templu (neos) al sufletului este inte- 
lectul pur sau spiritul (noâs). Figurat vorbind, nu sufletul coboa- 
ră în trup, ci trupul coboară din suflet. Locul trupului — dacă se 
poate vorbi despre aşa ceva — este de la bun început în suflet. Iar 
modelul vieții în spirit îl oferă acum cel care cultivă excepţia ca 
atare: cel iniţiat sau, în definitiv, omul divin. În cazul lor, ade- 
văratul mod de viață este cel contemplativ. Rămâne însă de vă- 
zut în ce măsură el răspunde, cu înţelesul său de altădată, modu- 
lui în care noi gândim astăzi. 

Abstract. The Bride's Body: A Hermeneutical Examination’ 


Towards the end of Antiquity, philosophers regarded the sensible 
reality with mistrust and disapproval. The concrete, the matter, the 
body, the seeable, the sensory impressions, the sensible universe, the 
individual stands, as it were, for pseudo-reality, illusion, lies and 
deception. A trustworthy metaphysical supposition links the reality to 
that that can be grasped and the somatic to that that is not real. This 
upside-down ontology would have an influence on hermeneutics by 
means of Origen. This is precisely the lesson that the medieval 
philosophers would put into practice. Some would simply disregard 
the literal meaning (the given one, the somatic) of the text. I will deal 
with this supreme contempt in the last part of this essay. Some 
would bluntly reject the literal interpretation of the Song of Songs. 
Such is the case of Nicholas of Lyra. 


Keywords: hermeneutics, medieval exegesis, somatic sense, literal 
meaning, pseudo-reality 


„Sarcina evanghelilor era să spună adevărul: spiritual si 
corporal, totdeodata, acolo unde era cu putinţă; dar acolo unde 
amândouă acestea nu sunt compatibile, este mai potrivit sa 
preferi adevărul spiritual celui corporal, deoarece de multe ori, 


' This work was supported by CNCSIS — UEFISCDI, project number 
PNII — IDEI 2029/2008 (contract number 895/2009). 

adevărul spiritual este păstrat într-o minciună corporală. Toate 
realităţile corporale sunt trecătoare şi goale, căci numai natura 
spirituală a fost creată după chipul lui Dumnezeu. Scriptura 
dumnezeiască trebuie înțeleasă spiritual şi religios, căci 
cunoştinţa materială, care se referă numai la evenimente 
istorice, nu este adevărată... A nu vrea să te ridici peste literă, 
arătându-te nesatios de litere, este semnul vieţii în minciună.” 
(Origen, De principiis, IV: 11 sq.) 


1. Preambul 


Prin afirmaţii precum cele citate deasupra, Origen (183 
- după 252) a influenţat istoria interpretării pentru mai bine de 
1500 de ani. Dar nu e vorba doar de practicile de lectură, de 
exegeză, de hermeneutică. Înainte de orice, e vorba de 
ontologie. Şi nu nepărat de una neo-platoniciană. În această 
privinţă, la sfârşitul Antichității, opiniile filosofilor coincid. Ei 
privesc cu neîncredere şi antipatie realitatea sensibilă. 
Concretul, materia, trupul, vizibilul, senzorialul, universul 
sensibil, indivizii reprezintă, în fond, pseudo-realitati, parelnicii, 
iluzii, minciuni, simulacre. O venerabilă supozitie metafizică 
afirmă: „cu cât mai sensibil cu atât mai ireal; cu cât mai 
inteligibil, bun si deiform, cu atât mai real”. 

Această ontologie răsturnată va înrâuri, prin Philon din 
Alexandria, prin Origen hermeneutica. Paragraful care urmează 
aparţine aceluiaşi Origen şi e mai mult decât grăitor: „Sunt 
unele lucruri care în niciun caz nu trebuie respectate după litera 
legii, altele pe care alegoria nu trebuie cu niciun pret să le 
transforme şi care trebuie respectate în întregime potrivit 
textului Scripturii; există, în fine, unele care pot rămâne aşa 
cum sună textul, deşi trebuie căutată neapărat şi alegoria din ele. 
Am subliniat de multe ori că în Sfânta Scriptură se află un 

întreit mod al înţelegerii: o înţelegere istorică, una morală şi una 
mistică, astfel încât pricepem că în ea există un corp, un suflet 
şi un spirit” (De principiis, IV). 

Exegetii de după Origen vor tine minte această lecţie. În 
interpretare, disprețul fata de corporalitate înseamnă, în primul 
rând, dispreţ fata de înţelesul literal. Prin urmare, unii dintre ei 
vor nesocoti pur şi simplu semnificaţia literală (imediată, 
somatică) a textului. Voi ilustra această depreciere în ultima 
parte a eseului (In exitu Israel de Aegypto). Alţii vor nega de-a 
dreptul înţelesul literal al Cântării cântărilor, textul poate cel 
mai dificil din Scriptură. Este, să spunem, cazul lui Nicholas de 
Lyra. Cu el vom începe. 


2. Nicolaus de Lura şi fecioara fără trup 


În al treilea prolog la Postilla moralis (o completare 
pentru uzul predicatorilor a unui gigantic comentariu, intitulat 
Postilla litteralis), exegetul franciscan Nicholas de Lyra (care a 
trăit, cu aproximaţie, între anii 1270 şi 1349) susţine decis că 
există scrieri unde sensul literal lipseşte”. Există doar spiritul, 
nu şi trupul! E o afirmaţie surprinzătoare pentru un literalist. 
Nicolaus de Lura a fost, totuşi, un filolog versat (ştiutor de 
ebraică!), mai iscusit în meşteşugul alegoriei decât însuşi 
Venerabilul Beda’. 

O ilustrație la îndemână ar fi chiar textul Cântării 
cântărilor. În opinia lui Nicolaus de Lura, Cântarea... nu are 


? De acum înainte, voi folosi doar numele latin al exegetului: Nicolaus 
de Lura. 

> Mary Dove, “Nicholas of Lyra and the Literal Sense of the Song of 
Songs”, in Krey, Philip D. W. & Lesley Smith (eds.), Nicholas of 
Lyra: The Senses of Scripture, Leiden, Brill, 2000, pp. 129-146. 

pur şi simplu un sens literal. Poemul are doar un sens figurat 
(sau parabolic). Să vedem, aşadar, argumentul exegetului. 

Ofer o traducere personală a pasajului esențial din 
prologul amintit (completările din paranteze drepte îmi aparţin): 
„unii doctori spun că [in Canticum canticorum] sensul parabolic 
e sensul literal. Şi acest fapt se [poate] înțelege, general 
vorbind, [din următoarea situaţie]: întrucât acolo unde nu există 
un sens / înţeles semnificat prin cuvinte, sensul parabolic este 
[în ordinea semnificatiilor] primul. $i pentru această rațiune, 
general vorbind [iarăşi], el [sensul parabolic] e numit sens 
literal, fiindcă sensul literal este cel dintâi [într-o ordine 
naturală], când nu există în acel loc [enunt, pasaj, verset, 
pericopă] nici un alt sens. Şi pentru a arăta [lămurit] aceasta, 
[iluştrii doctori] spun că sensul parabolic e cuprins sub sensul 
literal. Folosind dar această manieră de a vorbi, când am scris 
despre cărțile din Sfânta Scriptură, am numit sensul parabolic, 
în multe locuri, sens literal”. 

Iată şi originalul în latina crepusculară a secolului al XTV- 
lea: „aliqui doctores dicunt sensum parabolicum esse litteralem; 
hoc est intelligendum large loquendo, quia ubi non est sensus 
per voces significatus, parabolicus est primus; et ideo large 
loquendo dicitur litteralis, eo quod litteralis est primus quando 
non est ibi alius, et ad hoc significandum ipsi dicunt 
parabolicum contineri sub litterali; et hoc modo loquendo ego 
sensum parabolicum vocavi in pluribus locis litteralem, 
scribendo super libros sacrae scripturae” (P.L. 113, col. 34). 

Nicolai de Lura, care a fost numit, pentru limpezimea şi 
folosul comentariilor sale, doctor planus et utilis, evocă in 
aceste enunturi una din regulile exegetice fundamentale 
propuse, înaintea lui, de Thoma de Aquino: littera sprijină toate 
celelalte sensuri ale Sfintei Scripturi: sensus spirtualis super 
litteralem fundatur et enim supponit, „sensul spiritual e 
întemeiat pe sensul literal şi îl presupune” (Summa theologica, I 

q.1 a.10). De la sensul literal — şi numai de la sensul literal — se 
cuvine să pornim, atunci când interpretăm cărțile Scripturii. Nu 
invers! Tocmai pentru acest motiv, sensul figurat, spiritual e 
întotdeauna derivat, ulterior, dedus din sensul literal, pe care îl 
implică şi îl cere. Când însă, în unele împrejurări excepţionale, 
littera e absentă, sensul figurat trece drept sens literal, fiind cel 
dintâi în succesiunea intelesurilor din text. 

Dar poate lipsi vreodată, din Sfânta Scriptură, tocmai 
sensul literal? Poate, răspunde comentatorul franciscan, care a 
fost şi „ministru provincial” în Burgundia. Şi, pentru a fi precis, 
Nicolaus de Lura oferă un exemplu elocvent: sensul literal 
lipseşte în Cântarea cântărilor. Poemul nu este o cronică, o 
relatare, o istorie, ci o parabolă. Vorbeşte figurat. Prin iubirea 
dintre Shulammit şi păstor trebuie să pricepem cu totul altceva 
decât o banală iubire dintre o fată obişnuită şi un păstor 
obişnuit. Poemul are un înțeles mai adânc. Aşa cred toţi exegetii 
lui. 

În legătură cu mult discutatul poem, Nicolai de Lura 
rationeaza astfel: de vreme ce e vorba de o parabolă (adică de 
relatarea unor întâmplări fictive), cuvintele nu au un sens 
imediat (direct, literal, simplu, evident), asemenea naratiunilor 
din Exod sau Numeri, care povestesc, amândouă, evenimente 
reale din istoria semintiei iudee. Mai degrabă, cuvintele 
sugerează, fără vreo mediere, un sens figurat (id est parabolic). 
Dar când numai sensul figurat, parabolic, spiritual este prezent 
într-o scriere, el devine — prin lipsă — cel dintâi sens al 
cuvintelor şi poate fi numit, în aceste condiţii, sensul literal, 
plin, simplu al Cântării cântărilor. În acest caz, sensul figurat 
nu e mai puţin real decât sensul prim, literal al unei cronici 
adevărate, precum Exodul. Vom vedea mai târziu în ce sens... 

Căutând, aşadar, sensul figurat al versetelor din 
Canticum canticorum, care cuprind metafore incredibile si 
imagini fulgerătoare, Nicolaus de Lura pretinde că identifică, de 

fapt, sensul lor literal. Exegetul gândeşte, dacă nu mă înşel, în 
chipul următor: de obicei, cuvintele, voces, semnifică, înainte de 
orice, un lucru precis, o referință, res. Termenul „cetate” 
desemnează o cetate şi nu un fluviu sau o câmpie. Termenul 
„soră” se referă la soră şi nu la rodie sau finic. Termenul „crin” 
numeşte dintre toate florile posibile tocmai un crin. În orice 
lexicon, sensul propriu, literal, imediat e cel dintâi. Nici 
„semiologul” Augustin nu a gândit altfel. Înainte de orice, este 
sensul literal. El desemnează întotdeauna „lucrurile la care se 
referă termenii”. 

În schimb, semnificatul semnificat de semnificatul 
termenilor în cauză reprezintă semnificatul (sensul) spiritual. 
Altfel spus, sensul literal (adică sensul prim al cuvintelor, 
sensul simplu) semnifică, la rândul lui, un semnificat de ordin 
secund (o realitate simbolizată, va spune Tzvetan Todorov). 
Sensul literal însuşi se comportă ca o entitate semnificativă, ca 
signum: lucrul semnificat de vox semnifică, la rîndul lui, un alt 
lucru, res. Cu totul altfel stau lucrurile într-o parabolă. 

Acolo, cuvintele nu evocă o realitate indiscutabilă, 
referința, lucrul. Parabola are numai un sens figurat. 
Semnificaţia literală, crede Nicolaus de Lura, este absentă. În 
Canticum canticorum, înţelesul propriu, literal e suplinit de 
înțelesul parabolic, figurat, care îndeplineşte, potrivit teoriei 
exegetului normand, rolul sensului literal. Un exeget 
contemporan ar întreba de îndată: de unde provine, totuşi, 
sensul parabolic în lipsa unui semnificat literal? 

Dar este cu adevărat Cântarea cântărilor o parabolă? 
Ce înţelege Nicolaus de Lura prin scriere parabolică? Şi de ce 
lipseşte dintr-o parabolă tocmai înțelesul literal, temeiul 


* Rhonda Wauhkonen, “The Authority of Text: Nicholas of Lyra’s 
Judaeo-Christian Hermeneutic and the Canterbury Tales”, 
Florilegium 11, 1992, p. 144. 

„piramidei” sensurilor la un Hugo din Saint-Victor (1078- 
1141)? Să notăm, în treacăt, că imaginea ierarhiei piramidale a 
semnificatiilor apare în tratatul lui Hugo, Didascalicon: De 
studio legendi.. 

Deoarece nu deţin un răspuns hotărât la această 
întrebare („doctorul limpede şi util” se păstrează, din păcate, în 
vagul subintelesului), aş sugera mai multe ipoteze explicative. 

Pentru Nicolaus de Lura, Canticum canticorum nu are 
un înţeles literal (în sensul că nu descrie o relitate), ci este o 
parabola: (i) fiindcă toţi exegetii din vremea sa, inclusiv rabbi 
Schlomo Yitzhaqi (1040-1105), cred că poemul este o parabolă; 
(ii) fiindcă exegetul nu poate sesiza sensul literal, evident al 
Cântării..., din pricina unei „orbiri” profesionale; (iii) fiindcă 
acest înţeles — pe care îl vede, totuşi — i se pare absurd, irațional, 
scandalos, ilogic, inacceptabil; (iv) întrucât nu are bravura să-l 
recunoască şi să-l exprime: ca şi Luther, în comentariul său 
dedicat Cântării cântărilor şi publicat în 1539; (v) fiindcă 
tradiția şi instituția care e custodele acesteia (Biserica) nu 
primeşte o atare opinie; (vi) fiindcă nici o relatare din Sfânta 
Scriptură şi, mai cu seamă, Cântarea cântărilor nu trebuie citită 
literal; (vii) fiindcă înseşi regulile sale exegetice îi impun 
interpretului să evite sensul literal, imediat al unei scrieri din 
canon, dacă acest înţeles nu este convenabil (sub aspect moral); 
(viii) întrucât Canticum... e o scriere realmente dificilă sub 
aspect literal: ea cuprinde expresii greu inteligibile, termeni 


2 Didascalicon, Ul: 8: „in his ordo est, ut primum littera, deinde 
sensus, deinde sententia inquiratur” [772A]; V: 2: „Primo omnium 
sciendum est, quod divina scriptura triplicem habet modum 
intelligendi, id est, historiam, allegoriam, tropologiam” [789C]. Am 
folosit textul latin editat de Charles Henry Buttimer, Hugonis de 
Sancto Victore Didascalicon de Studio Legendi, a critical text, 
Studies in Medieval and Renaissance Latin X, Washington, The 
Catholic University Press, 1939. 

absconşi, intraductibili, obscuri, termeni al căror înţeles originar 
s-a pierdut de mult etc.; (ix) fiindcă la nivel literal (imediat) 
cititorul întâlneşte substantive şi trimiteri incontestabil erotice; 
de exemplu, „În umbra lui îmi place să mă odihnesc / şi fructul 
lui este dulce pentru cerul gurii mele” (Canticum 2: 3); sau 
„Iubitul meu a strecurat mâna sa prin deschizătură / $i m-am 
cutremurat lăuntric pentru el” (Canticum 5:4); sau: „Eu am 
spus: vreau să urc în palmier / Să apuc ciorchinii lui / Şi să fie 
sânii tăi precum strugurii viței...” (Canticum 7:9 ) etc. etc.; $1, 
în sfârşit, (x) întrucât Cântarea cântărilor nu are, din capul 
locului, un înţeles literal... 

Fireşte, zece ipoteze nu fac nici pe departe cât un 
răspuns, dar fac mai mult decât o singură ipoteză: soluția 
întrebării rămâne de căutat în spaţiul celor zece conjecturi. Nu 
profesională. Nicolaus de Lura, campionul interpretării literale, 
nu poate sesiza, în Cântarea cântărilor, din pricinile deja 
arătate, tocmai înţelesul literal, /ittera. Prin urmare, în argu- 
mentul lui, întregul poem procedează parabolic: această 
(pre)judecată se regăseşte în prima parte a comentariului dedicat 
de Lura Cântării”. Semnificatul Cântării se păstrează într-o 
permanentă indecizie. Lectura devine astfel o operaţie anevo- 
ioasa. 

Oricum, pentru toti exegetii medievali, Shir ha-Shirim 
nu este un cântec de iubire profană si nu are un subiect erotic. În 
consecinţă, Canticum... vizează altceva decât sensul nemediat, 
direct, simplu. El este un vast imn nuptial, o metaforă colosală a 
legăturii dintre Dumnezeu şi poporul lui Israel, cum a părut 
exegetilor iudei. Prin urmare, nu vorbeşte propriu-zis despre 


° James George Kiecker (ed.), The Postilla of Nicholas of Lyra on the 
Song of Songs, Milwaukee, WI, Marquette University Press, 1998, 
p. 27 sq. 


51 


Sensuri ale corpului 


fiica lui Faraon, nu se referă propriu-zis la haremul şi cămările 
regelui Solomon, chiar dacă versetele poemului par să indice 
explicit tocmai o atare temă carnală. Cuvintele sunt folosite de 
autorul poemului figurativ, parabolic, metaforic şi mistic. 

Oricum ar fi, pentru Nicolaus de Lura, versetele 
Cintarii... nu semnifică în ordine literală nimic: în cel mai bun 
caz, avem de a face cu o baladă inocentă, cum au fost atâtea la 
Curțile cavalereşti. Martin Luther nu a exclus, nici el, o atare 
ipoteză interpretativă. Dar dacă versetele nu semnifică o 
realitate imediată şi vădită, mai putem discuta despre sensul 
figurat, parabolic al Cântării cântărilor? De unde ar proveni el? 

În fond, prin comentariul său, Nicolaus de Lura 
răstoarnă o prestigioasă rutină hermeneutică. El nu mai crede, 
precum Origen sau Augustin, că termenii textului oferă 
nemijlocit sensul lui literal, somatic, în care s-ar cuprinde 
(asemenea sufletului în trup) un înţeles de ordin mistic. 
Interpretul se îndreaptă, întâi de toate, spre referentul scrierii şi 
încearcă să-l identifice corect. Întrebarea lui este următoarea: 
care este semnificatul ultim al Cântării cântărilor? Despre ce 
vorbeşte cu adevărat poemul? Despre iubirea ferină dintre un 
păstor oarecare (zvelt şi frumos, „asemeni unei gazele sau unui 
pui de cerb”) şi o fată oarecare (ale cărei cosite sunt, să 
acceptăm neobişnuita comparație, mai strălucitoare ca purpura 
şi „asemenea unei turme de capre”)? Sau despre o realitate de 
ordin spiritual? Desigur, tocmai despre o asemenea realitate 
inteligibilă! 

Nicolaus de Lura inversează cu totul direcția căutării 
hermeneutice: el porneşte de la figurat (parabolic) către sensul 
literal. Întregul comentariu din Postillae perpetuae in 
universam sanctam scripturam (si mai cu seamă din ,,Postilla 
venerabilis fratris Nicolai de Lura super Cantica”) este plin de 
exemple care tin tocmai de această investigare dinspre figurat 
spre literal. Nu invers! Într-o parabolă, expresiile nu au 

întotdeauna o referință directă. Sensul lor literal e inaparent, 
deci, şi impune o căutare. Cuvântul „sponsus” trimite la 
păstorul din Canticum..., dar semnificația lui autentică, proprie 
este alta: cuvântul se referă la Iisus Christos. La fel şi versetul 
3:2 („Am să mă scol şi am să cutreier prin oraş”) desemnează, 
potrivit acestei curioase logici interpretative, o „rătăcire prin 
pustie [în căutarea lui Dumnezeu]”. 

Interpretul ştie foarte bine că substantivul „oraş” nu 
desemnează la propriu pustia, dar fiindcă aici au trăit, în timpul 
exodului, vreme de 40 de ani, mai bine de 600.000 de oameni 
(după un ipotetic recensământ), ea poate fi considerată 
semnificatul literal, direct al termenului „oraş”. Pustia care e, de 
fapt, semnificatul secund, derivat (lucrul semnificat de lucrul 
semnificat de „vox”) al semnificatului direct al substantivului 
„oraş”, e privită de Lura ca înţeles literal al numelui „oraş”. 
Pustia este, în lectura lui Nicolaus de Lura, chiar semnificaţia 
intenționată de autor, ori de câte ori foloseşte, în Cântarea 
cântărilor, cuvântul „oraş” (cetate). Argumentul e straniu. Când 
mireasa declară, în partea a treia din Canticum..., „am să 
cutreier prin oraş / pe străzi şi prin pieţe /să-l caut pe cel iubit al 
sufletului meu / l-am căutat şi nu l-am găsit. / Pe mine m-au 
găsit paznicii / ce cutreierau prin oraş” (3: 2-3), ea nu spune 
adevărul, ci minte. În realitate, mireasa rătăceşte prin pustie. 

Pentru un exeget modern, dacă termenul ,,oras” nu are o 
semnificație literală (în Canticum...) şi, deci, nu înseamnă oraş, 
el nu poate conota nici deşertul populat, nici sălaşul provizoriu 
al iudeilor, nici Ierusalimul celest, nici tărâmul de nicăieri. Şi 
numai dacă termenul „oraş” înseamnă, înainte de orice, oraş, 
putem închipui o situaţie în care deşertul va fi una din 
conotatiile lui mistice. Altfel, nu! Dacă termenul „oraş” nu 
înseamnă, la propriu, nimic (şi aşa pare să gândescă, uneori, 
Nicolaus de Lura), el nu va sugera pustia nici celei mai 
cutezătoare închipuiri. 

Şi totuşi: Lura nu simte insuficienţa argumentului său. 
Pentru comentatorul normand, deşertul reprezintă, la urma 
urmelor, în mod figurat, un oraş, fiindcă el a adăpostit cândva o 
mulțime nenumărată de oameni, precum marile cetăţi. Ca atare, 
Cântarea cântărilor este în întregime o parabolă despre 
Dumnezeu, deoarece toți învățații vremii au gândit la fel: „haec 
autem parabola secundum omnes doctores hebraicos et latinos 
intelligitur de Deo”. În absenţa sensului literal (pe care, 
principial, Canticum... nu-l conţine, potrivit autorității 
conjugate a exegetilor latini şi iudei!), rămâne un singur înţeles: 
sensul parabolic. El este designat de Lura ca semnificat literal 
(„sensus litteralis”, în terminologia din Postilla perpetua... 

Dar putem înţelege toate aceste propoziţii şi în alt mod. 
Dacă orice parabolă e un discurs figurat, cuvântul nu trebuie 
înțeles în semnificația lui proprie. Numele „soror”, din versetul 
8:8 (,,Soror nostra parva, et ubera non habet”), trimite la o fiinţă 
anume (descrisă minuţios în orice dicționar enciclopedic), care 
e semnificatul propriu al cuvântului „soră”. Dar cititorul ştie 
deja că înţelesul care se prezintă mai întâi intuitiei sale e unul 
parabolic (figurat). El trebuie să caute, aşadar, sensul veritabil al 
numelui în cauză. Cuvântul „soror” ar desemna în Cântarea 
cântărilor, de fapt, Biserica. Aceasta este semnificatul voit, 
intenţionat de la bun început, de autorul Cântării... Nicolaus de 
Lura îl redefineşte ca sens literal al parabolei. Canticum 
canticorum devine, în această viziune, un dialog între lisus 
Christos şi „sora” Lui, Biserica. Straniu! 

Nu e nici o mirare faptul că exegetii evrei au gândit la 
fel. Biografii presupun (şi au cuvânt) că Nicolaus de Lura a 
studiat regulile acestui tip de lectură în şcoala din Evreux. Nu e 
locul să insist asupra acestui amănunt biografic. 

Voi da, în încheierea acestei secțiuni, câteva citate 
semnificative din comentatorii iudei. Astfel, „Responsa Rav 
Pe’alim” (4:11) spune: ,,Shir ha-Shirim — în întregime, de la 

început şi până la sfârşit — e o alegorie şi subiectul [său] e 
ascuns şi acoperit, nu potrivit cu înţelesul direct [simplu, literal, 
evident], ferească Sfântul; fiindcă [versurile din Shir ha-Shirim] 
nu au sens literal [simplu, evident]; [ele au] numai înţeles 
ascuns / aluziv, midrashic şi esoteric; [însă: pentru celelalte cărți 
ale Scripturii |] acest fapt nu mai este [întru totul] adevărat; [căci] 
ele au [toate cele patru semnificaţii]: [semnificaţia] simplă, 
[cea] ascunsă  [figurată], [semnificația]  midrashică şi 
[semnificaţia] esoterică””. 

Mai aproape de noi, opinia va fi reiterată de Nosson 
Sherman®: „[Neîndoios], Shir ha-Shirim e un cântec de 
dragoste, dar nu [se referă la] o dragoste mundană. [Cand au 
comentat Shir ha-Shirim], învățații noştri nu s-au îndoit nicio 
clipă că singurul sens imediat [si evident] al Cântării... e acela 
spiritual [alegoric]. Când exegetii afirmă că [expresia] “sânii tăi” 
se referă la Moise şi Aaron, ei nu se îndepărtează cîtuşi de putin 
de semnificaţia directă [literală, imediată, evidentă] a frazei. 
Shir  ha-Shirim foloseşte cuvintele în  conotația lor 
fundamentală”. Sic! 

În fața acestei evidențe, nu mai este nimic de spus... 


3. In exitu Israel de Aegypto... 
Umberto Eco a spus odată că un text oarecare poate fi 


citit şi folosit în nenumărate chipuri. Interpretarea însă se 
deosebeşte de folosire. A comenta nu e tot una cu a folosi. 


7 David R. Blumenthal, “Where God is not: The Book of Esther and 
Song of Songs”, Judaism: A Quarterly Journal of Jewish Life and 
Thought, 44:1, 1995, p. 91. 

8 Nosson Sherman, The Meggilah: The Book of Esther, Brooklin, NY: 
Mesorah Publications, 1976, pp. LX, LXIV. 

° Aceste interpretări reprezentă, negresit, “the triumph of dogma over 
common sense” (David R. Blumenthal, op. cit., p. 85). 

Re-folosirea poate fi mai mult sau mai puțin pioasă, mai 
mult sau mai putin potrivită, în felul în care textul Cantarii 
cântărilor a fost comentat de Origen în omiliile sale sau folosit, 
o vreme, în biserică în timpul liturghiei botezului, după o 
mărturie a episcopului Ambrosius din Milan (De sacramentis, 
IV:5)'. Re-folosirea (ca şi interpretarea, de altfel) implică de 
cele mai multe ori o mutație a textului din contextul originar al 
rostirii într-un context nou. 

Cu toate acestea, există în orice text o seamă de 
constrângeri semantice ineludabile din perspectiva interpretării. 
De exemplu (pilda aparţine aceluiaşi Umberto Eco), dacă textul 
vizat de exeget ar fi următorul: „era odată o colibă într-o 


x? 


pădure, în care trăia o fetiță”, nici un cititor rational de astăzi nu 
va citi: „era odată un castel pe munte, în care trăia un rege”!l. 
Sau: dacă textul afirmă: „Domnul este păstorul meu” 
(Psalmul 23:1), nimeni nu va înţelege prin acest verset ceva de 
felul „Domnul nu este păstorul meu”, sau „demonul 
perversitatii este, pentru mine, un stăpân milostiv” (cum ar citi, 
poate, un personaj din Edgar Allan Poe), sau chiar „Dumnezeu 
a murit [si nu mai am nici un Domn]”, pentru a da cuvântul şi 
nebunului din Stiinta veselă (3:125), a lui Friedrich Nietzsche. 
Această interpretare minuţios substitutiva (în care 
„Domn” nu înseamnă Domn, adică Dumnezeu şi stăpân, ci 
demon perfid şi răzbunător etc.) a devenit, pentru cei ce nu 
împărtăşesc toate presupozitiile unei teorii „reader oriented”, de 
neînchipuit. Nu a fost dintotdeauna aşa. Exegetii au interpretat 
şi au re-scris alegoric, adesea, fără nici o reţinere pericopele 


'9 Paul Ricoeur, „Metafora nuptiala”, in André LaCocque & Paul 
Ricoeur, Cum să înțelegem Biblia, traducere de Maria Carpov, Iasi, 
Polirom, 2002, p. 368. 

1! Umberto Eco, “Two Problems in Textual Interpretation”, Poetics 
Today, 2:1a, 1980, p. 154. 

Sfintei Scripturi. Textul constrânge, poate, dar nu a obligat pe 
nimeni să-l descifreze într-un fel sau altul (mai ales, în Evul 
Mediu). Exegetul s-a socotit dintotdeauna şi a fost liber fata de 
text (dar nu şi fata de presupozitiile lecturii din vremea lui). 
Pentru Dante, cel din „Epistola a XIII-a, către Can 
Grande de la Scala”, vicarul imperial, enunţul „Când Israel a 
plecat din Egipt şi casa lui Iacob de la un neam păgân, Iudeea a 
ajuns să fie locul sfânt [al lui Dumnezeu], iar Israel, stăpânirea 
Lui” (Psalmul 113:1-2) nu vorbeşte numai despre exodul 
semintiei iudee din captivitatea egipteană, de peste patru sute de 
ani, şi nici măcar despre aşezarea ei în Iudeea (episod povestit 
cu de-amănuntul în cartea Exodului, 12:37sq.), ci şi despre 
„mâîntuirea sufletului săvârşită prin mijlocirea lui Christos” (în 
sens alegoric), sau/şi despre „trecerea sufletului de la tristeţea şi 
suferința păcatului la starea de har” (în sens moral); sau/şi 
despre „ieşirea sufletului din robia stricăciunii de aici către 
libertatea slavei veşnice” (în sens anagogic). Pentru Dante 
Alighieri, termenul ,,Israel” din versetul mai sus citat nu e doar 
numele iudeilor, ci trimite la suflet, „Egiptul” e un alt nume 
pentru bezna păcatului, iar „ludeea”, un substantiv mai putin 
obişnuit pentru starea de graţie, de la sfârşitul veacului ?. 
Afirmația lui Umberto Eco nu este, aşadar, riguros 
adevărată. Constrângerile semantice nu funcționează întotdeauna. 
Au fost momente în care exegetii au citit efectiv în modul ironi- 
zat de Eco, fără a tine seama de semnificaţia literală a cuvintelor. 
Pentru interpretul medieval, „coliba” putea numi, în 
realitate, un castel devastat, „fetiţa”, un rege imprudent, precum 
sărmanul rigă Lear, iar „pădurea” putea evoca muntele Kaf, de 
la capătul lumii, sau chiar inexistentul munte Beter, din 


12 Versiunea sfîntului Ieronim (Vulgata): „In exitu Israel de Aegypto — 
domus Jacob de populo barbaro —, facta est Judea sanctificatio ejus, 
Israel potestas ejus”. 

Cântarea cântărilor (2:17). Cu toate acestea, Dante însuşi 
recunoaşte, în comentariul probabil apocrif din „Scrisoarea a 
XIII-a”, că versetul despre exodul semintiei lui Israel din Egipt 
afirmă literal (dar nu şi în toate sensurile) exact ceea ce spune 
(şi) astăzi cititorilor versati: că un neam întreg s-a aflat în 
captivitate la Faraon, că a reuşit, într-o bună zi, să plece din 
acest loc de suferinţă cu ajutorul lui Dumnezeu şi, în sfârşit, că 
s-a aşezat în Iudeea, după o călătorie epuizantă, prin „nişte 
locuri rele”, dacă ne amintim greutăţile întâmpinate de iudei în 
pustia Sin. Încă o dată: textul constrânge semantic (şi fiecare 
cuvânt în parte vine cu înțelesul său determinat), dar nu obligă 
pe nimeni să-l citească întocmai aşa şi nu altfel. 

Când expune Cântarea cântărilor, în cunoscutele lui 
predici, sfântul Bernard din Clairvaux sesizează, uneori, cu 
acuitate, sensul literal (somatic, în termenii lui Origen) al câte 
unui pasaj definit şi îl reproduce ca atare. De cele mai multe ori 
însă, semnificaţia identificată de sfântul Bernard e de-a dreptul 
fantezistă, incredibil de îndepărtată de semnificația evidentă, 
literală, dar în acord cu întreaga exegeză a vremii. S-ar părea că 
sfântului Bernard nu-i pasă de evidențe. 

Umberto Eco a încercat, într-un eseu, să justifice aceste 
stranii lecturi ale comentatorilor medievali printr-o regulă de 
natură cultural-semiotică. El presupune că, „într-o enciclopedie 
suficient de bogată, cum este aceea medievală, “Israel” 
denotează poporul ales şi conotează sufletul...; expresia [cutare] 
conotează sensul y tocmai pentru că denotează sensul x. [Între 
cele două semnificaţii ale cuvântului] relația este de 


implicaţie”!$. 


'5 Umberto Eco, Lector in fabula: Cooperarea interpretativă în textele 
narative, traducere de Marina Spalas, Bucureşti, Editura Univers, 
1991,p. 141. 

Dacă acceptăm ipoteza lui Eco, o atare enciclopedie ar 
fi cu adevărat neînchipuit de bogată (şi de arbitrară!). Singurul 
ei defect mai acuzat ar fi, desigur, tocmai acela că nu a existat 
nicicând. Chiar dacă enciclopediile medievale sunt pline de 
curiozități. Semnificaţia literală ar implica, într-un mod explicit 
şi verificabil, spiritualul, termenul ,,Israel” s-ar traduce prin 
suflet. Nu e aşa! Lectura morală, dar şi aceea anagogică a 
versetelor din psalmul 113 reprezintă neîndoios nişte re-folosiri 
foarte libere ale textului. Între cei doi termeni, un raport precis 
de implicatie nu se poate stabili însă. 

Nimeni nu pune la îndoială buna credință a comen- 
tatorilor medievali. Dar aceste lecturi nu constituie, în fond, 
interpretări propriu-zise (în sensul de „actualizări semantice” 
ale textului). Dacă au un scop ce poate fi identificat şi o 
indreptatire fatisa, fiindcă oferă o lecţie morală, interpretările nu 
au un temei foarte sigur (ca lecturi semantice). Nu ţin seama de 
sensul literal. Probabil că nici nu-şi propun asta. 

Să luăm un exemplu: termenul „Israel” (care denoteaza 
negreşit poporul ales) nu conotează întotdeauna sufletul, aşa 
cum termenul „Dumnezeu” (din psalmul 113) nu-l conotează pe 
temutul demon poesc. În enciclopedia „privată” a lui Philon 
Alexandrinul, termenul „Israel” înseamnă, etimologic, „acela 
care îl poate vedea pe YHWH”. Dincolo de semnificatul direct 


14 David T. Runia, “How to read Philo”, in David T. Runia & C.J. de 
Vogel, Exegesis and Philosophy: Studies on Philo of Alexandria, 
Aldershot, Variorum, 1990, p. 194: “he who sees God”. Bineinteles, 
interpretantul termenului ,,Israel” („acela care il vede pe 
Dumnezeu”), poate fi, la rândul lui, interpretat. Ne putem gândi 
astfel, succesiv, la Israel ca la individul (sau semintia) care: a) îl 
recunoaşte pe adevăratul Dumnezeu şi nu se supune decât acestuia; 
b) se află într-o strânsă, nemijlocită legătură cu El; c) sesizează 
esenţa divină, printr-o intuiţie subită a intelectului (definiție în acord 
cu platonismul lui Philon); gânditorul iudeu nu precizează însă 

(poporul ales), substantivul „Israel” conotează (pentru a păstra 
termenul lui Umberto Eco), ad libitum, atât individul 
„clarvăzător” (la Philon), dar şi figura lamentabilă a damnatului, 
figura de o amenințătoare mefienta a străinului, a rebelului ostil, 
sau figura orbului care îşi caută drumul (la gânditorii creştini). 
„Israel” înseamnă toate acestea pe rând şi la un loc. 

Aşa este înfăţişată, de obicei, Synagoga (simbolul 
nemului iudeu) în sculptura catedralelor (la Notre Dame, de 
exemplu), în acord cu un loc paulin — foarte influent, din păcate, 
în Evul Mediu — conform căruia evreii poartă o mahramă pe 
ochi şi nu văd limpede (2 Corinteni 3:7-18). Pe frontonul 
basilicii Notre Dame, Synagoga are ochii goliti, coroana i s-a 
prăvălit de pe cap, în jurul crinierei poartă strâns încolăcit 
şarpele nesupunerii!5. De cele mai multe ori, conotatia (id est 
semnificaţia indirectă a unui nume) are o minimă justificare 
(culturală). În exemplul lui Dante, ea este aproape imposibil de 
găsit. 

Cuvântul „Israel” implică, pentru o minte mai inven- 
tivă, la fel de bine, sufletul nesupus, dar şi sufletul salvat, cel ce 
se trezeşte dintr-un coşmar intortocheat, dar şi nefericitul ce 
rămâne în el etc. Ipoteza lui Umberto Eco este că, în veacul de 
mijloc, jocul capricios al conotatiilor dirija, în cele din urmă, 
interpretările. În ceea ce mă priveşte, sunt mai sceptic. 
Principiul observat de exegeti a fost, în realitate, altul. 


nicăieri cine este acest “văzător”, în scrierile sale, el păstrează 
ambiguitatea întreagă, până la capăt; Philon nici nu leagă termenul 
„Israel” de evreu sau de non-evreu; d) a fost ales de Dumnezeu, 
tocmai fiindcă l-a ales pe Dumnezeu; e) se bucură de privilegiul 
„vizibilității” divine, în deosebire de toți ceilalți etc. 

'5 Henry N. Claman, Jewish Images in the Christian Church: Art as 
the Mirror of the Jewish-Christian Conflict 200-1250, Macon, GA, 
Mercer University Press, 2000. 

Pentru Honorius din Autun (care a compus un 
comentariu stupefiant la Cântarea cântărilor)'*, pentru 
literalistul Thoma din Aquino, sau chiar pentru alegoristul 
Dante, exegeza urmează o regulă diferită. Şi anume aceea care 
pretinde că totul implică / simbolizează / conotează orice. 

„Selva oscura”, din Commedia lui Dante, trimite, după 
o părere unanimă, la un loc al păcatului (sau la întunecata 
pădure a profetiilor din Scriptură, cu expresia lui Tyconius), dar 
„Egiptul” din psalmul 113 este, la rându-i, o ilustrare a 
păcatului. „Cămara” din Cântarea cântărilor (numită in 
versetul 1:4: „Regele m-a introdus în cămara sa, vom sărbători 
şi ne vom bucura în tine, vom lăuda iubirea ta mai mult decât 
vinul”) semnifică, pentru Origen, „secretul christic”, pentru 
Grigore cel Mare, e „însăşi Biserica”, pentru Hippolytus, 


'* Prin Expositio super Cantica Canticorum, Honorius Augustodunensis 
ilustrează, am convingerea, arbitrariul exegetic cel mai curat. Inter- 
pretarea propusă de eruditul călugăr benedictin este obsesiv- 
sistematizantă. Ca pentru orice exeget din veacul de mijloc, 
Canticum are, desigur, patru sensuri. Fiecare sens se divide, la 
rândul său, în somatic şi spiritual. Istoric, Canticum narează 
căsătoria dintre Solomon şi fiica lui Faraon sau (la stadiul superior), 
cea dintre Iosif şi Maria. Dar la nivel alegoric, el evocă Întruparea si 
(spiritual) nunta dintre lisus şi Biserică. Tropologic, Shir ha-Shirim 
exprimă dorința sufletului de a urca alături de lisus. Anagogic, 
resurectia lui Christos, mai întâi, şi, în al doilea rând, momentul 
final al regăsirii Bisericii în glorie. Fiindcă are patru părți (sic!), 
continuă Honorius, Canticum trimite la toate cele patru vârste ale 
istoriei. Fiul are, la rândul său, patru membre. Sunt, de fapt, în 
desfăşurarea poemului, patru logodne, patru mirese. Cele zece parti 
ale trupului miresei (!?) simbolizează cele zece ,,ordine” (!?) ale 
Bisericii. Canticum vorbeşte, aşadar, amănunțit despre trecut, 
prezent şi viitor (E. Ann Matter, 7he Voice of My Beloved: The Song 
of Songs in Western Medieval Christianity, Philadelphia, University 
of Pennsylvania Press, 1990, pp. 61-75). 

înseamnă „comoara lui lisus”, pentru Grigorie din Elvira, 
simbolizează „regatul celest”!7. Când orice termen desemnează 
realități complet diferite, după voia şi placul comentatorilor, 
când „nuca” e un simbol al lui lisus, precum „pelicanul”, 
„unicornul” sau ,,viermele” (în Numirile divine ale lui Pseudo- 
Dionisie, aceste patru cuvinte au acelasi semnificat), regula 
formulată de Eco nu mai prezintă nicio siguranță şi trebuie luată 
cum grano salis. 

Să citim încă o dată propoziţia despre copila care şi-a 
găsit adăpost în coliba din pădure. Sunt perfect convins, pe de o 
parte, că nimeni (cu excepţia exegetilor foarte indrazneti) nu va 
citi enunţul dat ca exemplu de Umberto Eco în felul extravagant 
în care o face Umberto Eco însuşi. Pe de alta, rămân la fel de 
convins că lectura morală a versetelor citate de Dante Alighieri 
(în „Epistola către Can Grande della Scala”) reprezintă în chip 
strălucit şi definitiv doar re-scrierea utilă a unui vers din 
psalmul 113. Pentru a o accepta nu e nevoie de nicio enciclo- 
pedie şi de nicio regulă privitoare la raportul de implicatie 
necesară dintre denotat şi conotati, dintre propriu şi figurat. Nu 
există nici o posibilitate de a dovedi temeiul acestei reguli. 

Farmecul interpretării se naşte tocmai din pura-i 
gratuitate... 


4. Epilog 


Dacă privim atent însemnările de deasupra, observăm 
imediat, fără surprindere, că o ontologie anti-somatistă se 
aliază, de obicei, cu o hermeneutică anti-literalistă. Cine 
priveşte cu mefienta corporalitatea va privi cu mefienta şi litera. 
Când interpretează Cântarea cântărilor, într-un masiv 


17 J. R. Wright (ed.), Proverbs, Ecclesiastes, Song of Solomon, 
Downers Grove, Intervarsity Press, 2005, p. 295. 

comentariu, Origen subliniază, din capul locului, precaritatea şi 
vanitatea trupului'*. Exegetul anti-literalist este în chip necesar 
un metafizician din tradiţia platoniciană. Dar platonismul este o 
filosofie „în întregime anti-somatistă”!%. Desi nu sunt foarte 
sigur că Nicolaus de Lura vedea în sine un filosof din secta lui 
Platon, în practica interpretării a fost cu siguranță unul. Ca şi 


contemporanii săi, de altfel. 


18 Nadean Bishop, “Denial of the Flesh in Origen and Subsequent 
Implications”, Mystics Quarterly, 14: 2, 1988, pp. 70-83. 

1 Joan Petru Culianu, Gnozele dualiste ale Occidentului, traducere de 
Tereza Petrescu, Bucureşti, Editura Nemira, 1995, p. 174. 

Între trup şi suflet: 
darul lacrimilor şi fericita întristare 


HORIA VICENTIU PĂTRAŞCU 
Universitatea „Al.I. Cuza” din Iasi 


Abstract. Between Body and Soul: The Gift of Tears and the 
Blessed Sorrow! 


There is a whole psychology which asserts that sorrow is something 
bad and consequently it must be removed from our lives. Sorrow is 
either the symptom of an inner psychological conflict or — in other 
views — the symptom of certain bodily affections. Anyway, sorrow is 
not ‘allowed’. Even in the tragical cases of terminal patients, their 
‘deadly’ sorrow is object for numerous therapies — individual or 
group-organized — whose intent is the patient’s serene acceptance of 
his/her death. For people nowadays — for whom depression is an acute 
problem — it will be very surprising that, in another ‘world’, sorrow is 
not always something bad. Contrarily, sorrow might be wholly bene- 
fic. In that world, there is not only a ‘bad’ sorrow, on the one hand, 
but also a ‘good’ sorrow, an unhappy sorrow, and a blessed sorrow, on 
the other hand. More surprised will be man nowadays when he finds 
out that there is a therapy through tears, and not just one through smile 
and positive thinking. But at this level, the ‘feeling’ of sorrow 
becomes a truly metaphysical experience. 


Keywords: sorrow, gift, tears, mourning, acedia 


' Acknowledgements: Finanţarea s-a realizat de către Programul Ope- 
rațional Sectorial Dezvoltarea Resurselor Umane prin proiectul 
„Dezvoltarea capacităţii de inovare şi creşterea impactului cercetă- 
rii prin programe post-doctorale POSDRU/89/1.5/S/49944. 

Introducere 


Există o întreagă psihologie constituită în jurul ideii că 
tristețea este un lucru negativ şi ca atare trebuie combătută. 
Tristetea este simptomul sau manifestarea unui conflict psihic 
inconştient sau, după alţii, simptomul anumitor afecţiuni soma- 
tice. Oricum ar fi, tristeţea nu trebuie îngăduită. Chiar şi în ca- 
zul bolnavilor terminali, tristeţea provocată de gândul morţii 
apropiate constituie obiectul unor terapii — individuale sau de 
grup — care-şi propun acceptarea de către pacient a gândului 
morţii sale. Omul de astăzi, pentru care depresia este la ordinea 
zilei, va fi surprins să afle că într-o altă „lume” tristeţea nu este 
întotdeauna ceva negativ. Dimpotrivă, tristeţea poate fi şi întru 
totul benefică. Există aşadar o tristeţe „rea” şi o tristeţe „bună”, 
o tristeţe nefericită, dar şi o fericită întristare. $i mai surprins va 
fi omul de azi — obişnuit cu terapia prin zâmbet, prin râs şi cu 
forța gândirii pozitive — că există şi o terapie prin lacrimi — „da- 
rul lacrimilor”. La acest nivel însă „simplul” sentiment al triste- 
tii se transformă într-o experiență metafizică 


A) Două forme de tristeţe: tristeţea fericită (penthos; 
katanyxis) şi tristeţea „nefericită” (lype) 


Trebuie spus de la bun început că dacă, în acord cu ceea 
ce susține psihologia astăzi, tristeţea este reacția la o pierdere, în 
concepţia Părinților Bisericii există totuşi două feluri de pierde- 
re şi, în consecință, două forme ale tristetii, după cum două vor 
fi şi modurile în care vom plânge şi vom trăi doliul pierderilor 
noastre. În ceea ce s-a numit „teologia lacrimilor”, tristeţea se 
referă în primul rând şi în mod esenţial la pierderea absolută, 
pierderea Paradisului. În această calitate, fenomenul tristetii este 
unul pozitiv, bun şi care trebuie aprofundat. Doar că cel care a 
pierdut absolutul, cel care s-a înstrăinat de Dumnezeu continuă 

să se înstrăineze şi pierde însuşi sentimentul acestei pierderi. În 
loc să „întristeze după Dumnezeu”, ajunge să fie trist pentru 
pierderile suferite în această lume „a pierzaniei”. Se va întrista 
aşadar în fata pierderilor materiale, trupeşti, sufleteşti. Va fi trist 
când îşi pierde averea, sănătatea, plăcerile, confortul, „ferici- 
rea”. Tristeţea ca sentiment consecutiv Căderii decade ea însăşi 
într-un sentiment impropriu, inadecvat, derizoriu. Tristetea după 
lucrurile lumesti este o tristeţe disproportionata, copilărească, 
lipsită de judecată, în cele din urmă ridicolă pentru că, spun 
Sfinţii Părinţi, este nefirească, nenaturală. Doar prima tristeţe, 
cea după Dumnezeu, tristețea care deplânge condiția noastră 
căzută şi păcatul sau păcatele săvârşite — este o tristeţe firească, 
naturală şi de aceea niciodată ridicolă. Că întristarea după cele 
ale lumii nu este naturală, ne-o spune faptul că oricât de mare ar 
fi durerea pricinuită de o pierdere, dacă perioada de doliu se 
prelungeşte mai mult decât o cere o dreaptă măsură, tristețea 
respectivă devine patologică, este o tristeţe bolnavă, nefirească, 
nenaturală. Tristetea după lucrurile vremelnice este ea însăşi o 
tristeţe efemeră, în vreme ce tristeţea după ceea ce este etern 
este şi trebuie să fie o tristeţe permanentă, neîncetată. Antici- 
pând putin, putem spune că tristeţea fericită este tristețea al că- 
rei obiect nu este o pierdere sau alta, ci starea de pierdere, Pier- 
derea însăşi. Tristetea fericită este o tristețe ontologică, spre 
deosebire de tristeţea ontică, cea ale cărei obiecte sunt contin- 
gente şi supuse schimbării. 

Înainte de a lua în discuţie cauzele tristetii „decăzute”, 
va trebui să deschidem o paranteză privitoare la ,,facultatile” 
responsabile cu aceste două forme de tristeţe. După cum ştim, 
creştinismul preia tripartitia platoniciană a sufletului, distingând 
între minte (nous), partea poftitoare (epithymia) şi partea păti- 
masa sau volitivă (thymos). Tristetea după lucrurile lumesti (pe 
care o putem numi, luând-o de data aceasta pe cea dintâi ca eta- 
lon, „tristețe nefericită”) „provine” din partea apetentă şi cea 

irascibilă, altfel spus din poftele sau mâniile noastre, în vreme 
ce tristeţea fericită îşi are sediul în minte. Tristeţea fericită este 
aşadar o tristeţe a minţii, o tristețe nesentimentala şi neresenti- 
mentară, parafrazându-l pe Spinoza, o tristeţe „intelectuală”. 
Este o tristeţe a spiritului din om, nu o tristeţe a sufletului şi nici 
una a trupului său. O tristeţe nepătimaşă şi nepătimitoare, o pa- 
siune activă, o suferinţă „lucrătoare”, o emoție nemişcată. Dar 
asupra acestui aspect voi reveni. 


B) Subspecii ale tristetii nefericite (neplacerea, mâ- 
nia, akedia) în relaţie cu ceea ce afectează: partea 
apetentă, partea irascibilă şi întregul suflet 


Să ne întoarcem însă la cauzele tristetii „nefericite”, pe 
care Sfântul loan Damaschin o includea între alte trei specii ale 
mâhnirii, numind-o „mâhnirea care te face fără glas”. Clasifi- 
carea acestora depinde de facultatea afectată şi de reacția aces- 
teia la frustrare. Aşa încât o primă cauză este constituită de ne- 
împlinirea unei dorințe (partea afectată fiind aici partea 
apetentă) sau de sfârşitul acesteia. De fapt, scrie Jean Claude 
Larchet într-o excelentă analiză a acestei subspecii a tristetii, 
totul se reduce la insatisfactia produsă de inadecvarea dintre 
„capacitatea nesfârşită de a se bucura” a omului şi obiectele 
mărginite ale dorinţei sale’. 


N 


„Felurile mâhnirii sunt patru: întristarea, necazul, invidia şi mila. 
Întristarea este mâhnirea care te face fără glas. Necazul este mâhni- 
rea care îngreunează. Invidia este mâhnirea provocată de bunurile 
altora. Mila este mâhnirea provocată de relele altora.” (Sfântul loan 
Damaschin, Dogmatica, Bucureşti, Editura Institutului Biblic şi de 
Misiune al Bisericii Ortodoxe Române, 2005, p. 87). 

„Nici o realitate a acestei lumi, mărginită prin natura ei, nu este in 
măsură să sature nemărginitul dor al omului după nemărginire. (...) 
Omul căzut trăieşte astfel într-o stare de permanentă frustrare, într-o 

Atunci când partea frustrată este partea irascibilă, apare 
mânia. Sediu al curajului, al elanurilor eroice, al dorinţei de glo- 
rie — partea irascibilă este stimulată în mod plăcut atunci când „i 
se face voia”, iar în mod neplăcut atunci când voinţa îi este con- 
trazisă sau sfidată. Ne mâniem de fiecare dată când nu reuşim să 
ne impunem voinţa, de fiecare dată când eforturile noastre sunt 
zădărnicite prin forţa vreunui semen sau prin simpla forță a în- 
tâmplării. De fapt, scrie exegetul citat, această tristeţe „vădeşte 
reacția unui ego frustrat în dorința afirmării de sine (...), care 
crede că nu este apreciat la justa sa valoare”. 

Cauzele fiind cunoscute, formele de tristeţe amintite 
mai sus sunt relativ uşor tratabile, vindecabile. Nu acelaşi lucru 
se întâmplă cu o altă formă de tristeţe, a cărei origine este de 
negăsit şi care apare ca total nemotivată. Este vorba de celebra 
akedie. Cât de redutabilă este această formă de tristeţe şi cât de 
mult a reuşit ea să redefinească tristeţea însăşi, dându-i un spe- 
cific creştin, grăieşte de la sine chiar destinul acestui concept. 
După ce o vreme a figurat alături de tristeţe pe listele păcatelor 


perpetuă insatisfactie fiintiala. Chiar dacă, uneori, împlinirea vreu- 
nei dorințe îi dă, pentru o clipă, iluzia că a aflat ceea ce căuta, întot- 
deauna obiectul dorinţei sale, pe care pentru o clipă l-a socotit abso- 
lut, sfârşeşte prin a se dovedi mărginit şi relativ; iar atunci, omul 
descoperă abisul care-l desparte de adevăratul absolut. Atunci triste- 
tea inimii sale, chip al neliniştii în fata acestui vid, rod al profundei 
sale frustrari, sporeste. Iar el incearca in van s-o lecuiasca prin ceea 
ce a nascut-o; in loc să admită că golul acesta chinuitor este absența 
lui Dumnezeu din sufletul său şi să admită că numai El îl poate umple 
(cf. In 4, 14), se încăpăţânează să vadă în el o chemare la posedarea 
şi desfătarea cu alte şi alte noi obiecte care, continuă el să creadă, 
într-un sfârşit îi vor aduce fericirea mult râvnită.” (Jean Claude 
Larchet, Terapeutica bolilor spirituale, Bucureşti, Editura Sofia, 
2001, pp. 69-70). 
* Ibidem, p. 162. 

capitale/mortale (pe atunci în număr de opt) întocmite de către 
Evagrie din Pont şi loan Casian, Grigorie cel Mare dă primul 
semn al identificării dintre akedie şi tristeţe. Pe lista păcatelor 
capitale alcătuită de el, acum în număr de şapte, akedia nu apa- 
re, rămânând însă tristitia, care nu este de fapt decât rezultatul 
obţinut prin amalgamarea tristeţii şi akediei din schema 
casiano-evagriană”. Lista lui Grigore cel Mare se impune târziu 
— după ce mai multe secole circulă împreună cu cealaltă versiu- 
ne a păcatelor, din care akedia nu lipsea. Se impune, dar cu un 
compromis care spune totul despre importanţa akediei: tristeţea 
este alungată din lista celor şapte păcate capitale şi înlocuită, 
definitiv, cu akedia lui Casian”. E un proces de lungă durată 
pecetluit de geniul sistematizator al lui Thoma din Aquino’. 

Aşadar akedia, spre deosebire de celelalte forme de tris- 
tete „nefericită”, nu este o tristeţe „decăzută”, pentru că ea nu 
„constă în reaua folosire a unei anume puteri a sufletului”. Cu 
toate că nu corespunde nici unei anumite facultăţi a omului, 
„akedia se face stăpână peste toate puterile sufletului”. 

După cum am văzut, toate aceste forme ale tristetii se 
subsumează uneia singure, anume întristarea după cele lumeşti. 
Numită de către Sfinţii Părinţi Awnn, tristeţea aceasta nu-şi gă- 
seşte ieşirea în ceea ce singură îşi opune: plăcerea, desfătarea, 
afirmarea de sine sau agitația necontenită. Dimpotrivă, ea îşi 
creează un tel care nu face decât să o menţină şi să o genereze. 
Este o invartire în cerc, o „devenire întru devenire” (C. Noica). 


5 Siegfried Wenzel, The Sin of Sloth: Acedia In Medieval Thought and 
Literature, The University of North Carolina Press Chapell Hill, 
1967, p. 24. 

° Ibidem. 

7 Ibidem, p. 45. 

5 J. Cl. Larchet, op. cit., p. 172. 

? Sf. Maxim Mărturisitorul, Capete despre dragoste, I, 67, apud. 
Larchet, op. cit., p. 172. 

Bucuriile lumii sunt bucurii întristătoare, generatoare de nefericire, 
spre deosebire de întristarea după Dumnezeu, care este o întris- 
tare fericită. Or, tocmai aceasta din urmă reprezintă calea de 
ieşire din labirintul deşertic al tristetilor şi bucuriilor lumii. 


C) Restaurarea facultăților sufleteşti prin întristarea 
fericită 


Fericita intristare (n&vOoc; luctus) sau străpungerea ini- 
mii (Katévvéic; compunctio)'® schimbă radical sensul aspirații- 
lor omului, făcându-l să iasă din acest labirint. ÎL mută efectiv 
din planul orizontalitatii în cel al verticalitatii. Nu ca pe un pro- 
ces trebuie să înțelegem această schimbare, ci ca pe o stare. O 
stare care modifică totul nu pe rând, ci deodată. Un dar. Se în- 
tâmplă cu fericita întristare ceea ce se întâmplă cu darul lacrimi- 
lor, cu pocăinţa, cu rugăciunea sau cu iertarea. Ceea ce iei ti se 
dă pentru că ai cerut, dar ai cerut pentru că în prealabil ti s-a dat 
puterea de a cere. Cel care caută află, dar nu ar fi căutat dacă 
înainte nu ar fi aflat. Numai aceluia care bate i se va deschide, 
dar n-ar fi bătut niciodată dacă nu i s-ar fi deschis deja!!. Toc- 


10 J. Cl. Larchet, op. cit., p. 506. 

'! Iată o splendidă descriere fenomenologică a actului rugăciunii: „Pa- 
radoxul teologic după care orice rugăciune veritabilă este, într-un 
mod sau în altul, îndeplinită are un punct de sprijin în fenomenul în- 
suşi. Rugătorul vorbeşte pentru o ascultare care deja dintotdeauna îi 
devansează cuvântul. Cunoaşterea acestei precesiuni divine fata de 
cuvântul omenesc face ca acesta să-şi apară sieşi ca răspunzând 
acestei ascultări, care aşteaptă şi cheamă. În toate religiile se afirmă, 
oricare ar fi interpretarea, că divinul vrea să ne rugăm lui şi să ne 
adresăm lui. De aceea, actul vorbirii îşi apare sieşi ca făcut posibil 
de tăcerea ascultării divine, tăcerea îi dă de fapt cuvântul, cuvântul 
se primeşte el însuşi de la ea, ea îl suscită. Din acest motiv, orice ru- 
găciune mulţumeşte pentru ea însăşi, întrucât chiar şi cea mai implo- 

mai de aceea fericita întristare vine cu totul şi schimbă totul, 
apare deodată şi transfigurează într-o singură clipă. Myrra Lot- 
Borodine va putea spune, despre darul lacrimilor (5axpvov 
d@pov), expresie a fericitei întristări, că — aşa cum îi spune nu- 
mele — este o „harismă, o gratia gratis data”, dar că „necesită 
anumite dispoziţii prealabile ale sufletului” şi că şi în acest caz 
„există un acord, o armonie prestabilită între Cel ce dăruieşte şi 
cel ce primeşte”!?. 

Astfel, partea apetentă se reconverteşte în dorința sau 
dorul de Dumnezeu, partea irascibilă va fi mâniată doar fata de 
păcatul propriu, arătând compasiune față de greşelile altora. 
Prin fericita întristare omul îşi îndreaptă capacitatea sa de a dori 
către singurul „obiect” care ar putea-o mulţumi — Dumnezeu. 
Este o dorinţă care, spre deosebire de dorințele fata de cele lu- 
meşti, nu încetează odată ce este împlinită, ci, împlinită fiind, 
continuă să dorească. Dorinţa de Dumnezeu, odată împlinită, 
este încă vie, spre deosebire de dorințele față de cele ale lumii 
care pier odată ce sunt satisfăcute. Partea noastră apetentă a fost 
făcută pentru a-l dori pe Dumnezeu şi de aceea este nesfârşită 
ca şi „obiectul” ei; atunci când se îndreaptă spre Dumnezeu este 
simultan pe deplin mulțumită şi permanent însetată de Dumne- 
zeu. De asemenea, spre deosebire de dorinţele obişnuite al căror 
capăt ne face să realizăm cât de puţin este ceea ce am dorit atât 


ratoare rugăciune de cerere a primit deja, a primit puterea de a cere 
lui Dumnezeu, puterea de a se adresa lui. Numai aşa îşi apare, şi de 
aceasta depind multe din proprietăţile sale în calitatea ei de act. Ce- 
rerea este mereu în întârziere fata de împlinire, apariţia de sine la si- 
ne nu este decât lunară, ea îşi ia din altă parte lumina.” (Jean-Louis 
Chrétien „Cuvântul rănit”, în Fenomenologie si teologie, laşi, Poli- 
rom, 1996, p. 56). 

'2 Myrra Lot-Borodine, „Taina «darului lacrimilom”, în Fericita în- 
tristare, Bucureşti, Editura Institutului Biblic şi de Misiune al Bise- 
ricii Ortodoxe Române, 1997, p. 135. 

de mult, dorința de Dumnezeu, împlinindu-se, ne face să vedem 
cât de necuprinsă este bucuria oferită de către Cel pe care l-am 
dorit atât de puţin. 

Dacă partea apetentă nu are alt rost decât acela de a-l 
face pe om să se apropie infinit de Dumnezeul său, un prim rol 
al părţii irascibile este de a-l îndepărta infinit de ceea ce-l înde- 
părtează de Dumnezeu”, în vreme ce a doua funcţie a sa este de 
a susține îndreptarea dorinţei către Dumnezeu, de a asigura ten- 
siunea necesară atât pentru a dobândi suprema bucurie, cât şi 
pentru a nu o pierde". 

Simturile revin şi ele la rostul lor primordial, îşi exerci- 
tă funcţiile pentru care au fost create, se reînduhovnicesc. Căci 
ochii, urechile, mirosul, gustul şi pipăitul i-au fost date omului 
pentru a-l slăvi pe Dumnezeu: „ochiul pentru aceasta a fost cre- 


15 „Cea dintâi funcţie a agresivitatii la omul aflat în stare de sănătate 
(Adam înainte de cădere, omul restaurat în Hristos) este de a se îm- 
potrivi la tot ceea ce-l poate îndepărta pe acesta de Dumnezeu, 
abătându-l din calea spre îndumnezeire, pe care a fost pus la creaţie. 
Această putere a sufletului, spun Sfinții Părinţi, a fost pusă de Dum- 
nezeu în sufletul omului pentru a putea lupta împotriva răului, mai 
precis pentru a respinge atacurile demonilor, a se împotrivi ispitelor, 
a nu primi şi a reteza gândurile rautatii pe care duşmanii 1 le semă- 
nau în suflet (cf. Evagrie, Capete despre deosebirea patimilor şi a gân- 
durilor, 16. Sf. Diadoh al Foticeei, Cuvânt ascetic în 100 de capete, 
62. Isihie Sinaitul, Capete despre trezvie si virtute, 31). 

14 „De asemenea, ea [puterea agresivă sau irascibilă] îi permite omului 
să-şi îndrepte spre Dumnezeu întreaga dorință, căci ea «întăreşte 
pofta», «îmboldind mişcarea poftei spre dorirea lui Dumnezeu» 
[Maxim Mărturisitorul, Răspunsuri către Talasie, 49, scolia 6]. Îi 
permite, în sfârşit, să lupte pentru dobândirea bucuriei duhovniceşti 
după care tânjeşte. Evagrie afirmă că «din fire, partea pătimaşă lup- 
tă... în vederea unei plăceri» [Tratatul practic, 24]. A lupta pentru 
plăcere înseamnă a lupta pentru a ajunge la ea, dar şi pentru a o păs- 
tra.” (J. Cl. Larchet, op. cit., p. 74). 

at, ca prin el să vedem creaturile lui Dumnezeu, şi să slăvim pe 
Făcătorul lor” (Sfântul loan Gură de Aur, Omilii la Facere, 
XXII, 3), urechile pentru a auzi „cuvintele dumnezeiesti şi legi- 
le lui Dumnezeu” (Sfântul Atanasie cel Mare, Cuvânt împotriva 
elinilor, 4), mirosul pentru a simţi „buna mireasmă a lui Hris- 
tos” (2 Cor. 2, 15), „gustul pentru ca, gustând din hrană, să vadă 
«că bun este Domnul» (Ps. 33, 8), iar pipăitul, pentru ca să pi- 
păie pe Dumnezeu în toate lucrurile (cf. I In 1, 1)”. 

Cea de-a treia formă de tristeţe „nefericită”, akedia nu 
are în ce se reconverti întrucât, spun Sfinţii Părinţi, ea „nu are în 
natura omenească vreun bun temei. De aceea, Evagrie arată că 
în cazul acestei patimi, firesc este să nu o ai deloc (Despre opt 
gânduri ale răutăţii, 13)”'°. Aşa încât fericita întristare o face, 
atunci când reuşeşte să-şi împlinească menirea, să dispară cu 
totul. Iar când dispare, akedia lasă în urma sa o linişte deplină, o 
netulburare şi o pace desăvârşite. Tocmai pentru că akedia stâr- 
neşte o adevărată furtună în sufletul omului, tulburându-l şi 
agitându-l în întregul său, punând stăpânire pe toate cele trei 
puteri ale sale, atunci când se retrage sufletul rămâne precum o 
mare liniştită după furtună: calm, senin, împăcat cu el însuşi, 
neted şi deschis ca o oglindă în care se reflectă albastrul cerului. 
Căci, ne spune Evagrie Ponticul (Tratatul practic, 12), dupa ce 
asupra noastră s-a abătut „demonul amiezii” — cum este supra- 
numită această patimă — sufletul nostru este scutit pentru o bună 
bucată de vreme de atacul oricărui alt demon”. Alături de 


'5 Ibidem, p. 103. 

'€ Ibidem, pp. 172-173. 

17 «| demonul akediei este] cel mai apăsător dintre toţi. El se năpusteşte 
asupra călugărului pe la ceasul al patrulea şi dă târcoale sufletului 
acestuia până pe la ceasul al optulea. Mai întâi, el face ca soarele să-i 
pară că abia se mişcă sau chiar stă în loc, iar ziua parcă ar avea 
cincizeci de ore. Apoi, îl tintuieste cu ochii pe ferestre, împingându-l 
să iasă afară din chilie, să cerceteze dacă soarele mai are mult până 

aminitirea morţii, răbdare, lucrul mâinilor şi rugăciune, fericita 
întristare constituie un remediu al akediei, poate unul din cele 
mai eficiente. Căci dacă akedia este o tristeţe care slăbeşte su- 
fletul, îl deprimă, întristarea după Dumnezeu îl întăreşte, este o 
tristeţe refortifiantă, revigorantă. Akedia este tristeţea care face 
ca arcul spiritual să fie destins, în vreme ce fericita întristare 
întinde din nou arcul sufletului, tintind către Dumnezeu. În 
akedie sufletul este pe cât de slab, pe atât de nesimtitor, în vre- 
me ce, în tristeţea fericită, sufletul este pe cât de tare, puternic, 
pe atât de simţitor. Akedia este o tristeţe fără lacrimi, în vreme 
ce întristarea după Dumnezeu este o tristețe înlăcrimată'*. 


la ceasul al noulea, ori să-şi poarte privirile roată-mprejur după vreun 
frate. Pe lângă acestea, îi stârneşte ură fata de locul în care-şi duce 
viata, faţă de viata însăşi şi fata de lucrul cu mâinile, precum şi pentru 
faptul că iubirea i-a părăsit pe fraţi şi nu mai are pe cine să cheme în 
ajutor. lar dacă în zilele cu pricina, cineva l-a întristat pe călugăr, 
demonul profită ca să-i sporească ura. Atunci îl face să tânjească 
după alte locuri, unde ar putea găsi mai uşor cele de trebuinta, unde 
ar lucra fără atâta trudă, dar dobândind mai mult. Şi adaugă îndată 
că a fi plăcut Domnului nu tine de un loc anume: căci dumnezeirii, 
zice el, i te poţi închina pretutindeni. La toate acestea el adaugă 
amintirea casei părinteşti şi a vieții de odinioară; îi înfăţişează cât de 
lungă e viata, aducându-i înaintea ochilor toate chinurile ascezei. 
Într-un cuvânt, cum se spune, trage toate itele pentru ca bietul călugăr, 
părăsindu-şi chilia, s-o ia la fugă. Acest demon nu e urmat îndeaproape 
de nici un altul: o stare de linişte şi o bucurie de nespus cuprind sufletul 
după încheierea bătăliei.” (Evagrie Ponticul, Tratatul practic. Gnosticul, 
trad. Cristian Badilita, Iasi, Editura Polirom, 2003, p. 69). 

„Akedia e negarea directă a plânsului. Akedia seacă izvorul lacrimi- 
lor, ea împinge spre căutarea satisfactiilor egoiste care sunt moartea 
reculegerii. «Duhul akediei alungă lacrimile; duhul întristării nimi- 
ceşte rugăciunea» [Evagrie, Ad monachos 56].” Cf. Irénée Hausherr, 
Plânsul şi străpungerea inimii la Părinţii răsăriteni, Sibiu, Deisis, 
2009, p. 16. 


18 

Akedia, ca orice formă a tristeții păcătoase, duce la disperare, în 
timp ce fericita întristare este una nadăjduitoare!”. În sfârşit, în 
timp ce întristarea după cele lumeşti este o întristare nefericită, 
întristarea după Dumnezeu este o „fericită tristeţe bucuroasă” 
(Sfântul loan Scărarul, Scara VII, 53). 


D) Fericita întristare sau despre sinteza dintre doliu 
şi bucurie 


Irénée Hausherr vede fericita întristare (penthos) ca fi- 
ind „doliul după pierderea mântuirii”. În mod obişnuit, doliul 
desemnează perioada de acomodare cu pierderea suferită, aco- 
perind în timp intervalul survenit între libido şi obiectul investit. 
Rostul doliului constă tocmai în limitarea sa temporală: 
impunându-se o anumită durată trăirii doliului, trăirea pierderii 
este transferată pe un plan temporal, astfel încât „umplerea go- 
lului” pricinuit de dispariţia a ceea ce iubim este asociată trece- 
rii sau curgerii timpului, întocmai curgerii apei într-o clepsidră. 
Nu la fel stau lucrurile cu „doliul după pierderea mântuirii”. 
Doliul acesta este fără sfârşit pentru că cel pierdut este însuşi 
sufletul meu”. Doliul acesta are o particularitate anume: 


1? „Plângerea păcatelor are în ea întristare plină de dulceaţă şi amără- 
ciune ca a mierii, căci e dreasă cu nădejde bună şi peste măsură de 
mare. Şi pentru aceasta, ea hrăneşte trupul şi face să strălucească 
bucuria în adâncul sufletului.” (Sfântul Nil, Scrisori I, 220, PG 79, 
apud. Larchet, op. cit., p. 517). 

°° Pentru moment este vorba numai de înţelegerea naturii penthos-ului: 
acesta este doliul după pierderea mântuirii, iar acest doliu trebuie să 
fie permanent, la fel cum trebuie să fie şi necesitatea de a lucra fără 
oprire pentru mântuirea noastră.” (Irénée Hausherr, op. cit., p. 46). 

z „Frații mei, noi n-am fost chemați aicea ca la o nuntă, cu adevărat 
nu; ci acela care ne-a chemat aici ne-a chemat pentru a ne plânge pe 

trăindu-l intens, până la capăt, fără să mă abat de la durerea 
mea, doliul acesta începe să producă bucurie. „Întristarea după 
Dumnezeu sau sinonimele ei vor fi expresia cea mai înaltă a 
bucuriei din lumea aceasta. «Doliu făcător de bucurie 
[charopoion penthos|». Fericirea evanghelică se poate realiza 
încă din lumea aceasta: Fericiti cei ce plang (penthountes), că 
aceia se vor mângâia. «Întristarea», «doliul» va fi totuna cu 
mângâierea, ba chiar cu fericirea”. 

La loan Scărarul, cu cât doliul este mai negru şi mai fă- 
ră de bucurie, cu atât bucuria adusă de el este mai mare. Nu e 
vorba, aşa cum ar părea la o primă vedere, de un raport invers 
proporţional între cantitatea de lacrimi de aici şi cantitatea de 
lacrimi din viaţa de apoi: „Cel ce nu încetează a prăznui mereu 
întru desfătările trupeşti, acesta va plânge mereu în viaţa de 
apoi”. Oricât de tentaţi am fi să considerăm plânsul drept mij- 
loc şi fericirea drept scop, întristarea drumul şi bucuria destina- 
tia ei, se dovedeşte curând că această soluţie este cu mult prea 
simplistă şi neconformă cu textele Sfinţilor Părinţi, care nu în- 
cetează să sugereze şi uneori să afirme explicit strania simulta- 
neitate a fericirii şi a tristetii, a doliului şi a bucuriei, a morţii şi 
a nunții. „Cel ce s-a îmbrăcat pe sine cu fericitul şi de bucurie 
dătătorul plâns ca şi cu o frumoasă haină de nuntă, acesta a cu- 
noscut care este râsul duhovnicesc al sufletului”. Întristarea 
după Dumnezeu nu este fericită doar întrucât prin ea putem do- 
bândi fericirea, ci — spune acelaşi loan Scărarul — această triste- 
te cuprinde în ea însăşi fericirea, precum este cuprinsă mierea în 
fagure: „Cugetând la însuşirile pe care le are umilinţa, m-am 


noi înşine.” Cf. loan Scărarul, Scara Raiului VII, trad. Nicolae Cor- 
neanu, Timişoara, Arhiepiscopia Timişoarei, 2007, p. 183. 

?? Irénée Hausherr, op. cit., p. 43. 

3 loan Scărarul, Scara Raiului VII, ed. cit., p. 185. 

Ibidem VII, ed. cit., p. 186. 

minunat cum ceea ce se numeşte mâhnire şi întristare cuprinde 
în sine bucuria şi fericirea, întocmai ca şi mierea în fagure. lar 
ceea ce face ca durerea aceasta din suflet să fie însoţită de plă- 
cere, este ajutorul pe care-l oferă Domnul într-ascuns celor 
zdrobiţi cu inima”. Nu există o metodă a lacrimilor, la fel cum 
nu poate fi alcătuit un tratat despre plâns. În fericita întristare, 
întristarea însăşi este fericită după cum fericirea este tristă. Îm- 
brăcat în haine de doliu şi în haine de nuntă, sufletul fericit în- 
tristat se bucură şi în acelaşi timp plânge: „Durerea profundă 
pentru păcatele săvârşite a văzut mângâiere; curatia inimii a 
primit iluminarea (cerului). Această iluminare este o lucrare 
negrăită, ceva ce raţiunea percepe dar nu înţelege, ceva ce se 
vede de către ochiul sufletului, nu însă şi de cel al trupului. 
Mângâierea este înviorare a sufletului îndurerat, care ca şi un 
prunc plânge şi în acelaşi timp zâmbeşte vesel. Sprijinul este 
reînnoirea sufletului, suportarea tristetii, transformarea minuna- 
tă a lacrimilor durerii în lacrimi lipsite de durere”. Dacă e to- 
tuşi să exprime diacronic ceea ce a arătat sincronic, Scărarul nu 
se dă înapoi: lacrimile în fata morții nasc teama, teama naşte ne- 
teama sau îndrăzneala, ne-teama naşte bucuria, iar bucuria — cea 
fără de sfârşit — naşte iubirea cea cuvioasă””. De asemenea, feri- 
cita întristare este asemeni unui prunc ce îşi revede tatăl: bucu- 
ros că îl vede şi trist pentru că i-a lipsit atât de mult timp”. 


°° Ibidem VII, ed. cit., p. 187. 

°° Ibidem VII, ed. cit., p. 189. 

” Ibidem. 

% Întru începuturi, cunoscând pruncul pe tatăl său, este cuprins de 
nesfârşită bucurie. Când mai apoi însă, potrivit iconomiei divine, el 
se îndepărtează şi din nou se întoarce, copilul este plin de bucurie şi 
de întristare; de bucurie văzând pe cel dorit, de întristare fiind lipsit 
atâta vreme de frumuseţea frumuseţilor.” (loan Scărarul, Scara Ra- 
iului VII, ed. cit., pp. 189-190). 

Myrra Lot-Borodine explică această simultană prezență 
a fericirii şi a tristetii în fericita întristare, urmându-i pe Grigorie 
de Nyssa şi pe Marcu Ascetul, prin prezenţa Sfântului Duh”, 
care face din un om un potir al său, dăruindu-i o „vedere care, 
în această lume, nu mai este din lumea aceasta. Preludiu al uni- 
rii-îndumnezeire”*”. 

În cele din urmă, Lumina dumnezeiască nu poate fi pri- 
vită cu ochii liberi, pentru că acela care vede pe Dumnezeu, 
acela va muri. Lumina dumnezeiască nu poate fi privită decât 
printr-o perdea sau printr-un văl de lacrimi. Lacrimile nu doar 
protejează bietul ochi omenesc de orbitoarea lumină dumneze- 
iască, dar curgând în afară nu fac altceva decât să elibereze lu- 
mina dinlăuntru. Cel care plângând primeşte lumina dumneze- 
iască a devenit el însuşi lumină, căci numai asemănătorul cu- 
noaste pe cel asemenea: „În trăirea personală a Sfântului Sime- 
on, ca şi a altor Părinţi duhovniceşti, un văl transparent atenua 
strălucirea orbitoare a Luminii dumnezeieşti: şiroaie de lacrimi, 
care în acelaşi timp limpezeau vederea şi iluminau privirea 1a- 
untrică, curatind-o. Cine spune curatie lăuntrică, spune ilumina- 
re. Căci pentru toți Părinții noştri, fără excepţie, curatia duhului 
înseamnă transparenţa acestuia, permeabilitatea sa la razele ne- 
create ale Esentei inaccesibile, care, pătrunzând in camera cea 
ascunsă, fac să strălucească în ea asemănarea lui Dumnezeu, 
chipul suprafiresc al Dumnezeului treimic. Şi invers, lumina 
minţii — nous — este de fapt curatia prin care, invrednicindu-ne a 
ne vedea aşa cum suntem, adică templu al Duhului Sfânt, acesta 
ajunge să contemple, devenită transparentă ea însăşi, Lumina 
dumnezeiască. Căci numai cel asemenea Îl poate cunoaşte pe 
Cel asemenea. Sufletul pnevmatic trebuie deci să devină ca 


? Mirra Lot-Borodine, op. cit., p. 185. 
30 Ibidem, p. 189. 

Dumnezeu — pură Lumină inteligibilă — pentru a-l putea oglindi 
chipul în sine”). 


Concluzii: Lumea dintre lumi sau intermundiul la- 
crimilor 


Nici înainte de Cădere, nici după Înviere nu există 
plâns, ne spun scrierile patristice. Dar nici omul cu totul păcătos 
nu plânge şi nici acela care a cunoscut desăvârşirea. Unul este 
cu totul nesimtitor, un cadavru viu, unul al cărui suflet i-a murit 
înaintea trupului, celălalt este cu totul cufundat în contemplarea 
celor mai presus de fire, acolo unde nu există nici ,,intristare, 
nici suspin”. Lacrimile vor rămâne atunci să exprime condiția 
celor aflate la mijloc, în interval, ajungând un simbol al „lumii 
dintre lumi”. Nu întâmplător, lumea aceasta a fost numită „vale 
a plângerii” sau ținut al lacrimilor. 

Cu toate acestea, scripturile şi literatura patristică vor- 
besc şi despre un alt fel de plâns. E vorba de plânsul veşnic al 
celor condamnaţi la scrâşnirea dinţilor, vaiet al durerii — defini- 
tiv, univoc — strigăt provocat de o pedeapsă tautologică ce nu 
intenționează să-l recupereze pe cel pedepsit, ci doar să-l facă să 
sufere, regret in sine, lipsit de cainté, nereparatoriu, inabsolvibil. 
Acest plans vesnic este tintuit intr-un prezent etern, damnatul 
care-l plânge suferă exclusiv din cauza a ceea ce patimeste, el 
suferă pentru că suferă, plânsul său nefăcând nimic altceva de- 
cât să deplângă la infinit starea în care se află. Nemijlocind ni- 
mic, plânsul veşnic este un plâns în sine. Pe bună dreptate am 
putea spune că este un plâns fără lacrimi. 

Spre deosebire de acesta, fericita întristare şi darul la- 
crimilor sunt întru totul mijlocitoare. Mai întâi pentru că mijlo- 
cesc între plânsul veşnic al pedepsei şi bucuria veşnică a mântu- 


3! Ibidem, p. 176. 

irii. Apoi pentru că mijlocesc între păcat şi iertare, între trup şi 
suflet, între omul dinlăuntru şi omul din afară, între noi şi noi 
înşine, între lumina din noi şi lumina dumnezeiască”, între noi 
şi ceilalţi, între cele de jos şi cele de sus, între mineral şi spiritu- 
al, între tristeţe şi fericire, între amărăciune şi dulceaţă“, între 
practică şi gnoză, între aşteptare şi împlinire, între asceză şi 
contemplare. Tot astfel, lacrimile ne transportă rugăciunile, sunt 
mesagerii cererilor sau multumirilor noastre, căci lacrimile fac 
ca rugăciunile noastre să fie auzite şi primite. Lacrimile mijlo- 
cesc între greutatea materiei noastre şi imponderabilitatea spiri- 
tului. Căzând ele ne înalță, curgând ne întăresc. Botez al apei şi 
deopotrivă botez al focului“, căci ele sunt rezultatul acelei ar- 
deri  lăuntrice care topeşte plumbul păcatelor noastre 


32 „Căci lacrimile s-au pus de cugetare ca un hotar oarecare între cele 
trupesti şi cele duhovniceşti, şi între pătimire şi curatie. Până ce nu 
primeşte cineva darul acesta, lucrarea lui este încă în omul din afară 
şi nu simte încă deplin lucrarea celor ascunse ale omului duhovni- 
cesc.” (Sfântul Isaac din Ninive, De Perfectione Religiosa 35, apud 
I. Hausherr, op. cit., p. 202). 

* „Plângerea păcatelor e plină de o dulce întristare şi o amărăciune 
asemenea mierii, dat fiind că e însoţită de o nădejde bună şi minuna- 
tă. De aceea ea hrăneşte trupul, face să strălucească bucuria în adân- 
cul sufletului, întăreşte inima şi face să înflorească întreaga făptură: 
David avea dreptate când spunea «făcutu-mi-s-au lacrimile mele 
pâine ziua şi noaptea» [Ps 41,4].” (Sfântul Nil, Ep I, 220; PG 79, 
164, apud I. Hausherr, op. cit., p. 187). 

3% „Căci lacrima vine din părerea de rău pentru purtări greşite si din 
amintirea vechilor căderi ale sufletului ca un foc şi ca o apă fierbinte 
ce curăță inima. lar străpungerea coboară de sus din roua mângâie- 
toare a Duhului spre mângâiere şi înviorarea sufletului care a intrat 
cu căldură în adâncul smeritei cugetări şi a primit vederea luminii 
neapropiate. Ea strigă cu bucurie către Dumnezeu ca David: «Am 
trecut prin foc şi prin apă şi ne-ai scos intariti».” (Sfântul Nichita 
Stithatul, Capete I, 71 [p. 241], apud. I. Hausherr, op. cit., p. 201). 

transformându-l în aur”. Lacrimile mijlocesc de asemenea între 
răsplată şi dar, între rezultat şi graţie. Căci lacrimile nu vin nici 
când le cerem, dar nici dacă nu suntem pregătiți să le primim. 
Ele vin din noi şi de dincolo de noi, sunt ale noastre şi deopotri- 
vă ale Altcuiva, fiind primul semn că sufletul nostru s-a întâlnit 
— aproape într-ascuns, aproape fără ştiinţa, vrerea şi meritul nos- 
tru — cu Mirele bucuriei şi al slavei. 


35 Trimiterea la simbolismul alchimic o regăsim în eseul despre lacrimi 
al lui Andrei Pleşu: „Setea vinovată, superfluă, a umorilor noastre 
«apoase» e «stinsă» de lacrimi care, în acelaşi timp, aprind o altă sete, 
eliberatoare de data aceasta, sete de de-mineralizare a corpului. E vorba, 
în fond, de o redirectionare a principiului dorinței. Dorintei descenden- 
te, care fixează obsesiv, până la conglomerat salin, apetiturile sufle- 
tului, plânsul îi opune dorința ascendentă, topirea sării, disoluția fi- 
xatiei limitative. Lacrima e simultan solve şi coagula. E dizolvarea 
«sării», inflamarea apelor «inferior» (Nicolas Flamel vorbea despre 
o humiditas ignea) şi transmutatie a sării în perlă. (...) Perla — spune 
o altă tradiţie — e un fruct al fulgerului care intră în scoică. Focul şi apa 
se întrepătrund, aşadar, în structura ei, ca şi în aceea a lacrimii, deo- 
potrivă fierbinte şi răcoritoare. Apa dizolvă, focul căleşte: apa lacri- 
milor transformă fixitatea inertiala în subtilitate, iar focul lor fixează 
subtilitatea astfel obţinută în materia nobilă a mărgăritarului: sarea 
devine cristal.” (Andrei Pleşu, „Darul lacrimilor”, în Minima moralia. 
Elemente pentru o etică a intervalului, Bucureşti, Humanitas, 1994, 
pp. 140-141). 

Metamorfozele corpului. 
De la „corpul dat” la „corpul inventat” 


FLORIN CRISMAREANU 
Universitatea „Al.I. Cuza” din Iasi 


Abstract. Metamorphoses of the Body: From the “Given Body” to 
the “Invented Body” 


The attitute towards the body, in general, and especially towards our 
own body has significantly metamorphosed, sometimes radically, 
throughout time. The distinction encountered in some authors [David 
Le Breton and Marius Lazurca, for example] between given body and 
invented’ body gives me, in the present text, the possibility to follow 
some interpretations that the body has received [ever since its incipi- 
ent phase, of the embryo] in different periods of time and contexts. An 
essential element in this hermeneutic act is represented by the absolute 
presuppositions that marked certain historical and cultural periods. 


Keywords: metamorphoses of the body, interpretation, Patristic, 
theology, Scholastic, metaphysics, modernity 


Trebuie să mărturisesc de la bun început faptul că nu 


am citit încă o istorie care să aibă „corpul drept fir călăuzitor'”?. 


' Acknowledgements: Rândurile ce urmează sunt rezultatul activității 


de cercetare finanţate în cadrul proiectului POSDRU/89/1.5/S/49944 
[„Developing the Innovation Capacity and Improving the Impact of 
Research through Post-doctoral Programmes”. 

Am citit doar fragmente despre acest „fir călăuzitor”. La drept 
vorbind, nu cred că poate scrie cineva o istorie completă şi defi- 
nitivă dedicată corpului, pentru simplul motiv că propriul corp? 
rămâne o sursă nesecată de semnificaţii şi probleme. Chiar dacă 
pare a fi ceva înţeles de la sine, nimic nu este mai misterios 
pentru noi decât propriul corp. Asupra corpului, chiar din per- 
spectiva ştiinţelor exacte, nu putem avea decât puncte de vedere. 
Fără a şti prea multe chestiuni teoretice, corpul este în 
mod cert cel care dă chip, adică fără un corp omul nu ar exista 
aşa cum îl ştim noi. Oricât de angelici ne-am crede uneori, exis- 
tenta noastră este una condiţionată de propriul corp. Interesant 
este faptul că în istoria culturală a Europei occidentale, mai ales 
odată cu Modernitatea, s-a încercat o minimalizare a corpului, o 
trecere a lui în planul secund. Din punctul meu de vedere, doar 
creştinismul răstoarnă această atitudine, tocmai prin Întruparea 
Cuvântului. Aşadar, Europa de astăzi nu se poate desprinde de 
originile sale creştine. Nu am putea înţelege cultura europeană 
fără rolul determinant al creştinismului. Din cele de mai sus, 
sesizăm deja o tensiune, o situaţie paradoxală. Se poate „scăpa” 
din această situaţie dacă acceptăm faptul că despre corp se poate 
vorbi în diferite moduri, dintre care două dimensiuni îmi par a fi 
fundamentale: corpul dat şi corpul „inventat” (David Le Bre- 
ton). „Corpul dat” reprezintă acea entitate cu care ne insotim în 


* Friedrich Nietzsche, Voința de putere. Incercare de transmutare a 
tuturor valorilor [Fragmente postume], traducere si studiu intro- 
ductiv de Claudiu Baciu, Oradea, Editura Aion, 1999, p. 418. 

* În mod normal, disting între „corp” si „trup”. În paginile acestui arti- 
col, fiind vorba în general despre propriul corp/trup, aceşti termeni 
pot fi acceptaţi ca sinonimi. 

viaţa de zi cu zi și despre care vorbim destul de puţin în public. 
Sunt puţine scrieri care analizează acest corp, iar atunci când de 
întâmplă acest lucru nu este vorba despre propriul corp, ci 
despre corpul unei alte persoane (aşa cum se poate observa, 
spre exemplu, în tratatele de anatomie). Pe de altă parte, avem 
„corpul inventat”, adică o construcţie simbolică, culturală, po- 
trivit căreia corpul „nu este niciodată un element dat indiscuta- 
bil, ci efectul unei construcţii sociale şi culturale”. Acest „corp 
inventat” este teoretizat în textele unor autori precum David Le 
Breton“ şi Marius Lazurca”. Mult mai interesant si mai productiv, 
cel putin din perspectiva hermeneuticii, este corpul înțeles nu în 
accepțiunea sa „naturală”, ci sub forma sa „culturală”. În calita- 
te de produs cultural, corpul, ca orice alt produs de acest gen, 
poate fi supus interpretării. De aici rolul major jucat de herme- 
neutică. Fiind vorba despre hermeneutică, implicit este prezentă 
şi o pluralitate de sensuri. Mă voi opri în cele de mai jos doar 
asupra a două atitudini interpretative fata de corpul uman. 

Pe de o parte, în societăţile tradiţionale, corpul nu se 
distinge niciodată de persoană: „omul nu există decât prin rela- 
tiile cu celălalt”. Mai mult decât atât, „în societățile traditiona- 
le, cu o componentă holistă, comunitară, unde individul e impo- 
sibil de zărit, corpul nu constituie obiectul unei sciziuni, iar 
omul se contopeşte cu cosmosul, cu natura, cu comunitatea”. 
Din punctul meu de vedere, reprezentanţii acestei paradigme, în 


* David Le Breton, Antropologia corpului şi modernitatea, traducere 
din franceză de Doina Lică, Timişoara, Editura Amarcord, 2002. 

5 Marius Lazurca, Inventarea trupului, prefaţă de Teodor Baconsky, 
Bucureşti, Editura Anastasia, 1996. 

° David Le Breton, op. cit., p. 16. 

7 Ibid., pp. 19-20. 

Răsăritul creştin, sunt Părinţii Bisericii, cu precădere Sfântul 
Maxim Mărturisitorul, care elaborează în scrierile sale o antro- 
pologie extrem de profundă din care putem cu siguranță valori- 
fica multe aspecte în zilele noastre. Concepţia Sfântului Maxim 
este fidelă antropologiei biblice, care nu vede corpul izolat de 
om, aşa cum se întâmpla spre exemplu la orfici şi la platonici- 
eni, care înțelegeau condiţia umană sub forma unei căderi în 
corp (Platon, Phaidon, 79 c şi 80 a). Pe aceeaşi linie, un autor 
precum Origen (care a recurs la un gest extrem, de mutilare a 
propriului corp) şi mai ales Plotin erau rusinati de faptul că au 
un corp. Potrivit lui E. R. Dodds, deprecierea materiei şi a cor- 
pului a continuat mult timp să influenţeze cultura europeană. În 
opinia mea, această perioadă a fost întreruptă doar de Evul Me- 
diu. Cu Renaşterea şi Modernitatea se reînnoadă acest fir inau- 
gurat de filosofia greacă. 

Pe de altă parte, dualismul inaugurat de Modernitate 
creează o ruptură între om şi corpul său. Momentele sale de for- 
tă sunt reprezentate, în opinia mea, de Andreas Vesalius (1514- 
1564) şi filosofia mecanicistă. Aura corpului, atât de prezentă în 
Evul Mediu, nu mai există, cel putin de la primele disectii ,,ofi- 
ciale” realizate de cei dintâi anatomişti. Dacă în Evul Mediu 
disectiile sunt interzise — de fapt nici nu se putea imagina aşa 
ceva —, începând cu De corporis humani fabrica (1543) a lui A. 
Vesalius, acest lucru este „oficializat” chiar de reprezentanţii 
Bisericii. Poate nu întâmplător, lucrarea lui Vesalius apare oda- 
tă cu De revolutionibus orbium caelestium 1543 a lui N. Coper- 
nic. În această perioadă se semnează certificatul de naştere a 
ceea ce unii exegeti numesc „dualismul occidental”, instaurat 
între spiritul omului (res cogitans) şi corpul său (res extensa). 
Pentru A. Vesalius, spre exemplu, microcosmosul despre care 

vorbea un Dionisie Areopagitul, un Maxim Mărturisitorul sau 
chiar reprezentanţii Şcolii de la Chartres, nu mai are nici o în- 
semnătate. Corpul nu mai trimite la nimic altceva decât la ceea 
ce se vede, adică la piele, muşchi, articulații, oase [...], iar de 
aici și până la apariţia „omului-maşină” nu mai este decât un 
pas, realizat de R. Descartes. Pentru filosoful francez, corpul, 
dacă nu omul în totalitatea sa, este o maşină (Meditatia a VI-a, 
analogia cu ceasul; a se vedea şi Discursul despre metodă, par- 
tea a V-a, unde propune teoria „animalului-maşină”). Exemplul 
cel mai potrivit pentru înlăturarea „zgurii corporale” este para- 
bola bucății de ceară (Meditatia a Il-a), exemplu care are o tra- 
ditie ce coboară până la Aristotel. Astfel, dintr-o anumită per- 
spectivă, dualismul cartezian nu face decât să prelungească dua- 
lismul vesalian. 

Dacă în Evul Mediu occidental marea majoritate a gân- 
ditorilor plecau de la cele sensibile, de la cele create, pentru a 
ajunge la cele inteligibile (capital în acest sens este procedeul 
analogiei, frecvent utilizat în această perioadă), în epoca mo- 
dernă raportul este inversat, mai mult decât atât se doreşte con- 
trolarea şi stăpânirea celor create. Dacă în societăţile medievale 
era prezentă o anumită alianţă între om şi natură, în Modernitate 
această alianță este ruptă în numele dominării naturii. În para- 
digma occidentală, omul este rupt de cosmos, de ceilalți şi, în 
final, de sine însuşi. În cele din urmă, avem de-a face cu un per- 
sonaj înstrăinat, iar exemplul cel mai potrivit pare a fi şi în acest 


* Inversarea are loc între statutul metafizicii şi cel al fizicii; vezi în 
acest sens celebrul „arbore al cunoaşterii” în R. Descartes, Principiile 
filosofiei, traducere, studiu introductiv și notă biografică de loan 
Deac, București, Editura IRI, 2000, p. 72. 

caz R. Descartes: „un om al rătăcirii prin Europa, un om care 
alege în permanență exilul, dacă nu exilul interior, prin discipli- 
na îndoielii metodice, şi căruia propriul corp nu poate să nu-i 
apară ca o realitate ambiguă”. Chiar dacă s-a manifestat mai 
întâi în Occident, fenomenul înstrăinării este din ce în ce mai 
vizibil în toată lumea civilizată. Omul a suferit o serie de ,,elibe- 
rari”: de cosmos, de ceilalți şi, in final, de sine însuşi. Potrivit 
lui David Le Breton: „pierzându-și înrădăcinarea în comunitatea 
oamenilor, rupându-se de cosmos, omul din straturile cultivate 
din Renaştere consideră faptul încarnării [întrupării] sale dintr- 
un unghi contingent. El se descoperă stânjenit de un corp [...], 
corpul este un rest”!0. Modernii se află într-o ,situatie” similară 
celei a lui Plotin: detestarea (pentru moderni mai potrivit ar fi 
ignorarea) propriului corp. Chiar dacă nu este o aparență 
(asemeni docetiştilor sau dochetilor — dupa dokein, a părea — 
care susțineau că Hristos nu se Întrupase decât în aparență), 
corpul este totuşi depreciat, trecut pe un plan secundar. Din 
acest punct de vedere, se poate afirma că un anumit tip de 
dochetism caracterizează Modernitatea şi astăzi întreaga „lume 
civilizată”. 

Dacă în primul rând ne-am înstrăinat de natură, în do- 
rinta de a o domina, în al doilea rând, ne-am înstrăinat de celă- 
lalt, care a devenit astfel un străin pentru noi. De aceea, înclin 
să cred că, în speranţa de a „îndrepta” acest fapt, cei mai multi 
fenomenologi francezi, plecând de la E. Husserl, mai exact de la 
Meditatia a V-a, acordă o importanţă semnificativă problemei 
pe care o reprezintă celălalt (istorie care coboară până la textele 


” Ibid., p. 66. 
1 Thid., p. 43. 

lui A. Schopenhauer, Fr. Nietzsche, Maine de Biran et alii). 
Interesant este faptul că, în încercarea de a-l descoperi pe celă- 
lalt, de cele mai multe ori ne uităm pe noi înşine. În acest mo- 
ment intervine a treia ruptură, inaugurată în zorii Modernitatii 
de A. Vesalius şi de adepţii filosofiei mecaniciste. Această a 
treia ruptură — poate si cea mai gravă — se instalează între om şi 
corpul său. Pe acest fundal îşi face apariţia medicina modernă. 
Medicina actuală, urmând fidel moştenirea vesaliană, îndepăr- 
tează din îngrijirea sa omul bolnav, istoria sa personală, pentru 
a se rezuma la procesele sale organice. Îndepărtarea de omul ca 
întreg — medicina fiind doar una a corpului — a generat în zilele 
noastre nesfârşitele dezbateri etice, bioetice ş.a. 

În a doua parte a prezentului studiu voi întârzia asupra 
unei problematici care a generat această atitudine fata de corp, 
ce a culminat, în cele din urmă, cu ,,inventia” corpului. Daca 
problema corporalitatii ar fi existat dintotdeauna, atunci aceasta 
nu ar mai fi trebuit inventată. Consecintele sunt mult mai im- 
portante si in cele de mai jos voi incerca sa schitez istoria aces- 
tei problematici si a presupozitiilor care au stat la baza acestor 
paradigme. 

Întreaga problematică a corporalitatii cred că pleacă de 
la o întrebare fundamentală: când apare sufletul în trup?! Părin- 
tii Bisericii primare nu au formulat un răspuns uniform la aceas- 
tă întrebare. Se pare că si în acest caz datele prealabile ne ghi- 


l! Elemente din prezentul studiu au fost dezvoltate în articolul meu 
„The Status of human Embryo — The Importance of Presuppositions 
in solving this Issue”, in Romanian Journal of Bioethics, vol. 8, nr. 
4, octombrie-decembrie, 2010, pp. 133-144; vezi de asemenea Flo- 
rin Crîşmăreanu., „Metamorfozele corpului”, în Convorbiri literare, 
martie 2008, nr. 3 [147], pp. 115-116. 

dează întregul univers de discurs. Importante sunt presupozitiile 
care stau la baza unor astfel de chestiuni. Iar de la Collingwood 
stim că presupozitiile religioase sunt ultimele la care renunță o 
persoană. Cand se schimbă aceste presupozitii se schimbă chiar 
epocile. În mai multe locuri din textele sale, M. Eliade afirmă că 
nimic nu poate fi descifrat dacă nu este integrat unui sistem de 
semnificaţii. Acest lucru nu este realizabil decât prin intermedi- 
ul ideii de „trecut viu”. Fără îndoială, hermeneutul interpretează 
un trecut dispărut, dar care a lăsat anumite urme, efecte (după 
formularea lui H.-G. Gadamer, o Wirkungsgeschichte); ceea ce 
înseamnă că trecutul nu este mort, deoarece el trăieşte, într-un 
anumit fel, prin aceste efecte în prezent (este „încapsulat” în 
prezent, după formularea lui Collingwood). În cadrul acestui 
„sistem de semnificaţii” trebuie interpretate și problemele 
bioeticii și în mod special raportarea la propriul corp. 

Mai întâi de toate trebuie precizat faptul că Părinţii Bi- 
sericii, fără deosebire greci şi latini, s-au poziționat contra tezei 
platoniciene a preexistentei sufletului. Cei mai multi Părinți 
greci ai Bisericii, între care amintesc aici pe Grigorie de Nyssa 
si Maxim Mărturisitorul, au susținut teza insufletirii imediate: 
trupul și sufletul încep să existe în același timp. În textele sale, 
Maxim Mărturisitorul se pronunță clar împotriva celor două 
teorii întâlnite în epoca sa, adică teoria platoniciană (adoptată, 
printre alţii, si de Origen) a preexistentei sufletului fata de trup, 
şi aceea a preexistentei trupului fata de suflet: „Unii zic că su- 
fletele există înaintea trupurilor, iar alţii, din contră, că trupurile 
există înaintea sufletelor. Noi însă mergem pe calea împărăteas- 
că de mijloc a Părinților noştri, care nu afirmă nici preexistenta, 
nici postexistenta sufletului sau a trupului, ci mai degrabă coe- 
xistenta lor. Nu ne abatem in nici o parte, neaplecându-ne nici- 

decum, nici la dreapta, nici la stânga, cum zice Sfânta Scriptu- 
fa 

Pe lângă argumentele logice și antropologice pe care le 
desfășoară în textele sale — cu precădere in Ambigua —, Maxim 
Mărturisitorul apelează și la argumentele teologice în favoarea 
coexistentei de la început a trupului și a sufletului. Fără coexis- 
tenta acestora de la bun început nu s-ar putea justifica nici inva- 
tatura sa despre Ayo. (ratiunile necreate ale creaţiei). Asa cum 
ne învaţă textele sale, înainte de a fi create, toate făpturile au de 
la Dumnezeu un anumit Adyoc care le defineşte ca ceea ce sunt 
prin natura lor. În cadrul argumentelor teologice, de departe 
cele hristologice ocupă cel mai important loc. Potrivit Sfântului 
Maxim Mărturisitorul, Hristos prin Întrupare constituie modelul 
naturii umane. Dacă Hristos s-a insufletit imediat, atunci la fel 
va fi şi cazul fiecăruia dintre noi. În definitiv, coexistenta de la 
început între trup și suflet se sprijină pe dogma hristologică sta- 
bilită la Sinodul de la Calcedon [451]. 

Așadar, pentru Maxim Mărturisitorul, problema însu- 
fletirii embrionului este intim legată de dogma hristologică de la 
Calcedon. Fără nici o îndoială, presupozitiile, datele prealabile, 
de la care pleacă Maxim și la care nu renunță nici atunci când îi 
este amenințată viața sunt cele teologice, iar nu cele metafizice 
sau de altă natură. 

Pe de altă parte, majoritatea gânditorilor din scolastica 
latină apără teza insufletirii mediate: sufletul este creat de 


'2 Maxim Mărturisitorul, Ambigua [PSB 80], traducere, introducere şi 
note de Dumitru Stăniloae, Bucureşti, EIBMBOR, 1983, p. 279; vezi 
întreg capitolul „Către cei care susțin că trupurile există înaintea su- 
fletelor”, p. 286 sqq. 

Dumnezeu, dar nu în momentul concepţiei, ci mai târziu, când 
embrionul este deja „format”. Acești autori se sprijină in susti- 
nerea acestei teze pe interpretarea pasajului din Exod 21, 22-23: 
„Dacă doi bărbaţi se încaieră şi lovesc o femeie însarcinată, iar 
aceasta pierde pruncul încă nealcătuit, să plătească atât cât cere 
bărbatul femeii, prin hotărâre judecătorească. Dacă însă pruncul 
este alcătuit, să dea suflet pentru suflet”. Legat de acest text, 
John Breck face o afirmaţie interesantă și utilă demersului nos- 
tru: „Septuaginta modifică textul ebraic, deplasând accentul pe 
făt, făcând o distincţie între un copil format (é&etkoviouévov) şi 
unul neformat (un é&euwoviopévov). Dacă copilul a fost lepădat 
ca o consecinţă a unei lovituri, atunci el este neformat, cel vino- 
vat plătind o despăgubire. Dacă copilul este format, făptaşul va 
răbda consecinţele legii talionului, inclusiv moartea”!?. 

Chiar dacă problematica insufletirii mediate este repre- 
zentativă pentru scolastica latină, această învățătură nu era stră- 
ina nici autorilor din primele secole creștine. Un răspuns perti- 
nent la problema insufletirii mediate, adoptate de marea majori- 
tate a gânditorilor scolastici, formulează la vremea sa Maxim 
Mărturisitorul: „lar daca, din pricina aceasta, refuzati să admi- 
teti că sufletul rational și mintal începe să subziste o dată cu 
trupul la zămislire, de frica rușinii, nu veți îndrăzni să admiteti 
nici după patruzeci de zile, nici după vremea sarcinii de nouă 
luni, nici după naștere, înainte de curățirea de patruzeci de zile, 
că cel născut are sufletul rațional și mintal [...]. Deci urmează, 
potrivit unui just raționament, să socotiți că, până la implinirea 
zilelor de curatie, cel născut nu are sufletul rational și mintal, ci 


'5 John Breck, Darul sacru al vieții, Cluj-Napoca, Editura Patmos, 
2001, p. 191. 

cum am zis mai înainte, al vreunei plante sau al vreunui animal 
necuvântător, din cele aflătoare în lume”. 

Din punctul meu de vedere, este extrem de interesantă 
opţiunea scolasticilor cu privire la insufletirea embrionului. Si- 
tuatia este cu atât mai greu de înțeles cu cât exista deja o tradi- 
tie care până la un punct a fost comună. Lucrurile încep să se 
schimbe odată cu intrarea textelor lui Aristotel în mediul cultu- 
ral occidental. Așa cum se ştie, în epoca medievală, problemele 
legate de statutul embrionului erau analizate în cadrul mai larg 
al teoriei generării'?. Ideile filosofice si medicale ale lui Aristo- 
tel, Galien și Hipocrate au fost cunoscute în Evul Mediu prin 
traducerile arabe. Dincolo de aceste traduceri, textul cel mai 
influent a fost Canon-ul lui Avicenna, manualul de bază al 
medicinei în Occident până în secolul al XVII-lea. 

În acest moment, pentru a înţelege mai bine poziţia sco- 
lasticilor, cred că trebuie să vedem care era atitudinea 
Stagiritului față de statutul embrionului, față de avort, care nu 
avea pentru el nici un fel de implicaţii morale. În acest sens, el 
spune explicit că „numărul nașterilor trebuie să fie limitat. lar 
dacă unele perechi concep peste această limită, atunci trebuie să 
se recurgă la avort [...]” (Politica, VII, 16). Înclin să cred că 
acceptarea aristotelismului în general de către gânditorii scolastici 


'4 Maxim Mărturisitorul, Ambigua, loc. cit., p. 289. 

'S Maaike van der Lugt, ,,L’animation de l’embryon humain et le sta- 
tut de l'enfant a naître dans la pensée médiévale”, in L. Brisson, M. 
H. Congourdeau et J. L. Solére (éds.), Formation et animation de 
l'embryon dans l'Antiquité et au Moyen Age, Paris, J. Vrin, 2008, 
pp. 233-254; vezi de asemenea P. Caspar, ,,La problématique de 
l’animation de l’embryon. Survol historique et enjeux dogmatiques”, in 
Nouvelle revue théologique, 113 / 1991, pp. 400-413. 

presupune, într-o oarecare măsură, și asumarea mai mult sau 
mai putin nuantat a unor astfel de teze profund anticrestine. 

Unul dintre cei mai cunoscuţi teologi ai scolasticii lati- 
ne, Gilles din Roma (1247-1316), este autorul unui tratat unic în 
acea epocă dedicat embriologiei: De formatione corporis 
humani in utero'®. Prin comparaţie cu poziţia gânditorilor răsă- 
riteni prezentată pe scurt în rândurile de mai sus, Gilles din 
Roma propune o teorie cel puţin bizară, potrivit căreia „embrio- 
nul este un animal înainte de a fi o fiinţă umană”. Din per- 
spectiva hristologiei calcedoniene, o astfel de afirmaţie poate 
părea cel puţin ciudată (ca să nu spun eretică), însă, din per- 
spectiva oferită de noetica aristotelică, o astfel de afirmație este 
perfect justificată. Cele două seturi de presupozitii (teologice și 
metafizice) încep să se delimiteze din ce în ce mai clar o dată cu 
acceptarea poziţiei aristotelice în Occidentul latin. 

Cel mai important reprezentant al scolasticii latine, 
Toma din Aquino (1225-1274), acceptă fără rezerve teza însu- 
fletirii mediate. El îşi fundamentează învățătura sa pe metafizi- 
ca lui Aristotel, mai ales pe unirea materiei și a formei. Ca și 
Stagiritul la vremea sa, Toma înţelege dezvoltarea embrionului 
ca un proces unde formele se succed: „de la sufletul vegetativ se 
trece la sufletul senzitiv si in cele din urmă la sufletul ratio- 
nal”!5. De fapt, Aquinatul gândește creaţia întotdeauna drept o 


'* Hewson M. Anthony, Giles of Rome and the medieval Theory of 
Conception. A Study of the 'De formatione corporis humani in ute- 
ro', London, Athlone Press, 1975. 

17 Maaike van der Lugt, op. cit., p. 245. 

18 Toma din Aquino, Summa Theologica, trad. rom. de W. Tauwinkl, 
Iaşi, Polirom, 2009, I, q. 118: „Despre procrearea omului din om în 
privința sufletului”, p. 940 sqq. 

creaţie continuă”. Asemeni lui Gilles din Roma și în bună tra- 
ditie aristotelică, Toma din Aquino afirmă că „la om, sufletul 
senzitiv este născut din sămânță, ca la celelalte animale, fapt 
pentru care și Filosoful spune, în cartea Despre nașterea anima- 
lelor, că nu deodată se fac animalul și omul, ci mai întâi se face 
animalul, care are suflet senzitiv”. Mai mult decât atât, domi- 
nicanul susține că „acest suflet senzitiv al fătului începe să lu- 
creze spre desăvârşirea propriului corp”’'. Interesantă poziţie 
adoptată de unul dintre cei mai importanţi teologi ai Occidentu- 
lui, care ar trebui să apere calitatea de persoană conferită de 
Dumnezeu şi nu un „suflet senzitiv care lucrează la desăvârșirea 
propriului corp”. 

Un autor ca Maxim Mărturisitorul, invocat frecvent în 
acest studiu ca o autoritate incontestabilă în problemele teologi- 
ce, se desparte radical de poziţia acelora care susțineau si in 
vremea sa o astfel de poziţie precum cea tomistă de mai târziu: 
„Iar dacă, împinşi de forţa adevărului, trebuie să recunoasteti că 
embrionul are şi suflet, se cuvine şi sunteţi datori să spuneţi voi 
înşivă ce şi cum este acesta şi cum poate fi înțeles şi numit. Dacă 
afirmati că are numai suflet nutritiv şi cauzator de creştere, adi- 
că numai ca al unei plante, nu ca al omului, în baza acestui cu- 
vânt trupul acesta va fi după voi cel al unei plante ce se hrăneşte 


' Toma din Aquino, Summa Theologica, trad. rom. de V. Rus, Iasi, 
Polirom, 2009, I, q. 104, art. 1, resp., p. 845: „păstrarea lucrurilor de 
către Dumnezeu nu se face printr-o anumită acțiune nouă, ci prin 
continuarea acțiunii prin care dă ființa (s. m., F. C.), iar aceasta ac- 
tiune este fără mișcare si timp, asa cum şi păstrarea luminii în aer se 


face prin continua curgere din soare”. 
°° Tbid., I, q. 118, art. 2, p. 942. 
*! Jbid., 1, q. 118, art. 1, p. 942. 


97 


Sensuri ale corpului 


şi creşte, iar nu al unui om. Dar oricât aş cugeta, nu înţeleg cum 
poate fi omul tată al unei plante, care nu are nicidecum, după 
fire, existenţa de la om. lar dacă atribuiti omului numai sufletul 
înzestrat cu simtire, embrionul va fi recunoscut având la zămis- 
lire, desigur, un suflet de cal sau de bou sau de alte animale de 
uscat sau de aer, şi, după voi, omul n-ar mai fi, după fire, tată al 
omului la începutul formării lui, ci, precum am zis, al vreunei 
plante sau al vreunui animal din cele de pe pământ. Şi ce ar fi 
mai absurd şi mai nebunesc decât aceasta?”?. 

În opinia mea, presupozitiile metafizice, cu precădere 
cele aristotelice (pe care am încercat în cele de mai sus să le 
deosebesc de cele teologice, hristologice) au condus în zorii 
modernității la o atitudine cel putin bizară fata de corp, la un 
anumit tip de dochetism. Această situaţie a fost posibilă deoare- 
ce omul a suferit o serie de „eliberări”: de cosmos, de ceilalți şi 
în final de sine însuşi. Problema corpului, a propriului corp, 
reprezintă un elemenent la fel de important în disciplina care se 
numeşte astăzi bioetică, una care are în centrul preocupărilor 
sale omul în întregul său: corp şi suflet. 

Poate că aceste trei „rupturi” nu s-ar fi petrecut dacă, 
odată cu secolul al XVII-lea şi cu apariţia filosofiei mecaniciste, 
Europa occidentală nu şi-ar fi pierdut baza religioasă, presupo- 
zitiile religioase. Într-un spaţiu infinit — care-l înspăimânta atât 
de mult pe B. Pascal — este cu neputinţă să mai stabileşti locul 
Revelatiei. Dumnezeu nu mai are nici un loc. Un autor ca Pierre- 
Simon Laplace (1749-1827), spre exemplu, nu mai are nevoie 


?? Maxim Mărturisitorul, Ambigua, ed. cit., p. 288; vezi si nota 361. 

de o astfel de „ipoteză”%. De acum totul se măsoară de la înăl- 
p 


timea omului. Dar, dintr-un om care a pierdut alianta cu natura, 

cu ceilalti, cu sine insusi, nu a mai ramas mare lucru. Pariul 
. 24 

propus de B. Pascal a fost pierdut” . 


3 Agnosticismul gânditorului francez reiese şi din următoarea anecdo- 
tă: „P.-S. Laplace vine într-o zi să-i ofere ca omagiu lui Napoleon 
un exemplar din cartea sa (Mécanique celeste), iar următoarea rela- 
tare a întrevederii înfăţişează viu caracterele celor doi. I se spusese 
lui Napoleon că în carte nu era deloc amintit numele lui Dumnezeu, 
şi, cum lui Napoleon îi plăcea să pună întrebări stânjenitoare, făcu, 
luând cartea, următoarea remarcă: «Domnule Laplace, mi se spune 
că ati scris acest voluminos tom despre sistemul Universului fără a-l 
fi menționat vreodată pe Creatorul său». Laplace, deşi curtean abil, 
era, în toate privintele referitoare la filosofia sa, de o încăpățânare 
de martir; el s-a ridicat imediat şi a replicat brusc: «Sire, n-am avut 
nevoie de această ipoteză». Napoleon, teribil de amuzat, i-a repetat 
răspunsul lui Lagrange, care a exclamat: «Ah! frumoasă ipoteză; as- 
ta explică multe». Napoleon i-a transmis replica lui Laplace, care a 
răspuns cu dibăcie că, dacă această ipoteză explică orice, ea nu per- 
mite însă prezicerea a nimic, şi deci nu intră în domeniul său de cer- 
cetare” (Walter William Rouse Ball, Histoire des mathématiques, 
Paris, Librairie Scientifique A. Hermann, 1906, pp. 104-105). 

** Blaise Pascal, Oeuvres complètes, fragmentul Infini - Rien din Pensées, 
éd. Louis Lafuma, fragmentul 418 [L. Brunschvicg, fragmentul 233], 
Paris, Seuil, 1963: „Vous avez deux choses à perdre: le vrai et le 
bien, et deux choses a engager: votre raison et votre volonté, votre 
connaissance et votre béatitude; et votre nature a deux choses à fuir: 
l'erreur et la misére. Votre raison n'est pas plus blessée, en choisis- 
sant l'un que l'autre, puisqu'il faut nécessairement choisir. Voila un 
point vidé. Mais votre béatitude? Pesons le gain et la perte, en pre- 
nant choix que Dieu est. Estimons ces deux cas: si vous gagnez, 
vous gagnez tout; si vous perdez, vous ne perdez rien. Gagez donc 
qu'il est, sans hésiter”. 

Abstract. The Problem of the Body in Nicolas Malebranche: 
(Self)affection and Occasionalism! 


The purpose of this article is to emphasize and to analyze a question 
related to the problem of the body in Malebranche’s theory, namely 
the notion of “self-affection” in the light of the general theory of 
occasionalism. The distinction between the efficient cause and the 
occasional cause seems very subtle, but applied to Malebranche’s 
psychology is leading to a theoretical difficulty, namely the 
impossibility of understanding the concept of self-affection and, 
moreover, a conception of man as a creature that seems to live without 
having a body. 


Keywords: body, mind, efficient cause, occasionnal cause, 
(self)affection, occasionalism 


Ocazionalismul este răspunsul la distincţia carteziana 
dintre res cogitans şi res extensa, distincţie pe care Nicolas 
Malebranche a socotit-o prea radicală şi prea tranşantă. 
Malebranche nu a fost niciodată mulţumit de soluţia carteziană” 


' This work was supported by CNCSIS — UEFISCDI, project number 
PNII — IDEI 788 / 2008, code 2104, 2009-2011. 

? Trimiterile la opera carteziană respectă paginatia ediției Adam- 
Tannery: René Descartes, Oeuvres, Paris, Le Cerf, 1897-1911 (citat 
ca AT). 

din Pasiunile sufletului, care făcea apel la glanda pineală pentru 
a explica interacţiunea celor două substanţe. Malebranche conside- 
ra ca între cele două substanţe există o distincţie radicală, care 
se traduce prin aceea că nici una dintre ele nu poate acţiona 
asupra celeilalte. Însă Descartes nu mersese aşa de departe şi, în 
tentativa lui de a oferi o soluţie la ceea ce părea o „problemă” 
carteziană, Malebranche nu observa că el era, în fapt, creatorul 
problemei. 

Pentru Malebranche‘, conceptul de „uniune” dintre cele 
două substanţe este foarte discutabil. În Dialoguri despre meta- 
fizică şi religie, Malebranche pune în scenă trei personaje (The- 
odore, Ariste şi Theotime) care discută pe marginea a diverse 
probleme filosofice, între care conceptul de „uniune”: „Uniune, 
lege generală, la ce fel de realitate vă referiti prin aceşti ter- 
meni?”, întreabă Théodore’. Théotime expediază rapid soluţia 
carteziană: „După cât se pare, Ariste consideră că aceşti termeni 
sunt foarte clari şi neechivoci, pentru că uzul lor i-a transformat 
în termeni obişnuiţi. Căci, atunci când citim adesea un lucru 
obscur sau fals, fără ca măcar să îl fi examinat, cu greu credem 
că nu ar fi adevărat. Acest cuvânt uniune este unul dintre cele 
mai echivoce din câte există. Însă este atât de comun şi atât de 
plăcut, încât el umblă pe oriunde fără ca cineva să îl oprească, 
fără ca cineva să examineze dacă trezeşte în minte vreo idee 
distinctă”. Théodore pune punctul pe i: „Între sufletul şi corpul 
dumneavoastră există cea mai puternică uniune... Însă nu ati 
putea să ne spuneţi exact ce este această uniune. Noi o conside- 


3? R. Descartes, Les passions de | 'âme, § 31 (AT XI, 351, 4-21). 

* Trimitem la Nicolas Malebranche, Oeuvres complètes, 20 tomes et 
un index du vocabulaire de l'auteur, édité par A. Robinet, Paris, 
Vrin, 1958-1984 (citat ca OC; cifrele romane indica tomul, iar cifrele 
arabe pagina). Traducerea pasajelor din Malebranche ne apartine. 

5 OC XII, p. 152. 

ê Ibidem, p. 152. 

răm aşadar ca principiu explicativ al efectelor cărora le căutăm 
cauza”. Prin urmare, conchide Theodore, „acest cuvânt, uniune, 
nu explică nimic. Are nevoie, la rândul lui, de explicaţii”. 
Argumentul experienței care ar confirma interacțiunea 
celor două substanţe este neutralizat fără multe menajamente: 
„Experiența îmi arată că eu simt durerea, de exemplu, atunci 
când mă inteapa un spin. Acest lucru e cert. Însă să ne oprim la 
acest aspect. Căci experienţa nu ne învaţă deloc că spinul actio- 
nează asupra sufletului nostru, şi nici că ar avea vreo putere”. 
Pentru Malebranche, nu se poate spune cu certitudine 
că cele două substanţe acţionează una asupra celeilalte, ci doar 
că „modalităţile lor sunt reciproce”. Pentru a arăta că substan- 
tele nu pot acţiona una asupra celeilalte şi chiar că un corp nu 
poate acţiona asupra altuia („Căci e o contradicţie, contradicție 
zic, ideea că ar acţiona corpurile asupra corpurilor”), 
Malebranche recurge la un exemplu cu rol demonstrativ, anume 
ciocnirea a două bile: „Atunci când văd o bilă care lovește o alta 
bilă, ochii îmi spun sau par a-mi spune că prima bilă este cauza 
reală a mişcării imprimate în cea de-a doua, întrucât adevărata 
cauză care pune în mişcare corpurile nu se arată ochilor mei. 
Însă, atunci când eu îmi întreb raţiunea, văd în mod evident că 
corpurile nu se pot mişca singure, şi că forța care le pune în 
mişcare nu este decât voinţa lui Dumnezeu care le menţine suc- 
cesiv în locuri diferite, că aceste corpuri nu pot să transmită o 
putere pe care de altfel nu o au şi că ele nu ar putea nici măcar 
să o transmită dacă această putere le-ar susține. Căci mintea nu 
va putea concepe niciodată că un corp, substanță esențialmente 


7 Ibidem, p. 153. 
8 Ibidem, p. 151. 
” Ibidem, p. 154. 
10 Ibidem, p. 154. 

pasivă, ar putea transmite într-un altul o putere care să îl miş- 
te”!!, 

Exemplul serveşte ca ilustrare a tezei propriu-zise: „for- 
ta care le pune în mişcare nu este decât voința lui Dumnezeu 
care le menţine succesiv în locuri diferite”. Într-un alt loc, 
Malebranche reia această idee, explicitând-o: „Noi trebuie să 
spunem că doar voința Lui poate mişca corpurile, dacă vrem sa 
vorbim despre lucruri aşa cum le concepem, iar nu după cum le 
simțim. Forţa care pune în mişcare corpurile nu se află în corpu- 
rile care se mişcă, căci această forță nu este decât voinţa lui 
Dumnezeu. Astfel, corpurile nu fac nimic şi atunci când o bilă 
care se mişcă întâlneşte o altă bilă şi o pune în mişcare, nu îi 
comunică acesteia din urmă nimic din ce are, deoarece prima 
bilă nu are în ea însăşi forța pe care i-o comunică celei de-a do- 
ua. Cu toate acestea, o bilă este cauza naturală a mişcării pe care 
o comunică. O cauză naturală nu este deloc o cauză reală şi 
adevărată, ci doar o cauză ocazională care îl determină pe Auto- 
rul naturii să acţioneze într-un anume fel, într-o anumită situa- 
tie”. 


1! XV-eme Eclaircissement, OC III, pp. 208-209. Argumentul celor 
două bile apare de mai multe ori în opera malebranchistă. Cf. Entre- 
tiens sur la métaphysique et la religion (OC XII, p. 155 sq.), Médi- 
tations chrétiennes et métaphysiques (OC X, p. 48), Recherche de la 
vérité II (OC II, livre VI, chapitre II, p. 313). 

12 OC II, p. 313. Cf. Ferdinand Alquié, Le cartésianisme de Male- 
brache, Paris, Vrin, 1974, p. 513: „Dumnezeu este singura cauză şi 
faptele pe care noi le considerăm în mod obişnuit cauze nu sunt de- 
cât ocaziile, cauzele ocazionale ale acțiunii sale. Ele nu au eficiență. 
O bilă de biliard, de exemplu, lovind o altă bilă, pare că o mişcă. În 
realitate Dumnezeu, cu ocazia ciocnirii lor, mişcă a doua bilă. Am 
impresia că mişc brațul. Nu e adevărat. Dumnezeu îl ridică şi îl 
coboară, de îndată ce eu îmi manifest voința de a executa astfel de 
mişcări. Dacă un spin îmi intră în carne, Dumnezeu afectează ime- 

Prin urmare, atunci când două bile se ciocnesc, nu are 
loc o interacțiune reală, ci avem de-a face cu o ocazie de care 
Dumnezeu, creatorul substanţelor, se foloseşte pentru a pune în 
mişcare cea de-a doua bilă. Prima bilă este cauza ocazională, 
iar Dumnezeu este cauza eficientă (efficace)'*. A gândi altfel 
înseamnă a lua ceea ce se vede drept adevărata natură a lucruri- 
lor!*. Faptul că Dumnezeu este adevărata şi singura cauză a 
mişcării corpurilor este o teză care se sprijină, la rândul ei, pe 
teza creaţiei continue: „Voința lui Dumnezeu conferă existență 
corpurilor şi tuturor creaturilor, prin urmare existența acestora 
nu este necesară. Dacă această voinţă care le-a creat se menţine 
pentru totdeauna, şi ele există pentru totdeauna; şi dacă această 


diat sufletul meu cu ideea de durere. [...] Critica malebranchistă a 

cauzalitatii este deci în mod esențial negativă: nici în natură, nici în 

afara naturii nu vom putea percepe o legătură cauzală”. 
13 Traducem eficientă” şi nu „eficace”, cum ar fi mai corect literar, 
deoarece considerăm că acesta este sensul filosofic al termenului 
utilizat de Malebranche. Atunci când Malebranche vorbeşte de 
„cause efficace”, se referă la o cauză care generează efecte. Pentru 
distincţia cauză eficientă - cauză ocazională, cf. OC V, p. 66 („Noi 
căutăm cauza care reglează şi determină eficiența cauzei generale, 
cauza pe care o putem numi secundă, particulară, ocazională”). 
„Crede ceea ce vezi, căci asta e un fapt, iar simţurile, cât priveşte 
faptele, sunt ca nişte martori destul de buni. Însă nu crede că într- 
adevăr corpurile ar avea în ele o forță care le pune în mişcare, nici 
că ar putea să o transmită corpurilor pe care le întâlnesc în cale, căci 
tu nu vezi nimic [...] iti imaginezi că toate corpurile se pun in 
mişcare unele pe altele doar pentru că vezi că nici un corp nu este 
lovit fără a fi şi pus prin aceasta în mişcare. Din ceea ce vezi că se 
întâmplă, trebuie să judeci doar că ciocnirea corpurilor este necesară 
pentru ca mişcarea să se comunice, ca o consecinţă a ordinii naturii. 
Însă opreşte-te aici, dacă nu vrei să te înşeli”, îi spune Dumnezeu fi- 
losofului-discipol în Meditations chretiennes et metaphysiques (OC 
X, p. 48). 


14 


104 


Sensuri ale corpului 


voință nu s-ar mai exercita, cu necesitate şi corpurile ar înceta 
să mai existe. Această voință pune deci corpurile în repaus sau 
în mişcare, pentru că ea le acordă ființă, iar corpurile nu pot 
exista decât în repaus sau în mişcare. [...] Dacă lumea există, 
este pentru că Dumnezeu continuă să vrea ca ea să existe. Men- 
ținerea în ființă a creaturilor nu este, pentru Dumnezeu, decât o 
creaţie continuă. [...] În fond, creaţia nu trece deoarece pentru 
Dumnezeu a menţine în ființă sau a crea reprezintă expresia 
aceleiaşi voințe care este in mod necesar urmată de aceleaşi 
efecte”. 

Prin urmare, distincţia între cauza ocazională şi cauza 
eficientă obligă la o concluzie radicală: „Dumnezeu execută 
întotdeauna, în calitate de cauză adevărată, ceea ce creaturile 
fac în calitatea lor de cauze ocazionale, cărora Dumnezeu le-a 
comunicat puterea sa conform unor legi generale”!€. 

Însă dacă nu există cauzalitate!” şi interacţiune reală în- 
tre corpuri, nu există nici cauzalitate şi interacţiune reală între 
substanţe, în speţă între res cogitans şi res extensa: „Nu există 
nici un raport necesar între cele două substanţe din care suntem 
alcătuiți. Modalitatile corpului nostru nu pot să schimbe, graţie 
vreunei eficiente proprii, modalităţile sufletului. [...] Nu există 
nici un raport de cauzalitate de la un corp la un suflet. [...] Ast- 
fel, este clar că uniunea sufletului şi a trupului nu are altă legă- 
tură decât eficienţa decretelor divine. [...] Dumnezeu a vrut şi 
vrea de fiecare dată ca diversele mişcări ale creierului să fie me- 
reu urmate de diverse gânduri ale sufletului care îi este unit. 


'S OC XII, pp. 156-157. 

16 OC V (Traité de la nature et de la grace), p. 201. 

17 „Dacă pentru Descartes raportul de cauzalitate este un raport care 
tine de puterea de examinare a minții, pentru Malebranche acest ra- 
port scapă mereu minții.” (F. Alquié, op. cit., p. 515). 

Voința constantă şi eficientă a Creatorului constituie în mod 
propriu uniunea celor două substante”"®. 

Ceea ce aparent este dovada interacțiunii dintre cele 
două substanţe nu este decât un paralelism sau o reciprocitate 
datorată faptului că Dumnezeu vrea ca fiecare mişcare ce se 
petrece în suflet să fie urmată de o mişcare a corpului. Însă nu 
există cauzalitate strictă, ci doar paralelism al mişcărilor şi in- 
fluentelor: „Dumnezeu a vrut, într-un cuvânt, şi vrea fără înce- 
tare, ca modalităţile sufletului şi ale corpului să fie reciproce. 
lată uniunea şi dependenţa naturală a celor două parti din care 
suntem alcătuiți. Nu este vorba decât despre reciprocitatea mo- 
dalitatilor noastre, întemeiată pe fundamentul de neclintit al de- 
cretelor divine, decrete care prin eficienţa lor îmi transmit pute- 
rea pe care eu o am asupra corpului meu””’. 

Această teză a paralelismului sau reciprocitatii, deşi 
poate părea o soluţie ingenioasă şi, în fond, plauzibilă, generea- 
ză o serie de consecinţe bizare. 

Ne vom opri asupra uneia dintre ele: o ipotetică dispari- 
tie a lumii şi chiar a corpului propriu al omului nu are nici un 
efect asupra procesului cunoaşterii. Malebranche este conştient 
de această consecinţă şi o exprimă deschis propunând, în Dia- 
loguri despre metafizică şi religie, un experiment mental care 
are rolul de a demonstra că în procesul cunoaşterii corpul nu are 
absolut nici un rol: „Să presupunem, Ariste, că Dumnezeu ar 
nimici toate ființele pe care le-a creat, cu excepția mea şi a ta, a 
corpului meu şi a corpului tău. Să presupunem în plus că Dum- 
nezeu imprimă în creierele noastre aceleaşi urme sau mai de- 
grabă că Dumnezeu prezintă minţii noastre aceleaşi idei pe care 
le avem acum. În acest caz, ceea ce văd eu privind camera du- 
mitale, adică ceea ce văd eu rotindu-mi ochii în toate părțile 


15 OC XII, pp. 96-97. 
19 OC IV (Conversations chrétiennes), p. 40. 

pentru a o privi, va fi totuşi vizibil pentru mine, deşi camera şi 
tot ce e în ea ar fi dispărut. Ce spun eu, chiar dacă ea nu ar fi 
existat niciodată, eu tot aş vedea-o. Iar eu susțin că un chinez 
care nu a intrat niciodată aici poate vedea, din ţara lui, ceea ce 
văd eu acum când văd camera dumitale. Altfel spus, camera 
dumitale nu este vizibilă în mod real, eu nu văd camera dumita- 
le când cred că o văd, din moment ce eu pot să o văd în Dum- 
nezeu chiar atunci când ea ar fi distrusă”. 

Faptul că un om ar continua să „vadă” o cameră chiar în 
eventualitatea în care Dumnezeu ar face ca acea cameră să intre 
în neant se datorează modului în care Dumnezeu, prin puterea 
sa eficientă, produce efecte asupra creierului omului: „Or, pre- 
supunând că lumea ar fi nimicită, şi că Dumnezeu ar produce 
totuşi în creierele noastre aceleaşi urme”, sau mai curând că ar 
prezenta sufletului nostru aceleaşi idei care apar în prezența 
obiectelor, noi am vedea aceleaşi frumuseti””. 

Neîndoielnic, un astfel de experiment produce de fapt o 
dislocare în cadrul termenilor cu care operează teoria ocaziona- 
listă. Dacă un om „vede” ceva ce ar putea să nu existe (o came- 
ră pe care Dumnezeu a nimicit-o), conceptul de „vedere” îşi 
pierde sensul uzual. Ce anume se mai „vede” atunci când nu 
mai există nimic de văzut, deoarece Dumnezeu a distrus toata 
creaţia, cu excepţia celui care vrea să vadă? 

Malebranche răspunde la această dilemă prin disocierea 
între vederea corporală (cu ochii) şi vederea inteligibilă (cu su- 
fletul): „Aşadar frumuseţile pe care noi le vedem nu sunt fru- 
museti materiale, ci frumuseți inteligibile, făcute sensibile ca 


°° OC XII, p. 38. 

2?! Malebranche foloseşte cuvântul „traces”, care se referă la urme fi- 
zice. Traducerea mai corectă ar fi fost „efecte”, însă păstrăm terme- 
nul „urme”, deoarece pentru secolul lui Malebranche efectele asupra 
creierului se manifestă ca nişte urme fizice. 

? OC XII, p. 38. 

urmare a legilor uniunii sufletului cu corpul, deoarece presupu- 
sa nimicire a materiei nu conduce la nimicirea acestor frumuseți 
pe care le vedem când privim la obiectele care ne înconjoară”. 
Această disociere produce şi o resemnificare a conceptului de 
„vedere”, Malebranche operând o distincţie între voir (a vedea) 
şi regarder (a privi): „Vă repet, Ariste: ca să vorbesc exact, ca- 
mera dumneavoastră nu este vizibilă. Eu nu văd propriu-zis ca- 
mera dumneavoastră atunci când o privesc, deoarece eu aş putea 
foarte bine să văd tot ceea ce văd acum chiar şi atunci când 
Dumnezeu ar distruge-o. Dimensiunile pe care le văd sunt imu- 
abile, eterne şi necesare. Aceste dimensiuni inteligibile care îmi 
reprezintă toate aceste spaţii nu ocupă nici un loc”*. 
Ocazionalismul malebranchist presupune deci că noi nu 
„vedem” în mod real lumea pe care o credem exterioară nouă şi 
independentă de noi, ci că „vedem în Dumnezeu” ideile care ne 
reprezintă lucrurile lumii: „Căci toate ideile noastre clare sunt în 
Dumnezeu cât priveşte realitatea lor inteligibilă. Doar în el noi 
le vedem”. Noi privim cu ochii nostri la această lume despre 
care nu putem şti dacă este reală sau nu, însă de văzut vedem în 


3 Ibidem, p. 38. 

Ibidem, p. 39. 

* Ibidem, p. 45. Nu insistăm aici asupra dificultăţilor teologice şi me- 
tafizice ale conceptului de „vedere în Dumnezeu”. Cititorul interesat 
va putea să aprofundeze problema citind cartea a treia din Re- 
cherche de la verité (OC I, p. 413 sq.), precum şi prima carte scrisă 
de Arnauld împotriva lui Malebranche, Des vraies et des fausses 
idees. Din exegeza malebranchistă, trimitem, selectiv, la Martial 
Guéroult, Malebranche, Tome |: La vision en Dieu, Paris, Aubier, 
1955; J. Moreau, « Vision en Dieu et présence au monde », pp. 181- 
196, in André Robinet et alii (collectif), Malebranche, l’homme et 
l’œuvre, 1638-1715, Paris, Vrin, 1967; E. Scribano, L’Existence de 
Dieu. Histoire de la preuve ontologique de Descartes a Kant, Paris, 
Seuil, 2002, pp. 171-193. 

Dumnezeu ideile care ne reprezintă lucrurile din ceea ce pare a 
fi lumea reală. Nu există nici o garantie că ceea ce vedem este 
lumea reală sau doar efectele puterii divine asupra creierelor 
noastre. 

Deşi toate aceste explicații oferite de Malebranche au 
rolul de a atenua caracterul paradoxal al tezelor sale, există to- 
tuşi un aspect care ar putea periclita întreg edificiul teoretic al 
ocazionalismului psihologic. 

Să explicăm. Ocazionalismul psihologic conduce la te- 
za că noi putem resimti ceva chiar dacă toată lumea, cu obiecte- 
le ei, ar fi nimicită de Dumnezeu: „Cum nu vedeţi că rezistența 
pe care o simtiti atunci când apăsați cu piciorul pe podea nu este 
decât un sentiment care afectează sufletul şi că, în mod absolut, 
noi putem avea toate sentimentele noastre independent de restul 
obiectelor? Atunci când dormeati nu ati simţit niciodată pe 
piept un corp greu care vă împiedica să respirati sau nu ati cre- 
zut niciodată că ati fost lovit sau chiar rănit, sau nu ati crezut că 
îi loviți pe alţii, sau că vă plimbaţi, ori că dansati, ori că sariti pe 
pământ stabil?”*°. Dacă lumea (despre care nu stim cu certitudi- 
ne dacă este reală sau nu) ar fi nimicită şi Dumnezeu ar conti- 
nua să producă efecte asupra creierelor noastre şi ne-ar face să 
„vedem” o lume care nu mai există, noi nu am putea stabili dacă 
lumea văzută există şi produce efecte asupra noastră ori dacă 
este doar propria noastră reprezentare. 

Dat fiind însă faptul că omul resimte în corpul său di- 
verse senzaţii, ca durerea, foamea, frigul şi altele care îl afec- 
tează indiferent de voinţa sa, acest lucru nu înseamnă că, în 
eventualitatea nimicirii întregii lumi de către Dumnezeu, ar con- 
tinua să existe totuşi un corp, care, prin aceea că în el omul sim- 
te, îi va semnala că ceea ce simte nu este o doar reprezentare 
cauzată de puterea eficientă a lui Dumnezeu, şi nici un vis, ci un 


°° OC XII, p. 41. 

sentiment cât se poate de real? În mod cert, ipoteza dispariţiei 
lumii întăreşte ocazionalismul psihologic, întrucât demonstrea- 
ză că am putea continua să „vedem” în Dumnezeu lumea pe 
care credem că o vedem cu ochii corpului. Pe de altă parte însă, 
durerea resimţită în corpul meu nu cumva demonstrează că exis- 
tă pe lume cel putin un corp, anume al meu, care funcționează 
ca un criteriu sigur de delimitare între lumea „reală”, văzută cu 
ochii şi mai ales simțită prin intermediul corpului şi lumea „ide- 
ală”, văzută în Dumnezeu? 

Experienţa durerii resimţită în propriul corp l-a preocu- 
pat pe Malebranche în mai multe etape ale constituirii propriului 
sistem, deoarece ea este legată de problema auto-afectării. 

Aparent, durerea pe care o resimte cineva îi demon- 
strează că are un corp şi că există finalmente o cauzalitate direc- 
tă între cele două substanțe din care este alcătuit omul. 
Malebranche are altă opinie: „Deoarece atunci când simţim du- 
rerea sau altceva, atunci când percepem (on aperçoit) prin in- 
termediul organelor de simţ, oamenii spun în mod curent că 
simţurile percep, fără să ştie în mod clar ce înţeleg ei prin ter- 
menul „simţuri”. Ei cred că există o facultate distinctă de suflet, 
care face ca sufletul sau corpul să fie capabil de a simţi, deoare- 
ce ei cred că organele de simţ au vreo contribuţie la percepțiile 
noastre. Oamenii îşi imaginează că corpul chiar ajută sufletul să 
simtă şi că, dacă ar fi separat de corp, sufletul nu ar simţi””. 

Teza aceasta, cum că omul ar putea să simtă chiar dacă 
nu ar avea corp (pentru că de fapt el nu simte „în” corpul său) 
este demonstrată de Malebranche cu ajutorul argumentului 
ciungului, reluat de multe ori în cuprinsul operei, de fiecare dată 
cu mai multă vigoare. 

Acest argument este extrem de important, neavând doar 
un rol pur ilustrativ, ci funcționând ca dovadă de netăgăduit a 


T OCI, p. 44. 


110 


Sensuri ale corpului 


faptului că nu există interacțiune reală între cele două substanţe 
şi că ceea ce „simte” un om nu sunt de fapt senzațiile care pro- 
vin de la corpul său. Nu vom trece în revistă toate locurile din 
corpus-ul malebranchist în care este vorba despre argumentul 
ciungului, însă le alegem pe cele grăitoare. În Recherche de la 
verite, Malebranche afirmă: „Este bine să reamintim aici că ex- 
perienta ne învaţă că se poate întâmpla să resimtim durere in 
parti ale corpului nostru care au fost în întregime tăiate, întrucât 
nervii din creier care le corespund sunt miscati (ébranlés) ca şi 
când membrele ar fi efectiv rănite şi astfel sufletul simte în ace- 
le braţe imaginare o durere foarte reală”. 

Experienţa durerii resimtite chiar şi în cazul unui brat 
amputat arată, pentru Malebranche, că durerea nu este indisolu- 
bil legată de capacitatea corpului de a fi afectat şi de a simţi, ci 
este legată de capacitatea sufletului de a fi afectat de Dumnezeu, 
în calitatea sa de cauză eficientă şi de substanţă inteligibilă care 
acționează asupra sufletului prin ideile pe care le conţine în mod 
inteligibil: „Substanţa inteligibilă a Raţiunii”” care acţionează în 
sufletul nostru prin eficienţa sa atotputernică şi care îl atinge şi 
îl modifică referitor la culoare, savoare, durere, prin ceea ce 


conţine ea [ideile] şi care reprezintă corpurile”. 


% Ibidem, p. 125. 

? Pentru Malebranche, Dumnezeu este totuna cu Rațiunea, deoarece 
Cuvântul, a doua persoană a Treimii, este numit şi Ratiune a Tatălui: 
„O, Cuvânt etern, substanța ta inteligibilă este infinită şi nici un suflet 
nu poate să o cuprindă, însă orice suflet poate şi trebuie să se 
hrănească din ea. Căci am aflat că tu singur eşti hrana, viata, Rațiunea 
tuturor inteligentelor. Eşti chiar Cuvântul sau Rațiunea Tatălui, în 
aceeaşi măsură în care eşti şi a noastră, deşi într-un fel diferit” (OC 
X, p. 95). 

3% OC XII, p. 116. 

Dumnezeu, ca substanţă inteligibilă care conţine ideile 
corpurilor”! acţionează direct asupra sufletului, provocând sen- 
zatii de culoare, savoare şi durere, ca şi cum corpurile ar exista 
în realitate. Astfel se explică de ce unii oameni care au un braţ 
amputat spun că resimt durerea „în” acel brat. În cadrul contro- 
versei cu Arnauld, Malebranche a apelat la acest argument al 
senzatiel resimtite fără prezenţa unei cauze fizice pentru a de- 
monstra că sufletul este afectat de ideile inteligibile, iar nu de 
corpurile reale: „Mii şi mii de experienţe ne învaţă că sufletul 
percepe adesea ca prezente obiecte care nu există în mod actual. 
Aceasta se întâmplă în cazuri de febră mare, nebunie şi în gene- 
ral tuturor oamenilor care dorm. [...] Nu doar că vedem corpuri 
care nu există, ci chiar simţim un braţ sau un picior pe care de 
fapt nu îl mai avem. Aceasta se întâmplă cu cei cărora le-au fost 
amputate acele membre. Căci aceştia ne asigură că ei resimt 
adesea un braţ, o mână, un deget care le provoacă durerea, adică 
ei au această percepție foarte vie şi foarte neplăcută care se nu- 
meşte durere şi nu braţul amputat, care poate fi putrezit sau ars, 
este obiectul percepţiei lor neplăcute”. 

Durerea resimţită este resimțită nu „în” braţul real, ci 
„în” sufletul care este afectat de ideea de brat conținută în sub- 
stanta inteligibilă a lui Dumnezeu: „Dacă acest brat imediat 
perceput, dacă acest brat ideal nu ar exista, sufletul care îl per- 
cepe de fapt nu ar percepe nimic. [...] Există aşadar un brat 
ideal care produce ciungului durere, un braţ care singur îi pro- 
voacă o percepţie neplăcută, un braţ eficient şi reprezentativ 
[...], un braţ cu care el este mai unit în mod imediat decât cu 
braţul său real, presupunând că l-ar mai avea pe acesta din 


51 „Este deci necesar ca toate ideile să se găsească în substanța 
eficientă a Divinitatii, care este singura inteligibilă şi capabilă să ne 
lumineze” (OC I, p. 440). 

“ Lettre du 19 mars 1999, OC VIII, p. 946. 

urmă; deoarece doar prin intermediul eficienţei divine al acestui 
braţ ideal omul are o percepţie imediată şi simte braţul său ade- 
vărat şi pentru că, fie că are sau că nu are braţ, el are sau poate 
avea aceeaşi percepţie”. 

Malebranche nu se opreşte la a afirma că durerea nu 
aparține în mod propriu corpului omului şi că ea ar fi de fapt 
efectul ideii de braţ, adică al braţului ideal asupra sufletului. 
Consecința ultimă a ocazionalismului pshihologic este depose- 
darea omului de toate senzațiile sale, care sunt localizate in 
Dumnezeu. Teoria vederii ideilor în Dumnezeu, care defineşte 
nucleul metafizic al ocazionalismului, primeşte, în Scrisoarea a 
II-a către Arnauld din 19 martie 1699 un corelat psihologic: 
„...eu spun nu doar că vedem în Dumnezeu corpurile care ne 
înconjoară, mi se pare că simțim propriul corp tot în Dumne- 
zeu”. 

Or, dacă simţim în Dumnezeu propriul corp, deci dacă 
durerea nu aparţine corpului, ci sufletului, fiind produsă nu de o 
leziune fizică în braţul pe care îl văd cu ochii mei, ci de ideea de 
braţ aflată în substanța inteligibilă a lui Dumnezeu care îmi 
afectează sufletul cu o percepţie pe care eu o numesc „durere” 
şi o localizez în ceea ce pare brațul meu real, rezultă că 
Malebranche pune în chestiune nu doar existenţa reală a corpu- 
lui uman, ci şi capacitatea acestuia de a resimti în mod real orice 
senzaţie. 

Aşa cum am văzut, ocazionalismul nu admite interacti- 
unea între cele două substanţe şi o redefineşte ca paralelism al 
modalitatilor, paralelism care funcţionează grație voinţei divine: 
de fiecare dată când corpul îmi este lovit, simt o durere care 
pare a fi localizată in brat, dar care este realmente în sufletul 
afectat de ideea de braţ. Între lovitura dată corpului pe care îl 


33 Ibidem, p. 961. 
* Ibidem, p. 960. 

numesc, prin convenţie, „al meu” şi durerea pe care o simt exis- 
tă o reciprocitate sau un paralelism perfect, dar nu o interacțiune 
reală: „Dumnezeu a vrut şi vrea de fiecare dată ca diversele 
mişcări ale creierului să fie mereu urmate de diverse gânduri ale 
sufletului care îi este unit. Voința constantă şi eficientă a Crea- 
torului constituie în mod propriu uniunea celor două substan- 
te”, 

La limita, acest paralelism între cele două substanţe fa- 
ce inoperabil conceptul de auto-afectare : „Sufletul nu actio- 
nează asupra lui însuşi şi nu se modifică pe sine prin durere, 
culoare etc.”*°. Nu numai că nu se poate afirma că substanţele 
(res cogitans şi res extensa) nu acţionează una asupra alteia, ci 
chiar că res cogitans nu se afectează pe sine însăşi, nu se poate 
simţi pe ea însăşi în ea însăşi (fiind opacă sieşi), ci se simte „în 
Dumnezeu”. Expresia „a se simţi în Dumnezeu”, care apare în 
scrisoarea către Arnauld din 19 martie 1699, este stranie în cel 
mai înalt grad, deoarece deposedează ego-ul de capacitatea de a 
se resimti pe sine însuşi, expulzând-o în cea mai radicală exteri- 
oritate (anume Dumnezeu): „Sufletul nu se poate afecta el în- 
suşi. Este nevoie de Dumnezeu, mai intim decât sinele însuşi, 
pentru a genera sentimentul care îi indica propria sa prezență”, 
comentează Jean-Cristophe Bardout*’ în marginea ocazionalis- 
mului psihologic al lui Malebranche. Practic, auto-afectarea 
devine afectare din exterior, dintr-o exterioritate care nu este 
simpla exterioritate spaţială, ci o exterioritate fenomenologică 
ce face posibilă însăşi capacitatea de a simţi: „Dacă simt, este 
pentru că sunt atins, deoarece eu nu pot acţiona în mine”. 


35 OC XII, pp. 96-97. 

5 OC XII, p. 116. 

37 Jean-Cristophe Bardout, La vertu de la philosophie. Essai sur la 
morale de Malebranche, Hildeshein-Zurich-New-Y ork, Georg Olms 
Verlag, 2000, p. 146. 

38 OC X, p. 20. 

Michel Henry remarcă faptul că separatia lui 
Malebranche fata de Descartes are la bază un motiv mai radical 
decât problema comunicării substanţelor, şi că aceasta este o 
problemă numai în măsura în care Malebranche refuză să ac- 
cepte una dintre cele mai profunde teze ale lui Descartes din 
Meditatia a Il-a, anume teza auto-afectării ego-ului, exprimată 
prin sintagma „videre videor” („mi se pare că vid”). În sin- 
tagma carteziană „videre videor” greutatea stă pe videor, pe 
faptul de a simți că văd, interpretează Michel Henry: „A simţi 
că văd. Videor, în videre videor, desemnează acel simţ imanent 
vederii, care face din el o vedere efectivă, o vedere care se simte 
văzând”. Mai înainte de a fi un cogito care vede ceva care 
poate exista în mod real sau poate fi doar rodul unui vis sau al 
unei înşelătorii a Geniului Rău, cogito-ul cartezian este un 
cogito care se simte pe sine că vede. A cugeta înseamnă a se 
simți pe sine, a se auto-afecta*! 


5 At certe videre videor, audire, calescere. Hoc falsum esse non po- 
test; hoc est proprie quod in me sentire appelantur. Atque hoc prae- 
cise sic sumptum nihil aliud est quam cogitare” (,,Mi se pare ca văd, 
că aud, că mă încălzesc. Acest lucru nu poate fi fals; acest lucru este 
ceea ce poate fi numit a simți in mine însumi. $i acest lucru, luat ca 
atare, nu înseamnă altceva decât a gândi”), AT VII, 29, 15-18. 

“ Michel Henry, Généalogie de la psychanalyse, Paris, PUF, 1985, p. 29. 

4l Pentru o interpretare pertinentă a cogito-ului ca simfire şi ca auto- 
afectare, cf. Jean-Luc Marion, La générosité et le dernier « cogito », 
in Question cartésiennes I, Paris, PUF, 1991, p. 168 sq. Videor vi- 
dere nu apare accidental la Descartes, Jean-Luc Marion identifică şi 
alte ocurente care confirmă teza din Meditatia a I-a, anume 
echivalenta între a gîndi şi a simți: AT I, 413, 14 (« videre ut nos, 
hoc est sentiendo sive cogitando »), Principia Philosophiae 1, § 9 
(« nostram mentem, quae sola sentit sive cogitat se videre aut ambu- 
lare »), AT VII, 28, 22; 34, 21 (« isto cogitandi modo, quem sensum 
appello »). Michel Henry identificase, pe lîngă sintagma videre vi- 
deor, încă două ocurente: AT, IX, 28 (« l'âme qui seule a la faculté 

Or, Malebranche nu poate accepta echivalenta cartezia- 
na între a cunoste şi a simţi. Pentru el, connaître şi sentir sunt 
două lucruri total opuse, care ţin de două regimuri diferite, re- 
gimul gândirii prin idei, respectiv regimul simțirii prin senti- 
mente : „Există o diferență între a simţi şi a cunoaşte. Oricât de 
intens ar fi un sentiment, el nu iluminează niciodată sufletul, el 
nu îi descoperă acestuia niciodată adevărul. Sentimentul nu se 
adresează sufletului şi nu îi vorbeşte decât prin intermediul bu- 
nurilor folositoare corpului. Intensitatea sentimentului ne loveş- 
te cu tărie şi ne convinge cu promptitudine, însă sufletul nu cu- 
noaşte nimic [prin sentimente]””. Res cogitans nu se mai auto- 
afectează, ca la Descartes, nu se mai simte pe sine într-o ima- 
nenta originară, ci simte că este afectată de ceva distinct de sine 
(ideea inteligibilă sau Dumnezeu): „Dacă simt, este pentru că 
sunt atins, deoarece eu nu pot acţiona în mine”. Or, problema 
comunicării substanțelor apare în mod precis pentru că 
Malebranche interzice cogito-ului să se auto-afecteze, să se sim- 
tă pe sine, fiind nevoit să simtă „în Dumnezeu”. Prin urmare, 
pentru a explica ceea ce doar pare o relaţie de cauzalitate între 
modificările aduse corpului, ca amputarea unui brat şi durerea 
resimţită de suflet, Malebranche este nevoit să avanseze ipoteza 
paralelismului sau reciprocitatii modalitatilor celor două sub- 
stante; reciprocitatea nu ar putea avea loc fara interventia direc- 
tă, imediată şi continua a lui Dumnezeu în calitatea sa de cauză 
eficientă care provoacă în suflet o modificare (durerea) ce co- 
respunde perfect modificării produse în corp (amputarea bratu- 
lui). 

Însă ipoteza reciprocitatii modalitatilor are un enorm 
inconvenient, anume acela că distruge conceptul de unitate a 


de sentir ou bien de penser en quelque façon que ce soit ») şi AT I, 
413 (« dum sentimus nos videre »). 
” OC IV, p. 158. 

omului, ca ființă compusă din suflet şi corp. Dacă sufletul poate 
simți senzaţii chiar şi atunci când îi lipseşte o parte a corpului 
(un braţ amputat) şi, la limită, dacă ar continua să simtă senzații 
chiar şi atunci când Dumnezeu ar nimici întreaga lume, inclusiv 
corpul ca atare, înseamnă că nu există o legătură reală a celor 
două substanţe în om. Reciprocitatea modalitatilor celor două 
substanţe, departe de a demonstra cât de unite sunt ele, demon- 
strează că este imposibilă gândirea unei legături dintre cele două 
substanţe în om şi, pe cale de consecinţă, este subminat rolul 
corpului în viata omului. Căci, la ce mai foloseşte credința că 
avem în mod real un corp, din moment ce ocazionalismul psiho- 
logic susţine că nu simt nimic „în” corpul pe care îl numesc, 
convenţional, „al meu” şi că aş continua să simt aceleaşi lucruri 
chiar şi dacă acest corp „al meu”, presupus ca realmente exis- 
tent, ar fi nimicit de Dumnezeu? Cum poate fi gândită unitatea 
reală a omului (compus din suflet şi trup) în cadrul ipotezei re- 
ciprocitatii modalitatilor celor două substanţe? 

Pentru a explica cum poate fi armonizată nevoia de a 
menţine unitatea reală a omului, dar şi reciprocitatea dintre 
cele două substanţe care îl compun, Malebranche va recurge la 
un dispozitiv argumentativ teologic, anume reinterpretarea mi- 
tului lui Adam şi a naturii sale primare inocente: „Dumnezeu a 
creat sufletul şi corpul şi a vrut, în vederea conservării creaţiei 
sale, ca de fiecare dată când se întâmplă în corp anumite miş- 
cări, să se întâmple în suflet anumite sentimente, cu condiţia ca 
aceste mişcări să ajungă până la o anumită parte a creierului, 
despre care nu vă pot spune nimic”. Însă, deoarece vointele lui 


“ Este limpede aluzia la glanda pineală despre care vorbea Descartes. 
Totuşi, Malebranche nu vrea să afirme că este vorba despre glanda 
pincală, deoarece acest lucru nu are pentru el nici o importanță. 
Ceea ce îl interesează nu este locul exact care ar putea fi considerat 
sediul uniunii dintre cele două substanţe, ci faptul că mişcările din 
trup sunt transmise până la creier, prin intermediul nervilor. Pentru 

Dumnezeu sunt eficiente, nu are loc nici o mişcare în acea parte 
a creierului, oricare ar fi ea, dacă sufletul nu a fost atins de sen- 
timente; şi pentru că vointele lui Dumnezeu sunt eficiente, acest 
fapt nu a fost schimbat de păcatul primului om. Cu toate aces- 
tea, înainte de păcat, când toate lucrurile erau bine dispuse, nu 
era drept ca sufletul să fie deturnat de corp de la lucrurile pe 
care vroia să le gândească: omul avea în mod necesar această 
putere asupra propriului corp, încât el desprindea, ca să spun 
aşa, partea principală a creierului de restul corpului şi, de fie- 
care dată când vroia să se dedice adevărului sau altui lucru care 
nu se referă la corp, împiedica nervii care servesc la transmite- 
rea sentimentului să comunice cu creierul’™. În alt loc el afirmă 
că Adam „nu simţea niciodată o durere violentă care să îl fi sur- 
prins şi care să îl fi făcut nefericit, deoarece el putea opri mişcă- 
rile care o cauzau. Însă, dacă el putea să le oprească exact în 
momentul în care acestea îşi începeau acțiunea, cu certitudine 
el o făcea, deoarece voia să fie fericit şi deoarece aversiunea este 
în mod natural înrudită cu sentimentul de durere”. 

Inocenta pierdută a lui Adam consta în faptul că el pu- 
tea să practice asupra lui însuşi un fel de auto-lobotomizare, 
prin care rupea în mod voit unitatea dintre suflet şi corp, împie- 
dicând senzațiile din corp să ajungă la creier (sediul sufletului). 
Totuşi, nu trebuie să considerăm că această unitate era reală şi 
că senzațiile din corp chiar ajungeau la creier, ca sediu al sufle- 
tului. Unitatea lui Adam înainte de Cădere era o unitate ocazio- 
nalistă avant la lettre, deoarece chiar şi înainte ca Adam să pă- 
cătuiască funcţiona legea ocazionalistă a raportului dintre suflet 


Malebranche este important faptul că mişcările din corp se 
comunică creierului (ca sediu al sufletului) ca atare, nu neapărat 
unei anumite parti care ar putea fi localizată cu precizie. 

“ OC IV, p. 40. 

% OC IIL, p. 94. 

şi corp care cere ca, de fiecare dată când are loc o mişcare în 
corp, Dumnezeu să cauzeze în suflet o mişcare corespunzătoare 
celei care afectează corpul: de exemplu, este intepat corpul, su- 
fletul resimte durerea, datorită eficienței acţiunii divine asupra 
lui. 

Nici înainte de Cădere nu exista o unitate reală, sub- 
stantiala, între cele două substanţe din care este alcătuit omul. 
Diferenţa între statutul ante-lapsar (inocent) al lui Adam şi sta- 
tutul său post-lapsar (păcătos) consta în faptul că Adam benefi- 
cia totuşi de o derogare sau de o excepție de la regimul general 
al legii ocazionaliste care cere ca mişcările corpului şi ale sufle- 
tului să fie într-o relaţie de reciprocitate: „Ce impune deci inte- 
lepciunea şi neschimbarea divină, ordinea imuabilă a dreptăţii, 
după păcatul lui Adam? Ea cere ca legile naturale ale comunică- 
rii mişcărilor şi cele ale uniunii dintre suflet şi corp să rămână 
aceleaşi şi ca Adam, deoarece nu a ascultat de Dumnezeu, să 
piardă puterea pe care o avea asupra corpului său, să piardă 
acest privilegiu datorat inocentei sale şi nobletei naturii sale şi 
ca să nu mai existe în favoarea păcătosului excepții în cadrul 
legilor uniunii dintre suflet si corp”. Exceptia consta exact în 
capacitatea lui Adam de a suspenda procesul de creare, în para- 
lel cu mişcările din corp, de senzaţii la nivelul sufletului (proces 
pe care l-am numit mai sus auto-lobotomizare). După păcat, 
Adam pierde această capacitate de a-şi feri creierul (şi, pe cale 
de consecință, sufletul) de paralelismului efectelor între cele 
două substanţe: ,,...urmele din creier sunt urmate de gânduri ale 
minţii şi este evident că suntem privaţi de puterea de a şterge 
aceste urme şi de a opri mişcările din corp. [...| Astfel, nemai- 
având puterea de a împiedica acțiunea acestor dispoziţii natura- 
le, uniunea [sufletului cu corpul] s-a preschimbat în dependenţă 


“© OC III, p. 74. 

şi noi am devenit supuşi corpului nostru prin tot soiul de vi- 
ou, 

Însă în acest punct ne putem întreba, in chip de conclu- 
zie: ce fel de om este omul malebranchist, acest om care, apa- 
rent, are un suflet si un corp, dar care ar putea trai si ar putea 
cunoaste fara a avea un corp? 

În măsura in care acest om ,,crede” că are un corp, dar 
nu este sigur de acest lucru, fiind mai sigur de faptul că ar putea 
să cunoască şi chiar să simtă fără a recurge la corp, avem de-a 
face nu cu un om compus dintr-un suflet şi dintr-un corp unite 
printr-o legătură indisociabilă şi misterioasă, ci cu o inteligență 
descărnată care consideră că ceea ce se numeşte corpul ei ar 
putea chiar să nu existe în realitate. Această inteligență descărnată 
nu „are” în mod real un corp în care simte şi în care se auto-afectea- 
ză, ci considera că ceea ce simte nu se datorează afectării corpu- 
lui, ci simte din voinţa eficientă a lui Dumnezeu cu ocazia afectă- 
rii corpului, pe care îl consideră al ei, dar de care s-ar putea dis- 
pensa. Această simtire nu îi este imanentă, ci este „în Dumnezeu”, 
exterioritatea cea mai radicală, din moment ce în ea se concen- 
trează întreaga eficiență, omului rămânându-i doar statutul de 
cauză ocazională. Cum mai poate fi gândită unitatea dintre su- 
flet şi trup altfel decât considerând-o a fi o simplă metaforă? 

Însă cele mai redutabile dificultăți pe care le suscită te- 
oria ocazionalistă nu sunt cele de natură filosofică, ci cele de 
natură teologică. Căci, dacă este adevărat că Dumnezeu l-a creat 
pe Adam ca pe o făptură aparent unitară, cu suflet şi trup, dar i-a 
dat posibilitatea, înainte de Cădere, de a rupe această unitate 
prin puterea pe care o avea Adam cel inocent de a suspenda 
aplicarea legii ocazionaliste a paralelismului modalitatilor celor 
două substanţe, rezultă două consecinţe posibile: sau că Dum- 
nezeu de fapt nu l-a creat pe Adam cu un corp înainte de Cădere 


* Ibidem, p. 105. 

(în starea sa inocentă, Adam, nu a simţit nimic, întrucât nu lăsa 
mişcările din corpul său să genereze efecte asupra sufletului 
său) şi i l-a dat abia dupa ce a păcătuit pentru ca el să fie cauza 
ocazională a efectelor produse de idei în suflet; sau că de fapt 
Adam nu a avut nici înainte de Cădere şi nu are nici acum un 
corp „al lui” în care să fie afectat şi să se auto-afecteze, iar ceea 
ce numeşte corpul „lui” este doar o iluzie cauzată de faptul că, 
de fiecare dată când braţul acestui corp pe care îl numeşte prin 
convenţie „al lui” este lovit, ideea de braţ afectează sufletul său. 
În ambele situaţii, doctrina malebranchistă contrazice frontal 
datele creştinismului, la care Malebranche are pretenţia ca să se 
raportează în fiecare clipă. 

În fine, consecinţele teologice ale ocazionalismului, ca- 
re face din omul malebranchist o inteligență descărnată, devin 
efectiv scandaloase atunci când sunt confruntate cu dogma În- 
trupării. Fenomenul Întrupării devine imposibil de gândit cu 
instrumentele conceptuale ale teoriei ocazionaliste, iar confrun- 
tarea dintre dogma creştină şi teoria ocazionalistă este violentă, 
fără posibilitate de mediere: sau Întruparea este doar o metaforă 
şi Cuvântul divin, prin asumarea condiţiei lui Adam, nu se „în- 
trupează”, ci se „des-cărnează”, întrucât Adam nu are propriu- 
zis un trup al lui; sau trebuie reevaluat ocazionalismul (ca solu- 
tie la problema comunicării substanţelor) în lumina dogmei În- 
trupării, întrebarea fiind ce anume mai rămâne în picioare din 
filosofia malebranchistă. A oferi o soluţie la această dilemă în 
mod egal filosofică şi teologică excede însă cadrele prezentului 
articol. 

Abstract. The Absolute Paradox of Incarnation: The Body-Soul 
Synthesis at Seren Kierkegaard 


The Danish philosopher Søren Kierkegaard defines the human being 
as a synthesis between various opposite terms such as finitude/ 
infinitude, temporal/eternal or body and soul. A synthesis needs a 
third term in order to be constituted and for Kierkegaard this term is 
the spirit. But how can the spirit make the synthesis between the tem- 
poral and the eternal as long as eternity is the main attribute of the 
spirit? How can a term be at the same time part of a synthesis and the 
criteria for the synthesis to be made? This seems to be a paradox and 
for Kierkegaard the solution to solve it is also a paradox, namely the 
Absolute Paradox of Incarnation, the moment when the eternal enters 
the temporal. 


Keywords: synthesis, absolute paradox, Incarnation, spirit, qualitative 
leap, Kierkegaard 


1. Constituirea omului ca sinteză 


În două dintre cele mai importante scrieri ale lui Soren 
Kierkegaard, Conceptul de anxietate şi Boala de moarte, filoso- 
ful danez defineşte omul ca fiind o sinteză. Astfel, la începutul 
Bolii de moarte se poate citi următorul pasaj: „Omul este spirit. 
Ce este însă spiritul? Spiritul este sinele. Ce este însă sinele? 

Sinele este un raport care se raportează la sine însuşi sau este 
acel ceva din raport prin care raportul se raportează la el însuşi; 
sinele nu este raportul, ci faptul că raportul se raportează la sine. 
Omul reprezintă o sinteză între infinitate şi finitudine, între 
temporal şi etern, libertate şi necesitate, pe scurt o sinteză. Iar 
sinteza este o relaţie între doi termeni. Privit astfel, omul nu este 
încă un sine. În raportul binar, raportul însuşi formează cel de-al 
treilea termen, ca unitate negativă, iar primii doi se raportează la 
raport şi stau în raport cu raportul însuşi. Astfel, văzută dinspre 
suflet, relaţia dintre suflet şi corp este un raport. Dacă, dimpo- 
trivă, raportul se raportează la sine însuşi, atunci acest raport 
devine tertul pozitiv, iar acesta este chiar sinele”. 

În Conceptul de anxietate, omul este definit în două 
rânduri. Mai întâi, Kierkegaard scrie că: „Omul este o sinteză de 
sufletesc şi de trupesc. Dar o sinteză este de neconceput fără ca 
ambele parti să nu se unească într-un tert. Acest tert este spiri- 
tul.”’, pentru ca mai apoi, în capitolul al treilea, să revină şi să 
afirme că: „Omul ar fi fost deci o sinteză de suflet şi trup, fiind 
în acelaşi timp şi o sinteză de vremelnicie şi veşnicie [...] În 
prima (sinteză, n.a.) cele două momente ale sintezei erau sufle- 
tul şi trupul, spiritul fiind al treilea; în aşa fel încât abia când 
spiritul este instituit, abia atunci poate fi vorba de o sinteză pro- 
priu-zisa’””. 

Se poate observa că in ambele fragmente omul este de- 
finit în primul rand ca fiind o sinteză. Kierkegaard menţionează 
patru perechi de termeni opuşi, printre care remarcăm cuplurile 
suflet/corp şi temporal (vremelnic) /etern. Sinteza are la bază 


' Soren Kierkegaard, Boala de moarte, trad. Madalina Diaconu, Bucu- 
resti, Ed. Humanitas, 1999, pp. 53-54. 

? Soren Kierkegaard, Conceptul de anxietate, trad. Adrian Arsinevici, 
Timişoara, Ed. Amarcord, 1998, p. 79. 

> Ibidem, pp. 124-125. 

opoziţia a doi termeni, două tendinţe contrare, însă ea nu se 
poate realiza fără implicarea unui tert. 

După Kierkegaard, în ambele cazuri termenul unificator 
este spiritul. Acest tip de sinteză a doi termeni ireconciliabili 
puşi în relaţie de către spirit presupune, aşa cum observă şi Michel 
Henry, nu o trecere a unuia în celălalt, „ci o creştere simultană 
şi ameţitoare a celor două elemente împreună. Creştere care nu 
e astfel nimic altceva decât cea a relaţiilor antagonice în spirit”. 
Cu alte cuvinte, în constituirea omului, nu se poate vorbi sepa- 
rat despre existenţa unui corp şi despre cea a unui suflet. Atât 
corpul, cât şi sufletul există doar în şi prin această sinteză, insti- 
tuită de spirit. 

Apare în acest punct o întrebare legitimă, şi anume: la 
ce se referă de fapt Kierkegaard atunci când foloseşte termenul 
de spirit? Am putut observa că această sinteză dintre corp şi 
suflet (ce ar defini omul) ne aduce în atenţie spiritul, ca element 
unificator. Kierkegaard echivalează însă spiritul cu sinele, sine- 
le fiind partea cea mai profundă şi mai personală a unui individ 
uman. În acelaşi timp, Kierkegaard corelează spiritul cu eterni- 
tatea”. Acest aspect pune în dificultate premisa conform căreia 
omul (spiritul, sinele) este o sinteză între termeni contrari pre- 
cum eternitatea şi temporalitatea. Am fi nevoiţi, în acest caz, să 
afirmăm că omul este etern sau că în constituirea sa eternitatea 
are un rol determinant. 

Din punct de vedere conceptual, problema nou ridicată 
s-ar putea exprima astfel: Kierkegaard pare a identifica spiritul 


* Michel Henry, Întrupare, trad. Ioan I. Ica jr, Sibiu, Ed. Deisis, 2003, 
p. 284. 

5 O spune chiar Kierkegaard: ,,...sinteza celor sufleteşti si trupesti tre- 
buie să fie instituită de spirit. Spiritul însă este vesnicia, astfel încât 
aceasta există abia când spiritul instituie atât prima cât şi cea de-a 
doua sinteză a vremelniciei şi a veşniciei.” (Søren Kierkegaard, 
Conceptul de anxietate, ed. cit., p. 131). 

cu unul dintre elementele sintezei. Mai exact, ceea ce face posi- 
bilă sinteza, raportul, este în acelaşi timp şi un element al aces- 
tei sinteze. Kierkegaard scrie în continuarea fragmentului mai 
sus citat: „A doua sinteză are numai două elemente: vremelnicul 
[temporalul] şi veşnicul. Unde să fie însă al treilea? Iar dacă nu 
există nici un al treilea, înseamnă că nu mai avem nici un fel de 
sinteză, de vreme ce o sinteză (care este o contrazicere) nu poa- 
te fi desăvârşită ca sinteză decât de un tert”®. Într-adevăr, spiri- 
tul, condiţia înfăptuirii primei sinteze (cea dintre suflet şi corp), 
identificându-se cu un element al celei de-a doua posibile sinte- 
ze (adică eternitatea), nu mai poate crea condiția acesteia. 

Ceea ce face posibilă sinteza, al treilea termen, este spi- 
ritul (sinele) în sensul în care desemnează caracterul de act al 
acestuia. Ambiguitatea explicatiei se menţine totuşi, însă remar- 
ca unui interpret al lui Kierkegaard, John Mullen, poate fi de 
ajutor aici. Acesta susține că a defini omul ca spirit înseamnă a 
oferi omului libertatea”, care în varianta lui Kierkegaard s-ar 
traduce prin posibilitate, mai exact prin posibilitatea alegerii. 
Omul are posibilitatea alegerii în măsura în care îşi conştienti- 
zează sinele şi purcede spre devenirea sa. Acest lucru nu este 
posibil decât prin raportarea la un tert care, deşi este dat tocmai 
rior. Merită de reţinut ideea că, deşi sinele este un raport care se 
raportează la el însuşi, această raportare este, paradoxal, insufi- 
cientă, chiar imposibilă, dacă nu există o raportare la altceva ce 
face posibilă această raportare la sine. Simplificând, acel ceva 
ce face posibilă sinteza este spiritul, care presupune aici valența 
eternității din om. Cuvintele lui Kierkegaard aduc o clarificare: 
„Un astfel de raport derivat şi pus este sinele omului, un raport 


° Ibidem, p. 125. 
7 John Douglas Mullen, Kierkegaard’s Philosophy, Boston/London, 
University Press of America, 1995, p. 44. 

care se raportează la sine şi, în raportarea la sine, se raportează 
la altceva”. 

Kierkegaard poate folosi termenul de eternitate atât 
atunci când vorbeşte despre Dumnezeu, cât şi când aduce în 
discuţie sinele uman. Eternitatea presupune neschimbare şi se 
opune caracterului de trecere, de schimbare, de devenire a tem- 
poralului”. Este evident că omul este determinat temporal, însă 
dacă el este o sinteză, conform lui Kierkegaard, înseamnă că 
existența sa beneficiază şi de valența eternității. In om, sinele 
(spiritul) reprezintă eternitatea, factorul activ, relational, in cele 
patru sinteze ce îl definesc. 

În definiţia dată de Kierkegaard omului în lucrarea Boa- 
la de moarte, cele spuse mai sus s-ar regăsi în pasajul următor: 
„Sinele este un raport care se raportează la sine însuşi sau este 
acel ceva din raport prin care raportul se raportează la el însuşi; 
sinele nu este raportul, ci faptul că raportul se raportează la si- 
ne”. Pasajul rămâne totuşi obscur, drept pentru care ne vom 
îndrepta atenţia asupra celorlalte două cupluri de termeni opusi, 
a căror analiză pare a oferi câteva lămuriri. 


2. Infinitate, posibilitate versus finitudine, necesitate 


Ce anume semnifică faptul că omul este o sinteză între 
finit şi infinit? În primul rând, se poate spune că omul (cu toată 
existenţa sa) este încadrat de nişte limite. Pe de altă parte însă, 
reflexivitatea, puterea imaginativă îi oferă omului abilitatea şi 
tendinţa de a se ridica deasupra acestor limitări date de factorul 
finit, temporal al existenţei sale. „În genere, fantezia este mediul 


* Soren Kierkegaard, Boala de moarte, ed. cit., p. 54. 

” Mark C. Taylor, Kierkegaard 's pseudonymous Authorship: A Study 
of Time and Self, Princeton, Princeton University Press, 1975, p. 91. 

10 Soren Kierkegaard, Boala de moarte, ed. cit., p. 53. 

infinitizării; ea nu este o facultate ca toate celelalte, ci este, dacă 
vreţi, aptitudinea instar omnium. Ce fel de sentiment, de cu- 
noaştere ori voinţă are un om depinde în cele din urmă de felul 
fanteziei sale, şi anume de modul cum se reflectă aceste trei 
facultăţi în fantezie. lar fantezia reprezintă reflectia care proiec- 
tează în infinit”. Prin puterea imaginaţiei, prin fantezie omul 
poate concepe o altă lume, o altă sferă a existenţei; mai mult 
decât atât, el poate să şi distingă între ceea ce este acum şi ceea 
ce ar putea fi sau ceea ce ar trebui să fie. Dialectica finit/infinit 
are în vedere, după cum am văzut, simtirea, voinţa şi cunostin- 
tele omului. Spre exemplu, la nivelul cunoaşterii, este normal ca 
cineva să dezvolte o nouă teorie în fizică ce poate să o contrazi- 
că pe cea a lui Einstein, însă ea nu poate să ignore unele eviden- 
te stiintifice stabilite. Or, nu este anormal să decizi la 42 de ani 
că vrei să devii medic, însă trebuie avută în vedere dificultatea 
ce ar putea să o presupună un astfel de demers”. 

Perechea finit/infinit este strâns legată de cea formată 
între libertate (posibilitate) şi necesitate. Tensiunea este creată 
aici între posibilitățile reale şi cele imaginative pe care le are 
individul uman în privinţa existenţei sale. Mai exact, omul poa- 
te rămâne pe tărâmul necesităţii, considerând că nimic nu poate 
fi schimbat din ceea ce el este acum şi aici sau, la cealaltă ex- 
tremă, poate gândi că el poate fi, că poate deveni orice îşi ima- 
ginează. Echilibrul dintre posibilitățile reale şi cele imaginare 
pot contura viitorul unui individ. 

Aceste probleme existenţiale nu îşi pot găsi soluţii clare 
urmând anumite reguli prestabilite. Ca atare, omul se află per- 
manent situat între două tendinţe opuse, unica ,,solutie” fiind 
dată de activarea propriei decizii. 


'! Ibidem, p. 79. 
"? John Douglas Mullen, op. cit, pp. 48-49. 

Cele două perechi de termeni, infinit/finit si liberta- 
te/necesitate, se referă în principal la faptul că omul este condi- 
tionat inevitabil de către contextul său istoric, acţiunile şi liber- 
tatea sa decizională fiind delimitate de această situaţie. Astfel, 
termenii finitudine-necesitate desemnează ceea ce este stabil în 
om, datul, pe când ceilalţi doi termeni — infinitate-libertate (po- 
sibilitate) — tin de capacitatea individului de a acționa”. Omul 
este situat întotdeauna istoric într-un anumit loc şi într-un anu- 
mit timp, iar acest context condiţionează ceea ce un individ poa- 
te fi şi ceea ce poate face. Finitudinea desemnează determinarea 
şi situarea temporală a sinelui. Privind sinele ca proces, finitu- 
dinea este cea de la care sinele îşi începe drumul spre o posibilă 
dezvoltare. Infinitatea indică acea capacitate a individului de a 
întrevedea diferite alternative de a acționa; infinitatea oferă po- 
sibilitatea, oferă libertatea individului condiţionat istoric. 

Un aspect important în privinţa imaginaţiei este acela că 
individul îşi poate construi un sine ideal, care se distinge de cel 
real, ce tine de actualitate (realitate). Sinele ideal reprezintă 
pentru individ posibilitatea, infinitatea, în vreme ce sinele real 
reprezintă propria actualitate, finitudinea sa. Aceste două aspec- 
te ale sinelui sunt în continuă relationare. In acest sens se poate 
clarifica şi afirmația lui Kierkegaard de mai sus, conform căreia 
sinele este un raport care se raportează la sine însuşi. Astfel, 
această definiție ar putea fi dezvoltată prin următoarele adău- 
giri: sinele este un raport care se raportează (ceea ce reprezintă 
sinele ideal, potentialitatea sa, infinitudinea) la sine însuşi (sine- 
le real, actual şi finit). Sinele este o relaţie dinamică, un proces 
bilitatilor sinelui se face practic prin luarea de decizii libere. Se 
poate observa destul de limpede că între sine şi libertate există o 


'5 Mark C. Taylor, op. cit., p. 111. 
'4 Ibidem, p. 115. 

relationare inevitabilă. Am punctat mai sus că dezvoltarea sine- 
lui se produce prin libera decizie. Kierkegaard va merge şi mai 
departe şi va echivala sinele cu libertatea. „Dar sinteza aceasta 
este un raport, şi anume unul care, deşi derivat, se raportează la 


sine însuşi, ceea ce înseamnă libertate. Sinele este libertate”!?. 


3. Paradoxul Absolut ca moment edificator 


Analizând sensul dat de Kierkegaard spiritului, Michel 
Henry se întreabă ce anume semnifică această prezență a spiri- 
tului în propriul nostru corp, el concluzionând că adevăratul 
nume al acestui „spirit” este acela de viata transcendentală!. În 
terrmenii lui Kierkegaard, aceasta ar însemna că imaginea omu- 
lui nu poate fi doar cea de ființă temporală, vremelnică (aşadar 
un simplu corp sau suflet), ci şi cea de ființă veşnică, eternă. La 
acest gând despre sine însuşi omul nu poate ajunge de unul sin- 
gur. El are nevoie de o ocazie, de o condiţie de posibilitate, daca 
putem spune astfel, pentru a putea să întrevadă apartenenţa sa la 
veşnicie. Această condiţie care face posibilă existența eternului 
în temporal şi care alătură (sintetic) sufletul de corp desemnează, 
aşa cum susține (din nou) Michel Hendy, un paradox”. Ce re- 
prezintă însă acest paradox în gândirea lui Soren Kierkegaard? 

Constientizarea raportului Creator-creat îi face cunoscut 
omului sentimentul de vinovăţie. Pentru creştinism, doctrina 
păcatului are importanţă capitală pentru că prin ea se stabileşte 
un raport iniţial între om şi divinitate, un raport viciat încă de la 
început, odată cu instaurarea păcatul originar în lume. Nu vom 


'S Soren Kierkegaard, op. cit., p. 76. 

'* Michel Henry, op. cit., p. 285. 

17 Cu alte cuvinte, sinteza dintre suflet şi corp e, cum o va desemna 
de altfel Kierkegaard, un «paradox» ce trebuie pus pe acelaşi plan 
cu relația între timp şi eternitate, şi care propune ca şi ea o concepție 
enigmatică despre condiţia umană.” (ibidem, p. 280). 

stărui asupra acestei teme, de altfel importantă în contextul gân- 
dirii lui Soren Kierkegaard, ci vom sublinia doar câteva aspecte 
importante pentru contextul discuţiei de față. Astfel, la nivelul 
creştin, religios al existenţei, individul îşi descoperă vinovăția 
originară, păcatul ca separație de Dumnezeu, Cel care constituie 
sursa eternului, a fericirii eterne. În măsura în care individul, 
prin voinţă proprie, ia cunoştinţă şi îşi acceptă condiţia de păcă- 
tos (acceptând în acelaşi timp şi condiţia instauratoare a divini- 
tatii), devenirea propriului sine atinge un nivel aproape maxim. 
Apoi, conştientizarea păcatului trebuie şi poate veni doar din 
exterior, sub forma unei revelații. Pentru Kierkegaard, aceasta 
revelaţie o presupune Paradoxul Absolut, Cristos, ca implicare a 
eternului în temporalitate'*. Omul, prin propriul sine, poate de- 
păşi condiţia păcatului prin credință, ca răspuns fata de actul de 
iertare al lui Dumnezeu prin Cristos. 

Observăm aşadar o legătură necesară între conceptele 
de păcat, credinţă şi iertare. Păcatul creează o separație radicală 
între om şi Dumnezeu, ce rezidă în pierderea identității esențiale 
a sinelui, ca relaţie cu divinul. Totuşi, prin conştientizarea păca- 
tului, omul este legat inevitabil de eternitate, de divin, însă 
această legătură desemnează practic o separație". Această sepa- 
ratie poate fi „reparată” prin credință. Într-o carte recentă, Sylvia 
Walsh accentuează relația dialectică dintre păcat şi credință. 
Astfel, urmând afirmaţia lui Kierkegaard conform căreia 
„Opusul păcatului nu este nicidecum virtutea [...] nu, contrariul 
păcatului este credința”, autoarea va scrie că, în mod direct, 
păcatul conduce individul în afara credinţei, însă indirect el ar 


'5 Mark C. Taylor, op. cit., p. 269. 

19 Sylvia Walsh, Living Christianly, Pensylvania, The Pennsylvania 
State University Press, 2005, p. 17. 

°° Soren Kierkegaard, op. cit., p. 156. 

putea funcţiona ca factor în calea spre credință”. Credinţa tre- 
buie corelată necesar cu Cristos, ca Paradox absolut, ca întrupa- 
re în temporal. Timpul, conceput în stadiul religios al existenţei, 
consemnează astfel două momente determinante: întruparea şi 
credința”. Despre aceste două clipe vom trata în cele ce urmează. 

Analizând cele patru perechi de termeni ce definesc 
omul ca sinteză, am putut observa că, la nivelul perechii 
etern/temporal, elementul care face posibilă sinteza dintre suflet 
şi corp (dar şi dintre infinitate şi finitudine, respectiv libertate şi 
necesitate), spiritul, creează cel puţin o confuzie. Astfel, spiritul 
(sinele) nu poate fi al treilea termen prin care temporalul şi 
eternul, ca elemente ale sinelui, sunt sintetizate, de vreme ce 
Kierkegaard identifică sinele cu una dintre cele două compo- 
nente, cu eternul. Sinteza dintre eternitate şi temporalitate pare a 
fi lipsită de un al treilea termen, necesar pentru ca o sinteză să 
se producă. Kierkegaard este conştient de această dilemă ce 
dezvăluie lipsa unui al treilea termen. El va încerca să rezolve 
acest aspect prin introducerea conceptului de Øieblikket, termen 
ce ar putea fi tradus prin clipă sau moment decisiv, hotărâtor. În 
această clipă a deciziei dimensiunile etern şi temporal se întâl- 
nesc. În stadiul religios al existenţei, clipa capătă o dublă de- 
terminatie prin intrupare şi prin credință. 

Kierkegaard vede întruparea ca fiind Paradoxul Absolut 
prin care Dumnezeu intră în istorie în persoana lui Cristos. 
Acest paradox presupune ca divinul, ca determinatie a vesniciei, 
să ia formă şi natură umană, intrând astfel în sfera temporalită- 
tii. Pentru Kierkegaard, paradoxul este limita pe care raţiunea o 


*! Sylvia Walsh, op. cit., p. 19. 
? Mark C. Taylor, op. cit., p. 291. 

poate atinge, dar care în acelaşi timp este şi dorită”. În Fărâme 
filosofice, Kierkegaard va scrie: „Să nu gândim însă rău de pa- 
radox fiindcă paradoxul e pasiunea gândirii, iar gânditorul fără 
paradox este ca şi îndrăgostitul fără pasiune. [...] Aceasta este 
deci culmea paradoxului gândirii, că vrea să descopere un lucru 
pe care nu-l poate gândi singură”. Paradoxul semnalizează 
momentul începutului unei relationari existențiale cu ceea ce 
este crezut, dar care nu poate fi cunoscut ca realitate ultimă”. 

Afirmând că paradoxul este asemeni unei pasiuni, Kier- 
kegaard are intenţia de a stabili planul existenţial al săvârşirii 
acestuia în temporalitate, în contextul omului, acolo unde acesta 
trebuie să şi primească adevărul instituit de paradox. Clipa pa- 
radoxului întrupării trebuie să se producă în cursul temporalită- 
tii, în istoric. Acest fapt intensifică efectul paradoxului pentru 
că întruparea lui Cristos se produce într-un moment anume în 
temporalitate, în istorie, ceea ce oferă practic individului o oca- 
zie: ocazia de a crede. „lar acum clipa. O asemenea clipă îşi are 
propria-i natură. Sigur că este scurtă şi vremelnică asemeni cli- 
pei, trecătoare cum e şi clipa, trecută precum clipa-n clipa urmă- 
toare, şi totuşi e hotărâtoare, şi totuşi e plină de veşnicie. O 
asemenea clipă va trebui însă să aibă şi un nume aparte, haideţi 
să-i zicem: împlinirea vremii”. 

Kierkegaard accentuează ideea că întruparea este un 
eveniment istoric care însă nu întruneşte aceleaşi caracteristici 
ca orice alt moment. Clipa întrupării nu se produce ca efect al 
unei dezvoltări ulterioare a procesului istoric al lumii. Clipa 


3 C, Stephen Evans, Kierkegaard’s „Fragments ” and ,,Poscriptum” 
The religious Philosophy of Johannes Climacus, Atlantic Highlands, 
N.J., Humanities Press, 1983, p. 225. 

* Soren Kierkegaard, Fărâme filozofice, trad. Adrian Arsinevici, 
Timişoara, Ed. Amarcord, 1999, pp. 59-60. 

% C, Stephen Evans, op. cit., p. 225. 

% Soren Kierkegaard, op. cit., p. 39. 

aceasta este de un tip complet nou şi se situează cumva în afara 
cursului istoric normal. Momentul întrupării este oarecum izolat 
pentru că este un fapt etern, absolut, aspect ce se datorează con- 
ditiei divine a lui Cristos. Iisus, fiind în acelaşi timp om, se în- 
cadrează necesar în procesul normal, istoric al lumii. Mark C. 
Taylor sintetizează foarte bine aceasta idee: „În ochii unui ob- 
servator (contemporan), lisus a fost un om ca oricare altul; to- 
tuşi el susținea că este Dumnezeu. Acesta este Paradoxul Abso- 
lut. Dacă ar fi fost vreun semn extern prin care lisus să fie cu- 
noscut ca fiind Dumnezeu, nu ar mai fi fost necesar să credem 
asta”. 

Aspectul cel mai important al întrupării, pentru om şi 
pentru sinele său (aflat, să nu uităm, în păcat), este că prin 
aceasta Dumnezeu a intrat în lume. De ce a intrat Dumnezeu în 
lume? Pentru a oferi omului ocazia constientizarii neadevărului 
în care se află (prin păcat), ocazie de care depinde şi unica posi- 
bilitate a sinelui de a accede la etern (aici, la fericirea eternă). 
„Dacă statuăm însă clipa, hop şi paradoxul; deoarece, în forma-i 
cea mai abreviată, paradoxul poate fi numit — clipă; datorită cli- 
pei devine invatacelul neadevăr. Omul care se cunoştea pe sine 
însuşi devine deodată descumpănit dobândind, în loc de cunoaş- 
tere de sine, conştiinţa păcatului”. 

Clipa întrupării nu este totuşi suficientă pentru salvarea 
individului. Acesta trebuie să răspundă actului întrupării divinu- 
lui prin credinţă, ca reacţie a propriei voințe. În acest punct, 
Kierkegaard va aduce în discuţie o distincţie importantă pentru 
evidențierea caracterului unic al ocaziei oferite de lisus omului. 

Amintindu-l pe Socrate, Kierkegaard va dezvolta în Fă- 
râme filosofice o discuţie asupra adevărului şi posibilitatii aces- 
tuia de a putea sau nu să fie învăţat. Astfel, în sens grecesc, 


* Mark C. Taylor, op. cit., p. 298. 
?8 Soren Kierkegaard, op. cit., pp. 74-75. 

adevărul este în noi, în fiecare, prin esenţa noastră şi nu avem 
nevoie decât de un învăţător pentru a ne ajuta să ne reamintim 
ceea ce ştim deja. Aşadar, proveniența adevărului este interioa- 
ră, nu exterioară. De aici, Kierkegaard va deduce că rolul învă- 
tatorului, în sens socratic, este mai degrabă întâmplător, de 
vreme ce adevărul care trebuie cunoscut se află oricum în indi- 
vid. Kierkegaard opune unei astfel de teorii, care în esență de- 
notă încrederea totală în rațiunea umană ca fiind singura sursă a 
adevărului unic, o viziune prin care omul nu mai este acreditat 
cu o calitate internă de a deţine adevărul, ce trebuie doar „mo- 
sit”. Socratic, adevărul este în fiecare om si, ca atare, Søren 
Kierkegaard afirmă că importanța celui care ajută este doar isto- 
rică. Aşadar, acest tip de învăţător nu reprezintă decât o ocazie, 
o oportunitate pentru ca ceva deja cunoscut să fie revelat. Totuşi, 
privită astfel, ocazia, în termenii lui Kierkegaard clipa, nu are 
nimic hotărâtor în apariţia ei. Cel ce deține în el însuşi adevărul, 
fie că ştie sau nu, îl poate atinge singur. Acest ultim aspect este 
important aici. Ca atare, discipolul (invatacelul) nu va da decât 
o importanţă formală clipei în care se va produce acea conştien- 
tizare. Clipa, intermediată de învăţător, nu este decisivă pentru 
că ea nu are puterea de a schimba natura internă a celui în cauză. 
Nimic nu este hotărâtor în ea, nici învătătorul (ar putea fi oricine, 
oricând), nici noutarea cunoaşterii (de vreme ce adevărul ce se 
vrea cunoscut există oricum în om). Nici chiar (sau mai ales) 
pentru individul în cauză ea nu este hotărâtoare. Clipa este asumată 
doar cronologic, adevărul fiind oricum comunicat din exterior 
doar la nivel formal, în virtutea capacităţii interne a individului 
de a-şi reaminti ceea ce deja ştia. 

Mutând discuția într-un cadru religios, creştin, Kierkegaard 
scrie că învățătorul reprezintă într-adevăr ocazia amintirii, a 
conştientizării, însă nu a adevărului, ci a neadevărului din indi- 
vid. Învățătorul are acum rolul de a dezvălui adevărul, de sor- 
ginte externă, celui care se află în neadevăr. Ba mai mult, pe 

lângă adevăr, învățătorul face disponibilă şi condiția de intele- 
gere a acestuia. A determina însă şi condiţia prin care adevărul 
poate fi cunoscut (pentru că orice act de învăţare presupune 
prezenţa condiţiei) înseamnă practic a-l recrea pe discipol, pen- 
tru că altfel învățătorul nu ar putea instaura adevărul. Or, „acel 
învățător capabil şi să ofere adevărul invatacelului şi să-l înzes- 
treze cu acea structură interioară necesară pentru a şi-l însuşi nu 
poate fi o altă făptură umană: el poate fi doar Dumnezeu” sau, 
în orice caz, zeul, aşa cum apare textual în Fărâme filosofice”. 

Faptul că înstrăinarea omului față de adevăr nu este 
contingentă şi că omul este responsabil de această stare de fapt, 
ba mai mult el este şi ,,polemic” fata de adevăr, este denumit de 
Kierkegaard păcat (amănunt ce confirmă cadrul religios creştin 
în care ne aflăm). În cuvintele sale: „Învățătorul este deci toc- 
mai zeul care, acţionând drept ocazie, ocazionează să i se amin- 
tească invatacelului că este neadevarul, şi din propria lui vină. 
Cum să numim însă această stare, de a fi neadevărul şi de a fi 
din propria-i vină? Haideţi s-o numim păcar”!. 

Momentul credinţei vine ca reacție la momentul întru- 
pării. Discipolul nu poate înţelege paradoxul, însă folosindu-și 
rațiunea el înţelege că se află în faţa unui paradox şi îl acceptă 
ca atare prin credință”. Clipa întrupării face posibilă clipa cre- 
dintei. Ceea ce caracterizează ambele clipe este coincidenta 
temporalului şi a eternului. Astfel, prin momentul întrupării, 
Dumnezeu (eternul) devine temporal. În momentul credinței, 
individul (sinele temporal) este salvat (devine etern). În acelaşi 


? Partick Gardiner, Kierkegaard, trad. Laurentiu Stefan-Scarlat, 
Bucuresti, Ed. Humanitas, 1997, p. 97. 

30 Soren Kierkegaard, op. cit., p. 35. 

*! Ibidem, p. 36. 

32 Jerry H. Gill, „Kant, Kierkegaard and religious Knowledge”, în 
Jerry H. Gill (ed.), Essays on Kierkegaard, Minneapolis, Burgess 
Publishing Company, 1969, p. 67. 

timp, prin întrupare eternul devine temporal, însă rămâne etern, 
la fel cum în clipa credinţei individul realizează posibilitatea 
eternității (a fericirii eterne), însă rămâne temporal. Cele două 
momente nu se pot realiza decât în cadrul temporal”. Conceptu- 
lui de timp, în stadiul religios, îi este specific faptul că este per- 
ceput ca moment în care Dumnezeu intervine în cursul tempora- 
litatii. Întrebarea generică a lui Kierkegaard: „Cum se poate ca 
ceva istoric să devină decisiv pentru fericirea eternă?” îşi poate 
găsi răspunsul în acest paradox al „Dumnezeului în timp”, ce 
dezvăluie acţiunea decisivă din partea divină, ce devine astfel 
prezent pe scena evenimentelor istorice. 

De multe ori textele lui Soren Kierkegaard includ pasa- 
Je obscure şi extrem de concentrate (aşa cum am putut observa 
în privinţa definiției sinelui din Boala de moarte). La fel de 
adevărat însă este că filosoful danez ne poate oferi şi unele pa- 
ragrafe ce denotă claritate şi putere concluzivă. Un astfel de 
pasaj, ce poate sintetiza într-un mod autentic cele prezentate 
până acum, apare în Post-Scriptum, unde Kierkegaard va scrie: 
„Paradoxul s-a născut din relationarea adevărului etern, esențial, 
cu individul (care există). Să mergem însă mai departe; să pre- 
supunem că adevărul etern, esențial este în sine paradoxul. Cum 
apare acest paradox? Prin plasarea adevărului etern, esenţial, 
alături de existenţă. În consecință, dacă le situăm pe ambele în 
adevăr, acesta devine paradox. Adevărul etern coboară în exis- 
tenta în timp. Acesta este paradoxul. Dacă individul a fost impie- 
dicat să intre în etern de păcat, acum nu trebuie să se mai preo- 
cupe de aceasta, deoarece adevărul etern, esenţial, nu mai este 
ascuns, ci 1 se infățişează prin actul existenţei astfel încât daca 


33 Mark C. Taylor, op. cit., p. 10. 

individul, existând, nu atinge adevărul în existenţă, atunci nu-l 
va avea niciodată”. 

Credem în măsura în care ceva ne este accesibil. Para- 
doxul întrupării divinului prin persoana lui Cristos nu pare a fi 
un lucru accesibil, cel puţin pentru capacităţile raționale ale 
omului. Întrupându-se însă, Dumnezeu oferă în acelaşi timp nu 
doar o ocazie, ci şi condiţia de a crede. El se coboară in tempo- 
ralitate, aşadar în mediul omului, căruia i se face astfel accesi- 
bil, El fiind în acelaşi timp om. La actul întrupării omul nu poa- 
te răspunde decât prin credință. Omul trebuie să conştientizeze 
şi să accepte variabila eternă din sine însuşi, aşadar spiritul 
(elementul ce face posibilă sinteza corp-suflet). Dumnezeu tre- 
buie să se întrupeze pentru a-i face posibilă omului asumarea 
propriei veşnicii. Întruparea este însă un paradox pe care omul îl 
poate accepta doar prin credinţă, ceea ce presupune un salt cali- 
tativ existențial. 


%4 Soren Kierkegaard, Concluding unscientific postscript to philosoph- 
ical fragments, edited and translated by Howard V. Hong and Edna 
H. Hong, New Jersey, Princeton University Press, 1992, p. 209. 


137 


III 


Marea ,,ratiune” a „corpului”. 
Nietzsche şi problema corpului 


GEORGE BONDOR 
Universitatea „Al.I. Cuza” din Iasi 


Abstract. The great “Reason” of the „Body”: Nietzsche and the 
Problem of the Body! 


In Zarathustra's fourth speech, entitled “On the Despisers of the Bo- 
dy”, Nietzsche sustains that reason is only an “instrument and toy” of 
the “great reason of the body”. The present text focuses on Niet- 
zsche’s theory of the body and on the relationship between reason and 
body. As we find out from Nietzsche’s aphorisms, the body is a 
multiplicity of instincts, affects, and feelings — i.e. of wills to power — 
which is organized from a dominant one. At the same time, the body 
contains a lot of interpretations and values that have infiltrated into the 
body along history. Through the genealogical destruction of Western 
metaphysics (understood as Platonism), senses, affects, instincts, 
feelings, and affections are rehabilitated. 


Keywords: Nietzsche, body, reason, nihilism, affects, instincts, 
conscience, genealogy, interpretation 


Formularea oximoronica din titlu este extrasă din Asa 
grait-a Zarathustra, unde în capitolul „Despre dispretuitorii 


' This work was supported by CNCSIS — UEFISCDI, project number 
PNII — IDEI 788 / 2008, code 2104, 2009-2011. 

corpului” Nietzsche? afirmă: „Corpul, această rațiune mare, nu 
spune Eu, însă se poartă ca un Eu”. Această frază concisă indi- 
că şi grila interpretativă necesară pentru înţelegerea ei. Mai în- 
tâi, ea sugerează faptul că o abordare adecvată a corpului trebu- 
ie să ofere o nouă înţelegere a raportului ratiune-corp, dincolo 
de cea preferată de către tradiția filosofică occidentală. Unul 
dintre scopurile textului de fata constă în clarificarea acestei noi 
configurări a raportului amintit. Apoi, fraza citată ne arată că 
discuţia despre corp trebuie identificată cu discuţia despre eu, 
adică despre acea instanță pe care filosofia modernă a recunos- 
cut-o ca principiu a tot ceea ce există şi, totodată, al cunoaşterii. 
Altfel spus, problema corpului nu mai poate fi privită ca una 
marginală, aşa cum a fost ea adesea tratată în filosofie, ci devine 
centrală: dacă „se poartă ca un Eu”, iar eul este principiul a tot 
ce există, atunci corpul ar trebui să fie noul nume al principiu- 
lui, fără însă ca el să se autoinstituie ca principiu („nu spune 
Eu”), aşa cum se întâmpla cu ego cogito cartezian. Ca atare, al 


? Citarea se va face după ediţia: Friedrich Nietzsche, Sämtliche Werke: 
Kritische Studienausgabe in 15 Bänden (Neuausgabe), hrsg. von 
Giorgio Colli und Mazzino Montinari. München: Deutscher 
Taschenbuch Verlag & Berlin/New York: Walter de Gruyter, 1999 
(citat în continuare KSA, urmat de numărul volumului şi al paginii). 
Vom menționa de fiecare dată şi traducerile în limba romana: Din- 
colo de bine şi de rău. Preludiu la o filozofie a viitorului, traducere de 
Francisc Griinberg, Bucureşti, Humanitas, 1991 (citat ca BR); Amur- 
gul idolilor sau Cum se filozofează cu ciocanul, traducere de Alexan- 
dru Al. Şahighian, in: Ştiinţa voioasă. Genealogia moralei. Amurgul 
idolilor, Bucuresti, Humanitas, 1994 (citat ca Al); Aşa grăit-a 
Zarathustra. O carte pentru toţi şi pentru nimeni, traducere de Ştefan 
Aug. Doinaş, ed. a III-a, Bucureşti, Humanitas, 1997 (citat cu sigla 
Z); Voința de putere. Incercare de transmutare a tuturor valorilor, 
traducere de Claudiu Baciu, Editura Aion, 1999 (citat ca VP). 

* KSA 4, p. 39 (Z, „Despre dispretuitorii corpului”, p. 92). 

doilea scop al prezentului text este de a surprinde sensul în care 
corpul devine principiu. În sfârşit, al treilea scop al textului este 
de a arăta ce anume mai putem înţelege prin termenul „princi- 
piu”, atâta vreme cât filosofia lui Nietzsche nu e altceva decât o 
critică radicală a tuturor instanţelor şi a procedurilor metafizicii 
tradiționale, printre care ideea de principiu a ocupat un loc sem- 
nificativ. În acest context, vom vedea că utilizarea ghilimelelor 
în titlu nu este deloc întâmplătoare. 

Înainte de toate, motivul pentru care cuvântul ,,ratiune” 
este pus în ghilimele este acela că, după Nietzsche, rațiunea tre- 
buie să fie decăzută din drepturile pe care tradiția filosofică 1 le-a 
atribuit. Statutul ei devine astfel problematic. Ce înseamnă mai 
exact acest lucru putem înţelege dacă urmărim principalele locuri 
din opera sa în care este tematizată problema rațiunii. Ele se refe- 
ra la trei raporturi în care aceasta este plasată: ratiune-instincte, 
ratiune-simturi, ratiune-sentimente. 


Altceva decat ratiunea 


În capitolul „Problema lui Socrate” din Amurgul idoli- 
lor, Nietzsche discută pe larg raportul dintre rațiune şi instincte, 
identificând momentul în care acesta a început să fie înţeles 
într-un mod care a devenit definitiv în cultura occidentală. Acest 
moment hotărâtor poate fi identificat în activitatea filosofică a 
lui Socrate, a cărui „eroare” constă în faptul că a preamărit rati- 
unea, devalorizând instinctele. Interpretarea pe care Nietzsche o 
dă situaţiei socratice porneşte de la observaţia filosofului grec 
conform căreia la atenienii vremii sale puteau fi detectate simp- 
tomele decadentei, pe care le reperase şi în sine însuşi. Deca- 
denta atenienilor consta în anarhia instinctelor. Întrucât nici un 
instinct nu mai reuşea să le ordoneze pe celelalte, Socrate perce- 
pea această dezordine ca o adevărată ,,tiranie” a instinctelor asu- 
pra omului, echivalând-o cu o gravă boală. Acestei maladii, 

apoi, Socrate i-a găsit ca remediu un „contratiran mai puternic”, 
un cenzor al acestora, anume rațiunea, a cărei principală armă 
de luptă era dialectica“. De fapt, arată Nietzsche, boala amintită 
a fost mai întâi inventată, cu scopul de a putea impune astfel o 
pretinsă terapie salvatoare. Dincolo de acest aspect, nici soluția 
socratică nu e una veritabilă, căci ea a apărut în absenţa posibili- 
tatii de a alege. Rațiunea a fost impusă ca soluţie salvatoare fara 
ca Socrate şi atenienii „bolnavi” de anarhia instinctelor să poată 
opta între mai multe remedii. Ei „nu erau liberi să fie raționali”, 
ci acesta „era mijlocul lor ultim”. Din acest motiv, crede Nietzsche, 
gândirea greacă asumă în chip fanatic terapia propusă de Socrate. 
Însă „alegerea” neliberă, în absenţa deliberării, este de fapt non- 
rațională. Ca pretins remediu, raţiunea intră în scenă printr-un 
act non-rational. De aceea, arată Nietzsche, comportamentul 
grecilor ajunge curând să fie „absurd de rațional”. Paradoxul de 
față exprimă faptul că rațiunea se instaurează ca remediu unic 
uzând în acest scop chiar de „altul” ei, non-ratiunea. Totodată, 
Nietzsche arată că Socrate era un fals medic, iar remediul său 
era o simplă amăgire. Negarea instinctelor reprezenta, de fapt, o 
altă boală, cu mult mai gravă. Adevărata boală, susţine Nietzsche, 
apare atunci cand resimtim ca necesară combaterea instinctelor. 
Acesta reprezintă simptomul cel mai evident al absenței creşterii, 
deci al negării vieţii: „A trebui să combati instinctele — aceasta-i 
formula pentru decadence: cât timp viaţa e în creştere, fericirea 
echivalează cu instinctul”. 

Deşi analiza lui Nietzsche are ca efect revalorizarea in- 
stinctelor în detrimentul raţiunii, printr-o mişcare aparent opusă 
celei socratice, ea nu propune totuşi o banală inversiune a rapor- 
tului dintre rațiune şi instincte. De fapt, strategia lui Nietzsche 


* KSA 6, p. 71 (AI, „Problema lui Socrate”, 9, p. 463). 
> KSA 6, pp. 72-73 (AI, „Problema lui Socrate”, 11, p. 464). 
° KSA 6, p. 73 (AI, „Problema lui Socrate”, 11, p. 464). 

este una radicală: el arată că „logica” instinctelor este de nede- 
păşit, iar raţiunea este şi trebuie să fie imanentă acestei logici. 
Nu există nimic în afara instinctelor. Rațiunea, deci, îşi are ori- 
ginea in chiar jocul instinctelor, fiind „o stare relationala a dife- 
ritelor pasiuni şi dorinţe”, care prezintă propria lor forma de 
raționalitate”. Consecinta firească a acestui fapt este, pentru 
Nietzsche, aceea că de acum încolo va trebui să vorbim despre 
rațiune din „puncul de vedere” al instinctelor, şi nu invers. În 
mod strategic, Nietzsche eliberează instinctele de sub tirania 
rațiunii, eliberând totodată un spaţiu al discursului despre in- 
stincte care nu mai e subsumabil discursului dominant al ratiu- 
nii. Planul instinctelor ajunge să „comande” spaţiul de joc, ra- 
portul, diferenţa dintre instincte şi rațiune. Cu alte cuvinte, nu e 
inversat un raport, ci este deplasat principiul respectivului ra- 
port. Rațiunea, care odată cu momentul Socrate s-a instituit ca 
altul radical al instinctelor, se dovedeşte a fi un simplu instinct 
care, la momentul oportun, a devenit mai puternic decât toate 
celelalte. În noile condiţii, rațiunea nu mai poate hotărî absolut 
nimic, nici cu privire la sine, nici privitor la instincte. Ea nu mai 
posedă o logică proprie. Doar instinctele au una. Însă pentru a 
se ajunge aici, trăsătura anterior definitorie a raţiunii, anume 
luciditatea (conştiinţa), a fost transferată acum instinctelor. In- 
stinctele conduc către „adevăr”, rațiunea dimpotrivă. Aparenta 
confruntare a instinctelor cu raţiunea a fost doar una strategică, 
pentru că doar astfel putea fi operată această deplasare de sens. 
Demersul nietzschean proiectează un spațiu al discursului in 
curs al rațiunii, îşi pierd valabilitatea, deschizând calea unor noi 
sensuri posibile. Nu întâmplător, Nietzsche arată că instinctele, 
în lupta lor pentru putere, încearcă de fapt să filosofezef. 


7KSA 13, 11 [310], p. 131 (VP, § 387, p. 246). 
8 KSA 5, p. 20 (BR, § 6, p. 14). 

Al doilea raport amintit, cel dintre rațiune şi simţuri, 
primeşte o interesantă analiză în capitolul „Rațiunea în filoso- 
fie” din Amurgul idolilor. Nietzsche expune aici două 
idiosincrasii ale filozofilor. Prima dintre ele este absenţa simtu- 
lui istoric, care a avut ca efect devalorizarea devenirii. Pe scurt, 
filosofii privesc lucrurile, ideile şi problemele sub specia eterni- 
tatii, crezând că este cu adevărat doar ceea ce nu devine. Din ce 
motive suspectează ei devenirea? Are ea vreo vină ,,metafizi- 
că”? Şi ce anume îi indreptateste să prefere ființa? Pe scurt, 
această opţiune este o simplă afacere a credinţei. Deşi credem în 
ființă, considerăm că aceasta este complet inaccesibilă. Cine 
poartă vina pentru această stare de fapt? Răspunsul filosofilor e 
bine cunoscut: vina aparține corporalității, adică simţurilor, pla- 
sate într-un sistem de corespondențe: simturi-devenire-istorie. 
Logica acestei credinţe este extrem de simplă: simţurile ne 
aruncă în vârtejul devenirii şi al istoriei, din care încercăm fără 
succes să evadăm?”. Întrucât falsifică „adevărata” lume, înseamnă 
că ele sunt „imorale”. Nietzsche demontează această credinţă, 
arătând că de fapt noi suntem cei care le atribuie aceasta „vină” 
imaginară. Le considerăm a fi înşelătoare din cauza concepţiei 
noastre morale. Eroarea care se strecoară aici, arată Nietzsche, 
este confuzia dintre cauză şi efect, simptom al „pervertirii pro- 
priu-zise a raţiunii”. De aceea, simţurile trebuie dezvinovăţite, 
iar „vina” trebuie deplasată către adevărata sursă a minciunii, 
anume rațiunea. Ea este „cauza pentru care falsificăm mărturia 
simțurilor”. Nietzsche deplasează semnificaţia raportului dintre 
simţuri şi rațiune, inversând statutul lor'', cu scopul de a reme- 
dia eroarea iniţială a grecilor, şi anume cea a confuziei dintre 
cauză şi efect. Această problemă trebuie privită într-un context 


° KSA 6, p. 74 (AI, ,,Ratiunea in filozofie”, 1, p. 465). 
10 KSA 6, p. 88 (AI, „Cele patru mari erori”, 1, p. 478). 
' KSA 6, p. 75 (AL, „Rațiunea în filozofie”, 2, p. 466). 

mai larg. Decizia primă a grecilor a fost de a privilegia ființa şi 
a respinge devenirea, prevalența rațiunii în fata simţurilor fiind 
doar o consecință. Aşa-zisul rationalism grec derivă dintr-o op- 
tiune ontologică. În contextul amintit, Nietzsche discută despre 
rațiune şi simțuri, dar în fundalul tematizării sale se găseşte 
problema raportului ontologic dintre ființă şi devenire. Cele 
două registre prezintă o legătură adâncă, ce poate fi identificată 
prin două aspecte. Mai întâi, raţiunea şi simţurile nu trebuie în- 
telese aici ca simple facultăţi de cunoaştere, aşa cum ne-a obis- 
nuit filosofia modernă, ci ca moduri de a fi ale omului. Decizia 
ontologică inițială a grecilor se întemeiază într-un mod de a fi, 
într-o capacitate a omului, şi nu într-o facultate de cunoaştere. 
De aceea, putem susține că Nietzsche identifică aici tipurile 
principale ale ființei umane, exact acelea care favorizează opti- 
unile descrise mai sus. Apoi, legătura dintre cele două ordini 
este explicit formulată de către Nietzsche, într-o manieră opusă 
celei socratice: atâta timp cât simțurile indică şi descriu deveni- 
rea, fără intervenţia rațiunii, atunci ele „spun adevărul”. Min- 
ciuna apare abia odată cu amestecul rațiunii şi cu invențiile ei: 
unitatea, identitatea, ființa. În urma acestei deplasări de sens 
operate de Nietzsche, raţiunea îşi pierde statutul de principiu 
superior simţurilor, avut în istoria filosofiei occidentale, ajun- 
gând la statutul modest de simplu derivat al simţurilor. Mai 
mult decât atât, ea se arată a fi o falsificare a simţurilor. 

Al treilea raport pe care l-am anunţat la început este cel 
dintre rațiune şi sentimente. Nietzsche le reabilitează şi pe aces- 
tea din urmă, eliberându-le de sub falsa dominație a rațiunii. 
Exercitiul genealogic prin care este realizată această sarcină este 
desemnat ca fiind o „psihologie a metafizicii”, cu ajutorul căreia 
este identificat mecanismul existenţial din care derivă eroarea 
încrederii în rațiune. Invenţia „lumii adevărate” se datorează 
credinţei în principiul noncontradictiei. Ea apare deci prin opo- 
zitie cu lumea sensibilă. Rațiunea este cea care ne obligă să cre- 

dem că „dacă A este, atunci trebuie să fie şi conceptul său opus 
B”. De fapt, în spatele acestui raționament se află doar anumite 
sentimente, îndeosebi cel al suferinței”. Principala cauză a sufe- 
rintei din această lume pare a fi devenirea, adică schimbarea şi 
accidentul, afectele şi irationalul. Acestea din urmă nu pot fi 
înlăturate, dar nici controlate. După Nietzsche, acesta este moti- 
vul pentru care frica de suferință a dat naştere unei „alte lumi”, 
în care cauzele suferinţei terestre nu-şi au locul. Devenirea, 
afectele, întâmplarea au devenit astfel atribute ale „lumii apa- 
rente”, în vreme ce opusele lor au fost plasate într-o „lume ade- 
vărată”!5. Putem afirma că eroarea rationamentului prin care 
deducem necesitatea termenilor opuşi se găseşte în chiar origi- 
nea conceptelor, care nu e alta decât sfera practică a utilității". 


Nihilismul ca devalorizare a corpului 


Din analiza anterioară putem trage concluzia că, după 
Nietzsche, nihilismul care caracterizează metafizica occidentală 
are drept cauză ascunderea stratului corporal al vieţii. Această 
metafizică este caracterizată prin termenul de „platonism”, care 
desemnează dublarea lumii sensibile, unica reală, cu o alta lu- 
me, aşa-zis inteligibilă'5. Întrucât a fost învestită cu atributul 
transcendentei, cea din urmă a fost considerată a fi singura 


1? KSA 12, 8 [2], pp. 327-328 (VP, § 579, pp. 372-374). 

13 KSA 13, 18 [16], pp. 536-537 (VP, § 576, p. 371). 

14 KSA 12, 8 [2], p. 328 (VP, § 579, p. 373). 

'S Identificarea metafizicii cu platonismul, aşadar cu dihotomia între 
lumea adevărată şi lumea aparentă, îşi poate avea originile şi într-o 
lectură făcută de Nietzsche în octombrie 1883, atunci când citeşte 
cartea lui Gustav Teichmiiller, Die wirkliche und die scheinbare 
Welt. Neue Grundlegung der Metaphysik, Breslau, 1882. Cf. Karl 
Schlechta, Nietzsche Chronik. Daten zu Leben und Werk, Carl Han- 
ser Verlag, Miinchen/Wien, 1975, p. 86. 

„adevărată”. lar astfel, lumea sensibilă a fost evaluată ca „apa- 
rentă”, impură, derivată, primindu-şi justificarea din exterior. 
După Nietzsche, această supozitie este prezentă de-a lungul cul- 
turii europene sub diferite infatisari. Filosofii, bunăoară, inven- 
tează „lumea adevărată” ca una accesibilă doar rațiunii, cu func- 
tiile ei logice. Socrate şi Platon sunt principalii ei artizani în 
gândirea greacă. Omul religios, apoi, o proiectează sub chipul 
unei „lumi divine” („lumea cealaltă”, lumea „de dincolo”), des- 
prinsă de natură, ba chiar opusă acesteia (iudaismul şi, mai ales, 
creştinismul). În sfârşit, omul moral o plăsmuieşte ca o „lume 
liberă”, adică „bună, perfectă, dreaptă, sfântă”!€. Cele trei ipo- 
staze comportă însă o strictă istoricitate. Ele evoluează de la 
invenţia (Erfindung) platonică a lumii adevărate, trecând prin 
momentele creştin şi kantian (când „lumea adevărată”, ca lucru 
în sine, devine inaccesibilă cunoaşterii, dar rămâne accesibilă pe 
cale morală), către afirmarea inutilitatii ei (pozitivismul şi liber- 
cugetătorii) şi, într-un sfârşit, către „lichidarea” ei (momentul 
nietzscheean)'”. La sfârşitul acestei istorii, „lumea adevărată” 
este absorbită de către lumea „aparentă”, singura care e reală. 
Fiind unica lume, aceasta din urmă nu mai trebuie acum numită 
„aparentă”. 

Raportul ratiune-corp trebuie înţeles prin analogie cu 
cel dintre lumea adevărată şi cea aparentă, el fiind doar o moda- 
litate de a desemna acest din urmă raport în termenii facultăţilor 
umane. De aceea, putem afirma că, la sfârşitul acestei istorii, 
rațiunea este „absorbită” de către corp, dovedindu-se a fi o sim- 
pla ipostază corporală. Din facultate definitorie a omului, ratiu- 
nea devine doar „raţiunea cea mică”. Ghilimelele indică aici 
tocmai faptul că raţiunea nu mai are statutul tradițional pe care 


'* KSA 13, 14 [168], p. 353 (VP, § 586 C, p. 387). 
17 KSA 6, pp. 80-81 (AI, „Cum a ajuns in sfârşit «lumea adevărată» o 
fabulă”, pp. 470-471). 

filosofia i l-a atribuit. Ea devine acum ceva derivat şi secundar, 
la fel ca spiritul, conştiinţa, sufletul ori eul cugetător. Dimpotri- 
vă, corpul este acum „marea rațiune”, expresie ce vrea să suge- 
reze faptul că acesta îşi are legitimitatea în el însuşi, fără a o 
primi dinspre vechea rațiune. Mai bine spus, corpul ,,absoarbe” 
chiar şi ideea de legitimitate. Sensul corpului este dat de corpul 
însuşi. 

Nietzsche nu realizează aici o simplă inversiune, pu- 
nând corpul în locul ocupat cândva de rațiune. Corpul nu trebuie 
înțeles ca un nou principiu, ca unitate sau identitate de sine. 
Dimpotrivă, el este o „multitudine cu un singur sens”. Mai pre- 
cis, el conţine „multiple inteligente”, instincte, pulsiuni, afecte, 
sentimente aflate într-o permanentă luptă, dar care se află toto- 
dată într-un echilibru provizoriu. Ideea de organizare a unei plu- 
ralitati este întărită prin câteva imagini sugestive: corpul este ,,o 
pace şi un război”, „o turmă şi un păstor”!%. Corpul face toate 
alegerile, şi nu raţiunea. Din acest motiv, el este „o conştiinţă de 
rang superior”. Există o gândire ce aparține corpului. Întregul 
organism „gândeşte”, cu fiecare formaţiune organică în parte. 
„Înţelepciunea” corpului constă în organizarea multiplicitatii 
din el, scop în vederea căruia acesta mobilizează resurse de tot 
felul. Una dintre ele este „spiritul” (adică ,,eul” sau vechea „ra- 
tiune”), pe care corpul îl creează „ca pe un brat al vrerii sale”!?. 
Spiritul este o jucărie a corpului, o unealtă a sa. Suntem întru 
totul corp şi trebuie să ne punem din nou „în slujba corpului şi-a 
vieții”, pentru „a reda pământului sensul său propriu”. Impera- 
tivul lui Nietzsche este formulat cu claritate: „rămâneţi credin- 
cioşi pământului!" 


'S KSA 4, p. 39 (Z, „Despre dispretuitorii corpului”, p. 92). 
' KSA 4, p. 40 (Z, „Despre dispretuitorii corpului”, p. 93). 
°° KSA 4, p. 99-100 (Z, „Despre virtutea care dăruieşte”, p. 138). 

Corpul este „o configuraţie a puterii”, în măsura în care 
înăuntrul său regăsim dominația unui afect, a unui impuls, a 
unui sentiment (pe scurt, a unei voințe de putere) asupra tuturor 
celorlalte. Alte analogii la care recurge Nietzsche pentru a ex- 
pune această idee vin din cele mai nebănuite registre. De pildă, 
arată el, corpul ar trebui privit ca o aristocrație care domină o 
colectivitate in chip dictatorial. El se prezintă ca o aristocrație 
de celule şi de diverse funcţii organice”!. Apoi, este comparat cu 
o pluralitate de forte chimice şi cu o protoplasmă. Calitățile 
corpului sunt coordonarea, coeziunea, selecţia existente între 
diversele mecanisme corporale (nervoase, cerebrale etc.), dar şi 
diferenţierea activităților din interiorul corpului („diviziunea 
muncii” contribuie decisiv la creşterea dominaţiei). Impresionat 
de această formidabilă configurație, Nietzsche susține că tocmai 
corpul este modelul cel mai adecvat de organizare. Analogia 
politică amintită mai sus este extinsă pentru a fi clarificată rela- 
tia dintre corp şi conştiinţă (spirit, ego cogito etc.). Constiinta 
este ca un monarh constitutional, care domneste fara a guverna 
efectiv. Ea nu ştie ce anume se întâmplă în interiorul corpului, 
iar de multe ori înţelege eronat. Aşa-zisa identitate a conştiinţei 
nu e altceva decât o copie infidelă a unităţii fiziologice. De fapt, 
corpul ia toate deciziile, precum un dictator. 

Dacă el este o pluralitate de instincte (afecte, pulsiuni 
etc.) aflate în război, dar şi într-un relativ echilibru, atunci slăbi- 
rea instinctelor şi anarhia lor reprezintă o stare de „decadenţă”. 
Ele nu mai alcătuiesc un sistem ordonat (un „sine”). Exact acest 
fenomen este depistat de Socrate la atenienii din vremea sa, fapt 
care îi reţine atenția lui Nietzsche într-un capitol din Amurgul 
idolilor. După cum aflăm de acolo, decadentul recurge la o stra- 
tegie de apărare şi de reacţie, compensând slăbirea şi anarhia 
instinctelor sale prin recursul la valori. Aici intervin şi diversele 


21 KSA 11, 40 [42], p. 650 (VP, § 490, pp. 321-322). 

sale „unelte”: rațiunea, conştiinţa, eul, morala. Principalul as- 
pect al strategiei decadentului este universalizarea valorilor. 
Sintetic spus, el îi determină pe ceilalți să creadă că valorile 
impuse de el sunt deja date şi, mai mult decât atât, sunt univer- 
sal valabile. Or, aceste valori îi servesc în realitate doar lui, de- 
scriind un câmp în interiorul căruia el îşi va putea impune su- 
prematia. Argumentul este deci acesta: cel care impune valorile 
va domina atunci când toți ceilalți se vor lăsa ghidaţi chiar de 
acele valori. Prin acest mecanism, Nietzsche explică motivele 
pentru care corpul a fost devalorizat în istorie, fiind considerat 
obscur şi irațional. lar odată ce a început să fie considerat astfel, 
corpul a ajuns să se identifice pe sine cu această imagine, 
considerându-se el însuşi a fi obscur şi irațional. Altfel spus, 
interpretările valorizante care s-au dat corpului de-a lungul tim- 
pului s-au înscris adânc în corpul însuşi. Corpul e deja ameste- 
cat cu o mulțime de interpretări. Această idee primeşte câteva 
interesante explicaţii. Despre erorile pe care corpul le-a asimilat 
din cauza interpretărilor care i s-au dat Nietzsche vorbeşte într- 
un capitol din Aşa grăit-a Zarathustra: „În corpul nostru încă 
locuiesc atâta nebunie şi eroare; ele au devenit corp şi voinţă. 
(...) Vai, câtă nestiinta şi greşeală s-au încarnat în corpul nostru! 
Nu numai raţiunea secolelor, ci şi sminteala lor plesneşte-n noi. 
Primejdios este să fii moştenitor”. 

Corpul poartă în el toată istoria. Or, aceasta din urmă 
este o istorie nihilistă, o istorie a interpretării lucrurilor printr-o 
grilă a valorilor slabe, reactive. Nietzsche uzează şi în această 
privinţă de câteva analogii surprinzătoare. În corp (şi în eu) se 
găseşte o „turmă”. Individul nu e altceva decât o remodelare, o 
nouă interpretare a instinctelor sociale şi a practicilor sociale. 
Sau, aflăm dintr-un alt aforism, ne „acordăm” persoana noastră 
la lumea exterioară aşa cum acordăm corzile unui instrument 


? KSA 4, p. 100 (Z, „Despre virtutea care dăruieşte”, p. 138). 

înainte de a cânta la el. Alt exemplu vine din domeniul filologi- 
ei, cu referire la raportul dintre text şi autor: ceilalți sunt autorii 
textului, ale cărui cuvinte sunt doar învăţate de către corpul 
meu. În sfârşit, nu putea lipsi şi o comparaţie cu lumea artei. 
Omul, arată Nietzsche, este asemenea unui actor care joacă mai 
multe roluri. Noi confundăm adesea actorul cu un anumit rol al 
său, pe care îl joacă la un moment dat. De fapt, există doar o 
pluralitate de roluri şi de măşti pre-individuale. 


Corpul ca principiu metodologic 


Are oare corpul acces la el însuşi? Se poate el simţi din 
interior? Posedă el oare o experiență adecvată cu privire la sine? 
Cu alte cuvinte, există o auto-afectare a corpului, una care ar 
putea să ni-l dezvăluie aşa cum este el? Aceste întrebări par a 
depăşi contextul filosofiei nietzscheene, cel puţin prin termenii 
în care ele au fost aici formulate. Ele îşi găsesc însă un răspuns 
precis în textele lui Nietzsche: corpul este mai uşor de observat 
decât orice altceva, întrucât el este o multiplicitate. Principiul 
folosit aici este acela că elementul mai complex este mai uşor 
observabil decât elementul mai simplu. Fenomenul mai bogat 
trebuie să îl explice pe cel sărac, şi nu invers, cum a crezut în- 
treaga istorie anterioară a filosofiei. „Fenomenul corpului re- 
prezintă fenomenul mai bogat, mai clar, mai inteligibil: a-l situa 
la început din punct de vedere metodic fără a decide în privinţa 
semnificației sale ultime””. Ideea este prezentă şi într-o altă 
însemnare a lui Nietzsche: „De-a lungul firului conducător pe 
care-l reprezintă corpul, se prezintă o multiplicitate extraordina- 
ra; din punct de vedere metodologic este permis să intrebuintéam 
fenomenul mai bogat, care poate fi studiat mai bine, ca fir con- 


3 KSA 12, 5 [56], pp. 205-206 (VP, $ 489, p. 321). 

ducător pentru înţelegerea fenomenului mai sărac”. Principalul 
motiv pentru care multiplul este mai vizibil decât ceea ce este 
simplu tine de faptul puterii. Corpul trebuie luat ca „fir condu- 
cător” întrucât dominația este mai mare acolo unde există o 
multiplicitate: „Cu cât este mai mare avântul spre unitate, cu 
atât mai mult avem de a face cu ceva slab; cu cât este mai mare 
avântul către varietate, diferenţă, scindare interioară, cu atât 
avem acolo mai multă forță”. Dominația se exercită eficient 
când „centrul” îşi trimite reprezentanţii în teritoriu, comenzile 
fiind diferenţiate şi specializate. Vizibilitatea corpului este ur- 
marea multiplicitatii sale, dar a multiplicitatii care are un sens. 
Instinctele, afectele, pulsiunile, sentimentele — pe scurt spus, 
vointele de putere corporale — s-ar arăta aşa cum sunt ele, dacă 
nu ar fi pervertite de intervenţia valorilor (a raţiunii, a constiin- 
tei, a moralei), deci daca nu ar fi deja nişte interpretări. Daca ar 
fi scutit de toate aceste falsificari, corpul s-ar prezenta in toata 
nuditatea lui, spunând deci „adevărul” despre sine. Şi anume, el 
ar spune că nu are nici un „adevăr”, ci multiple „adevăruri” cor- 
porale dependente de multiplele centre provizorii de comandă. 
Pretinzând că ne livrează adevărul, raţiunea ne minte. Dacă ar 
spune că nu are nici un adevăr, ci doar o mulțime de aparente, 
corpul ne-ar spune de fapt adevărul. Aceasta e însă o situație 
ideală. Fiind deja amestecat cu o mulțime de interpretări, corpul 
omenesc nu mai poate să se arate cum este el de fapt. Astfel, el 
este un simplu „corp”. 


?4 KSA 12, 2 [91], p. 106 (VP, § 518, p. 335). 
°° KSA 11, 36 [21], p. 560. 

Abstract. Corporality and Speculative Attitude in Nietzsche 


From Friederich Nietzsche's point of view, knowledge is in fact, 
interpretation, and this interpretative process is not only confined to 
theoretical work, but it characterizes the whole organic world, 
including the scope of corporality. Interpretation is present in the or- 
ganic world as a mechanism of domination, and when this mechanism 
is extended, unconsciounsly and not assumed, to the thinking process 
as well, it can lead to an artificial segregation between senses and 
thinking and thus to an impoverishment of life. 


Keywords: Nietzsche, body, interpretation, life, speculative attitude 


Introducere 


Alăturarea unor termeni precum corporalitate şi specu- 
lativ într-o analiză a gândirii lui Nietzsche! poate duce imediat 


' Trimiterile la opera lui Nietzsche vor fi făcute după: Friedrich 
Nietzsche, Opere di Friedrich Nietzsche (ediţia critică în 8 volume 
de Giorgio Colli şi Mazzino Montinari, după Friedrich Nietzsche, 
Werke. Kritische Gesamtausgabe, Berlin/New York, de Gruyter, 
1967), tradotto da Mazzino Montinari & L. Amoroso, Milano, 
Adephi Edizioni, 1976, col. Classici Adelphi (citat cu sigla KGW, 
urmată de numărul volumului). 

cu gândul la unele accente emfatice din opera acestuia, privitoa- 
re la critica metafizicii sau a societății abstractizate, idei care au 
devenit cu vremea nişte locuri comune. În acest fel, înțelegerea 
noastră ar putea fi deturnată spre a recepta sintagma corporali- 
tate şi atitudine speculativă ca fiind una dihotomică, înscrisă în 
seria de opoziții frecvent tematizate în literatura secundară, cum 
ar fi lumea ideală împotriva lumii reale, raţiunea împotriva in- 
stinctului sau voinţa de putere împotriva valorilor. Or, în studiul 
de fata dorim să evităm tocmai capcana acestor dihotomii şi să 
încercăm sondarea câtorva valenţe ale sferei corporalului pre- 
zente în scrierile nietzscheene. Prin acest demers al nostru ne 
propunem nu doar să fim în asentimentul autorului, care se vede 
pe sine ca fiind „cel care elimină contrapozitiile fiind un iubitor 
al nuanţelor”?, ci şi să arătăm cum atitudinea speculativă nu 
poate fi redusă doar la planul activităţii raționale sau teoretice, 
ci caracterizează într-o bună măsură şi dimensiunea corporalită- 
tii. Studiul nostru se va limita la a analiza câteva fragmente pos- 
tume, aparținând ultimei perioade a gândirii nietzscheene, în 
care tema corporalitatii apare în prim plan. Însă pentru a inlesni 
abordarea interpretativa a acestor pasaje vom propune, cu scop 
precomprehensiv, o viziune interpretativă mai amplă a operei 
nietzscheene, care să servească drept cadru pentru integrarea şi 
înțelegerea acestor pasaje. 


Pericolul exprimării conceptuale 
Cu privire la termenul speculativ dorim să semnalăm 


faptul că vom prefera sensul său etimologic”, deoarece are mult 


? Fr. Nietzsche, KGW VIII 1,2 [162], pp. 130-131. 

> Lat. speculum, imagine (s.f.), oglindă (s.m.) — specio (vb.tr.), a privi, 
a observa — gr. skeptomai, a privi, a reflecta — skopia, loc de obser- 
vatie, perspectiva (fig.). Vezi in acest sens Stefan Afloroaei, Metafi- 

de-a face cu înţelesul pe care îl are cunoaşterea la Nietzsche. 
Am putea lua drept motiv călăuzitor tocmai metafora oglinzii, 
care a fost folosită nu de puţine ori în istoria filosofiei. Un 
exemplu faimos este şi cel al dialogului Alcibiade I, unde Platon 
o foloseşte atunci când ia în discuţie preceptul delfic gnoti 
seauton, „cunoaşte-te pe tine însuţi”. Platon foloseşte motivul 
oglinzii pentru a descrie drumul cunoaşterii de sine, care trece 
prin fenomenul oglindirii propriei persoane în ceilalți, acest 
drum este descris foarte plastic, pornind de la oglindirea propri- 
ei înfățişări exterioare în globul ocular al unei alte persoane, de 
aici ajungând la partea sufletească şi în cele din urmă la oglindi- 
rea în divinitate, care este considerată oglindirea care oferă cea 
mai bună cunoaştere de sine. Dincolo de acest exemplu plato- 
nic, putem evidenția faptul că Nietzsche însuşi foloseşte meta- 
fora oglinzii în mai multe rânduri. Ea este folosită, de exemplu, 
atunci când se referă la unele opere ale sale, pe care le înțelege 
fie ca pe o oglindire a vanitatii proprii, fie ca pe o oglindă pusă 
în fata societății timpului, prin care aceasta din urmă ar avea 
posibilitatea de a se recunoaşte pe sine“. De fapt, ambele tipuri 
de oglindire sunt foarte prezente în întreaga opera 
nietzscheeană. Am putea chiar realiza o etapizare a lor. Astfel, 
am putea observa că până în anul 1885, anul editării operei Aşa 
grăit-a Zarathustra, prevalează în scrierile sale o motivaţie au- 
to-terapeutică, iar după aceea interesul care străbate operele sale 
este unul mai degrabă de natură didactică: Nietzsche însuşi se 
oferă pe sine, prin intermediul scrierilor sale, ca oglindă purifi- 
catoare, având scop corector pentru societatea timpului. Această 
presupozitie hermeneutică face parte dintr-o viziune interpreta- 
tivă care are la bază ideea că interesul şi predilectia din tinereţe 


zica noastra de toate zilele, Bucureşti, Humanitas, 2008, p. 110, nota 
17. 
“Fr. Nietzsche, KGW VIII 1,3 [11], p. 158; 1 [3], p. 3. 

ale lui Nietzsche pentru fenomenul tragediei antice nu se es- 
tompează la un moment dat, ci continuă să definească viaţa şi 
gândirea autorului nostru până în ultima clipă. Această idee in- 
terpretativă ar putea fi susținută cu o mulțime de mărturii care 
se regăsesc în scrierile nietzscheene, însă, din lipsă de spaţiu şi 
pentru faptul că altul este scopul acestui studiu, vom face apel 
la ingaduinta cititorului pentru a face un exerciţiu prezumtiv. 
Cu alte cuvintem, vom trata problema corporalitatii asumandu- 
ne aceasta presupunere interpretativa. Dintr-o astfel de perspec- 
tivă, operele lui Nietzsche şi conceptele lansate de către acesta 
nu mai pot fi interpretate imediat într-o manieră strict conceptu- 
ală sau rigidă, ci au de-a face cu arta, apărînd ca un joc teatral şi 
sacru în acelaşi timp. Astfel se impune în demersul interpretativ 
o atenţie sporită faţă de exprimare şi fata de faptul că, de cele 
mai multe ori, subiectele tratate nu au o rigurozitate stiintifica, 
ci urmăresc anumite efecte, care se vor a fi mai degrabă stimuli 
pentru reflecţie sau provocări, şi nu sententieri ex cathedra. De 
aceea, considerăm oportun să prefaţăm prezentarea viziunii 
despre sfera corporalitatii, care se contureză în fragmentele pos- 
tume, printr-o evocare a câtorva aspecte preluate din scrierile de 
început ale lui Nietzsche. În această evocare, al cărei scop se 
doreşte a fi unul precomprehensiv, vom pleca de la o remarcă 
pe care Nietzsche o face în A patra inactuală, cu privire la vari- 
antele de exprimare pe care un gânditor tragic le are la îndemâ- 
nă atunci când doreşte să împărtăşească cu ceilalți ceea ce el 
trăieşte. O primă formă de exprimare este aceea prin care el s-ar 
putea adresa mulţimii, iar aceasta ar fi muzica; a doua cale ar fi 
exprimarea conceptuală, prin care ar fi vizat omul teoretic”. Dar 
ce înseamnă această sintagmă, om teoretic? Ce înţelege Nietzsche 
prin această expresie? Pentru clarificarea semnificației acestei 


$ Fr. Nietzsche, KGW IV 1, Richard Wagner a Bayreuth, col. Piccola 
Biblioteca (citat ca PB), p. 135. 

expresii, va trebui să ne întoarcem la prima operă de răsunet a 
lui Nietzsche, Naşterea tragediei. Putem începe prin a observa 
faptul că aici Nietzsche vorbeşte despre două feluri de cunoaşte- 
re: o cunoaştere de tip mitic sau tragic şi o cunoaştere post- 
socratică. Despre primul tip de cunoaştere ne putem face o idee 
urmărind observația lui Nietzsche cu privire la corul care făcea 
parte din desfăşurarea tragediei. 


„Satirul în calitate de corist dionisiac trăieşte într-o realitate 
recunoscută din punct de vedere religios, care stă sub juris- 


dictia mitului şi a cultului”. 


În ambele tipuri de cunoaştere este vorba despre o dezvăluire a 
adevărului, însă atitudinea diferă. În timp ce în cadrul cunoaşte- 
rii de tip tragic privirea extatică rămâne concentrată pe ceea ce, 
chiar şi în urma dezvăluirii, rămâne învăluit, omul teoretic se 
simte satisfăcut de activitatea eliminării vălului prin forţe pro- 
prii’. Iar în acest sens este relevantă o tematizare a conceptului 
de adevăr înțeles ca dezvăluire, pe care Nietzsche o face în pre- 
fata ediției a doua a lucrării Stiinta voioasă. Aici el se referă la 
un fapt reprodus de către Plutarh, cu privire la nişte tineri egip- 
teni care asaltau noaptea templele şi imbratisau statuile de pe 
altare, intentionand astfel să elimine vălul de mister în care 
acestea erau învăluite. Or, conchide Nietzsche: „noi nu credem 
că adevărul mai rămâne adevăr odata ce i s-a eliminat vălul. 
Există totuşi două atitudini şi în cadrul cunoaşterii de 
tip teoretic. Una este cea care aparţine acelor gânditori care îşi 
dau seama că, prin această abordare, adevărul devine o himera; 
ei îşi găsesc plăcerea limitându-se doar la procesul căutarii ade- 
vărului, care devine pentru ei mai important decât adevărul în 


° Fr. Nietzsche, KGW III 1, La nascita della tragedia, (PB), p. 54. 
7 Ibidem, pp. 99-100. Cf. şi KGW V 2, La gaia scienza, (PB), p. 34. 
* Fr. Nietzsche, KGW V2, La gaia scienza, (PB), pp. 34, pp. 102-103. 

sine. O altă atitudine este aceea de tip strict socratic, care are la 
bază ideea că gândirea poate să ajungă, urmărind firul cauza- 
litatii, până în profunzimile abisului fiinţei. Această atitudine 
din urmă are convingerea că gândirea nu doar poate cunoaşte 
ființa, ci o poate chiar corecta”. Iar acest tip de cunoaştere a ge- 
nerat, la rândul său, două forme de gândire. O primă formă este 
aceea care, fiind mai putin elevată, dar de o largă distribuţie, se 
identifică cu un tip de rațiune calculatoare prin care indivizii 
gândesc la satisfacerea propriilor nevoi imediate. Ea functio- 
nează ca un automatism care îi angajează pe indivizi într-o cur- 
să de confruntare concurentiala care nu duce nicăieri. În acest 
sens este relevantă o referire a lui Nietzsche la un eventual mo- 
ment de luciditate în care, chiar şi pentru câteva clipe, am putea 
sesiza funcționarea acestui mecanism în societate. 


„În acel moment de iluminare privim cu oroare în jurul nos- 
tru: aici aleargă rafinate animale de pradă şi noi în mijlocul 
lor. Imensa agitație a oamenilor pe marea întindere a pămân- 
tului, fondând oraşe şi state, luptându-se unii cu alții, cule- 
gând şi semănând fără întrerupere [...] uzurpându-se, în chip 
fraudulos, unii pe alţii şi călcându-se în picioare [...] toate 
acestea nu sunt nimic altceva decât o continuare a animalită- 
tii, ca şi cum omul ar trebui să fie educat în sens invers şi să 


fie privat ca prin înşelăciune de dispoziţia sa metafizică”. 


Merită notat faptul că, în scrierile timpurii, Nietzsche 
foloseşte deseori termenul metafizică cu un sens pozitiv, 
înțelegându-l uneori ca dispoziţie tipic umană, cum este cazul 
aici, dar folosindu-l alteori pentru a se referi la tragedia antică şi 
mai ales la efectul acesteia, care era unul de consolare metafizi- 
că. Cât priveşte impulsul rațional de tip calculator, putem ob- 


” Ibidem, p. 101. 
1 Fr, Nietzsche, KGW III 1, Schopenhauer come educatore, (PB), p. 48. 

serva că acesta, chiar dacă poate fi încadrat ca fiind izvorât 
dintr-o formă de egocentrism, are totuşi drept resort o inconşti- 
entă şi paradoxală fugă de sine. 


„Ne grăbim să ne oferim sufletul Statului, câştigului, vieții 
sociale sau ştiinţei doar pentru a nu îl mai poseda, ne dedi- 
căm zilnic, cu o impetuozitate şi cu o lipsă de reflecţie extra- 
ordinare, unei ostenitoare munci, care este mai mult decât ne 
pare a fi necesar pentru a trăi: pentru că ni se pare mai impor- 


tant să nu ajungem la reflecţie”!!. 


Pe lângă această raționalitate calculatoare, care este ca- 
racterizată de o formă de inconstienta, prin care se gândeşte in 
chip mecanic, deci evitând reflectia, cunoaşterea post-socratica 
se concretizează şi printr-o formă de raționalitate care se axează 
pe constienta şi se propune ca un fel de farmakon universal. 
Aceasta se articulează în câteva principii, după cum urmează: a 
şti se identifică cu virtutea; doar cine ştie şi este conştient este 
virtuos; se păcătuieşte doar din ignoranță; omul virtuos este fe- 
ricit; totul trebuie să fie rational pentru a fi frumos”. Această 
formă de raționalitate, care are implicaţii etice şi estetice, tinde 
să controleze totul. Ea nu se limitează doar la a aprecia ceva în 
funcţie de anumite aşteptări create la rândul lor, ci merge chiar 
până la a produce soluţii ori chiar realităţi care să corespundă 
acestor aşteptări, care să se încadreze în grila impusă de acest 
tip de raționalitate. Această raționalitate, care este văzută de 
către Nietzsche ca fiind cunoaşterea socratică prin excelență, 
aparține tot teluricului şi nu este nimic altceva decât o manieră 
mai rafinată de a da curs aceloraşi mecanisme care animă şi ra- 
tionalitatea calculatoare. Nietzsche apreciază că aceasta rationa- 


'! Ibidem, p. 49. 
'? Fr. Nietzsche, KGW III 1, La nascita della tragedia, (PB), pp. 85, 
86, 95. 

litate se regăseşte în toate spectrele culturii europene şi o consi- 
deră ca fiind în opoziţie cu acea consolare metafizică pe care o 
consideră a fi caracteristică tragediei antice. În timp ce consola- 
rea metafizică pe care o aducea tragedia antică avea de-a face 
cu ceva neprevăzut, cu ceva parcă venit din altă lume, soluţiile 
fiind prezentate drept ceva imposibil de controlat de către om, 
în cadrul cunoaşterii care îi este proprie omului teoretic este 
vorba despre o uniformizare, o pretenţie de a explica totul şi de 
a confectiona soluţii pentru orice tip de problemă. În acest sens, 
Nietzsche vorbeşte despre o înlocuire a ceea ce a fost consola- 
rea metafizică în cunoaşterea mitică cu un deus ex machina”. 
Această manieră de a gândi „este în stare să exileze individul 
într-un cerc restrâns de sarcini rezolvabile, în cadrul căruia 
omul să poată spune cu seninătate vieţii: te vreau, eşti demnă de 
a fi cunoscută”!“. Prin această formă de cunostere, omul teoretic 
vrea să controleze totul, simplificând realitatea şi eliminând ne- 
cunoscutul, pentru a-şi asigura liniştea. De aceea, Nietzsche 
vede socratismul ca pe o formă de optimism teoretic, care, prin 
iluzia că totul poate fi cunoscut, se constituie ca un farmakon 
pentru societate. Astfel indivizii devin pasionaţi de lărgirea con- 
tinuă a acestui cerc al cunoaşterii. Însă, dat fiind faptul că aceas- 
tă formă de cunoaştere are la bază o manipulare ghidată de vo- 
inta, fiind cumva o formă de solipsism, este necesar un exercițiu 
de luciditate prin care omul să se trezească din acest somn me- 
canizat şi din această construire continuă de noi orizonturi. Or, 
Nietzsche însuşi încearcă un astfel de exercițiu, pe care l-am 
putea numi unul de luciditate existenţială. Dar pentru a putea 
încerca să desluşim acest exercițiu pe care Nietzsche îl face prin 


'5 Ibidem, p. 117. 
'4 Ibidem, p. 118. 

operele sale şi implicit prin viata sa", trebuie să ţinem cont de 
pericolul pe care îl întrevede Nietzsche când se referă la cele 
două forme de exprimare pe care gânditorul tragic le are la în- 
demână, şi care au fost tratate mai sus. El spune că pericolul cel 
mai iminent care îl pândeşte pe gânditorul tragic, care se expri- 
mă nu prin muzică ci prin cuvinte, este acela ca „limbajul cu- 
vintelor să trezească în noi omul teoretic, transpunându-ne ast- 
fel într-o altă sferă non mitică şi astfel noi, prin mijlocirea cu- 
vântului, să nu sfârşim prin a înțelege în mod mai clar ceea ce s-a 
desfăşurat înaintea noastră, ci prin a nu mai înţelege nimic”!€. 
Sub auspiciul acestui avertisment putem înţelege cum mulțimea 
de problematizări şi polemici prezente în scrierile nietzscheene 
nu sunt de interpretat ele însele ca teorii conceptuale sau meta- 
fizice, cum de altfel s-a întâmplat ca ele să fie uneori interpreta- 
te chiar de către mari exegeti ai operei nietzscheene. Aceste 
problematizări şi polemici nu îşi propun altceva decât să invite 
la reflecţie, evitând riscul de a cădea în păcatele pe care tocmai 
le critică, precum conceptualizarea excesivă sau gândirea teore- 
tică uniformizantă ori metafizică. Ele se joacă într-un registru 
artistic, unde avem o formă de joc care evită gravitatea patetică, 
una care îi repugna atât de mult lui Nietzsche. Cu toate acestea, 
jocul nu este lipsit de seriozitate, căci el are de-a face cu feno- 
menul tragediei antice, în cadrul căreia actorul se identifica pe 
sine cu însuşi zeul Dionysos. 


'5 În acest sens, există nenumărate mărturii ale lui Nietzsche cu privire 
la faptul că scrierile sale reprezintă de fapt propriile sale experiențe 
trăite şi mai apoi scrise. Cf. KGW IV 3, Umano troppo umano II, 
(PB), p. 43, [103]; p. 59 [152]; KGW V 2, La gaia scienza, (PB), 
pp. 115-116 [93] etc. 

'© Fr. Nietzsche, KGW IV 1, Richard Wagner a Bayreuth, (PB), p. 
136 [9]. 


163 


Sensuri ale corpului 


Circularitatea dintre corp şi gândire şi 
recuperarea alteritatii 


După ce am trecut în revistă aceste aspecte care tin mai 
mult de abordarea interpretativă, am mai putea observa că 
Nietzsche porneşte la drum, în ceea ce putem numi experimen- 
tul sau exerciţiul său existential de luciditate, adoptând o tehni- 
că menită să îl ferească de a cădea el însuşi în pericolul omului 
teoretic. 


„Gânditorii antici căutau cu toate forțele lor fericirea şi ade- 

vărul [...] . Cine însă în toate caută doar neadevărul şi se inso- 

teste în mod benevol cu nefericirea, poate va avea norocul 

unui alt fel de miracol al deziluziei: ceva inexprimabil, fata 

de care fericirea si adevărul sunt doar imitații idolatrice, să se 
>» 


apropie de el [...]” -. 


Este vorba aici, după cum putem vedea, despre un fel 
de criteriu al falsificabilitatii, despre o manieră de a merge îm- 
potriva curentului, criticând tot ceea ce poate fi criticat şi reeva- 
luând tot ceea ce a fost considerat nociv de către societate. Ast- 
fel el îşi propune, după cum o afirmă explicit puțin înaintea 
acestui pasaj, să încerce să atragă atenţia asupra a tot ceea ce 
este fals şi îşi propune să privească în chip lucid până în stră- 
fundurile cele mai întunecate ale lucrurilor, dând astfel curs 
unui fel de proces demitizant. lar scopul, după cum reiese şi din 
fragmentul de mai sus, nu este acela de a înscăuna alte adevă- 
ruri în locul celor vechi, ci tocmai ruperea acelui cerc falsifica- 
tor şi solipsist condus de către voinţa care îl animă pe omul teo- 
retic. 


17 Fr. Nietzsche, KGW III 1, Schopenhauer come educatore, (PB), p. 45, 
[4]. 

În continuare, vom urmări cum se defineşte corporalita- 
tea în fragmentele postume ale lui Nietzsche şi cum această te- 
mă are de-a face cu atitudinea speculativă. Readucând în prim 
plan motivul oglinzii, putem observa că oglinda ne prezintă 
spectre, şi nu lucruri în sine. 


„Caracterul interpretativ al oricărei întâmplări. Nu există 
eveniment în sine. Ceea ce se întâmplă este un grup de eveni- 
mente, alese şi rezumate de către o fiinţă interpretantă”!5. 


Vedem aşadar cum cunoaşterea devine interpretare: nu 
este vorba despre cunoaşterea unor lucruri în sens obiectiv, ci 
doar de o selecţie şi de o sinteză. Totuşi, în acest fragment, pen- 
tru faptul că se afirmă că nu există eveniment în sine, iar apoi că 
există un grup de evenimente, am putea înțelege că este vorba 
despre o contradicţie, însă, după cum se poate observa, este pus 
în prim-plan procesul interpretativ, care are cumva de-a face 
chiar cu configurarea a ceea ce noi considerăm că se întâmplă 
de la sine. Acest fapt poate părea asemănător cu distincția kan- 
tiană dintre fenomen şi lucru în sine. În acest sens, putem ob- 
serva că Nietzsche îl laudă pe Kant la un moment dat pentru 
faptul de a fi demontat, prin a sa critică a rațiunii pure, preten- 
tia socratismului de a putea cunoaşte totul. Prins de entuziasm, 
defineşte această gândire kantiană ca o exprimare în concepte a 
înţelepciunii dionisiace'’. Cu toate acestea, Nietzsche va lua 
distanţă mai târziu fata de Kant şi îşi va face autocritica privitor 
la acest entuziasm juvenil. De altfel, chiar dacă fragmentul citat 
mai sus ar putea să ne facă să echivalăm ființa interpretantă cu 
subiectul şi grupurile de evenimente cu fenomenele, lucrurile nu 
stau chiar aşa. De fapt, ne vine spontan să ne întrebăm ce este 


15 Fr, Nietzsche, KGW VIII 1, p. 29, 1 [115]. 
19 Fr. Nietzsche, KGW III 1, La nascita della tragedia, (PB), p. 132 [19]. 

interpretarea sau cine interpretează. lar Nietzsche formulează el 
însuşi această întrebare, oferind şi răspunsul. 


„Exegeza în sine este un simptom pentru determinate stări fi- 
ziologice şi mai mult pentru un anumit nivel intelectual de 
judecăți dominante. Cine interpretează? — Afectele noas- 
tre”20. 


Vedem aşadar că în spatele procesului exegetic nu se 
află un subiect, după cum ne-am aştepta, ci este vorba despre un 
proces, care nu este unul polarizat. 


„Nu trebuie să ne întrebăm: atunci cine interpretează? Inter- 
pretarea însăşi, ca una dintre formele voinţei de putere, are 
existență ca un afect (dar nu ca o ființă, ci ca un proces, o de- 


De aici se poate observa că Nietzsche înţelege procesul 
interpretativ ca făcând parte din ceva care se prezintă ca un şu- 
voi de forţe care acționează în şi prin indivizi, dar nu se identi- 
fică cu aceştia; nici nu putem vorbi despre o entitate separată, 
aceste forte nu pot fi înţelese ca fiind separate de indivizi. 
Nietzsche lasă să se înţeleagă că există pentru individ un mod 
de a trăi condus de acest şuvoi de forte care este voinţa sau vo- 
intele de putere, iar astfel el este cumva trăit şi nu este el cel 
care trăieşte la persoana întâi. Am menționat câteva aspecte pri- 
vitoare la acest mecanism când am vorbit despre cunoaşterea 
post-socratică, a omului teoretic. Dar Nietzsche întrevede şi un 
alt mod, diferit de cel dominat de voinţa de putere, prin care s-ar 
ieşi din acest cerc anonim şi vicios. 


% Fr. Nietzsche, KGW VIII 1, p. 147, 2 [190]. 
*! Thidem, p. 127, 2 [151]. 

„- Voința care subliniază (eliminând restul) tot ceea ce, într- 
un obiect, îi este folositor pentru a se simţi bucuroasă de sine 
şi în armonie cu sine însăşi. Invenţia şi ajustarea unei lumi, în 
care ne afirmăm pe noi înşine în nevoile noastre cele mai pro- 
funde. Culori, sunete, forme, mişcări — este activă aici memo- 
ria inconstienta, în care conservam proprietăţi utile ale aces- 
tor calități (asocieri). O ajustare a lucrurilor interesată în cel 
mai înalt grad, ba chiar în mod brutal interesată. 

- O substanţială falsificare [...] Simplificarea, a pune în prim- 
plan ceea ce este tipic — a se bucura de victorie pentru faptul 
de a conferi un sens. A elimina din lucrul intuit toţi acei fac- 
tori consideraţi a fi nocivi şi ostili. (De exemplu dintr-un pei- 
saj eliminarea unei furtuni). Spectatorul estetic este dispus în- 
să să se lase învins, [...] , lasă deoparte neîncrederea sa şi nu 
se pune în defensivă — o stare excepţională: un fel de a primi 


A A = : : 22 
în chip încrezător, respectuos, iubitor [...]”*. 


Observăm din nou aici un aspect identificat şi atunci 
când am discutat despre intenția lui Nietzsche de a acţiona dife- 
rit fata de gânditorii care căutau cu orice pret adevărul şi ferici- 
rea. Prin faptul că sunt dorite aceste lucruri considerate a fi po- 
zitive, există riscul de a cădea pradă unui mecanism falsificator 
care modifică realitatea, făcându-ne să construim soluții pentru 
aşteptările noastre şi să găsim în realitate doar ceea ce noi dorim 
să găsim, acesta fiind un mod sărăcăcios şi inautentic de a trai. 
Cu toate acestea, în ultima parte a fragmentului citat se întreve- 
de o altă atitudine, şi anume aceea de a se opri din această cursă 
a manipulării ghidate de voinţă. S-ar putea crede că optarea 
pentru una dintre aceste atitudini se realizează doar la nivelul 
interpretării pasive, însă Nietzsche vorbeşte chiar în fragmentul 
reprodus mai sus despre o activitate de învestire cu sens a ceea 
ce noi considerăm a fi lucrurile. De fapt, el obsevă că „pentru a 
se putea da un fapt, trebuie mai întâi să fie introdus un sens în 


22 Ibidem, p. 214, 5 [99]. 

el"%5. Procesul cunoaşterii este de fapt unul interpretativ, însă 
interpretarea nu se limitează doar la o atitudine pasivă, ci este 
vorba despre o investire cu sens a lucrurilor. lar această inter- 
pretare ne-ar putea apărea ca fiind una care se consumă în sfera 
teoretică, dar, după cum am avut ocazia să observăm, este vorba 
de fapt despre o interpretare care se realizează deja la nivelul 
corpului. 


„Cunoaşterea noastră se limitează la a stabili cantități, adică 
[...]. Dar noi nu putem nicidecum să încetăm să simţim dife- 
rentele cantitative ca pe nişte calități. Calitățile sunt pentru 
noi un adevăr perspectivistic; nu un în sine. Simturile noastre 
au un determinat quantum ca centru în cadrul căruia functio- 
nează; adică noi simțim marele şi micul în relaţie cu condiții- 
le existenţei noastre. Dacă am mări sau micşora de zece ori 
percepţia simţurilor noastre, am pieri. Asta înseamnă că noi 


noastre existenţiale, drept calităţi”. 


Putem observa cum Nietzsche încearcă să privească cu 
luciditate procesul interpretării, văzându-l ca fiind legat în chip 
fundamental de însăşi posibilitatea şi maniera noastră de a trăi: 
este vorba despre un ambient tipic uman. Astfel, putem vorbi 
despre o formă de falsificare ontologică, adică nu putem să per- 
cepem o interpretare pură, un fel de oglindire pură a unei reali- 
tati obiective, un adevăr corespondent, ci este vorba mereu despre 
o interpretare interesată. De fapt, Nietzsche observă că acest 
proces interpretativ este reprezentativ nu doar pentru om, el 
regăsindu-se în tot spectrul lumii organice. 


„Voința de putere interpretează: în formarea unui organ este 
vorba despre o interpretare; ea trasează granițe, determină 


% Ibidem, p. 126, 2 [149]. 

grade, diferenţe de putere. Diversele diferenţe de putere nu ar 
putea încă să se simtă pe sine ca atare: trebuie să existe ceva 
care să vrea să crească şi care să interpreteze în baza valorii 
proprii pe oricare alt lucru care vrea să crească. (...) Într- 
adevăr, interpretarea însăşi constituie un mijloc pentru a pune 
stăpânire pe ceva. Procesul organic presupune în mod con- 
stant interpretarea”. 


Pornind de la acest prim nivel, de bază, al interpretării 
şi implicit a ceea ce am putea numi falsificare, putem trece la un 
alt nivel, evocat deja, şi anume acela al introducerii sensului. 
Or, acest proces se realizează în baza afectelor proprii, a diferi- 
telor stări, umori, care domină într-un anume moment într-un 
individ sau într-o societate. Astfel, s-ar putea spune că are loc o 
falsificare la un alt nivel. Aici poate interveni o formă de sinte- 
tizare şi de uniformizare a realităţii în baza unor mecanisme, de 
cele mai multe ori inconştiente, dominante la un moment dat. 
Tot aici intervine şi procesul gândirii şi cel al limbajului. Dar 
înainte de a surprinde acest nivel, vom cita un fragment din care 
reiese cum chiar şi interpretarea care are loc la nivelul organic 
este de fapt o falsificare fata de ceea ce se întâmplă la nivelul 
anorganic. 


„Toate mişcările sunt de înţeles ca gesturi, ca un fel de lim- 
baj, prin care forțele se înțeleg reciproc. În lumea anorganică 
lipseşte echivocitatea, comunicarea pare a fi perfectă. În lu- 
mea organică apare eroarea. Lucruri, substanțe, proprietăți, 
activităţi — toate acestea nu pot fi transferate în lumea anor- 
ganică! Sunt erorile specifice grație cărora supraviețuiesc or- 
ganismele. Problema posibilităţii erorii. Contrapozitia nu este 
între adevăr şi fals, ci între abrevierile unor semne şi semnele 
însele. Esentialul este: creaţia de forme care să reprezinte mai 


Ibidem, p. 126, 2 [148]. 

multe mişcări, invenţia unor semne pentru întregi genuri de 
semne. 

- Toate mişcările sunt semne a ceva ce se întâmplă în interior; 
şi fiecare întâmplare internă se exprimă prin modificări ale 
formei. Gândirea nu este încă ea însăşi o întâmplare internă, 
ci în acelaşi fel, doar un limbaj de semne pentru a compensa 
nişte forte şi afecte””. 


Este vorba aici despre un proces de abstractizare, care 
începe în lumea organică şi se accentuează cu intervenţia gândi- 
rii şi a limbajului. Deci gândirea nu este altceva decât o abstrac- 
tizare, care se realizează prin limbaj, a fenomenelor interne. 
Nietzsche observă însă că de foarte multe ori „noi atribuim un 
cuvânt acolo unde începe ignoranta noastră, unde nu putem să 
vedem mai departe, [....] acestea — cuvintele — sunt poate liniile 
orizontului cunoaşterii noastre, dar nu adevăruri”. Se poate 
observa cum nici limbajul nu este văzut ca o redare fidelă a unei 
realităţi, ci ca un fel de aproximare. Nietzsche atrage atenția şi 
asupra unui alt fapt: „cuvintele rămân: oamenii cred că rămân şi 
acele concepte pe care ele le indică”?7. Există o continuă schim- 
bare a perspectivelor proprii diferitelor afecte şi forte dominante. 


„Că valoarea lumii ar sta în interpretarea noastră (şi că poate 
în vreun alt loc să fie posibile interpretări diferite de cele tipic 
umane); că până acum interpretările să fi fost toate evaluări 
perspectiviste, în virtutea cărora noi să ne fi conservat în via- 
ta, sau în voinţa de putere, pentru o dezvoltare a potentei; că 
orice elevare a omenirii să implice şi o depăşire a unor inter- 
pretări mai înguste; că toate întăririle la care s-a ajuns, orice 
lărgire a sferei de potenta să fi deschis noi persepective şi să 
fi impus noi orizonturi — toate aceste lucruri se regăsesc peste 


% Ibidem, p. 10, 1 [28]. 
% Ibidem, p. 175, 5 [3]. 
” Ibidem, p. 26, 1 [98]. 

tot în scrierile mele. Lumea care într-un fel sau în altul ne in- 
teresează este falsă, cu alte cuvinte, nu este o realitate, ci o 
invenţie şi o rotunjire a unei limitate sume de observaţii; ea 
este fluidă, ca ceva care devine, ca o falsitate care se mută 
mereu şi nu se apropie niciodată de adevăr, pentru că — nu 
există un adevăr”. 


Citind acest fragment, ca de altfel toate cele mai sus ci- 
tate, trebuie să fim atenţi să nu cădem în ispita de a privi aceste 
concepte cu ochiul omului teoretic şi de a le interpreta într-o 
manieră rigidă sau ontologizantă. Trebuie să ținem cont de acea 
convenţie pe care am propus-o la începutul acestui studiu, şi 
anume să privim scrierile nietzscheene ca pe o manifestare ar- 
tistică, ce are de-a face cu tragedia antică, prin care Nietzsche se 
prezintă ca un fel de provocator care îndeamnă la reflecţie, şi nu 
drept cel care oferă soluţii şi teorii ontologice. Putem continua 
să urmărim acest exercițiu pe care Nietzsche însuşi îl face fără a 
ne împiedica în vreo analiză ontologică. Din fragmentul de mai 
sus, putem reţine faptul că lumea noastră este un fel de lume 
ambient, care se modifică mereu, ca o arhitectură iluzorie. Am 
văzut cum deja în lumea organică începe un fel de falsificare 
care continuă cu o altă formă de falsificare, care funcționează ca 
un automatism inconştient în viața umană. În această formă de 
falsificare automată se înscrie şi interpretarea care se realizează 
prin intermediul gândirii teoretice ghidate de voinţă, în sensul 
că lucrurile sunt constituite şi investite cu un sens care are de-a 
face cu un anume interes conjunctural. Pe lângă această formă 
de falsificare, Nietzsche observă că are loc şi o falsificare la un 
nivel ulterior. 


„Presupunând faptul că noi am fi introdus în lucruri anumite 
valori, aceste valori reacționează mai apoi asupra noastră, 


28 Ibidem, pp. 101-102, 2 [108]. 

după ce am uitat că le-am introdus. De exemplu, presupunând 
că eu consider pe cineva ca fiind tatăl meu, multe lucruri ur- 
mează de aici pentru fiecare expresie a sa fata de mine: ele 
vor fi interpretate in mod diferit fata de cum le-aş fi interpre- 
tat dacă nu l-aş fi considerat ca fiind tatăl meu. Date fiind 
deci concepţiile noastre cu privire la lucruri, urmează că toate 
influenţele reale ale acestor lucruri asupra noastră ne apar în 
continuare într-o lumină specifică, sunt interpretate într-un 
mod anume, adică produc anumite efecte. Dacă însă toate 
concepţiile cu privire la lucruri erau false atunci când am in- 
trodus sensul, urmează că toate influenţele pe care aceste lu- 
cruri le au asupra noastră sunt simțite şi interpretate în baza 
unei false cauzalitati; pe scurt, urmează de aici că măsurăm în 
baza unei erori aspecte precum valoare şi nonvaloare, utilitate 


şi dauna; rezultă că lumea care cumva ne interesează este fal- 
9929 
să”. 


Identificăm aici pericolul care există la nivelul sinteti- 
zării operate de gândire şi de limbaj: dăm uneori nume sau sen- 
suri anumitor lucruri, într-o anume conjunctură şi de cele mai 
multe ori într-un mod arbitrar şi poate chiar automat, dar e po- 
sibil să fi fost vorba despre o anume nevoie care a fost proiecta- 
tă asupra acelui lucru. lar acest fapt a încremenit în limba con- 
ceptualizată şi a devenit un fel de categorie sau etalon prin care 
sunt percepute şi judecate lumea şi viaţa. În acest sens poate fi 
înțeleasă şi metoda genealogică, pusă la lucru în anumite scrieri 
nietzscheene şi care încearcă să recupereze istoria constituirii 
anumitor termeni sau concepte cheie care circulă în societate. 
Acest mecanism falsificator este pus de Nietzsche pe seama 
acelei tendinţe a gândirii, proprie omului post-socratic, care are 
drept resort o fugă de sine şi de reflecţie şi prin care se vrea o 
simplificare a realității, existând totodată şi o tendință spre a 
controla totul, eliminând necunoscutul, căutându-se astfel asi- 


2 Ibidem, pp. 181-182, 5 [19]. 

gurarea unei stări de linişte şi de siguranţă. Or, acest tip de gân- 
dire se articulează la nivel teoretic în sisteme de tip metafizic. 
Nietzsche pomeneşte despre „o dublă falsificare, prin interme- 
diul simţurilor, şi prin intermediul minții, pentru a conserva o 
lume a fiinţei, a persistării, a unei egalizări de valoare”. 
Această lume a ființei este menţinută datorită acelor mecanisme 
descrise mai sus. Pentru a înţelege cât de profund înrădăcinate 
în societate crede Nietzsche că ar fi aceste mecanisme, redăm în 
continuare un fragment emblematic în acest sens. 


„Cele mai vechi credinţe metafizice vor fi ultimele lucruri de 
care ne vom debarasa, dacă acest lucru va fi vreodată posibil 
— acele credinţe care s-au întrupat in limbă şi în categoriile 
gramaticale, devenind atât de indispensabile încât ar putea 
apărea ca încetare de a mai gândi dacă am renunţa la această 
metafizică. Chiar filosofii reuşesc cel mai greu să se elibereze 
de această credință în baza căreia conceptele fundamentale şi 
categoriile rațiunii apar ca aparținând fără îndoială domeniu- 
lui certitudinilor metafizice; de fapt, din cele mai vechi tim- 
puri, ei cred în rațiune ca într-un element care ar aparţine lu- 
mii metafizice înseşi — această veche credință erupe mereu în 


mijlocul lor ca un puternic contrapunct”. 


Am putea fi tentaţi să credem că Nietzsche se ridică aici 
împotriva rațiunii, incriminând-o. Dar, după cum am văzut, este 
vorba despre un anume tip de raționalitate, care nu se identifică 
neapărat cu reflectia, ci din contră. Nietzsche însuşi recunoaşte 
că „a gândi în mod rațional înseamnă a interpreta în baza unei 
scheme de care nu ne putem debarasa””. Din nou pare a fi vor- 
ba despre o contradicție, întrucât în fragmentul citat mai înainte 


30 Ibidem, p. 297, 7 [54]. 
3! Ibidem, p. 225, 6 [13]. 
3? Ibidem, p. 183, 5 [22]. 

Nietzsche îi acuza pe filosofi că nu sunt în stare să se debarase- 
ze de acele credinţe metafizice din care face parte şi un anume 
tip de rațiune, iar în fragmentul de fata el acceptă că a gândi 
rațional presupune o interpretare în baza unor scheme preconsti- 
tuite. Această contradicţie este doar aparentă, întrucât în primul 
fragment este vorba despre o rațiune care are pretenţia de a fi 
separată de simţuri şi de a fi obiectivă, iar în al doilea caz este 
vorba despre raționalitatea umană care funcţionează într-un 
mod specific, fiind legată de simţuri, şi pe care Nietzsche inte- 
lege să şi-o asume. În primul caz aceşti asa-zisi filosofi operea- 
ză cu unele concepte şi categorii pe care le consideră a fi infai- 
libile, fără a le trece prin gând să le pună în discuţie, dând astfel 
curs unei perpetuări a gândirii ghidate de voinţă, proprie omului 
teoretic. În al doilea caz este vorba despre o lucidă asumare a 
condiției umane şi o încercare de a se opri puţin din acea cursă 
mecanică spre nicăieri, pentru a observa viata. Nu este vorba 
aici nici despre un exercițiu condus de vreo îndoială metodică, 
şi nici despre vreo punere între paranteze, ci despre cu totul alt- 
ceva. 


„În mod voluntar retras, calm, afabil fata de obiecte şi fata de 
întâmplare, recunoscător față de minimele raze solare de să- 
nătate, gata de a accepta durerea ca pe o regulă, ca pe o con- 
ditie naturală, ca pe ceva voit şi a o interoga şi a o sonda pen- 
tru scopurile noastre, cu o inteligentă constrângere”. 


Ne întoarcem aici la acel exerciţiu despre care pome- 
neam mai sus, atunci când ne refeream la dorinţa lui Nietzsche 
de a căuta neadevărul şi a se însoți cu nefericirea. El face acest 
lucru pentru a elimina mecanismele care acționează în mod au- 
tomat şi resping tot ceea ce apare ca fiind nociv, însă, după cum 
am văzut, această aparenţă poate avea la bază interpretări erona- 


33 Ibidem, p. 183, 5 [23]. 

te. Această acceptare cuprinde şi cunoaşterea care include sfera 
corporalitatii. Referitor la acea cunoaştere de tip post-socratic, 
Nietzsche observă că la un moment dat simţurile au fost cumva 
desconsiderate şi trecute pe planul doi, în timp ce prim-planul a 
fost ocupat de raţiunea teoretică, una care devine singura cu 
pretenţii de obiectivitate. Or, el notează că acest lucru nu era aşa 
înainte, când corpul şi rațiunea constituiau un întreg". De fapt, 
Nietzsche insistă în nenumărate rânduri pe unificarea între corp 
şi gândire, acuzând lipsa de naturalete care domină într-o socie- 
tate conceptualizata*’. Nietzsche identifică o circularitate exis- 
tentă între corporalitate şi gândire. 


„Se poate construi o perfectă analogie între simplificarea şi 
sintetizarea a nenumărate experienţe în principii generale cu 
devenirea celulei seminale, care poartă în sine ca o abreviere 
tot trecutul; şi de asemenea între construcția de tip artistic pe 
baza unor idei fundamentale şi creative, până la a ajunge la 
sistem, cu devenirea organismului, văzut ca împlinire şi con- 
tinuare a gândirii, ca depozitară a întregii vieți trecute, ca şi o 


reevocare, o transfigurare în corp”. 


Trebuie menţionat faptul că nu doar corpul creează 
gândire, ci şi gândirea creează corp, corpul însuşi fiind văzut ca 
o somatizare a gândirii, rezultatul unui anume tip de gândire. 
De aici necesitatea de a gândi sănătos şi natural, adică de a trăi 
trup si suflet, după cum se exprimă Nietzsche însuşi”. De aici şi 
invocarea destul de frecventă în scrierile nietzscheene a precep- 


* Ibidem, p. 25, 1 [91]. 

35 Fr. Nietzsche, KGW III 1, Schopenhauer come educatore, (PB), p. 
13; Sull’utilita e il danno della storia per la vita, p. 99, KGW VIII 
1, p. 28, 1 [111]. 

°° Fr. Nietzsche, KGW VIII 1, p. 125, 2 [146]. 

37 Ibidem, p. 184, 5 [29]. 

tului delfic, gnoti seauton, care este un precept apolinic. Poate 
părea curios acest fapt, căci în mare parte a operei şi a vieţii sale 
Nietzsche acționează sub semnul lui Dionysos. Aici el conside- 
ră că ar putea fi refăcute echilibrul şi tensiunea între cele două 
impulsuri fundamentale care animau fenomenul tragediei anti- 
ce. Totuşi, această necesitate a cunoaşterii de sine nu este ase- 
menea celei propuse de Schopenhauer, care presupunea cunoas- 
terea propriului caracter pentru a putea evita suferința, singura 
fericire posibilă pentru om. Despre cu totul altceva este vorba la 
Nietzsche, şi anume despre o regăsire a trăirii autentice care să 
evite segregarea dintre corp şi rațiune şi să permită ieşirea din 
acel mecanism egocentric în cadrul căruia nu doar se închide 
uşa necunoscutului, ci se inventează şi o mulţime de tehnici de 
autoconstructie, prin crearea unor iluzorii fericiri şi alteritati. 
Aceste fericiri şi alteritati nu sunt nimic altceva decât proiecţii 
ale unor profunde lipsuri sau dorinţe prin care sunt ţinute la dis- 
tanta tocmai fericirea şi bogăția unei întâlniri autentice cu alteri- 
tatea. Exercitiul nietzscheean se vrea o recuperare a acestei uni- 
tati dintre corp şi gândire şi o predispunere pentru întâlnirea în 
chip autentic a alterității şi o întâmpinare la fel de veridică a 
necunoscutului. 

Pentru a oferi un exemplu al modului în care este vicia- 
tă relația cu alteritatea, oferim în cele ce urmează un scurt frag- 
ment, care poate aduce un plus de claritate în acest sens. 


„Echivocul fundamental: fiecare om îl interpretează în baza 
propriei persoane pe oricare alt om; de aici se naşte echivoci- 
tatea cu privire la multe virtuţi şi afecte care sunt proprii unei 
naturi superioare. Omul se înțelege în chip fals chiar şi pe si- 
ne însuşi când, într-un moment mai neprielnic, priveşte în 
urmă la perioadele sale mai elevate. «Înjosire de sine», «umi- 
linţă»” 


38 Thidem, pp. 26-27, 1 [100]. 

Situaţia descrisă aici pare a fi diferită de cea în care se 
află Dasein-ul heideggerian în cotidian, în starea de inautentici- 
tate, când se interpretează pe sine pornind de la a fi împreună cu 
ceilalți şi în comerț cu lucrurile, trăind astfel într-un mod 
anonim, deci percepându-se pe sine ca un lucru printre alte 
lucruri. În fond, este vorba despre ceva asemănător cu scenariul 
heideggerian, întrucât acolo ca şi aici este vorba despre o greşită 
înţelegere de sine care stă la baza atitudinii existențiale cotidiene. 
În cazul de fata este vorba despre faptul că omul, acţionând sub 
auspiciul cunoaşterii ghidate de voinţă, proiectează asupra ce- 
luilalt, in mod inconştient, nevoile şi starea sa umorală din mo- 
mentul respectiv, uniformizându-l şi identificându-l cu acea 
stare a sa, adică reducându-i alteritatea. La fel se întâmplă şi 
atunci când, fiind într-un moment mai delicat sau de depresie, 
priveşte în urmă la diferitele etape ale vieții sale, unifomizandu-le 
şi proiectând asupra lor starea în care se află în acel moment. 
Astfel memoria şi timpul sunt eliminate. Pretentia ce apare in 
acest caz este cea de fi fost mereu egal cu sine, cu acel sine con- 
junctural care are o particulară configurație în acel moment. 
Nietzsche a insistat mereu pe acea autentică cunoaştere de sine, 
care să permită atât o corectă relationare cu alteritatea, cât şi 
instaurarea unei onestităţi a cunoaşterii. În acest sens este em- 
blematic unul dintre discursurile lui Zarathustra. 


„Voi nu v-ati căutat încă pe voi înşivă: iată m-ati găsit pe 
mine. Aşa fac toţi credincioşii; de aceea toate credinţele valo- 
rează atât de putin. Acum însă va poruncesc să mă pierdeţi şi 
să vă găsiţi; şi doar când toți mă veți fi renegat eu mă voi în- 
toarce la voi..." 


3 Fr. Nietzsche, KGW VI 1, Cosi parlo Zarathustra. Un libro per tutti 
e per nessuno [Despre virtutea care dăruieşte], 3, p. 87. 

Concluzii 


Prin studiul de fata am încercat nu doar să analizăm te- 
ma corporalitatii, ci şi să o circumscriem conceptual în interio- 
rul operei nietzscheene. Această integrare a fost posibilă prin 
asumarea unei anumite viziuni interpretative. Este vorba despre 
acea perspectivă interpretativă marcată de legătura lui Nietzsche 
cu Antichitatea greacă şi mai ales de predilectia sa pentru feno- 
menul tragediei antice. În acest fel a fost posibilă sesizarea ris- 
cului ca textele nietzscheene să fie răstălmăcite, dacă sunt izola- 
te de contextul mai amplu al operei şi vieţii autorului. În această 
direcție, am arătat cum operele nietzscheene nu sunt de abordat 
ca nişte teorii sau ca un sistem metafizic, ci tin de o forma de 
exprimare cu precădere artistică, ce are de-a face cu însăşi viaţa 
autorului. Opera nietzscheeană are implicaţii filosofice şi cultu- 
rale, însă acestea nu se joacă într-un registru rigid sau patetic, 
astfel încât opera să poată fi interpretată ca teorie care se situea- 
ză în aceeaşi categorie cu acele teorii sau sisteme care fac obi- 
ectul criticii nietzscheene. În cadrul acestei viziuni hermeneuti- 
ce, am analizat felul în care Nietzsche priveşte cunoaşterea de 
tip socratic ca un mecanism de dominație prin care se realizează 
o fugă de sine şi de actul reflectiei autentice, o refugiere în in- 
constienta frenetică a cotidianitatii sau într-o odihnitoare con- 
structie teoretică, unde necunoscutul si alteritatea sunt îmblânzi- 
te si acaparate de iluziile ego-ului. Alaturi de aceasta forma de 
cunoastere, am putut sesiza si un alt tip de cunoastere, pe care 
Nietzsche îl privilegiază. Este vorba despre cunoaşterea proprie 
atmosferei mitice, în cadrul căreia s-a născut şi dezvoltat feno- 
menul tragediei antice, care, spre deosebire de cunoaşterea de 
tip socratic, este caracterizată de o atitudine lucidă şi autentică 
față de propriile trăiri şi o deschidere respectuoasă fata de în- 
tâmplare, necunoscut şi alteritate. Pe acest fundal am urmărit 
viziunea lui Nietzsche cu privire la sfera corporalitatii, sferă 

care nu este nicidecum doar o infrastructură a gândirii, aşa cum 
nu este nici doar o maşinărie la care să se reducă întreaga sferă 
a umanului. În viziunea lui Nietzsche, sfera umanului este mai 
degrabă una unitară, caracterizată de o uniune armonică între 
corporalitate şi gândire, uniune care se concretizează printr-o 
circularitate esenţială între cele două dimensiuni. 

Lecţii de dans pentru avansați. 
Corp şi actualizare la Bergson 


CIPRIAN JELER 
Universitatea „Al.I. Cuza” din Iasi 


Abstract. Dance Lessons for Advanced Dancers: Body and 
Actualization in Bergson’s Philosophy! 


This paper attempts to show that there are two different models of 
actualization in Bergson’s philosophy which traverse and underlie his 
entire thinking. Going against Deleuze’s classical interpretation 
(which gave a fairly neat and linear account of Bergson’s 
actualization), this article identifies these two subterranean models by 
the names of “actualization by effort” and “actualization by 
distraction” and shows that it is precisely in discussing the role of the 
body that this divergence can be best identified within Bergson’s 
work. Furthermore, it shows that the problematic role of the body 
might be at the source of this internal divergence, that it is Bergson’s 
attempt to conceive the body as a condition of effectiveness, and not 
as a condition of possibility, that may have given rise to this 
divergence in the first place. And it is from this vantage point that a 
confrontation between Bergson’s and Merleau-Ponty’s views about 
the body becomes conceivable. 


Keywords: actualization, effort, distraction, body, conditions of 
possibility, conditions of effectiveness 


' Acest articol a fost publicat în cadrul unei perioade de cercetare fi- 
nantate de către Programul Operational Sectorial Dezvoltarea Re- 
surselor Umane prin proiectul „Dezvoltarea capacității de inovare şi 
creşterea impactului cercetării prin programe post-doctorale 
POSDRU/89/1.5/S/49944”. 

Bergson nu este, fără îndoială, recunoscut drept un mare 
gânditor al corpului. De fiecare dată când ne gândim la Bergson, 
termenii centrali ai gândirii sale — libertate, spirit sau memorie, 
evoluţie şi creaţie — par a trece din start dincolo de zona de in- 
fluenţă a corpului, par a-l exceda fără nici un fel de împotrivire. 
Totuşi, o privire mai atentă ne arată, mai întâi la un nivel pur 
constatativ, că „avântul” unor astfel de teme provine într-un fel, 
de fiecare dată, dintr-o discutare a corpului, ca şi cum corpul ar 
colabora implicit la propria lui excedare — aceasta pare a fi indi- 
catia, deocamdată conjuncturală, pe care ne-o dă faptul că fiecare 
prim capitol al marilor cărți publicate de Bergson conţine o ana- 
liză a unor aspecte legate de problema corpului’. În primul capi- 
tol al Eseului asupra datelor imediate ale conştiinţei avem o 
analiză asupra modului în care corpul concură la evaluarea can- 
titativă a stărilor noastre psihice”; primul capitol din Materie şi 
memorie, care ne propune o teorie a percepţiei pure, înscrie im- 
portanta corpului chiar în titlul pe care îl poartă: „Despre selec- 
tarea imaginilor pentru reprezentare. — Rolul corpului”; Evoluția 


? Pentru comoditatea citării, vom folosi următoarele abrevieri pentru 
textele bergsoniene folosite: E (Eseu asupra datelor imediate ale 
conştiinţei, trad. rom. Horia Lazăr, Cluj-Napoca, Ed. Dacia, 1993); 
MM (Materie şi memorie, trad. rom. Cora Chiriac, Iaşi, Polirom, 
1996); R (Teoria risului, trad. rom. Silviu Lupaşcu, Iasi, Ed. Institu- 
tul European, 1992); EC (Evolutia creatoare, trad. rom. Vasile 
Sporici, Iasi, Ed. Institutul European, 1998); DS (Cele două surse 
ale moralei si religiei, trad. rom. Diana Morarasu, Iasi, Ed. Institutul 
European, 1998); ES, L'énergie spirituelle, Paris, PUF, col. 
„Quadrige”, ed. a 8-a, 2008; „EI” (,,L’ effort intellectuel”, in ES, pp. 
153-190). Cu excepţia ultimelor două texte menționate aici — unde 
traducerea ne aparţine —, vom urma versiunile româneşti, indicând 
între paranteze cazurile în care am operat modificări în aceste tradu- 
ceri. 

> E, pp. 31-41. 

creatoare discută, în primul ei capitol, problema corpurilor vii 
ca sisteme închise în mod natural şi nu artificial“; în fine, Cele 
două surse ale moralei şi religiei începe abrupt printr-o compa- 
ratie — nu neapărat originală — între societate şi organism”. 

Ni se pare însă că putem merge şi mai departe cu aceas- 
tă indicare a relevantei corpului pentru amorsarea problemelor 
la Bergson, şi aceasta pentru că, la o privire şi mai atentă, toate 
analizele pe care le-am indicat mai sus introduc în realitate mici 
rupturi în discursul bergsonian, mici devieri față de poziţii 
adoptate anterior de autorul lor. Desigur, în primul caz, cel al 
studierii din Eseu a modului în care corpul serveşte drept etalon 
pentru cuantificarea stărilor noastre psihice, nu poate fi vorba de 
o schimbare în gândirea lui Bergson, Eseul fiind bineînţeles o 
scriere de debut“. Însă în toate celelalte cazuri, apariţia corpului 
în primul capitol marchează o deviere fata de o poziţie din carti- 
le anterioare ale lui Bergson: în Materie şi memorie, rolul cor- 
pului pentru percepţie va face ca distincţia tranşantă dintre spa- 
tiu şi durată, dintre interior şi exterior din Eseu să fie pusă sub 
semnul întrebării, căci operația percepţiei va fi tocmai aceea de 


* EC, pp. 28-37. 

° DS, pp. 31-32. 

° Fragmentul păstrează totuşi o ambiguitate constitutivă, pe care o 
identifică fără prea multe precautii John Mullarkey: aceea de a de- 
scrie corpul în termeni de înclinații, mişcări pluriforme şi extensiune 
progresivă care implică aproape la fel de multă eterogenitate ca şi 
stările intensive la omogenizarea cărora aceste figuri corporale con- 
tribuie (Mullarkey, Bergson and Philosophy, Edinburgh, Edinburgh 
University Press, 1999, p. 24). Pasajul nu marchează deci o ruptură 
sau o deviere fata de un discurs anterior, dar ar putea fi privit ca o 


memorie nu va întârzia să o valorifice. 

a „deschide” distanţe în spaţiu, de a se plasa direct în extensiune”; 
la rândul ei, discutarea sistemelor natural închise care sunt cor- 
purile vii în Evoluția creatoare vine să contrazică afirmaţiile 
din Materie şi memorie conform cărora percepția şi necesităţile 
vitale impun selectări şi fragmentari artificiale ale continuumu- 
lui realităţii — operaţia de „fragmentare” nu mai e acum pur arti- 
ficială, ci trece, dacă putem spune aşa, şi în tărâmul naturii, bru- 
ind astfel, încă o dată, o distincţie ce era poate prea tranşantă; în 
fine, analogia societății cu organismul care deschide Cele două 
surse ale moralei şi religiei facilitează o nouă ştergere sau es- 
tompare a unei prea clare distincţii: aceea, operată în Evoluția 
creatoare, dintre instinct şi inteligenţă — şi care este acum inlo- 
cuită de o distincţie între două tipuri de morală care amestecă în 
moduri diferite inteligenţa şi instinctul, fără a le ţine în mod 
transant la distanță. Noutatea ultimei cărți a lui Bergson fata de 
Evoluţia creatoare îşi are deci sursa — cel puţin la nivelul orga- 
nizării discursului — într-o analiză a societatil-organism. 

lată-ne aşadar în măsură să afirmăm nu numai că pro- 
blema corpului este o prezenţă constantă şi initiatoare în prime- 
le capitole ale cărţilor lui Bergson, ci şi să susţinem existența 
unei calități euristice şi novatoare a corpului, în măsura în care 
în el se ancorează — retoric sau conceptual — orice schimbare 
semnificativă de orientare a discursului bergsonian. Fără a fi 
aşadar un referent predilect sau un obiect de studiu central al 
filosofiei bergsoniene, corpul dobândeşte totuşi un rol singular, 
acela de revelator privilegiat, de turnesol fără voie, dacă ne pu- 
tem permite o asemenea expresie. În alti termeni, dacă filosofia 
lui Bergson nu ia corpul drept fir conducător pentru elaborarea 
edificiului ei conceptual, nu e mai puţin adevărat că un comen- 
tariu al operei bergsoniene care ar lua corpul drept fir conducă- 


7 Cf. Fr. Worms, Bergson ou les deux sens de la vie, Paris, PUF, 2004, 
pp. 131-132. 

tor s-ar tine mai aproape de dinamica operei — dacă nu de conti- 
nutul ei efectiv — decât majoritatea celorlalte abordări exegetice. 
Ceea ce ne propunem aşadar în studiul de fata este oferirea unor 
viziuni ale corpului, în sensul dublu pe care consideratiile de 
mai sus ne permit să-l dăm acestei sintagme: în acelaşi timp 
câteva viziuni asupra corpului pe care opera bergsoniană le au- 
torizează — fără a încerca însă aici unificări pripite; dar şi, pe de 
altă parte, deplierea unor veritabile perspective ale corpului, 
perspective pe care consideratiile corporale le deschid asupra 
operei lui Bergson în ansamblu, în punctele mobile şi problema- 
tice în care corporalitatea se dovedeşte a fi pertinentă. Mai mult, 
cele două sensuri suprapuse ale viziunilor corpului s-ar putea 
îngemăna şi mai strâns sau şi mai radical, oferindu-ne poate o a 
treia alternativă: aceea de a descoperi în „viziunile corpului” o 
comunicare subiacentă între corp şi privire, între corp şi viziu- 
ne, care să tindă să identifice diferite tipuri de viziuni asupra 
corpului cu ajutorul sau numai prin intermediul a diferite vizi- 
uni ale corpului care să le corespundă. 

Să nu anticipăm însă şi să trecem la analiza efectivă a 
viziunilor corpului pe care le-am anunţat. Prima dintre ele poate 
fi localizată în capitolul doi din Materie şi memorie, într-un 
moment important al cărții în care Bergson trebuie să demon- 
streze că amintirile noastre nu supraviețuiesc — nu rezistă, nu 
sunt păstrate — în creier, că memoria evenimentelor trecute ale 
vieții noastre nu este aşadar corporală, localizabilă în corp, ci 
subzistă în sine, fără vreun suport fizic. Suportul fizic — creierul 
şi mecanismele lui, precum şi cele ale întregului sistem nervos — 
e necesar doar pentru actualizarea amintirilor, nu pentru păstra- 
rea lor. Or, pentru a demonstra această subzistență în sine a 
memoriei pure, Bergson va opera o răsturnare de perspective şi 
va presupune un alt tip de memorie existentă tocmai în corp, o 
memorie corporală aşadar, formată din totalitatea mecanismelor 
nervoase amintite mai sus. Memoria pură a evenimentelor tre- 

cute poate subzista în sine, nelocalizabilă în diferite ,,parti” ale 
creierului nostru doar pentru că există cealaltă memorie, strict 
corporală, care joacă trecutul în mod practic, efectiv, motric, 
fără să-l reprezinte. Corpul ne apare aşadar aici mai puţin ca un 
dat „material” şi mai mult ca un trecut înmagazinat în aceste 
structuri materiale: corpul nu este atât ceea ce el este, ci ceea ce 
el poate, în funcţie de structurările pe care activitatea lui trecută 
le-a format în chiar carnea lui. El e mai putin o prezenţă, şi mai 
degrabă o operaţie, anume exact aceea numită de Bergson 
„memorie corporală”. 

Însă, dacă aceasta este imaginea corpului pe care Mate- 
rie şi memorie o lasă să se întrevadă, ea nu este totuşi ceea ce 
am numit „viziunea corpului” proprie acestei cărți. Fără a putea, 
din lipsă de spaţiu, intra aici prea mult în această discuţie, ne 
permitem să trecem direct la un exemplu care va ilustra, sperăm 
noi, viziunea corpului proprie acestui text bergsonian: 


„Pentru a învăţa un exercițiu fizic, începem prin a imita miş- 
carea în ansamblu, aşa cum o receptăm din afară, aşa cum 
credem că am văzut-o executindu-se. Percepția ne-a fost con- 
fuză: confuză va fi şi mişcarea ce încearcă să o repete. Dar în 
timp ce percepţia noastră vizuală era cea a unui tot continuu, 
mişcarea prin care încercăm să-i reconstituim imaginea este 
compusă dintr-o multitudine de contractii şi tensiuni muscu- 
lare; şi conştiinţa pe care o avem în legătură cu ea cuprinde şi 
ea senzații multiple, provenind din jocul variat al articulatii- 
lor. Mişcarea confuză ce imită imaginea îi este deja, prin ur- 
mare, descompunerea virtuală; ea poartă în sine, ca să spu- 
nem aşa, direcţiile prin care se va analiza. Progresul înregis- 
trat prin repetiţie şi exerciţiu va consta pur şi simplu în a des- 
prinde ceea ce la început era învăluit, a-i da fiecărei mişcări 
elementare autonomia ce asigură precizia, păstrîndu-i în ace- 
laşi timp solidaritatea cu celelalte, fără de care ar deveni inu- 
tilă. Este adevărat cînd se afirmă că deprinderea se 
dobîndeşte prin repetarea efortului; dar la ce ar servi efortul 

repetat dacă ar reproduce mereu acelaşi lucru? Repetitia are 
drept efect real mai întîi descompunerea, apoi recompunerea, 
vorbindu-i astfel inteligenței corpului. Ea dezvăluie, cu fieca- 
re nouă încercare, mişcări ce rămăseseră inițial învăluite; diri- 
jeaza de fiecare dată atenţia corpului spre un nou amănunt ca- 
re trecuse neperceput; determină divizarea şi clasarea; subli- 
niază esentialul; regăseşte una cite una, în mişcarea totală, li- 
niile ce-i marchează structura interioară. În acest sens, o miş- 
care este învățată în momentul în care a inteles-o corpul”*. 


Să încercăm aşadar să punctăm caracteristicile elemen- 
telor implicate în învățarea acestui „exercițiu fizic” care nu este 
numit şi care, ceva mai apoi, va fi desemnat drept „o mişcare 
dificilă””. Să notăm că, încercând să executăm această mişcare, 
ne raportăm la percepția ei pe care am avut-o, percepție caracte- 
rizată prin totalitate (un tot continuu chiar) şi „confuzie”: deşi 
întreagă, percepţia conține elemente neclare, aşadar. Acelaşi va 
fi cazul mişcării prin care o imităm: la rândul ei, aceasta va fi 
„totală”, va conţine, chiar şi la modul confuz, toate elementele 
pe care repetiţia le va scoate la claritate; însă pe măsură ce repe- 
titia asigură supletea imitației, această totalitate a mişcării va 
deveni o veritabilă „unitate”, în care elementele, deşi devenite 
distincte, îşi vor fi creat propriile articulaţii care să le îngemă- 
neze în cadrul mişcării globale din care fac parte: gratia şi efici- 
enta nu vor apărea decât atunci când fiecare element va decurge 
din cel anterior şi îl va anunţa pe cel ulterior, rămânând totuşi 
distinct de acestea. lar dacă am numit aici graţia, este pentru că 
tocmai astfel este ea analizată în prima carte a lui Bergson, într-un 
superb pasaj din Eseu, unde graţia e descrisă drept o uşurinţă a 


8 MM, 97-98, traducere uşor modificată. 
? MM, p. 98. 

mişcării, şi aceasta tocmai pentru că, în mişcarea gratioasa, 
„fiecare direcţie nouă e indicată în cea care-o precede”!%. 

Gratia, în cartea tânărului Bergson, memoria corpului, 
în cazul pasajului citat din Materie şi memorie, să aibă oare 
ambele dansul drept model privilegiat? În primul caz, am fi fără 
îndoială tentaţi să spunem că da, cu atât mai mult cu cât descrie- 
rea gratiei din Eseu ne conduce spre momentul „cînd mişcările 
pline de graţie urmează un ritm şi când sunt însoțite de muzi- 
că”!! — poate că o mişcare graţioasă însoţită de muzică nu este 
neapărat dans: ar fi totuşi greu de susţinut că ea este altceva de- 
cât dans. În cel de-al doilea caz, din nou, suntem tentaţi să răs- 
pundem repede afirmativ, căci, câţiva ani după Materie şi me- 
morie, articolul lui Bergson asupra „Efortului intelectual” va 
face apel la un exemplu aproape identic, analizând felul în care 
procedăm „pentru a învăţa singuri un exercițiu complex, de 
exemplu dansul”. Exercitiul fizic sau mişcarea dificilă din Ma- 
terie şi memorie devin aici, aşadar, un „exercițiu complex” de- 
semnat explicit ca dans. Şi totuşi, dacă este aici ceva care să 
necesite un răspuns, vreun mic mister care să ceară propria lui 
disipare, atunci acesta priveşte rezistența lui Bergson, în ambele 
cazuri, la a numi dansul chiar şi acolo, cum e cazul Eseului, un- 
de nimic din dans nu mai lipseşte în afară de numele lui. Desi- 
gur, ar însemna să pretindem prea mult dacă am susţine că scri- 
erea de față dezvăluie motivele acestei tăceri: ea s-ar putea să 
fie pentru totdeauna ascunsă în vreun detaliu biografic sau li- 
vresc. Nu e însă mai puțin adevărat că ne propunem să căutăm 
aici nu atât cauzele acestei absente sau acestei tăceri, cât perti- 
nenta sau relevanta ei. 


12 EI”, in ES, p. 178. 

Aşadar, de ce dansul şi de unde provine absenţa nume- 
lui dansului? Nu putem, în acest punct, decât să pornim de la o 
observaţie marginală sau generalizatoare, care vizează statutul 
dansului între arte — iar particularitatea lui este fără îndoială 
aceea de a fi singura artă radical intranzitivă, singura artă care 
nu produce un obiect (vizual, sonor etc.) care să fie separabil în 
vreun fel de producerea însăşi a acestui obiect: dacă tabloul e 
diferit de actul de a picta, dacă simfonia poate fi ascultată fără 
a-i urmări producerea — fără a vedea muzicienii care o interpre- 
tează —, dansul este inseparabil de propria lui performare, el este 
propria lui performare şi nimic altceva. Acesta este sensul in- 
tranzitivităţii radicale pe care i-o conferim dansului. 

Rămâne să vedem în ce fel se raportează această intranzi- 
tivitate radicală la viziunea corpului din Materie şi memorie pe 
care am început s-o discutăm mai sus. Să ne întoarcem aşadar la 
discuția privind învăţarea exerciţiului fizic, mai precis la pasajul 
unde exerciţiul fizic devine „o mişcare dificilă”, fără însă ca 
mişcarea dificilă să devină de-a dreptul dans: 


„Una este a înţelege o mişcare dificilă, altceva a o putea exe- 
cuta. Pentru a o înţelege e suficient să-i surprindem esentia- 
lul, tocmai destul pentru a o distinge de alte mişcări posibile. 
Pentru a o putea executa, trebuie să o facem înţeleasă corpu- 
lui. Sistemul logic al corpului nu admite subintelesuri. El im- 
pune ca toate părțile constitutive ale mişcării cerute să fie 
arătate una cîte una, apoi recompuse împreună. Devin nece- 
sare o analiză completă, care să nu neglijeze nici un amănunt, 


şi o sinteză actuală, care să nu prescurteze nimic”!?. 


Pentru a înţelege o mişcare dificilă nu trebuie să o pot 
reproduce, este de ajuns să o pot deosebi de celelalte: iată un 
element care îl apropie pe Bergson de teoria saussuriană a lim- 


'5MM, p. 98. 

bii ca sistem diferențial, care avea să fie publicată câțiva ani mai 
tarziu'*. Şi asta pentru că fragmentul pe care îl discutăm apare 
într-un pasaj mai vast în care discuţia vizează definirea a ceea 
ce Bergson numeşte „schema motoare a discursului auzit”, adi- 
că acompaniamentul motor care ne permite să separăm discur- 
sul cuiva în unităţi discrete — cuvinte — care să constituie tot 
atâtea unităţi purtătoare de sens. Fără un asemenea acompania- 
ment, ne spune Bergson, fără a „repeta” sau „imita” înăuntrul 
nostru discursul auzit, tot ceea ce am auzi ar fi un continuum 
sonor, un zgomot continuu — aşa cum percepția mişcării dificile 
era, în citatul dat ceva mai sus, „continuă” — iar distingerea dife- 
ritelor cuvinte ar fi imposibilă. Pentru a le putea „înregistra” ca 
şi cuvinte este nevoie de o repetare-imitare a cuvintelor auzite; 
dar nu e vorba de o reluare identică a lor în interiorul nostru, ci 
de un tip particular de imitare care nu reia din discursul auzit 
decât „contururile proeminente”: ceea ce, altfel spus, diferenţiază 
un cuvânt sau o serie de cuvinte de altele!?. 


14 Cf Fr. Worms, Introduction à Matière et mémoire de Bergson, Pa- 
ris, PUF, 1997. 

'S Pentru întregirea contextului, să cităm aşadar aici frazele care pre- 
ced şi succed imediat fragmentului pe care tocmai l-am citat: 
„Schema, cu ajutorul căreia scandăm cuvîntul auzit, îi marchează 
doar contururile proeminente. Ea este pentru cuvînt ceea ce crochiul 
este pentru tabloul terminat. (...) Schema imaginară [a mişcării difi- 
cile pe care vrem s-o învăţăm], compusă din cîteva senzații muscu- 
lare incipiente, nu era decît o schiţă. Senzatiile musculare simțite real 
şi complet îi dau culoare şi viata” (MM, pp. 97-98). Să remarcăm 
aici că, în vreme ce în primul pasaj citat mai devreme mişcarea 
noastră părea a încerca să repete percepția mişcării pe care am avut-o, 
aici un element vine să se interpună între percepție şi mişcarea ima- 
ginară: anume o „schemă imaginară”, compusă din câteva senzaţii 
musculare incipiente, care ne permite de altfel să distingem mişca- 
rea percepută de alte mişcări şi care, de asemenea, ne va servi drept 
ghid în încercarea de a imita mişcarea dificilă percepută. 

Or, aceasta înseamnă deja mult. Căci presupune că este 
imposibil să distingem un cuvânt de altele, o mişcare de altele, 
fără a fi deja dincolo de nivelul simplei percepții, fără a merge 
într-un fel mai departe de nivelul percepţiei înseşi. Desigur, 
conform lectiei primului capitol din Materie şi memorie, Bergson 
va continua să susțină existența unui nivel primar al percepţiei, 
precedând în drept orice înțelegere sau recunoaştere, însă, con- 
form afirmației repetate de mai multe ori de Bergson, această 
percepție pură există mai degrabă de drept decât de fapt. Or, 
percepţia concretă, cea care ne dă, de altfel, obiecte pe care să le 
recunoaştem şi să le folosim, presupune depăşirea unei simple 
„receptări” perceptive, presupune într-un fel ca o depăşire a re- 
ceptivului să fie operată înainte chiar ca receptivul să poată sur- 
veni: ca să pot percepe cuvinte distincte, trebuie ca deja să le fi 
imitat, ca deja să le fi putut repeta „contururile proeminente”, 
trebuie altfel spus ca deja să fiu angajat în înţelegerea lor. Este 
ceea ce Bergson afirmă de altfel, mai mult sau mai puţin expli- 
cit, ceva mai departe în cursul analizei schemei motoare a dis- 
cursului auzit, atunci când susține că în schema motoare — repe- 
titia de către corp a trăsăturilor proeminente ale cuvintelor auzi- 
te — avem de-a face deja cu un „discernământ rudimentar”’® sau, 
ceva mai apoi, cand va afirma despre tendinta motrice de a dez- 
articula sunetele şi de a le stabili schema că ea „este însoțită de 
un travaliu intelectual rudimentar: cum am putea altfel identifi- 
ca împreună şi, în consecință, urmări cu aceeaşi schemă cuvinte 
asemănătoare, pronunțate pe tonalități şi timbre vocale diferi- 
te?”!! Atunci când ascult discursul altuia merg deja mai departe 
decât cuvintele pe care le aud, merg dincolo de cuvintele pe 
care le aud pentru a distinge cuvintele pe care le aud, nu lansez 
doar un apel către atenția voluntară separând cuvintele unele de 


'* MM, p. 100 
17 MM, p. 102. 

celelalte!*, ci fac în acelaşi timp apel la inteligență pentru a reuşi 
să separ aceste cuvinte. Recunoaşterea prin memoria corpului — 
cu ajutorul schemelor motoare — se face aşadar mereu prin „dis- 
tragere”, corpul este într-un fel mereu distras de la ceea ce face, 
mergând mereu mai departe decât ceea ce e pe punctul de a fa- 
ce: pentru a distinge cuvintele trebuie, într-un fel, să mergem 
mai departe decât cuvintele însele (către rudimentul de înțelegere, 
de sens necesar pentru distingerea lor), la fel cum, pentru a prelua 
un alt exemplu al lui Bergson, pentru ca memoria corpului să 
aleagă automat un anumit trotuar, trebuie ca eu să fiu deja în 
drum spre casă, un drum făcut deja de zeci de ori, iar alegerea 
automată de către corp a trotuarului trebuie să survină într-un 
fel de dincolo de trotuarul însuşi, dinspre casa către care merg. 
lată aşadar o descriere care se integrează de altfel în prezentarea 
inițială şi globală a corpului bergsonian ca fiind mai putin un 
dat şi mai degrabă un proces, mai putin o realitate „fizică” şi 
mai degrabă un mod de operare sau de operationalizare a pro- 
priului trecut. Însă, dacă am vorbit despre „viziuni ale corpului” 
la începutul acestui articol, este pentru că această imagine gene- 
rală a corpului se precizează aici într-un fel particular, într-un 
anumit tip de viziune a corpului, o viziune surplombantă, o viziune 
în care, dacă putem spune aşa, corpul îşi vede tot timpul de sus 
propria lui funcționare: fiind mereu dincolo de ceea ce face, mer- 
gând mereu mai departe decât ceea ce face, viziunea corpului care 
rezultă de aici este mai degrabă indirectă, mai degrabă dedusă — ca 
şi cum el şi-ar vedea de sus propria funcționare, ca şi cum corpul 
şi-ar deduce activitatea de disociere a cuvintelor auzite pornind 


13 „După părerea noastră, un apel este lansat către activitatea noastră 
în momentul precis în care percepția noastră e descompusă automat 
în mişcări de imitație” (MM, p. 93, trad. modif., sublinierea ne apar- 
tine). 

de la apelul făcut la şi lansat către activitatea intelectivă pe care 
o inițiază şi presupune totodată. 

Pornind tocmai de la această viziune a corpului, nu tre- 
buie să neglijăm un aspect care nu e deloc lipsit de importanță. 
După cum ne spunea unul dintre fragmentele citate mai sus, 
pentru a înţelege o mişcare dificilă ajunge să-i distingem esenti- 
alul, dar aceasta nu e suficient şi pentru a o executa mai apoi. 
Or, pentru a învăţa să o şi executăm, trebuie „să o facem inte- 
leasă corpului”. Însă dificultăţile survin tocmai aici, mai precis 
în modul în care e descris procesul prin care corpul ,,invata” sau 
include în „logica” sa mişcarea respectivă. Mai precis, în nece- 
sitatea înscrisă în logica proprie corpului care face ca „toate 
părțile constitutive ale mişcării cerute să fie arătate una câte 
una, apoi recompuse împreună”: ca şi cum corpul ar traversa 
aşadar una câte una mişcările componente ale mişcării globale, 
trebuind să o execute, printr-un efort penibil, pe fiecare în parte, 
să o învețe pe fiecare in parte înainte de a trece la punerea lor 
cap la cap pentru a reconfigura mişcarea totală. Lăsând la o par- 
te faptul că prima prezentare a învăţării nu ne descria astfel pro- 
cesul'’, ceea ce observăm aici este o rezistență nediferenţiată a 
corpului: corpul nu este aici sau nu este încă un corp „calificat”, 
un corp dotat deja cu structuri proprii, el este doar un fel de ma- 
să amorfă care trebuie informată, care trebuie educată pas cu 
pas, informarea sau învăţarea fiind completă abia atunci când 


' Mişcarea confuză ce imita imaginea confuză a exerciţiului de învă- 
tat îi era, ne spusese textul, descompunerea virtuală (şi nu reală), 
mişcările componente urmând a fi „dezvăluite” sau „depliate”, din 
această stare inițială de compenetratie, prin repetiţie („Mişcarea 
confuză ce imită imaginea îi este deja, prin urmare, descompunerea 
virtuală; ea poartă în sine, ca să spunem aşa, direcţiile prin care se 
va analiza” — MM, p. 97, trad. modif.). Această inadvertenta susține 
de altfel ipoteza noastră a unei diferenţe — fie ea minimală sau rezi- 
duală — între o imagine a corpului şi o ,,viziune” a lui. 

paşii vor fi fost parcurşi unul după celălalt, iar inlantuirea lor 
ulterioară va fi fost operată. Viziunea surplombantă a corpului, 
în care el îşi vede într-un fel de sus propria funcţionare având o 
existență ultimă mai degrabă dedusă sau inferată merge într-un 
fel mână în mână cu acest tip de rezistență nediferentiata, o re- 
zistenta pe care simpla prezenţă a corpului o opune mişcării pe 
care încercăm să o învăţăm. Prezenţa nediferentiata şi viziunea 
surplombantă se susțin aici reciproc. Or, ceea ce rezultă de aici 
este un fel de intranzitivitate radicală a corpului: în prezența lui 
nediferentiata, el este complet lipsit de orientare sau direcţie; în 
el însuşi, el este amorf şi pasiv, neorientat spre o structură sau 
alta, aşteptând mereu ca „informarea” sau ,,invatarea” să-i con- 
fere o pozitivitate pe care nu o posedă în sine. A trece de la ne- 
diferenţiere la o calificare oarecare nu presupune nici un fel de 
modificare a unei calități printr-o alta: de unde, ni se pare, un tip 
de intranzitivitate pe care nediferentierea purtată cu sine de că- 
tre corp o implică. Corpul trebuie să fie „educat” mereu pornind 
de la zero, pornind de la starea amorfă — rezistenţa lui de fiecare 
dată nediferentiata face din el un fel de loc geometric al purului 
posibil, el rămânând practic mereu identic cu sine dedesubtul 
tuturor „informărilor” pe care le poate primi din afara sa. In- 
tranzitivitatii radicale a dansului îi corespunde aşadar o rezisten- 
ta nediferentiata a corpului, căruia orice orientare nu-i poate 
veni decât din afară. Nu ne vom pronunţa deocamdată asupra 
ratiunilor acestei corespondențe: oare pentru a evita punerea in 
evidență a nediferentierii corpului evită Bergson să numească 
dansul — şi, odată cu el, spuneam noi, intranzitivitatea lui radi- 
cală — în Materie şi memorie? Vom reveni cu o încercare de 
răspuns abia după ce vom etala şi celelalte elemente pertinente 
asupra acestui punct. 

Să rezumăm deocamdată punctul în care ne aflăm: 
avem, după cum am văzut, două tipuri de corp, un corp care 
face mereu mai mult decât ceea ce face, în surplomb faţă de 

propria lui poziţie, dacă ne putem exprima astfel; şi, de cealaltă 
parte, un pandant obligatoriu al lui, un corp amorf, definibil ca 
o pură rezistență nediferentiata, care trebuie informată de actiu- 
nea care e pe punctul de a se face prin intermediul său sau 
traversându-l pe el. Un corp funcțional aşadar, mereu înscris 
într-o funcţionare care excede propriul său nivel, dar un corp 
real totuşi, şi eficace — şi, de cealaltă parte, un corp metafizic 
sau ideal, pe care celălalt îl presupune în mod necesar ca un du- 
blu al său. Dacă însă cele două corpuri sunt subîntinse de ace- 
eaşi „viziune a corpului”, este tocmai pentru că dinspre primul 
este „luată” această viziune a corpului, eficacitatea primului 
este cea care se prelungeşte în această viziune. E ceea ce am 
încercat să numim prin „viziunea surplombantă” sau prin faptul 
că, într-un fel, corpul este mereu un fel de martor „de sus” — 
dinspre sensul cuvintelor, dinspre acţiunea pe punctul de a se 
face — a propriei lui functionari. 

Ne aflăm aici în ceea ce constituie, după părerea noas- 
tra, unul dintre cele mai problematice puncte ale bergsonismu- 
lui. Căci în această tensiune pe care o simţim între un corp care- 
şi vede de sus propria funcționare şi un corp amorf care prin 
penibil efort învaţă pas cu pas, milimetru cu milimetru fiecare 
postură şi fiecare mişcare pe care trebuie să le pună în aplicare, 
în această tensiune deci se află, poate, bergsonismul în ansam- 
blul său. Putem vedea în aceste două direcţii pe care ni le indică 
aici corpul două moduri fundamentale care traversează întreaga 
filosofie a lui Bergson, mai precis două modele ale actualizării, 
două modele prin care ceea ce Bergson numeşte virtual devine 
actual. Vom distinge pe scurt aceste două moduri folosindu-ne 
de exemple. lată primul mod, cel pe care l-am numi al actuali- 
zării prin efort, exemplificat de un fragment din conferința 
„Conştiinţa şi viaţa”: 

„Gândirea care este doar gândită, opera de artă care este doar 
concepută, poemul care este doar visat, acestea nu ne costă 
încă nici un chin; căci tocmai realizarea materială a poemului 
în cuvinte, a concepției artistice în statuie sau tablou solicită 
un efort. Efortul este penibil, dar este şi prețios, mai prețios 
chiar decât opera în care este finalizat, căci, graţie lui, am ex- 
tras din noi mai mult decât aveam deja, ne-am ridicat deasu- 
pra nouă înşine”. 


Adevăratul efort este aşadar cel al „materializării”, cel 
al producerii efective a operei în cuvinte sau în tuşe de penel. 
Operele nu există, nu sunt încă nimic atâta timp cât realizarea 
lor nu e efectuată: oricine a încercat vreodată să scrie un text a 
înțeles, încă de la prima frază, că a scrie este cu totul altceva 
decât a concepe. Mai mult, efortul, spune Bergson, e mai preti- 
os decât opera finalizată în sine, căci prin el ajungem la crearea 
a ceva nou, el încarnează, dacă putem spune aşa, survenirea no- 
utatii pe care opera doar o prezintă. 

lată însă că acelaşi autor poate prezenta un model com- 
plet diferit al actualizării, aşa cum ne-a arată un fragment din 
Evoluţia creatoare: 


„Să ne uităm la literele alfabetului care intră în alcătuirea a 
tot ce s-a scris vreodată: noi nu concepem ca să se ivească al- 
te litere care să se adauge acestora pentru a face un nou po- 
em. Dar înţelegem foarte bine că poetul creează poeme şi îm- 
bogateste gîndirea umană: această creație este un act simplu 
al spiritului, iar acțiunea nu are decît să facă o pauză, în loc 
de a se continua într-o nouă creaţie, pentru ca să se împrăştie 
de la sine în cuvinte care se disociază în litere, ce se vor adă- 
uga la tot ce-i literă în lume”. 


% ES, p. 22. 
” EC, pp. 223-224. 

Nu putem, desigur, să ne gândim în mod abstract la 
apariția sau aditiunea unor noi litere în lume, la fel cum nu pu- 
tem să ne gândim în mod independent la enuntarea unor cuvin- 
te: căci ceea ce se enunţă nu sunt cuvintele, ci mesajele care se 
exprimă prin cuvinte. În acelaşi fel, nu putem spune că apar lite- 
re în lume: căci ceva se produce întotdeauna în continuitatea 
unei produceri, dacă apar cuvinte sau litere care să se adauge 
celorlalte, aceasta se întâmplă pentru că apare mereu un poem 
de scris. 

Totuşi, modelul este în mod evident diferit: nu efortul 
este acum la baza realizării materiale, ci încetarea lui, „pauza”. 
Este, altfel spus, un model al actualizării prin distragere: abia 
întreruperea efortului, distragerea de la el este cea care inițiază 
creaţia. Sau, în alti termeni, l-am putea numi un model al ,,mer- 
gerii mai departe decât trebuie”, al situării dincolo de ceea ce se 
face. La fel ca şi corpul în cel de-al doilea capitol din Materie şi 
memorie, poetul trebuie să treacă dincolo de poemul pe care-l 
face pentru ca, mai apoi, simpla oprire a elanului să producă 
poemul. Poemul ca atare nu mai este vizat, el este „obţinut”, 
dacă putem spune aşa, în urma suspendării unei vizări care 
mergea dincolo de poem. Aproape că am putea spune că poe- 
mul este o rezultantă a unei mişcări care nu avea însă nici o le- 
gătură cu rezultanta ei”. 

Pentru a pune şi mai mult în evidenţă contrastul dintre 
cele două modele ale actualizării, ne permitem să trecem repede 


°° E ceea ce ne arată următorul pasaj, din conferința lui Bergson intitu- 
lată ,,L’Ame et le corps”: „Ideea nu este decât o oprire a gândirii; ea 
se naşte atunci când gândirea, în loc să-şi continue calea, face o pauză 
sau revine asupra sieşi: la fel cum, dintr-o minge care întâlneşte un 
obstacol, se degajă căldură. Dar aşa cum căldura nu preexista în minge, 
nici ideea nu era parte integrantă a gândirii” (ES, p. 45). Procesul 
prin care poemul este ,,obtinut” este aproape la fel de străin de poemul 
însuşi ca şi vizarea iniţială care tintea dincolo de poem. 

în revistă două ipostaze în care Cele două surse ale moralei şi 
religiei susțin cel din urmă model prin exemple sau contexte 
care prelungesc problematica bergsoniană a corpului aşa cum 
am prezentat-o noi până acum. Să spunem în trecere că în 
această ultimă carte scrisă de Bergson, modelul actualizării prin 
„distragere” sau prin „mergerea mai departe decât trebuie” pare 
să fie dus până la consecinţele lui ultime — însă nu fără ca aceste 
„ultime consecinţe” să ne rearunce, într-un mod poate doar apa- 
rent paradoxal, către modelul actualizării prin efort. Aceasta 
pentru că, după părerea noastră, cele două modele se concurea- 
ză şi se îngemănează de-a lungul întregii opere filosofice a lui 
Bergson; iar tensiunea dintre cele două modele nu ajunge nicio- 
dată la pura contradicție, fiind mai degrabă, dacă ne putem 
permite asemenea afirmaţii definitive, „lucrul însuşi” pe care 
bergsonismul încearcă mereu să-l gândească. Să trecem însă la 
trăsăturile anunţate, pentru a sublinia încă o dată pertinenta cor- 
pului în această discuţie: 

1. Nicăieri nu este mai clar decât în Cele două surse în ce măsu- 
ră eficienţa presupune un „a merge mai departe decât trebuie”, 
în ce măsură eficienţa e obținută prin depăşirea scopului propus 
şi nu prin vizarea lui. lată un fragment revelator: ,,Invatatorii 
celor tineri ştiu bine că nu învingi egoismul recomandând pur şi 
simplu «altruismul»””’. Pentru a combate egoismul nu este sufi- 
cient, tocmai, să-l combatem: tot ce va rezulta din asta nu va fi 
decât combaterea însăşi, tensiunea sau intenția de a-l învinge 
fără rezultatul însuşi. Nu opunându-i ceva într-o manieră binară 
— altruismul” — vom reuşi să-l învingem. De fapt, nici măcar 
nu va trebui să luăm egoismul drept obiect, ci va trebui să-l 
atingem prin sau în „distragere” şi nu în mod direct. Este ceea 
ce ne va spune Bergson două pagini mai târziu, atunci când 


% DS, p. 59. 

opune iubirea de familie şi de patrie, pe de o parte, şi iubirea 
pentru umanitate, de cealaltă parte: 


„Primele implică actul alegerii, o excluziune deci: vor putea 
îndemna la luptă, nu exclud ura. Cea din urmă nu este decât 
iubire. Primele merg direct să se aşeze pe obiectul care le 
atrage. Cea din urmă nu cedează unei atracții din partea obi- 
ectului ei; nici nu l-a vizat; ea s-a lansat mai departe, şi nu 
atinge umanitatea decât traversând-o. Dar are ea, la drept 


a Fi & = A 24 
vorbind, un obiect? Ne vom pune şi această întrebare”. 


Iubirea pentru umanitate — sau morala deschisă — nu 
vizează deci umanitatea, nu are umanitatea drept obiect. Pentru 
a o atinge, ea va trebui să treacă dincolo de ea, să meargă mai 
departe decât ea; pentru a fi eficace, ea va trebui să fie distrasă 
sau distrată. Desigur, nu este vorba de o „distracţie” sinonimă 
cu indiferența sau cu divertismentul, ci de faptul de a fi absorbit 
de ceea ce se află dincolo de propria țintă, de ceea ce e situat 
dincolo de obiectul propriu: umanitatea este traversată mai de- 
grabă decât atinsă, ne spune fragmentul citat mai sus, iar condi- 
tia eficacitatii este tocmai distragerea. Ca şi mai devreme, 


% DS, pp. 61-62, traducere modificată. Traducând în mod eronat 
această ultimă propoziţie a citatului prin „N-am făcut decât să ne în- 
trebăm”, ediţia română a cărții riscă să ştirbească unul dintre punctele 
centrale ale Celor două surse. Asta pentru că, atunci când Bergson 
spune „Ne vom pune şi această întrebare”, el anunţă de fapt discuţia 
din capitolul trei privind caracterul tranzitiv sau radical intranzitiv al 
iubirii în modul precis al relației dintre mistici şi Dumnezeu: afirma- 
tia crucială, faimoasă, prin care Bergson va încerca să soluţioneze 
problema va fi aceea că „Dummnezeu este iubire, şi este obiect al 
iubirii: în aceasta constă întregul aport al misticismului” (DS, p. 267, 
trad. modif.). Nu vom putea încerca, în acest context, o discuţie deta- 
liată a acestui punct, esenţial pentru miza noastră de aici, dar depa- 
şind totuşi cu mult extensiunea acesteia. 

enigma care constituie nucleul acestui aparent paradox este pro- 
blema tranzitivitatii şi a intranzitivitatii, a dificilului lor raport 
care marchează această imposibilitate a vizării (țintei de atins) 
care nu este totuşi o non-vizare, ci o garantare a reuşitei. Aşa 
cum corpul şi schemele lui motoare trebuiau să treacă dincolo 
de cuvintele auzite (către sensul lor) pentru a le putea recepta 
drept cuvinte, iubirea pentru umanitate trebuie să treacă dincolo 
de umanitate pentru a o atinge. 

2. Un al doilea element care transpare in Cele două surse pre- 
lungind o direcţie inițiată în capitolul al doilea din Materie si 
memorie implică problema imitării. Dacă, aşa cum am văzut, 
imitarea are un rol pozitiv în Materie şi memorie — ea fiind, în 
calitate de operaţiune a corpului şi a memoriei lui condiţia fără 
de care recunoaşterea conştientă (şi deci un raport conştient cu 
lumea) nu ar fi posibilă —, singurul loc în care conceptul de imi- 
tatie mai are un rol în opera bergsoniana îl constituie Cele două 
surse. Căci diferenţa dintre morala închisă şi cea deschisă (din- 
tre cea constituită pe baza iubirii de familie sau patrie şi cea 
tinzând către iubirea pentru umanitate) va fi descrisă de Bergson 
în termenii următori: „Generalitatea primei morale tine de ac- 
ceptarea universală a legii, pe când cea de-a doua îşi datorează 
generalitatea imitării comune a unui model”. Dar dacă perso- 
nalitatile privilegiate — identificate apoi de Bergson cu misticii — 
stârnesc un asemenea val de imitație în rândul oamenilor, aceas- 
ta nu înseamnă că, la un moment dat, oamenii se decid pur şi 
simplu să imite gesturile şi atitudinile acestor individualitati 
exemplare. Căci, ne va spune Bergson, nu am imita niciodată 
dacă nu am fi deja angajaţi pe calea pe care vrem s-o imităm: 
„dorinţa de asemănare, care este în mod ideal generatoarea unei 
forme de adoptat, este asemănarea însăşi. Cuvântul pe care ni-l 

asumăm este un cuvânt din care răsunase deja în noi un ecou”. 


Nu începi aşadar niciodată să imiti — daca imiti, e pentru că esti 
deja tu însuţi, măcar în parte, ceea ce vrei să imiti. Sau, altfel 
spus, ca să imiti, trebuie să fii deja dincolo de imitarea însăşi, 
trebuie să fi mers deja dincolo de simpla imitare şi să fii deja, 
într-o anumită măsură, desigur, ceea ce vrei să imiti. Aşa încât, 
atunci cand Bergson face apel la noțiunea de „apel” pentru a 
descrie diferența dintre morala închisă şi cea deschisă, vom recu- 
noaşte deja „schema” după care apelul funcţionează. Căci dacă 
în morala închisă avem de-a face cu un tip de presiune, „în mo- 
rala completă şi perfectă avem de-a face cu un apel”. Or, dacă 
a imita înseamnă a merge dincolo de simpla imitare, atunci în 
apelul despre care este vorba aici trebuie să găsim, ca în apelul la 
inteligibilitate făcut de schemele motoare din Materie şi memorie, 
în acelaşi timp un apel către (care e dorinţa de a imita) şi un 
apel făcut /a ceea ce, în imitație, e dincolo de imitație, la ecoul 
pe care cuvintele pe care le urmez le-au trezit deja în mine îna- 
inte ca urmarea sau ne-urmarea lor să fie luată în consideraţie. 
Corpul, aşa cum apare el în capitolul al doilea din 
Materie şi memorie, ni se pare aşadar a se afla în chiar miezul 
problematicii bergsoniene a actualizării şi, mai ales, el pare a 
acoperi sau a se situa exact pe locul tensiunii dintre cele două 
modele ale actualizării. El „imită”, spuneam noi, obiectele, dar 
o face mereu prin distragere, mereu făcând altceva decât ceea ce 
face, vizând mereu dincolo de obiectul său. Dar, pe de cealaltă 
parte, el actualizează prin efort viata spiritului în măsura în care, 
aşa cum am văzut mai sus, pentru a dobândi un exerciţiu fizic, 
pentru a face o mişcare dificilă, el trebuie să o ia într-un fel de 
fiecare dată de la zero, să descompună mişcarea în toate ele- 
mentele ei componente, pe care să le înveţe apoi pas cu pas şi să 


°° DS, p. 58, traducere modificată. 
* DS, p. 57, traducere modificată. 

le reunească în sfârşit în figura finală a ceea ce încă nu este dan- 
sul. Rămâne însă să vedem dacă nu cumva numele dansului, 
apariția lui explicită în textul bergsonian nu schimbă datele pro- 
blemei, oferind o nouă „viziune a corpului” — conform termenu- 
lui pe care l-am propus aici — şi, implicit, făcând semn către un 
nou mod de articulare a celor două modele ale actualizări. 

Va trebui să trecem, aşadar, la analiza unui exemplu 
care pare, la prima vedere, identic cu exemplul exerciţiului fizic 
de mai sus. Vom cita aşadar din „Efortul intelectual”, articol 
publicat de Bergson in 1902, la şase ani după Materie şi memo- 
rie, iar pasajul pe care-l vom analiza începe abrupt: „Cum pro- 
cedăm ca să învăţăm singuri un exercițiu complex, de exemplu 
dansul?” 

Exercitiul fizic sau mişcarea dificilă din Materie şi me- 
morie devin aici „exerciţiu complex”, numit efectiv dans. Dar 
ce cauzează apariţia numelui dansului aici? De ce rupe Bergson 
tăcerea asupra dansului care marcase atât Eseul cât şi Materie şi 
memorie? O primă parte a răspunsului o găsim, după părerea 
noastră, în ceea ce s-a întâmplat între Materie şi memorie şi ar- 
ticolul despre „Efortul intelectual”, şi anume în apariția, în 
1900, a studiului lui Bergson privind Rasu/. Una dintre lecţiile 
esenţiale ale acestui studiu va fi descoperirea lui Bergson a fap- 
tului că sub flexibilitatea şi adaptabilitatea vieții şi a inteligenţei 
nu se găseşte un pur amorf nediferentiat, o pură pasivitate care 
trebuie animată, ci o mecanicitate care este, într-un fel, urma 
scobită a fostelor adaptări la situaţii, forma goală a unor foste 
mişcări flexibile. Aceasta este, de altfel, una dintre semnificatii- 
le mai puţin discutate ale imaginii dominante a comicului pe 
care o propune Bergson, aceea a „mecanicului placat asupra 

` +5529 : A J re y 
viului”. Nu ne vom mira, în acest caz, dacă apariția „dansului” 


în Râsul va fi tocmai o luare în răspăr a mişcării gratioase înso- 
tite de muzica din Eseu, despre care am vorbit mai sus. lată 
fragmentul, debutul dansului în opera bergsoniană: „Este de 
ajuns să ne astupăm urechile în fața sunetelor muzicii, într-un 
salon în care se dansează, pentru ca dansatorii să ne pară dintr-o 
dată ridicoli”. Raportul din Eseu dintre mişcarea gratioasa şi 
muzica ce o însoţeşte este inversat aici în mod strict, desfigurat 
în mod simetric: dacă îi sustragem muzica, mişcarea gratioasa 
devine ridicolă, devine pură mecanică fără obiect, automatism 
închis în sine, fără vreo tranzitivitate imaginabilă. Muzica îi 
asigura aşadar dansului o comunicabilitate, o transmitere posi- 
bilă, dacă nu o tranzitivitate. 

Pe aceeaşi direcţie a tranzitivizării dansului va merge 
Bergson şi mai departe, adâncind descoperirea că dedesubtul 
viului nu stă amorful, ci mecanicul; să citim aşadar mai departe 
exemplul învățării dansului din „Efortul intelectual”. La prima 
vedere, totul este exact ca în Materie şi memorie: „exerciţiul 
complex”, explicitat ca dans şi chiar ca vals, se învaţă privindu-i 
mai întâi pe alţii dansând, obţinând astfel o percepţie vizuală a 
dansului pe care o incredintém memoriei noastre şi încercând 
mai apoi să „obţinem de la picioarele noastre” nişte mişcări si- 
milare celor ale imaginii pe care o avem în memorie. Până aici, 
nimic nou. Dar diferenţele fata de Materie şi memorie nu vor 
întârzia să apară şi, din lipsă de spaţiu, le vom discuta mai 
schematic: 


? La nivel metafizic, în capitolul 3 din Evoluția creatoare, această 
imagine va lua forma opoziţiei dintre două ordini, cea vitală şi cea 
geometrică, cu excluderea oricărei „dezordini” pretins primordiale. 

3 R, p. 25. 


202 


Sensuri ale corpului 


1. Retroactiunea mişcărilor de imitație asupra percep- 
ției inițiale: 


„Dar ce era acea impresie [imaginea inițială a dansului pe ca- 
re o înregistrăm urmărind pe altcineva dansând]? Vom spune 
oare că e o imagine neta, definitivă, perfectă a mişcării valsu- 
lui? A vorbi astfel ar însemna să admitem că, chiar şi atunci 
când nu ştim să valsăm, putem să percepem în mod exact 
mişcarea valsului. Or este evident că dacă, pentru a învăţa 
acest dans, trebuie să începem prin a-l vedea executat, invers, 
nu îl vedem bine, nici în detaliile sale şi nici chiar în ansam- 
blul său, decât atunci când avem deja o oarecare obisnuinta 
de a dansa. Imaginea de care ne vom servi nu este deci o 
imagine vizuală fixă (arrétée): ea nu este o imagine fixă pen- 
tru că va varia şi se va preciza în cursul învăţării pe care ea 
este menită să o dirijeze; şi ea nu este nici pe de-a-ntregul o 
imagine vizuală, căci dacă se perfectioneaza în cursul invata- 
rii, adică pe măsură ce dobândim imaginile motrice potrivite, 
aceste imagini motrice, invocate de către prima imagine, dar 
mai precise decât ea, o vor invada şi vor tinde chiar să o înlo- 
cuiască””!. 


Dacă percepţia inițială a dansului din Materie şi memo- 
rie era desemnată drept „un tot continuu”, lucrurile se precizea- 
ză mult aici: imaginea dansului, pe care, în urma percepţiei, o 
înregistrăm în memorie nu are nimic dintr-un tot, ea va deveni, 
dacă ne putem exprima astfel — pe urmele textului însă — un tot 
abia pe măsură ce va dobândi şi detalii. E adevărat, în primul 
text discutat mai sus, Bergson ne avertiza că avem de-a face cu 
o imagine confuză: însă ceea ce se preciza mai apoi, ceea ce se 
clarifica nu era imaginea însăşi, ci mişcarea primă — ea însăşi 
confuză — prin care noi încercam să clarificăm acea imagine 
confuză. Or, lucrurile se schimbă radical aici, unde avem de-a 

face cu această imagine care este orice, dar nu „netă, definitivă, 
perfectă”: căci imaginea însăşi se precizează pe măsură ce miş- 
cările ce o imită se precizează. Altfel spus, deşi avem un model 
pentru învăţarea dansului, acest model este imanent învăţării 
dansului: corpul nu are a imita o imagine „fixă” care-i vine din 
afară, el trebuie să imite într-un fel o imagine care este inerentă 
mişcării, căci se precizează doar o dată cu mişcarea. Este ca şi 
cum corpul ar imita un model care nu poate fi văzut decât de 
către el, care nu poate fi văzut decât în şi prin mişcarea care-l 
imită; un model care, de îndată ce dansul este stăpânit, dispare 
ca model, rămânând doar ca posibilitate de reiterare a unei apti- 
tudini deja dobândite, deja fixate în corp — el nu mai e apoi mo- 
del, ci semn declansator al unui „eu pot” şi nimic mai mult. 
Acest tip de raportare la sine atunci când noul apare, 
acest tip de raportare completă la sine şi perfect imanentă pe 
care-l vedem la lucru aici este ceea ce Bergson numeşte actuali- 
zare şi pe care el o opune schemei posibil-real. Dacă am putea, 
de la bun început, să percepem dansul în toate detaliile lui deşi 
nu ştim să dansăm, atunci dansul ar fi doar un „posibil”, un soi 
de entitate de sine stătătoare, model platonician pe care ar ajun- 
ge să-l priveşti pentru a reuşi mai apoi să-l reproduci: nimic nu 
ne-ar opri să dansăm de la prima vizionare, din moment ce toate 
detaliile ne sunt accesibile; tot ce ne-ar sta împotrivă ar fi o re- 
zistenta nediferentiata a corpului în fata unor mişcări pe care nu 
le-a mai făcut până atunci, însă, dat fiind că sunt mişcări pe care 
le-am înţeles de la bun început perfect, rezistenţa amorfă corpu- 
lui ar putea fi repede înfrântă. Or, după cum vedem, lucrurile nu 
stau aşa după Bergson: a învăţa să dansezi implică o noutate 
radicală, nu repetarea unui model perfect desenat, impersonal, 
la care toată lumea se raportează în acelaşi fel. lar această nou- 
tate radicală vine nu din negarea existenţei unui model, ci din 
descrierea acestui model în alti termeni decât cei ai unei „ima- 
gini” date, fixate: e ceea ce Bergson va numi o schemă, dar de 

data aceasta nu una motoare, ci o schemă dinamică. Deși el e 
central pentru problematica noastră de fata, din lipsă de spaţiu 
nu vom putea să aprofundăm aici sensul acestui concept de 
schemă dinamică. Nu vom putea aşadar decât să-i indicăm pe 
parcurs câteva trăsături minimale, încercând să ne raportăm mai 
degrabă la raportul pe care corpul îl întreţine cu schema dinami- 
că, fără a elucida în întregime sursele care subintind acest ra- 
port, care tin de tipul de existenţă special al schemei dinamice, 
precum şi de fundamentul ontologic atât al schemei, cât şi al 
raportului ei cu corpul — fundament care este de găsit, ca întot- 
deauna la Bergson, în natura duratei. 

Fără a intra aşadar în detalii stufoase privind specifi- 
citatea ontologică şi funcțională a schemei dinamice, să spunem 
doar că, aşa cum am văzut deja, acest tip singular de model se 
modifică pe măsură ce el este pus în aplicare, ba mai mult, la 
drept vorbind el nu devine vizibil decât pe măsură ce este pus în 
aplicare: vizibilitatea lui progresează o dată cu aplicarea lui, iată 
ce ne spune Bergson când zice că doar atunci când avem deja o 
oarecare obisnuinta de a dansa putem avea această imagine „în 
detaliile sale şi chiar în ansamblul său”. Or, dat fiind că acţiunea 
corpului, adică mişcările sale de „imitare” sunt cele care clarifi- 
că această imagine inițiind prin acelaşi gest dansul însuşi, dan- 
sul efectiv, vedem în ce măsură corpul este din nou în miezul 
discuţiei asupra actualizării şi a modelelor ei eboşate mai sus. 


2. „Calificarea ” corpului sau a mişcărilor lui. 
Rezistenţa nediferenţiată a corpului în fata unui simplu 
posibil este înlăturată de Bergson prin faptul că mişcările care 


sunt deja la dispoziția corpului în momentul în care percepe 
dansul sunt ele însele calificate, sunt deja mişcări determinate: 

„pentru a contracta obisnuinta unei mişcări complexe cum e 
cea a valsului, trebuie să avem deja obisnuinta mişcărilor 
elementare în care valsul se descompune. În fapt, vedem cu 
uşurinţă că mişcările pe care le facem de obicei pentru a mer- 
ge, pentru a ne ridica pe vârfurile picioarelor, pentru a pivota, 
sunt tocmai cele pe care le utilizăm pentru a învăţa să val- 
sam”. 


Ca si mai devreme, valsul se descompune in anumite 
mişcări, dar este vorba de mişcări pe care le posedăm deja, atâta 
doar că le vom utiliza în alt mod, le vom organiza in alt fel. Iar 
pentru această organizare nouă, pentru această noutate absolută 
care foloseşte totuşi elemente mai vechi, este responsabilă 
schema dinamică după care corpul se ghidează în permanenţă şi 
care se modifică totuşi pe măsură ce ghidajul dă roade. Diferen- 
ta este din nou vizibilă între cele două cazuri studiate aici. În 
Materie şi memorie avem de-a face cu o schemă motoare care 
distribuie într-un fel corpul de o parte şi de alta a ei: pe deo 
parte, corpul este cel care se vede mereu de sus, apelând — în 
dublul sens de a lansa un apel şi de a face apel — la activitatea 
care este în curs de a se face prin intermediul său; iar pe de cea- 
laltă parte, restul sau reziduul acestei vederi de sus a corpului 
este un corp amorf cu o rezistență nediferenţiată care trebuie să 
înveţe mereu de la zero mişcările pe care le face. Dincoace însă, 
în „Efortul intelectual”, schema motoare nu mai e numită şi e 
înlocuită de o schemă dinamică ce ne oferă însă o cu totul altă 
viziune a corpului: avem pe de o parte schema dinamică, iar pe 
de altă parte mişcările de care dispune deja corpul, acelea de a 
merge, de a se ridica pe vârfuri etc. Corpul nu este deci distribu- 
it, în cele două ipostaze ale lui, de o parte şi de alta a schemei 
motoare, ci e situat mereu la mijloc, mereu între o schemă di- 
namică şi mişcările pe care le ,,detine” deja. În activitatea lui de 

învăţare, corpul e mereu prins la mijloc, mereu între, supus într- 
un fel unei duble exigente: aceea de a urma schema dansului şi 
aceea de a repeta mişcările vechi la care apelează tocmai pentru 
a dansa. El nu se mai vede de sus, ca în Materie şi memorie, ci 
este mereu văzut, mereu suspus unei duble exigente, cea a mo- 
delului de urmat şi a repetării vechilor mişcări. lar în acest nou 
raport cu sine, în care corpul se găseşte mereu între două instan- 
te care-l excedează fără a-i fi totuşi exterioare găsim noua vizi- 
une a corpului, sau noul tip de raportare la sine în care corpul se 
trăieşte din interior ca şi cum ar fi totuşi „trăit” de instanţele 
care-l trag în direcţii opuse. Asta pentru că despre direcții opuse 
este vorba, dat fiind că avem de-a face, o dată cu această califi- 
care a corpului, şi cu o 

3. calificare a rezistenţei corpului. Dacă ne putem raporta la 
schema dansului cu ajutorul mişcărilor mersului, pivotării etc., 
nu e mai putin adevărat că dificultatea de a învăţa să dansezi nu 
vine din dificultatea corpului de a învăţa anumite mişcări, ci din 
aceea de a se dezbăra de modurile de articulare între ele ale 
mişcărilor pe care le posedă deja. Corpul nu mai este doar stân- 
gaci — neştiind să facă anumite lucruri —, el este acum propriu- 
zis neîndemânatic: 


»Obisnuinta de a merge, de exemplu, contrariază tentativa de 
a dansa. Imaginea kinestezica totală a dansului ne împiedică 
să constituim de îndată, cu imaginile kinestezice elementare 
ale mersului şi cu diferite alte imagini, imaginea kinestezică 
totală a dansului. Schema dansului nu reuşeşte să se umple 


din prima încercare cu imaginile potrivite””. 


Dubla exigenta la care e supus dansul îl conduce la un 


tip foarte special de dezapropriere: atunci când crede că dansea- 
ză, atunci când crede că urmează schema-ghid, se trezeşte deo- 

dată că nu face decât mişcări de mers, sau pivotări fără urmări, 
frânturi ale unui trecut deja configurat care se declanşează de la 
sine în interiorul său şi îl deconcertează. În această solitudine în 
care corpul luptă împotriva sieşi — şi nu împotriva a ceea ce el 
nu poate, ci tocmai împotriva a ceea ce el poate — rezidă toată 
dificultatea dansului; dar în aceasta rezidă şi noutatea absolută a 
reuşitei. lar dacă, aşa cum vedem acum, schema globală a dan- 
sului nu devine la drept vorbind accesibilă, vizibilă decât dan- 
sând, decât atunci când dansăm deja, corpul devine locul pro- 
priu-zis al inovării, al invenţiei. Însă, pentru a învăţa să danseze, 
el trebuie într-un fel să uite să meargă, trebuie să învingă în el 
însuşi tentatia de a merge: dansul dobândeşte astfel ceea ce am 
putea numi o tranzitivitate relativă, căci învățarea lui presupune 
acest tip special de raport cu sine, această modulare de sine care 
transformă mersul în dans şi care are loc în corp. Dansul nu de- 
vine aşadar posibil înainte de a deveni real, el devine real, devi- 
ne efectiv sau actual abia dansând, iar locul acestei deveniri este 
corpul însuşi. Corpul nu face nimic posibil aşadar, el face pur şi 
simplu, aduce la actualitate ceva ce nu era deja acolo. 

Un ultim exemplu, tardiv de această dată, ne va arăta 
modul în care dificultatea dansului se va adânci şi mai mult. El 
provine din ultima carte scrisă de Bergson în 1932, la vârsta de 
73 de ani, Cele două surse ale morale şi religiei. Contextul ei 
este acela, anti-kantian, în care Bergson arată că datoria, obliga- 
tia nu e ceea ce ne vine mai greu, ci, dimpotrivă, ceea ce ne vine 
mai uşor, ceea ce ne vine cel mai la îndemână, fiind naturală ca 
şi morala închisă ce-şi are sursa în viata. 


„La sfârşitul unei crize reumatice putem resimti o oarecare 
dificultate, adică durere, în a ne mişca muşchii şi articulațiile. 
Aceasta este senzația globală a unei rezistențe opuse de către 
organe. Putin câte putin, ea descreşte şi va sfârşi prin a se 
pierde în conştiinţa pe care o avem despre mişcările noastre 
în momentele de bunăstare şi sănătate. Putem totuşi admite 

că senzaţia respectivă este în continuare acolo, în stare năs- 
cândă ori mai curând pe punctul de a dispare, şi că ea pândeş- 
te doar o ocazie favorabilă spre a putea spori în intensitate; 
pentru că este firesc să ne aşteptăm la crize atunci când sun- 
tem reumatici. Dar ce-am putea răspunde celui care n-ar ve- 
dea în senzaţia noastră obişnuită de a mişca braţele şi picioa- 
re decât atenuarea unei dureri şi care va defini facultatea 
locomotorie drept un efort de rezistenţă la dificultăţile de or- 
din reumatic?* 


Nu vom glosa aici pe seama schimbării radicale a com- 
paratiei prin trecerea de la învăţarea dansului la reinvatarea 
mersului după o criză de reumatism: Bergson suferea deja, de 
multă vreme, de un reumatism deformant extrem de 
handicapant, aşa cum transpare din afirmaţia aproape deschis 
autobiografică a „aşteptării crizelor”. Exemplul este însă în mod 
frapant acelaşi cu cele ale dansului de mai sus. Atâta doar că el 
punctează şi trecerea de la unul la altul: la prima vedere, credem 
că ne aflăm din nou în contextul din Materie şi memorie, şi că 
avem din nou o rezistență nediferentiata — „dificultate, adică 
durere” — la mers. Dar dacă privim semnificaţia lui, atunci vom 
vedea că teza lui Bergson este aceea că mersul vine primul, şi ar 
fi o eroare logică să presupunem că rezistența reumatică la mers 
este cea care îl precede pe acesta din urmă. Cine ar gândi astfel, 
spune Bergson, ar „renunţa să dea seama de obisnuintele motri- 
ce”: căci „facultatea generală de a merge” nu trebuie să fie 
alăturată aici unei instanțe abstracte născute tocmai din această 
alăturare, anume „unei alte entități considerate în sine: reuma- 
tismul”*®. Obişnuinţa — deci datoria, obligaţia — vine prima, ea 
este naturală — împotriva lui Kant — şi e superpozabilă aici mer- 


* DS, pp. 43-44. 
35 DS, p. 44. 
36 Ibidem. 

sului. lar atunci când inteligența i se opune obligaţiei — caz rar, 
după Bergson — tot inteligenţa va fi cea care va rezista la această 
rezistență, definindu-se astfel ca o rezistență la rezistență. Însă, 
şi aici întreaga pertinentă a exemplului se va revela, o cu totul 
altă rezistență la obligație — deci la morala închisă — va apărea 
în textul bergsonian: anume morala deschisă, bazată pe imitarea 
personalităților privilegiate animate de dragostea pentru umani- 
tate, şi nu pentru familie sau patrie. Or, aceste două instanţe se 
vor întâlni pe un plan unic, pe un plan median, care e acela al 
inteligenţei: atât obignuinta şi morala închisă, cât şi morala des- 
chisă şi elanul ei se vor proiecta pe planul inteligenţei, se vor 
transforma în maxime ale inteligenţei care vor conlucra în ace- 
eaşi măsură în care se vor înfrunta. Inteligența va lua astfel un 
loc analog corpului, prinsă mereu într-o dublă exigenta, una 
venind de jos — a obligaţiei — şi cealaltă de sus — a elanului per- 
sonalitatilor privilegiate. La fel ca şi corpul în „Efortul intelec- 
tual”, ea rezistă la ceea ce ea este — instrument al obligaţiei —, 
rezistând în acelaşi timp la această rezistență, prinsă în inerția 
care făcea corpul să meargă în loc să danseze. Dar, în acelaşi 
timp, ea va fi supusă şi unei alte exigente, superioare, care o va 
îndemna la a crea împotriva a ceea ce ea este, la a deschide so- 
cietatile închise către dragostea pentru umanitate. 

lar această exigenta superioară, care face mereu ca inte- 
ligenta să fie, ca şi corpul, văzută de sus şi care va fi numită de 
Bergson „emoție supra-intelectuală” va purta, cum nici nu ne 
îndoiam de altfel, marca dansului, într-o comparaţie dintre acest 
tip de emoție creatoare şi emoția provocată de muzica: 


„Când muzica plânge, umanitatea însăşi, natura întreagă 
plânge cu ea laolaltă. La drept vorbind, muzica nu introduce 

aceste sentimente în noi; ea ne introduce mai degrabă pe noi 


în ea, asemenea unor trecători care sunt prinşi într-un dans”. 


Acest exemplu, reluat din Rdsul** — veritabil loc de des- 
coperire a dansului —, subliniază această viziune a corpului pe 
care am încercat s-o descifrăm aici, acest corp văzut de sus, cu- 
prins mereu într-un raport cu sine complet, perfect imanent, dar 
supus în acelaşi timp unei duble exigente care în acelaşi timp 
este el şi îi revine, îl vizează de sus fără a-i fi exterioare; exigen- 
te care îi revin, în dublu sens, adică „i se cuvin”, sunt de dome- 
niul sau de competenţa lui, şi îi re-vin, adică el le poate doar 
primi fără a le fi sursă. Ceea ce ne sugerează această viziune a 
corpului este că, într-un fel, în învăţarea dansului, docilitatea 
corpului este tocmai rezistenţa lui; învăţarea este o supunere la 
o exigenta superioară — schema dinamică — dar procesul însuşi 
al învăţării — înfrângerea şi reorganizarea rezistenţei calificate a 
corpului — e ceea ce revelează această exigenta, ceea ce o face 
propriu-zis vizibilă. Efortul corpului de a-şi înfrânge propriile 
rezistenţe diferenţiate presupune astfel o instanță superioară la 
care însă el nu are acces decât prea târziu, mereu prea târziu, 
căci ea nu-i va deveni vizibilă decât atunci când el o va fi îm- 
plinit: distragerea corpului — urmarea aşadar a unui model — nu 
devine, poate, în acest fel, decât reversul efortului prin care el 
îşi face vizibil acest model. Această situare a corpului într-o 
logică a dublei exigente s-ar putea aşadar să servească drept fir 
conductor pentru unificarea sau împletirea celor două modele 
ale actualizării pe care le-am indicat mai sus. 

lar faptul că inteligența sfârşeşte, aşa cum o arată 
exemplul reumatismului, prin a fi ea însăşi prinsă în această 
viziune a dublei exigente ne arată că, într-un fel, miza ultimei 


37 DS, p. 63, traducere modificată. 
38 R, p. 109. 

cărți a lui Bergson urmează tocmai această indicație a corpului, 
pe care analogia inteligenţei cu corpul, în trecerea de la invata- 
rea dansului la depăşirea crizei reumatice, o sugerează într-un 
mod dureros. În ciuda faptului că Cele două surse ne permit să 
punem în evidenţă cel mai bine modelul actualizării prin distra- 
gere (sau al lui „a merge mai departe decât trebuie”), ea este 
poate şi cartea care a mers cel mai departe în unificarea sau mă- 
car în reducerea tensiunii dintre cele două modele. Nu ne putem 
însă angaja aici într-un studiu detaliat asupra succesului sau 
eşecului acestei tentative, sau, mai precis, asupra modului în 
care statutul median al inteligenţei repozitioneaza raportul celor 
două. Să ne mulțumim însă aici prin a spune că dacă, aşa cum 
spuneam la început, tocmai comparatia societăţii cu un orga- 
nism, cu un corp viu deci, pune, chiar din debutul acestei ultime 
cărţi, bazele acestei noi abordări, totuşi reluarea sub altă formă a 
exemplului învățării dansului ne sugerează că o lecţie mai pro- 
fundă, pe care corpul şi dansul ne-o dau, îşi dezvoltă aici ulti- 
mele consecinţe. 

În fine, o ultimă precizare se impune: dacă există tensi- 
une între aceste două modele ale actualizării şi dacă există o 
necesitate internă bergsonismului de a le concilia sau îngemăna, 
aceasta se datorează poate tocmai rolului corpului în actualizare. 
Căci, şi este unul dintre punctele definitorii ale bergsonismului, 
corpul nu face nimic „posibil”, rolul său nu e acela de a face 
posibil ceva, ci tocmai acela de a face real, de a face efectiv, de 
a aduce noul fără a-l intermedia prin posibil. Corpul bergsonian 
nu vizează şi nu sfârşeşte deci în teoretizarea condiţiilor de po- 
sibilitate, ci a condiţiilor de eficacitate sau chiar de existenţă. Şi 
poate tocmai aici se găseşte sursa unei posibile confruntări a 
corpului bergsonian cu cel teoretizat, de-a lungul sinuozitatilor 
activității sale filosofice, de Merleau-Ponty. 

Corpuri şi genuri naturale 


GERARD STAN 
Universitatea „Al.I. Cuza” din Iasi 


Abstract. Bodies and Natural Kinds 


The ontology of natural kinds has been facing for some time an 
epistemic challenge which cannot be ignored: from an evolutionary 
standpoint, there is no distinct essence characteristic to all species, 
races or individuals. When considering the implications of this 
challenge, one can adopt (at least) three different views on the subject. 
A possible approach would be to reject the ontology of natural kinds 
altogether. Another one would be to accept a revised version of this 
doctrine based on a more encompassing conception of natural kinds. 
Finally, one could adopt a more restricted definition of natural kinds 
which would leave out biological entities. This exclusion would be 
justified in part by the degree of complexity of these entities which 
makes them ontologically different from physical ones. But there is 
yet another reason, perhaps equally important: biological entities are 
subject to a different type of scientific explanations, since nomological 
accounts are replaced by finalist and historical explanations. The aim 
of this article is to evaluate the reasons which support or reject the 
claim that biological organisms would be better understood if we 
considered them to be natural kinds. This will lead to a possible 
solution to the question whether the essentialist approach is suitable to 
conceptualize the ‘nature’ of the human body. 


Keywords: natural kinds, ontology, evolutionism, essentialism, identity 

Corpul uman sau omul în calitate de entitate biologică 
este manifestarea unui set de proprietăți esențiale ori este un 
mănunchi de caracteristici neesentiale, contingente, care, în cele 
din urmă, s-ar putea modifica? În metafizica tradiţională, aceas- 
tă întrebare a primit un răspuns categoric prin doctrina genurilor 
naturale: indivizii umani sunt ceea ce sunt în virtutea unei esen- 
te („spiritul”, „monada spirit”, „ideea de om”, „sufletul” etc.). 
De la Platon până la unii filosofi contemporani, precum H. 
Putnam, S. Kripke sau Brian Ellis, ontologia genurilor naturale 
a fost una aproape de la sine înţeleasă. De unde această prefe- 
rinta a metafizicienilor pentru esențe în explicarea identității 
indivizilor unei clase şi, implicit, a identității fiinţelor umane? 
Sintetic, răspunsul ar putea fi următorul: „însuşirile esențiale, 
proprii indivizilor unei clase, au o realitate superioară în raport 
cu cele neesentiale. (...) Primele sunt stabile şi determină natura 
lucrului, celelalte — schimbătoare, aparente”. Stabilitatea şi 
apariția lor constantă au transformat anumite seturi de caracte- 
ristici într-un gen de realitate autentică, privilegiată. Ontologia 
genurilor naturale a fost şi este strâns legată de o doctrină realis- 
tă cu privire la esențe, de o viziune de tip esentialist’. 


' Mircea Flonta, Darwin şi după Darwin. Studii de filozofie a 


biologiei, Bucureşti, Editura Humanitas, 2010, p. 63. 

? După Adrian-Paul Iliescu, „Viziunea esenţialistă poate fi redată 
sintetic astfel: sau o trăsătură e relevantă pentru identitatea lucru- 
lui, şi atunci aparține submulțimii trăsăturilor sale privilegiate 
(esențiale), sau nu aparține acestei submultimi, dar atunci nu este 
relevantă pentru identitate. Pe scurt, esentialismul semnalează ro- 
lul decisiv (sub aspectul identității ontologice) al unei submultimi 
a mulțimii trăsăturilor lucrului; el anunţă faptul că, dintre toate tră- 
săturile asociate de noi lucrului, numai trăsăturile privilegiate con- 
tează cu adevărat.” Cf. Adrian-Paul Iliescu, „Wittgenstein împotriva 
intrinsecalismului”, in Mircea Flonta, Gheorghe Stefanov (editori), 

Totuşi, ontologia genurilor naturale este pusă de ceva 
vreme în fata unei provocări epistemice imposibil de ignorat: 
din perspectiva teoriei evoluționiste (teorie cadru a biologiei 
contemporane), speciile, organismele sau indivizii par a nu îm- 
părtăşi o esență anume?. Dacă lucrurile stau aşa, atunci fie tre- 
buie să renuntém la metafizica genurilor naturale, fie ar trebui 
să acceptăm o variantă revizuită a acestei doctrine (bazată pe o 
redefinire mult mai putin constrângătoare a categoriei de gen 
natural), fie să restrângem sfera genurilor naturale în aşa fel în- 
cât să scoatem din această mulţime entităţile biologice. Aceste 
tipuri de entități nu numai că sunt diferite ontologic de entitățile 
fizice (ca grad de complexitate), dar şi sunt supuse unor alte 
tipuri de explicaţii: explicaţia de tip nomologic (prin subsumare 
la legi) este înlocuită prin explicaţia de tip finalist şi prin cea de 
tip istoric. Impulsionat de preocupările unor filosofi români ce 
au zăbovit cu multă atenţie asupra acestor chestiuni”, voi încer- 
ca să sistematizez într-o formă succintă ratiunile ce pledează 
pentru sau împotriva înţelegerii organismelor biologice drept 
genuri naturale. Implicit, voi răspunde astfel provocării de a 
vedea în ce măsură viziunea esentialista este propice înţelegerii 
„naturii” corpului uman. 


Ludwig Wittgenstein în filosofia secolului XX, laşi, Editura Polirom, 
2002, p. 84. 

> În fapt, semne de întrebare asupra legitimităţii doctrinei genurilor 
naturale au fost ridicate şi dinspre disciplinele ce au drept obiect de 
studiu entităţile sociale, psihologice, economice, politice etc. 

* Mă refer aici, cu precădere, la preocupările lui Laurenţiu Staicu (care 
a publicat Metafizica genurilor naturale, Bucureşti, Editura Univer- 
sitatii din Bucureşti, 2007 şi a editat Rationalitate şi evoluție. Explo- 
rari filosofice ale complexităţii, vol. I, Bucuresti, Editura Universi- 
tatii din Bucuresti, 2009) şi ale lui Mircea Flonta (care a publicat 
Darwin şi după Darwin. Studii de filozofie a biologiei). 

Structura demersului meu este următoarea: mai întâi voi 
arăta că există o veche preocupare metafizică de ordonare a en- 
titatilor in clase semnificative, preocupare ce a generat doctrina 
genurilor naturale. În al doilea rând, voi încercă să conturez va- 
riante ale doctrinei genurilor naturale şi să văd care ar putea fi 
principalele obiecţii ce pot fi ridicate la adresa acestora. În al 
treilea rând, voi trece în revistă câteva dintre argumentele celor 
ce apără necesitatea unei ontologii a genurilor naturale. În al 
patrulea rând, voi încerca să evidentiez provocările cărora tre- 
buie să le facă față doctrina genurilor naturale odată cu accepta- 
rea implicatiilor ontologice ale evolutionismului darwinist. În 
cele din urmă, voi încerca să vad care sunt posibilele căi de iesi- 
re din dilemele în care evoluționismul a aruncat doctrina genuri- 
lor naturale. 


1. Tipuri de entităţi. Una dintre cele mai importante 
probleme ale metafizicii a fost, încă din vechime, cea a tipurilor 
de entităţi existente. Cu alte cuvinte, filosofii au căutat sa lămu- 
rească ce genuri fundamentale de lucruri există. Dacă Platon 
credea că există entități sensibile şi entități inteligibile, Toma 
d' Aquino împărțea entităţile în două categorii distincte, cea a 
entităților reale (materiale) şi cea a entităților de rațiune. Aceas- 
tă din urma categorie cuprindea, după gânditorul medieval, alte 
patru subcategorii: negafii (non-universitate, non-sfânt), privatii 
(orbire, ignoranță), relații (spatiale, temporale) şi entități ima- 
ginare (unicorni, himere). Mai târziu, în secolul XIX, Frege 
credea că există trei categorii de entităţi: entități fizice, entități 
psihologice şi entităţi ideale (numerele sau obiectele ideale din 
fizică, de pildă). Fără a mai continua listarea diferitelor clasifi- 
cări a entităţilor, putem lesne costata că în spatele diferitelor 
liste persistă o anume schemă a împărțirii entităților (aflată în 
rezonanță cu o serie de presupozitii dualiste asumate in metafi- 

zica clasică): pe de-o parte, entităţile concrete, materiale, pe de 
altă parte, entităţile inteligibile. 

În limbajul ontologiei analitice, entităţile ar fi, în esen- 
ta, de două feluri: particulari şi universali. Pe de-o parte, cor- 
purile sau entitățile materiale concrete, pe de altă parte, pro- 
prietatile, relaţiile şi structurile (cei mai importanţi universali). 
Distincția între cele două categorii de entităţi o întâlnim explicit 
formulată într-un text de-al lui Bertrand Russell. Filosoful bri- 
tanic pleacă, pe o filieră fregeană, de la distincţia între obiectele 
actelor de percepţie şi obiectele actelor de conceptualizare. Pe 
baza acestei distincții, Russell spune că, „dacă există o distincție 
între particulari şi universali, entitățile percepute se vor număra 
printre particulari, în timp ce conceptele se vor număra printre 
universali”. Încercând să identifice diferenţele dintre universali 
şi particulari, Russell subliniază că universalii nu sunt în nici un 
fel dependenţi de timp, că nu există efectiv în spaţiu, pe când 
particularii există în timp şi comportă o determinare spaţială. 
Relaţiile şi calitățile generale, de pildă, nu comportă determina- 
tii spatio-temporale. Acestea sunt considerate de către filosof şi 
principalele categorii de universali. Pe de altă parte, orice parti- 
cular este real şi ar putea fi înțeles drept un mănunchi de calități 
sensibile, drept un mănunchi de universali (teorie susținută de 
empiriştii clasici). Totuşi, ontologic vorbind, particularii nu pot 
fi reduși la universali. În cele mai multe dintre ontologiile de tip 
analitic, relaţia recunoscută între universali şi particulari este 
relaţia de instantiere (o relaţie formală, de tipul „ia valori 
in...”). Cu alte cuvinte, orice particular ar reprezenta 
instantierea unuia sau a mai multor universali. 


> Bertrand Russell, „On the Relations of Universals and Particulars”, 
in vol. Logic and Knowledge, London, George Allen & Unwin, 
1984, p. 105. 

În funcţie de măsura în care existenţa lor depind de ac- 
tiunea umană, entitățile particulare se impart în genuri artificiale 
(sau artefacte) şi genuri naturale. Artefactele sunt entităţi con- 
fectionate de oameni, entităţi ce depind într-un fel sau altul de 
gândirea, nevoile, acţiunile sau interesele oamenilor. Artefacte 
sunt uneltele obişnuite, dar şi tribunalele, vapoarele, banii, uni- 
versitatile sau operele de artă. Pe de altă parte, genurile naturale 
sunt entități localizabile spatio-temporal, independente de gân- 
direa şi acțiunea umană, formând categorii distincte de entități 
în virtutea faptului că împărtăşesc un set de proprietăţi esenţiale. 
Astfel de entități sunt evidenţiate şi analizate de ştiinţele naturii: 
particulele elementare (electroni, protoni, fermioni etc.), sub- 
stantele chimice (H20, NaCl etc.), entitățile astrofizice (stele, 
sisteme solare, galaxii etc.). Multă vreme entităţile biologice 
(indivizii unei specii, speciile, rasele etc.) au fost trecute fără 
probleme în rândul genurilor naturale. Entitatile psihologice, 
sociale sau economice au fost socotite mereu problematice. To- 
tuşi, fie au fost gândite drept genuri naturale, fie au fost gândite 
drept artefacte. Există însă şi autori care pledează pentru exis- 
tenta genurilor hibride, partial naturale şi partial artificiale; o 
grădină botanică sau stâlpul de piatră al unei porţi ar fi bune 
exemple de astfel de genuri. 

Cum am putea determina dacă o anumită entitate apar- 
tine unui gen natural? Dacă spunem doar că aparţine unei anu- 
mite clase de entități, nu rezolvăm nimic“. Cred că un răspuns 
ferm la această întrebare poate fi oferit doar dacă este acceptată 
o viziune esentialista asupra entităților naturale. De pildă, Brian 


é Pentru o mai bună clarificare a ideii de gen natural, ar mai trebui 
menţionat că genurile naturale nu pot fi identificate cu clasele sau 
mulțimile de obiecte naturale: mulțimile de obiecte naturale nu gru- 
pează în mod necesar entităţi cu aceleaşi proprietăți esenţiale; pe de 
altă parte, genurile naturale nu ar reuni decât entități care posedă 
aceleaşi esențe reale. 

Ellis este convins că indivizii ce aparțin aceluiaşi gen natural 
posedă aceeaşi esenţă. Esenţa unui gen natural este o proprietate 
sau un set de proprietăţi a cărui posesie este o condiție necesară 
şi suficientă pentru ca un individ să aparțină unui gen natural. 
Wilkerson, tot în spiritul unui esentialism ştiinţific de tip Ellis 
(intrinsecalismul lui Wilkerson poate fi socotit o variantă mai 
slabă a esentialismului lui Ellis), crede că putem stabili aparte- 
nenta unui particular la un gen natural dacă acceptăm faptul că 
genurile naturale sunt determinate de esențe ce pot face obiectul 
investigaţiei ştiinţifice şi că esentele reale sunt date de proprie- 
tatile intrinseci ale obiectelor (nu de proprietăţile lor relationa- 
le)’. 

Chiar dacă acceptăm existenţa reală a esentelor, pro- 
blema stabilirii apartenenţei ferme a unui particular la un gen 
natural nu este rezolvată multumitor. Unul dintre principalele 
inconveniente ale acestor criterii este legat de imposibilitatea de 
a stabili în mod concret care dintre proprietăţile unei entități 
naturale sunt esenţiale şi care nu. Mai mult, există şi voci mai 
radicale ce pun sub semnul întrebării chiar necesitatea de a ad- 
mite existența esentelor. După D.H. Mellor, a admite existenţa 
esentelor reprezintă o asumptie pur şi simplu gratuită“, o înmul- 
tire nejustificată a entităţilor socotite reale. În plus, o serie de 
probleme apărute în biologie, dar şi în psihologie (problema 
orientării sexuale sau cea a afecţiunilor mintale, de pildă) pun 
sub semnul întrebării capacitatea esentialismului şi, implicit, a 
doctrinei genurilor naturale, de a da seama de o varietate com- 
plexă şi graduală de fenomene, procese şi entităţi naturale. Îna- 
inte de a vedea în ce măsură doctrina genurilor naturale poate 


’ TE. Wilkerson, „Natural Kinds”, Avebury Series of Philosophy, 
Ashgate, Publishing Limited, 1995, p. 36. 

8 D.H. Mellor, „Natural Kinds”, British Journal for the Philosophy of 
Science, 28, 1977, p. 309. 

rezista în fata contraargumentelor filosofice şi ştiinţifice, să ve- 
dem care sunt principalele varietăţi ale acestei metafizici. 


2. Natura genurilor naturale. Literatura dedicata ge- 
nurilor naturale recunoaşte două poziţii tradiționale cristalizate 
în jurul problemei naturii genurilor naturale”: poziţia realistă şi 
cea nominalistă. Ideea de bază a poziției realiste este conturată 
în scrierile lui Aristotel: orice individual este identic cu genul 
său, genurile există în lucruri. Altfel spus, pentru Aristotel, ge- 
nurile naturale sunt mulțimi de indivizi din natură ce au în co- 
mun o serie de proprietăţi ce există realmente în respectivii in- 
divizi, şi nu doar în mintea celui ce îi clasifică sau defineşte. În 
consecință, între mulțimea „animalelor înzestrate cu rațiune” şi 
cea a „animalelor lipsite de rațiune”, de pildă, există o deosebire 
de natură, şi nu una graduală, aşa cum postulează biologia con- 
temporană. Aceasta se întâmplă datorită calităților esenţiale di- 
ferite prezente efectiv în indivizii din cele două mulţimi. 

Dar poziţii realiste puternice în problema genurilor na- 
turale sunt apărate nu doar în metafizica tradițională, ci şi în cea 
contemporană, de factură analitică. O asemenea poziţie este 
sintetizată în teza Kripke-Putnam. Teoria realistă apărată de cei 
doi filosofi derivă din teoria lor asupra fixării referintei termeni- 
lor pentru genuri naturale. Din punctul lor de vedere, referința 
reprezintă garantul faptului că „vorbim despre acelaşi lucru” şi 
nu înțelesul, referinţa rămâne aceeaşi, înțelesul se poate modifica. 

Înţelesul unui nume pentru un gen natural este fixat de 
structura internă sau esența genului respectiv, iar nu de caracte- 


? O clarificare a principalelor direcţii filosofice de înţelegere a naturii 
genurilor naturale o realizează Laurenţiu Staicu, Metafizica genuri- 
lor naturale, Bucureşti, Editura Universităţii din Bucureşti, 2007, 
pp. 35-87. În prezentarea principalelor varietăţi ale teoriei genurilor 
voi urma reperele prezente în lucrarea autorului menționat. 

risticile observabile care au fost alese în decursul experienţei ca 
fiind definitorii pentru apartenența la acel gen. Esenţa sau struc- 
tura internă este descoperită pe parcursul cercetării ştiinţifice şi, 
odată descoperită, devine o condiție metafizic necesară pentru a 
stabili apartenența unui individ la un anumit gen. Pe scurt, teza 
Kripke-Putnam susține realitatea esentelor şi, în plus, faptul ca 
esentele sunt realmente descoperite pe parcursul cercetării ştiin- 
tifice a fenomenelor. Kripke formulează foarte clar această idee: 
„În general, ştiinţa încearcă, cercetând trăsături structurale fun- 
damentale, să descopere natura şi în felul acesta esenţa (în sen- 
sul filosofic) genului respectiv”? Altfel spus, ştiinţele naturii 
pun în evidenţă esențe sau proprietăţi necesare a posteriori. În 
consecință, numele unui gen natural este văzut ca având o refe- 
rinta rigidă. ,,«Caldura», ca şi «aur» este un designator rigid, a 
cărui referință este fixată prin «definiția» ei”. Înţelesul nume- 
lui se „completează” in timp, odată cu progresele înregistrate in 
cunoaşterea esenței genului respectiv. „Descoperirile ştiinţifice 
ale esenței speciilor nu constituie o «schimbare a intelesului»; 
posibilitatea unor astfel de descoperiri era parte constitutivă a 
întreprinderii iniţiale”!?. De pildă, descoperirea esenței aurului 
(structura sa atomică) este una contingentă şi a posteriori, însă 
dacă este adevărat că această structură atomică este esența auru- 
lui, atunci ea devine o condiție metafizic necesară pentru identi- 
ficarea acestui metal în orice lume posibilă. Şi organismele bio- 
logice sunt genuri naturale a căror esență este descoperită a pos- 
teriori. 

O pozitie apropiata de cea exprimata prin teza Kripke- 
Putnam este aparata de filosoful australian Brian Ellis; acesta isi 


10 Saul Kripke, Numire şi necesitate, Bucureşti, Editura All, 2001, p. 
115. 

'! Ibidem, p. 114. 

12 Ibidem, p. 115. 

numeşte propria metafizică esentialism ştiinţific. Principiul de 
bază al acestei metafizici este următorul: toate proprietăţile 
esenţiale ale obiectelor pot fi descifrate, înțelese şi descrise de 
către diversele ştiinţe ale naturii'’. După Ellis, esentele reale nu 
rămân în principiu mereu ascunse, precum credea Locke în se- 
colul al XVII-lea, ci pot fi evidențiate, descoperite, măsurate şi 
puse în legătură unele cu altele prin metodele folosite în mod 
curent în ştiinţele naturii. În natură există o ierarhie a genurilor 
naturale: genuri naturale de obiecte, genuri naturale de procese 
şi evenimente, genuri naturale de proprietăți şi relații. O bună 
înțelegere a specificului genurilor naturale presupune o aborda- 
re de tip ierarhic şi a legilor naturii. 

Principalele obiecţii şi contraargumente!* la adresa po- 
ziţiei realiste în chestiunea esentelor şi, implicit, în cea a genuri- 
lor naturale, vizează (1) inexistenţa unor criterii sigure pentru 
separarea proprietăţilor esenţiale de cele neesentiale în practica 
ştiinţifică, în a discerne proprietățile importante ale fenomenelor 
naturii, (2) faptul că proprietăţile esențiale şi cele neesentiale 
sunt folosite în egală măsură în fixarea identității fenomenelor 
studiate sau (3) inexistenţa în realitate a genurilor naturale în 
stare pură. Totuşi, realismul genurilor naturale, ca poziţie onto- 
logică, nu-şi argumentează legitimitatea în primul rând pe res- 
pingerea acestor obiecţii (destul de „inocente”, de altfel), ci se 
bazează pe o serie de argumente pozitive, pe o serie de argu- 
mente desprinse, în special, din logica cercetării ştiinţifice. 

Poziţia nominalista (conventionalista sau constructivis- 
tă) în problema genurilor naturale, conturată în varianta ei slabă 


'5 Brian Ellis, “Causal Powers and Laws of Nature”, în Howard 
Sankey (ed.), Causation and Laws of Nature, Kluwer Academic 
Publishers, 1999, pp.19-34. 

14 O prezentare exhaustivă a acestor contraargumente poate fi găsită 
în: Laurenţiu Staicu, op. cit., pp. 79-87. 

de John Locke, este diferită de cea realistă nu prin aceea că nu 
ar recunoaşte existența unor esențe reale ale indivizilor, ci prin 
faptul că esentele reale se sustrag mereu cunoaşterii umane, in- 
diferent de instrumentele epistemice utilizate. Entitatile naturale 
nu vor fi niciodată cunoscute prin calităţile lor primare, ci doar 
prin cele secundare. În consecință, clasificarea indivizilor în 
mulțimi nu se poate realiza în funcţie de esentele lor reale, ci în 
funcţie de esentele lor nominale, în funcţie de esentele percepu- 
te. Aşa cum preciza filosoful englez, „pentru noi speciile lucru- 
rilor nu sunt decât rânduirea lucrurilor sub denumiri distincte, 
potrivit cu ideile abstracte din noi şi nu potrivit cu esentele rea- 
le, precise şi distincte din lucruri (...)”!”. De ce esentele nomi- 
nale pot fi un ghid de incredere, dupa Locke, in clasificarea par- 
ticularilor? Pentru ca esentele nominale sunt un efect cauzal al 
esentelor reale. Totuşi, în ciuda credinţei lui Locke, nu putem 
avea niciodată suficiente rațiuni pentru a admite ca esentele 
nominale sunt realmente cauzate de cele reale; mai mult, nu 
putem avea dovezi că asemenea esențe reale chiar ar exista. Da- 
că aplicăm exigenţele empiriste asupra cunoaşterii formulate 
chiar de Locke, legătura cauzală dintre esentele reale şi cele 
nominale nu ne poate fi oferită în simţuri; în consecință, ideea 
unei astfel de legături nici nu ar putea aspira la statutul de cu- 
nostinta. În fapt, poziţia nominalistă conturată de Locke nici nu 
poate fi considerată o teorie a genurilor naturale pentru că inter- 
zice, în principiu, accesul la esentele reale, transformându-le, 
mai degrabă, într-un fel de esențe ficționale. Clasificările parti- 
cularilor tin cont mai degrabă de anumite exigente de ordin 
epistemic impuse de mintea umană, decât de esentele reale ale 
lucrurilor. 


15 John Locke, Eseu asupra intelectului omenesc, vol. IL, Bucuresti, 
Editura Ştiinţifică, 1961, p. 48. 


225 


Sensuri ale corpului 


O doctrină nominalistă, asemănătoare cu cea a lui John 
Locke, o vom găsi un secol mai târziu la lordul Buffon. După 
acesta, divizarea fiinţelor vii în specii constituie o decizie arbi- 
trară a cercetătorilor, în realitate neexistând altceva decât fiinţe 
individuale!€. În secolul XX o poziţie nominalistă (relativismul 
ontologic, poziţie mai puternică decât cea a lui Locke) în pro- 
blema genurilor naturale o întâlnim la N. Goodman. În opinia 
sa, entităţile, procesele şi relaţiile din natură sunt relative la o 
anumită schema conceptuală!”. Culturi sau societăţi diferite pot 
adopta perspective incompatibile asupra aceleiaşi entităţi. Prin 
urmare, dacă ne închipuim că există doar o singură clasificare 
ştiinţifică a entităţilor ce trebuie să corespundă ordinii genurilor 
naturale, înseamnă că ne încredem într-un mit. 

Se poate lesne sesiza că doctrinele de tip nominalist 
sunt, în fapt, nişte pseudoteorii asupra genurilor naturale. Parti- 
cularii separați în clase după criterii selectate de mintea umană 
nu alcătuiesc genuri naturale. Consecința este că singurele teorii 
ce pot fi considerate autentice teorii ale genurilor naturale sunt 
cele realiste. Atunci când ne întrebăm asupra necesităţii admite- 
rii unei ontologii a genurilor naturale, ne referim în fapt la posi- 
bilitatea de a admite o poziţie construită şi apărată în limitele 
unei poziţii realiste. Care sunt ratiunile care justifică o ontologie 
a genurilor naturale? 


3. Necesitatea unei ontologii a genurilor naturale. De 
ce este necesar să admitem existența unor entități speciale nu- 
mite genuri naturale? Dacă suntem realmente convinşi că obiec- 
tele din natură posedă anumite proprietăţi esenţiale şi că ele se 
deosebesc în mod natural sau se asemănă unele cu altele, for- 


'© Mircea Flonta, op. cit., p. 68. 
17 Nelson Goodman, Ways of Worldmaking, Indianapolis, Hackett, 
1978. 

mând categorii naturale de corpuri sau obiecte, o asemenea în- 
trebare nu îşi are rostul. Admiterea existenţei genurilor naturale 
nu ar fi decât un gest de recunoaştere în plan epistemic a unei 
ordini existente de facto în natură, o oglindire a unei situaţii 
existente in mod independent fata de orice activitate a minții 
umane. Totuşi, o astfel de atitudine față de ordinea naturii este 
extrem de problematică de la Kant încoace. Natura, ordinea na- 
turii, clasificările entităților naturale, surprinderea relaţiilor dintre 
entitățile naturale sunt „modele” sau „reprezentări” la care min- 
tea umană ajunge în urma unor ample eforturi mai degrabă 
reconstructive. Asta înseamnă că ceea ce admitem drept ordine 
naturală depinde direct de setul de categorii utilizat în sintetiza- 
rea datelor sensibile, de setul de ipoteze teoretice de la care ple- 
căm, de metodele de validare a rezultatelor observaţiilor, de 
interesele de cunoaştere existente la un moment dat etc. A ad- 
mite că entitățile naturale posedă trăsături esenţiale independen- 
te de mintea ce le investighează şi că aceste entităţi se grupează 
de la sine în genuri naturale nu poate contribui în vreun fel la 
înlesnirea activităţii de cunoaştere. H. Putnam este ferm în 
această privință: „Obiectele nu există independent de schemele 
conceptuale. Noi decupăm lumea în obiecte când introducem o 
schemă sau alta de descriere”!$. Prin urmare, ar exista rațiuni 
suficiente pentru a ne îndoi de necesitatea admiterii realităţii 
genurilor naturale. Oamenii de ştiinţă şi-ar putea duce la bun 
sfârşit sarcinile şi dacă nu ar avea ca presupozitie o ontologie a 
genurilor naturale. Totuşi, există câteva argumente standard ce 
sunt invocate în favoarea admiterii unei ontologii a genurilor 
naturale. 

(A) Argumentul taxonomiilor sau al clasificării enti- 
tatilor naturale. Una dintre cele mai importante funcții ale cu- 


'S Hilary Putnam, Raţiune, adevăr şi istorie, Bucureşti, Editura Tehnică, 
2005, p. 71. 

noaşterii ştiinţifice este aceea de a ordona şi clasifica entităţile 
existente în natură. Dacă nu ar exista diferenţe de esenţă între 
entitățile naturale şi dacă aceste esențe nu ar fi reale — cu alte 
cuvinte, dacă nu ar exista genuri naturale — taxonomiile oferite 
de diversele ştiinţe ale naturii nu ar fi decât nişte simple exerci- 
tii borgesiene de imaginaţie. Aurul nu este şi argint iar reptilele 
nu sunt şi păsări. Aurul chiar este aur iar păsările chiar sunt pă- 
sări. „Fără o garanție solidă că acele grupări în care aşezăm fe- 
nomenele şi organismele din natură sunt într-un anumit sens 
realmente acolo, nu doar în mintea noastră, trebuie să acceptăm 
că ştiinţa este doar un mod convenabil sau util de a vedea lu- 
mea, o perspectivă sau un punct de vedere din care noi grupăm 
particularii naturali astfel încât să le aplicăm anumite ipoteze 
explicative.”!” Aşadar, dacă credem că ştiinţa este mai mult de- 
cât un mod util sau convenabil de a privi lumea, dacă credem că 
ştiinţa chiar descrie entităţi care realmente există, atunci ar tre- 
bui să credem că există şi genuri naturale. 

(B) Argumentul aplicării legilor naturii. Dacă nu ar 
exista genuri naturale, nu ar avea sens să discutăm despre exis- 
tenta unor legi în natură sau despre aplicarea legilor ştiinţei pen- 
tru a obţine explicații sau predicții ştiinţifice ale fenomenelor. 
Asta pentru că, dacă particularii naturali nu ar fi decât indivizi 
care nu au în comun decât proprietăți accidentale sau contingen- 
te, atunci ei nu ar putea să formeze decât cel mult clase de fe- 
nomene. În acest caz, dacă legile naturii s-ar aplica cel mult cla- 
selor de fenomene, nu ar mai exista o sursă din care legile să-şi 
extragă caracterul necesar. Faptul că genurile naturale au în co- 
mun o serie de proprietăţi esenţiale garantează că legile care 
descriu dinamica sau structura unui anumit gen de entități sunt 
necesare şi că acționează asupra tuturor. 


1 Laurenţiu Staicu, op. cit., p. 171. 

(C) Argumentul posibilităţii inferentelor inductive. 
Existența genurilor naturale oferă legitimitate rationamentelor 
inductive, atât de des întâlnite în ştiinţa empirică. Fără genuri 
naturale, natura ar fi lipsită de repetabilitate şi uniformitate, fapt 
care ar face irelevantă experiența acumulată până la un moment 
dat, iar posibilitatea predictiilor ar fi inexistentă. Proprietățile 
lucrurilor sau fenomenelor nu ar mai fi proiectabile, 
proiectabilitatea proprietăților constituind baza pentru induc- 
ţie”. De pildă, dacă nu am admite faptul că atomii de aur for- 
mează un gen natural, nu am putea extinde asupra tuturor ato- 
milor de aur cunoştinţele desprinse din analiza structurii unui 
anumit atom de aur. 

Dacă logica cunoaşterii ştiinţifice reclamă necesitatea 
admiterii genurilor naturale, mai există opinii, ipoteze sau teorii 
ştiinţifice a căror substanţă le fac incompatibile cu o ontologie a 
genurilor naturale. Sau cel puţin cu ontologiile asupra genurilor 
naturale elaborate până acum. Astfel de opinii nu sunt neapărat 
o noutate. Adanson, referindu-se la efortul de clasificare a enti- 
tatilor naturale din ştiinţa secolului al XVIII-lea, susținea că 
natura „e un amestec confuz de fiinţe pe care hazardul pare a le 
fi apropiat; aici aurul este amestecat cu un alt metal, cu o piatră, 
cu pământ; dincolo violeta creşte alături de stejar. Printre aceste 
plante rătăcesc, deopotrivă, patrupedul, reptila şi insecta; peştii 
se confundă, ca să spunem aşa, cu elementul acvatic în care 
înoată şi cu plantele care cresc pe fundul apei (...) Acest ames- 
tec este atât de general şi atât de multiplicat, încât pare să fie 


una dintre legile naturii'”!. Natura pare a fi un fel de haos ce 


°° W.S. Quine, J.S.Ullian, Tesdtura opiniilor, Pitesti, Editura Paralela 
45, 2007, p. 103. 

*! Adanson, Cours d histoire naturelle, 1772 (ed. Paris, 1845), pp. 4-5, 
apud. Michel Foucault, Cuvintele si lucrurile, Bucuresti, Editura 
Univers, 1996, p. 192. 

sfidează orice ordine a taxonomiilor şi clasificărilor presupuse 
de doctrina genurilor naturale. Mai mult, teorii ştiinţifice elabo- 
rate în următoarele două secole, precum evoluționismul din bio- 
logie sau unele teorii din economie, psihologie sau sociologic, 
par a fi în contradicţie clară cu doctrina genurilor naturale. 


4. Sunt organismele şi speciile genuri naturale? Con- 
traargumentele filosofice la adresa doctrinei realiste a genurilor 
naturale nu sunt în măsură să pună sub semnul întrebării această 
doctrină şi, implicit, existența genurilor naturale. Asta poate şi 
pentru că, aşa cum spunea Wittgenstein, filosofiei îi este proprie 
o sete de generalitate, o tendinţă de a formula teorii generale şi 
de a opera cu esențe. Or, doctrina genurilor naturale alimentea- 
ză tocmai o astfel de sete teoretică. Surprinzător, existenţa ge- 
nurilor naturale este pusă sub semnul întrebării tocmai de rezul- 
tatele unei ştiinţe a naturii, una care a beneficiat din plin de bi- 
nefacerile taxonomiei şi care, implicit, a contribuit la geneza şi 
statornicirea doctrinei genurilor naturale. Această ştiinţă este 
biologia. Intuitia principală a doctrinei genurilor naturale este că 
entitățile naturale posedă o esenţă ce poate fi cunoscută. Esenţa 
este, în fapt, un set de caracteristici fixe, imuabile, care nu se 
modifică în timp. Dacă s-ar modifica, nu ar mai fi un set de ca- 
racteristici esenţiale şi necesare. Dacă organismele vii ar fi 
instantieri ale unor esențe, atunci între specii ar exista o discon- 
tinuitate clară, ar exista granite nete”. Or, teoria cadru a biolo- 
giei este teoria evoluționistă. Din perspectiva acestei teorii, nu 
pot exista seturi de caracteristici imuabile ale corpurilor biolo- 
gice, ale organismelor, ale indivizilor ce alcătuiesc diferitele 
specii (şi, în consecinţă, nici graniţe nete între indivizi sau între 
specii). „Esenţialismul nu este compatibil cu modelul schimbă- 
rii continue al evoluției populațiilor dictat de teoria actuală a 


Mircea Flonta, op. cit., p. 64. 


230 


Sensuri ale corpului 


evoluţiei. Pe termen lung nu vor exista esențe care să reziste 
suficient de mult astfel încât să permită taxonomiei să grupeze 
organismele în genuri”5. Speciile apar şi dispar fără vreun sens 
prestabilit, fără vreo direcţie anume, ascultând doar de meca- 
nismele selecţiei naturale şi sexuale. În consecinţă, niciuna din- 
tre caracteristicile pe care le au membrii unei specii la un mo- 
ment dat nu vor fi transmise în mod necesar tuturor urmaşilor 
îndepărtați. Lumea ființelor vii este una a eterogenitatii, a lipsei 
graniţelor nete, o lume a continuității formelor, a lipsei direcției 
precise de evoluție. 

Esentialismul cu privire la organisme şi specii a fost şi 
încă mai este practicat. De pildă, sistemul de clasificare linnean 
utilizat de biologii profesionişti se baza pe sesizarea adecvată a 
categoriilor nu în funcţie de similitudini (esențe nominale), ci 
de structura lor fundamentală (esența reală). „Clasificarea a fost 
ierarhizată: fiecare fiinţă vie aparţinea unei specii, fiecare specie 
aparținea unui gen, şi aşa mai departe până la familii, clase, or- 
dine şi tipuri şi până regnurile vegetal şi animal, toate parte a 
arborelui vieții”. Chiar Charles Darwin a fost ferm încredințat 
că unul dintre cele mai convingătoare argumente în favoarea 
teoriei evoluționiste era acela că această teorie explică de ce 
ființele vii sunt grupate ierarhic. „Arborele vieţii este un arbore 
familial. Membrii unei specii par să aibă o esenţă comună pen- 
tru că ei sunt descendenții unui strămoş comun care a transmis 
această esenţă de la o generaţie la alta. Speciile formează gru- 
puri în grupuri deoarece ele au dobândit caracteristici diferentia- 


toare de la strămoşi comuni care au trăit chiar şi mai demult”. 


% Arthur L. Caplan, „Have Species Become Declasse?”, Proceedings 
of the Biennial Meeting of the Philosophy of Science Association, 
Vol. 1: Contributed Papers, 1980, p. 73. 

Steven Pinker, Cum funcționează mintea, Bucureşti, Editura Allfa, 
2009, p. 364. 

* Ibidem, p. 365. 

Totuşi, Darwin a sesizat contradictia fundamentală între esentia- 
lism (presupus de taxonomia ştiinţifică a entităţilor vii) şi teoria 
evoluționistă. O reptilă care ar poseda un fel de esență reptiliană 
nu ar mai putea evolua pentru a deveni pasăre, la fel cum numă- 
rul 7 nu poate deveni niciodată număr par. 

La teza aristotelică a separării ferme a speciilor de vie- 
tuitoare, Darwin ar fi putut replica astfel: „speciile sunt popula- 
tii, nu tipuri ideale, iar între membrii acestor populaţii există 
diferenţe; ca atare în trecut este posibil ca membrii unor popula- 
tii să fi parcurs perioade în care au fost forme intermediare”. 
Replica evoluționistă la argumentul taxonomiilor invocat de 
apărătorii metafizicii genurilor naturale ar putea fi sintetizat în 
forma următoare: „toate fiinţele vii, de la cele mai elementare la 
cele mai complexe, fiinţe pe care le apropie asemănări şi le des- 
part diferenţe exprimate şi de clasificările sistematicii, constitu- 
ie un lant între verigile căruia există tranzitii. Altfel spus, există 
tranzitii continue nu numai între varietățile uneia şi aceleiaşi 
specii, ci, în egală măsură, între specii, genuri, familii, ordine 
ş.a.m.d.””. În plus, studiile empirice au demonstrat că nu toţi 
membrii unei specii posedă aceleaşi caracteristici (chiar Darwin 
a fost şocat de diferenţele dintre oamenii lumii civilizate şi băş- 
tinaşii pe care i-a întâlnit în America de Sud în timpul călătoriei 
sale în jurului lumii pe vasul Beagle), aşa cum nici anumite ca- 
racteristici nu apar doar la indivizii dintr-o anumită specie. 

Alături de acestea, dacă înțelegem că disponibilitatea 
adaptativă este mecanismul de bază în supraviețuirea unui orga- 
nism biologic şi, pe termen lung, a unei specii, nu ar mai trebui 
să ne mire antiesentialismul teoriei evoluționiste. Aşa cum sub- 
linia şi Steven Pinker, „organismele nu sunt doar nişte picături 
de coeziune, spirale simpatice sau grile ordonate. Ele sunt ma- 


% Ibidem. 
* Mircea Flonta, op. cit., p. 66. 

şinării (sau, cum spunea Dennett, roboţi de supraviețuire pentru 
gene), iar complexitatea lor este un design adaptabil şi functio- 
nal: o complexitate aflată în serviciul obţinerii unui rezultat in- 
teresant””$. Or, dacă organismele ar fi ceea ce sunt în virtutea 
unei anumite esențe sau dacă ar fi doar simple instantieri ale 
unor universali, ele nu ar mai putea avea un astfel de design 
adaptabil şi funcţional. Sunt multe tipuri de abordări teoretice 
care pot explica complexitatea structurală a unui organism bio- 
logic sau a unei specii, dar numai selecţia naturală postulată de 
teoria evoluționistă poate explica (în sensul în care epistemolo- 
gia vorbeşte despre explicaţie) complexitatea adaptativă a unui 
corp biologic, a unui organism, a unei specii. 


5. Dilemele ontologiei genurilor naturale. În conclu- 
zie, acceptarea teoriei evoluționiste drept teorie cadru a biologi- 
ei are drept consecință faptul că ontologia genurilor naturale, 
aşa cum a fost ea gândită de la Aristotel până la Kripke, Putnam 
şi Brian Ellis nu mai poate fi acceptată. Care ar fi posibilele va- 
riante în care o ontologie a genurilor naturale ar putea fi salva- 
tă? (De ce ar trebui salvată o asemenea ontologie? Pentru că, 
aşa cum subliniam şi mai devreme, există cel puţin trei argu- 
mente desprinse din practica cercetării ştiinţifice care reclamă 
necesitatea unei asemenea doctrine: argumentul taxonomiilor, al 
aplicării legilor naturii şi al inducției.) 

1. Ignorarea teoriei evoluționiste sau a consecinţelor ei 
metafizice şi menţinerea ontologiei genurilor naturale în para- 
metrii realişti clasici. O soluţie susținută de creationisti încă de 
la apariţia teoriei evoluționiste, dar inacceptabilă în universul 
naturalizat în care se construiesc majoritatea ontologiilor con- 
temporane. E o variantă inacceptabilă tocmai pentru că ignoră o 
teorie cadru ştiinţifică, o teorie care explică posibilitatea unui 


?8 Steven Pinker, op. cit., p. 81. 

gen de entități naturale. Şi mecanica cuantică a avut consecinţe 
dezastruoase asupra doctrinei determinismului rigid, dar pentru 
majoritatea metafizicienilor salvarea determinismului cu preţul 
ignorarii implicatiilor mecanicii cuantice nu a fost niciodată o 
opţiune reală. 

2. Găsirea unor soluţii teoretice care să argumenteze re- 
zonabil faptul ca esentele ştiinţifice pot fi gândite nu doar într-o 
manieră mecanic-statică sau substantialista, ci într-o manieră 
procesuală. Cu alte cuvinte, esenţa ar putea fi gândită nu doar ca 
un mod de a fi, ci şi ca un mod de a deveni al unui gen natural, 
ca o istorie. De pildă, LaPorte crede că genurile biologice au 
proprietăţi esențiale, dar acestea ar fi proprietăţi istorice, şi nu 
intrinseci”. Dar nici o astfel de soluţie nu cred că este una po- 
trivită. Dacă gândim esenţa în modul acesta — ca „istorie posibi- 
lă” sau „devenire întru ceva” — ea ar trebui să se îndrepte spre 
un fel de punct în mod obligatoriu, să urmeze un tip de traseu 
prestabilit. Or, acest mod de a gândi devenirea se opune la mo- 
dul absolut modului în care biologia actuală discută despre evo- 
lutie, schimbare, devenire. Aşa cum am mai precizat, evoluţia 
darwinistă nu presupune o direcție anume sau un sens. 

3. Modificarea convenabilă a modului în care este gân- 
dită esenţa unui gen natural astfel încât să poată fi acceptată 
ideea valabilitatii ei limitate. Cu alte cuvinte, în cazul unei spe- 
cii, ar putea fi rezonabil să acceptăm că posedă anumite trăsă- 
turi esenţiale în anumite condiții de mediu şi alte trăsături esen- 
tiale atunci când condițiile de mediu se vor modifica în timp. 
Această soluţie nu ar fi acceptabilă însă pentru un realist al ge- 
nurilor naturale: trăsăturile esenţiale sunt identificate ca fiind 
esenţiale tocmai prin stabilitatea lor în timp. 


°° J. LaPorte, Natural Kinds and Conceptual Change, Cambridge, 
Cambridge University Press, 2004. 

4. Acceptarea ideii că un anumit set de caracteristici 
poate fi socotit esențial pentru un anumit gen de entități naturale 
doar din perspectiva strictă a unei teorii ştiinţifice. Sau, mai 
general, „proprietăţile esenţiale pe care le putem cunoaşte sunt 
doar proprietăți esențiale în mod relativ. Adică relativ la o anu- 
mită etapă a cercetării sau relativ la o anumită facultate de cu- 
noastere, la o anumită perspectivă (...)”*. O astfel de poziţie ar 
putea fi caracterizată, printr-o formulă aparent contradictorie, 
esentialism pragmatic. În consecință, am putea considera că 
organismul, corpul biologic posedă o esenţă dacă este gândit 
din perspectivă fizico-chimică, care să nu mai fie relevantă sau 
luată în calcul atunci când gândim organismul dintr-o perspec- 
tivă evoluționistă. Adică putem avea o perspectivă esentialista 
asupra corpului individual şi asupra speciei (privite ca structuri 
actuale, prin prisma anumitor teorii ştiinţifice) şi, automat, pu- 
tem accepta în subsidiar o ontologie a genurilor naturale, dar să 
abandonăm această perspectivă atunci când privim individul şi 
specia din perspectivă evoluționistă, la scara timpului geologic. 

5. Regionalizarea ontologiilor în aşa fel încât să fie ac- 
ceptată existența mai multor tipuri de genuri naturale şi a faptu- 
lui că anumite fenomene pot fi tratate drept clase de fenomene 
şi nu genuri naturale. Astfel de entităţi şi fenomene, precum 
cele evoluționiste, nu ar fi „acoperite” la modul esenţial de legi- 
le stricte ale fizicii, ci şi-ar negocia în fiecare moment modul de 
a fi cu condiţiile de mediu. Pentru astfel de entităţi „esențială” 
ar fi istoria lor, fără un sens anume, fără o direcţie predetermi- 
nată. „În ciuda unei impresii răspândite, speciile biologice nu 
sunt genuri naturale”. In această ipoteză, genuri naturale ar fi 
doar sistemele fizice cu toate varietățile lor, pe când speciile, 


30 Laurenţiu Staicu, op. cit., p. 176. 
31 Mircea Flonta, op. cit., p. 69. 

rasele şi organismele biologice nu ar mai reflecta diviziuni on- 
tologice existente în natură. 

Doar ultimele două variante imi par fertile în direcţia mentine- 
rii, într-o formă sau alta, a unei ontologii a genurilor naturale. 
Însă, în ultimul caz, preţul care trebuie plătit nu cred că ar fi 
acceptat neproblematic de toți cei ce pledează pentru realitatea 
genurilor naturale: entităţile biologice nu mai sunt recunoscute 
drept genuri naturale. În acest context, am putea vorbi mai po- 
trivit de istoria unei entităţi biologice, a unui organism, a unui 
corp şi nu de esenţa sa. 

Abstract: The Problem of the Body in the Early Writings of Em- 
manuel Levinas 


Is there a philosophy of flesh in Levinas? Has this French philosopher 
actually developed a phenomenology of embodiment that we can 
place in relation to those of Husserl or Merleau-Ponty? Through what 
aspects of the ethical subject has Levinas described an incarnate 
subject? How does living embodiment determine the subjectivity of 
the subject? What are the corporeal phenomena that play a part in 
Levinasian thought, and how does he articulate these phenomena? In 
attempting to clarify these questions, my paper will follow this pro- 
blem chronologically, focusing only on the writing of the early 
Levinas. First, I will discuss two essays written in the 1930s, “Some 
Thoughts on the Philosophy of Hitlerism” and “On Escape”. Then, I 
will investigate the works written shortly after the Second World War, 
namely Existence and Existents, and Time and the Other. I will show 
that the Levinasian problem of embodiment contains several thematic 
nodes placed in a problematic network: the body proper and an 
identification with the self, an enchainment that reveals ontological 
adversity; yet simultaneously, the paradigmatic relation with the other 
is nudity, the feminine, eros. 


Keywords: Phenomenology, Body, Nudity, Eros, Feminity, Generativity 


' Acest articol este publicat în cadrul proiectului de cercetare PN II- 
RU 24/2010: Trupul medial. O abordare interdisciplinara a feno- 
menelor corporale, finanţat de CNCSIS şi desfăşurat la Institutul de 
Filozofie “Alexandru Dragomir” din cadrul Societăţii Române de 
Fenomenologie. 

Introducere 


Există oare la Levinas” o filozofie a trupului? Acest filozof 
francez dezvoltă el oare o fenomenologie a corporalitatii, una pe 
care noi am putea-o plasa în descendența poziţiilor lui Husserl 
sau Merleau-Ponty*? În ce sens este subiectul etic descris de 
Levinas un subiect întrupat? Cum anume este determinată su- 
biectivitatea subiectului de această dimensiune a corporalitatii 
vii? Care sunt fenomenele corporale care intervin în gândirea 
levinasiană şi cum se articulează ele? Care sunt, în fine, liniile 
de forță care structurează, după Levinas, fenomenul trupului? 

Este evident că această constelație interogativa nu îşi 
poate găsi un răspuns simplu, deoarece problematica pe care ele 
o ascund nu este nici uniformă nici omogenă. Analiza noastră 
va urmări această problematică într-o ordine cronologică, vi- 


? Cităm ediţiile următoare ale lucrărilor lui Levinas, indicând sigla 
corespunzătoare: Quelques réflexions sur la philosophie de 
l’hitlérisme, Paris, Payot et Rivages, 1997 [citat ca QRPH]; De 
l’évasion, Fata Morgana, 1998 [citat ca DE]; De l'existence a 
l’existant, 2ème édition, 6ème tirage, Paris, Vrin, 1993 [citat ca 
EE]; Le Temps et l’Autre, 5éme édition, Paris, Quadrige/Presses 
Universitaires de France, 1994 [citat ca TA] ; Totalité et infini, La 
Haye, Martinus Nijhoff, 1961 [citat ca TI] ; Entre nous. Essai sur le 
penser-a-l autre, Paris, Grasset, Livre de Poche, 1993 [citat ca EN]. 
Pentru o analiză comparativă aplicată între Levinas si Merleau- 
Ponty, vezi contribuţiile Agatei Zielinski: Lecture de Merleau- 
Ponty et Levinas: le corps, le monde, l'autre, Paris, Presses 
Universitaires de France, 2002, si “Le visage, ‘corps expressif ? 
Merleau-Ponty et Levinas interprètes du corps”, Le Cercle 
herméneutique (2007), pp. 95-110. Vezi de asemenea şi conferința 
lui Jeffrey Andrew Barash intitulată, „Le corps de l’autre. Levinas 
lecteur de Merleau-Ponty”, 27 aprilie 2006, din cadrul colocviului 
Levinas et la philosophie du XX" siècle en France (cf. 
http://www.diffusion.ens.fr/index.php?res=conf &idconf=1212) 

zând astfel să surprindă geneza acestei teme, evoluţia sa şi me- 
tamorfozele pe care le cunoaşte de-a lungul operei levinasiene. 
Chiar dacă orice periodizare are un coeficient de arbitrar, putem 
totuşi accepta că există patru mari faze în opera lui Levinas: 
prima ar fi aceea din anii 30 (cuprinzând comentariile exegetice 
asupra fenomenologiei, dar şi mici lucrări originale precum 
Quelques réflexions sur la philosophie de l’hitlérisme şi De 
l’évasion); a doua ar fi faza ce cuprinde scrierile publicate ime- 
diat după încheierea celui de-al doilea război mondial (De 
l’existence a l'existant şi Le temps et l’autre), a treia fază se 
articulează în jurul primei mari lucrări, Totalitate şi infinit, pu- 
blicată în 1961; iar ultima fază se constituie în jurul celui de-al 
doilea opus magnum, şi anume: Altfel decăt a fi sau dincolo de 
esență, publicat în 1974. 

Astfel, întrebarea noastră iniţială se transformă şi poate fi 
formulată astfel: cum anume survine problematica trupului la 
Levinas şi cum anume evoluează interpretarea corporalitatii de-a 
lungul operei sale? În măsura în care această tematică este prea 
vastă pentru a fi abordată într-un singur articol, vom aborda aici 
doar primele două etape ale acestei opere, focalizându-ne asupra a 
ceea ce am putea numi „tânărul Levinas” şi lăsând la o parte, 
pentru un alt studiu, sarcina de a clarifica această problematică 
la „cel de-al doilea Levinas”. 


* Putem consulta de asemenea studiile următoare: C.R. Vasey, “Le 
corps et l'Autre”, Exercices de la patience (1) 1980, pp. 33-42; 
Bernhard Casper, “La temporalisation de la chair”, în E. Levinas, 
Positivité et transcendance (suivi de Levinas et la phenomenologie), 
Paris, PUF, 2000, pp. 165-180; Rodolphe Calin, “Le corps de la 
responsabilité. Sensibilité, corporéité et subjectivité chez Levinas”, 
Etudes Philosophiques 78 (2006) 3, pp. 297-316. 

Înlănțuirea în propriul trup 


Tema corporalitatii apare în scrierile lui Levinas încă din 
primele sale două lucrări cu caracter „personal”, publicate practic 
simultan, în 1934 şi 1935. Este vorba de eseul Câteva reflecții cu 
privire la filozofia hitlerismului şi de studiul intitulat De l'évasion. 
În aceste scrieri de tinereţe, Levinas, la numai 28 de ani, anunţă, 
din spatele vocii de exeget deja expert în Husserl şi Heidegger, 
o voce filozofică proprie. El pune aici problema semnificației 
legăturii esențiale cu propriul trup şi, chiar dacă în acest stadiu 
incipient al reflectiei levinasiene tematica etică nu este încă pu- 
să pe tapet, ea este întrucâtva prefigurată, iar aceasta — vom ve- 
dea — în legătură cu dimensiunea incarnată a existenței umane. 

Iniţial această legătură indisolubilă cu propriul trup apare 
într-o lumină negativă, fiind discutată în raport cu ascensiunea 
hitlerismului în Germania vecină şi cu accentul pe care îl pune 
acesta pe sentimentul originaritatii trupului. Levinas este intere- 
sat aici de „filozofia hitlerismului”, deci de structurile compre- 
hensive fundamentale care stau la baza acestei mişcări. El spune 
de altfel că hitlerismul constituie „o trezire a unor sentimente 
elementare”, că aceste sentimente elementare „exprimă atitudi- 
nea primordială a sufletului în faţa întregului realităţii şi a pro- 
priului destin” şi că doar în acest sens hitlerismul devine inte- 
resant din punct de vedere filozofic. Or, ceea ce i se pare lui 
Levinas simptomatic în cadrul acestei „filozofii a hitlerismului” 
este tocmai absolutizarea adeziunii existenţei umane la propriul 
trup. El vede in această afirmare patetică a inlantuirii fatale în 
propriul trup cheia de boltă a filozofiei hitlerismului, care, toc- 
mai prin aceasta, reprezintă cea mai radicală formă de negare a 
spiritului european. Spiritul european, precizează Levinas, este 
caracterizat prin tendinţa esenţială de detaşare de orice concreti- 


5 QRPH, p. 7. 

tudine, de orice materialitate terestră, de orice limitări, de orice 
adeziune la teritoriul unui „aici”: cu alte cuvinte, o dorință de 
dincolo, de transcendenta, în măsura in care omul nu se lasă 
fixat, prins într-un aici, nu se lasă ataşat nici unui loc. 

În schimb, hitlerismul absolutizează ideea contrară: a fi- 
xării inexorabile, a prinderii fatale, a ataşării fără chip de scăpa- 
re în aici-ul situației proprii. Pentru acest fenomen, Levinas fo- 
loseşte un termen destul de neuzual, anume: être rivé, care în- 
seamnă a fi fixat într-un sens insurmontabil, asemeni unui nit, a 
fi nituit deci. Levinas va forja astfel de sintagme precum étre 
rivé au monde, étre rivé a l'être — iată! a fi implacabil prins în 
lume sau în ființă, asemeni unui nit — pentru a indica fenomenul 
inexorabil al adeziunii la sine, al aderentei sinelui propriu în el 
însuşi, şi totodată neputinta de a scăpa de sine însuşi, în pofida 
unei insatiabile dorințe de evadare, de depăşire, de detaşare. 
Citez din acest text: „o concepţie cu adevărat opusă ideii euro- 
pene de om nu ar fi posibilă decât dacă situaţia în care el ar fi 
implacabil prins (asemeni unui nit: rivé) nu i-ar fi adăugată [cu 
alte cuvinte: secundară, nota mea C.C.], ci ar fi co-substantiala 
fiinţei sale [cu alte cuvinte: primordială, nota mea C.C.]*. 
Trupul oferă o astfel de experienţă în care omul este esential- 
mente ataşat, lipit de locul său, fixat în el, fără posibilitatea de 
a-i scăpa, de a se detaşa. Corporalitatea ar fi astfel contra- 
fenomenul absolut al detaşării, piedică fatală în calea oricărei 
mişcări de transcendere. 


„A-ţi fi rău în propria piele”: nuditate şi ruşine 
Această idee este reluată şi în al doilea text la care ne 


vom referi: De /'evasion. Termenul évasion nu înseamnă aici 
evaziune, ci scăpare, cu nuanţa de evadare. În acest text, înlăn- 


* QRPH, p. 15. 

tuirea în propriul corp este interpretată în sens ontologic: faptul 
de a fi implacabil prins în sine este interpretat ca „fapt brutal al 
lui a fi”, care marchează în mod fatal „simplitatea subiectului” 
şi „unitatea eului”. Ceea ce a fost mai devreme afirmat cu pri- 
vire la corp corespunde în acest context faptului de a fi, drept 
ceea ce apasă, povară ontologică, greutate a faptului de a exista 
ca atare?. Înlănţuirea în trup îşi află aici sursa sa mai profundă: 
inlantuirea în ființă, ca o „temniță din care trebuie să scapi”. 

Totodată, Levinas a învăţat foarte bine lecţia lui Heidegger 
şi ştie că ființa nu se arată pe calea unei simple considerări 
teoretice. De aceea, tânărul filozof francez încearcă să pună în 
lumină experiențele preteoretice în care fiinţa se poate manifesta. 
Însă pentru Levinas ființa nu se anunţă într-un mod pozitiv, ca la 
Heidegger, ca sursă a oricărei inteligibilitati, ca lumină a intelege- 
rii si sens, ci, după cum am văzut deja, în mod negativ: ca apăsare, 
ca greutate, ca o povară de nesuportat, una de care vrei să scapi. 
Mai mult, fiinţa nu se arată în pre-infelegerea pre-ontologică, ci în 
sensibilitate, mai precis în suferința aceste sensibilitati, în această 
„imposibilitate de a ieşi din joc”, în acest „caracter inamovibil 
al propriei noastre prezenţe”. 

Nu este întâmplător că aici intervine fenomenul suferin- 
tei, pentru a pune în lumină fatalitatea neiertătoare a fiinţei, căci 
„fondul suferinţei este constituit dintr-o imposibilitate de a o 
întrerupe şi dintr-un acut sentiment de a fi implacabil fixat”"!. 
Dorinţa de evadare, de a scăpa din această carceră, apare tocmai 


’DE, p. 91. 

* DE, pp. 94-5. 

DE, p. 98. 

'° DE, p. 95. În prefața sa, Jacques Rolland subliniază că rădăcina 
acestei idei este heideggeriană : starea de aruncare (Geworfenheit). 
Cf. Jacques Rolland, « Sortir de I’étre par une nouvelle voie », in 
DE, pp. 25-8. 

"1 DE, p. 95. 

în raport cu această presiune malignă a fiinţei. Tocmai de aici, 
din acest apăsător câmp de forte, survine dorinţa de „a rupe în- 
lantuirea cea mai radicală, cea mai fatală: faptul că eul este sine 
însuşi”. 

Pentru a concretiza acest caracter malign al lui a fi, aceas- 
tă brutalitate a existenței”, Levinas abordează trei fenomene, a 
căror legătură cu trupul este evidentă: nevoia în sensul său ne- 
gativ!, ca suferință”, greață!“ si stare de rau'’; nevoia într-un 
sens pozitiv ca satisfacere" şi plăcere'”; şi, în cele din urmă, 
ruşinea”. Aceste fenomene de ordin corporal pun în lumină — în 
viata preteoretică, prereflexivă — modul în care a fi — ființa — 
care se arată drept ceva de care vrem să scăpăm, ceva în raport 
cu care vrem să evadam: de aici şi titlul, De l'évasion. 

Vom insista în acest context doar asupra analizei ruşi- 
nii”!, care trimite la un fenomen paradigmatic al corporalitatii, si 
anume: nuditatea. Această temă, nuditatea, va avea o carieră 


DE, p. 98. 

> DE, pp. 95, 99, 121. 

* După 30 de ani, in Totalite et infini, Lévinas insistă tocmai asupra 
acestei « indigence du corps nu et affame », asupra acestui « corps 
nu et indigent ». Cf. TI, pp. 101-3. 

> DE, p. 104: « Le besoin ne devient impérieux que lorsqu’il devient 
souffrance. Et le mode spécifique de la souffrance qui caracterise le 
besoin, c’est le malaise ». 

“DE, pp. 115-9. 

7 DE, pp. 103-6. 

8 În Totalité et infini, Lévinas aprofundează această dimensiune in 
jurul temei desfatarii (jouissance). Cf. TI, pp. 82-8. 

” DE, pp. 107-110. 

°° DE, pp. 111-4. 

*! Ceea ce îl interesează pe Lévinas nu este aspectul social al rusinii, ci 

raportul dintre rusine si trup: « Les manifestations honteuses de 

notre corps compromettent d'une manière totalement différente que 

le mensonge ou la malhonnéteté. » (DE, p. 117). 


243 


Sensuri ale corpului 


destul de mare în gândirea levinasiană ulterioare, în care putem 
descoperi, contextualiza şi explicita o serie de sintagme precum 
„nuditate a fiinţei”, „nuditate a celuilalt”, „nuditate a chipului”, 
„sinele ca nuditate şi expunere” ş.a.m.d. 

În acest text de tinereţe, intervine deci un sens negativ al 
nudității. Levinas subliniază legătura dintre ruşine şi nuditate, 
pentru a marca caracterul insuportabil al propriei ființe”, ca 
vulnerabilitate a unei subiectivitati care vrea (şi nu poate) să se 
ascundă: „ruşinea apare de fiecare dată când nu putem să ne 
facem uitată propria nuditate. Ea e legată de tor ceea ce am vrea 
să ascundem şi de care nu putem fugi”*. Însă ceea ce vreau să 
ascund, nu este ceva important şi preţios (secretul meu, comoa- 
ra mea), pentru ca altul să nu îl vadă şi să nu se înstăpânească 
asupra lui (aşa cum e în logica sartriană, unde „infernul sunt 
ceilalți”). Dimpotrivă, această intimitate a nuditatii este, pentru 
Levinas, o povară şi o apăsare care se arată ca atare întâi de toa- 
te în faptul singurătăţii: „care este sensul nuditatii ruşinoase? E 
acela pe care am vrea să îl ascundem celorlalţi, dar şi nouă înşi- 
ne”. Aşadar, înaintea unei ruşini fata de ceilalţi, există o ruşine 
faţă de sine însuși”, care se cristalizează în orizontul fenomenu- 


” Lévinas forjeaza aici expresia « nudité de l’être » (DE, p. 115), idee 
care va reveni in EE, pp. 56 şi 90: « nudité d'âtre» şi « nudité 
d'existence ». 

3 DE, p. 113: « La nécessité de fuir pour se cacher est mise en échec 
par l'impossibilité de se fuir. Ce qui apparaît dans la honte c'est donc 
précisément le fait d’étre rivé à soi-même, l'impossibilité radicale de 
se fuir pour se cacher a soi-méme, la présence irrémissible du moi a 
soi-méme. La nudité est honteuse quand elle est la patence de notre 
être, de son intimité dernière ». 

* DE, p. 112. 

°° DE, p. 117. 

lui nudităţii”*. Acest lucru devine şi mai vizibil în analiza feno- 
menului gretei, unde este vorba de o dorinţă de a scăpa de sine 
însuşi, care este totodată o revoltă împotriva existenţei, revolta 
unei subiectivitati care se resimte ca insuportabilă, ca un „a-ţi fi 
rău în propria piele”, cum va spune Levinas mai târziu. 

Ideea formulată aici va reveni în mod recurent în opera 
levinasiană, fiind aceea că dimensiunea ,,veritabila” a existenţei 
subiectului nu se arată în momentele în care sinelui îi este „bine 
în propria piele”, fiind stăpân pe el însuşi prin puterea, putintele 
şi posibilităţile sale, ci dimpotrivă în situaţiile dramatice în care 
subiectului îi este „rău în propria piele”, în care el, de fapt şi de 
drept, nu mai poate (metafora pielii ne trimite încă o dată la 
condiţia întrupată a omului). Faptul de a-ți fi bine in propria 
piele nu e decât o acoperire a stării originare a sinelui, e doar 
„vanitatea propriei plăceri”? care vrea să mascheze răul prim- 
ordial, anume faptul insuportabil de a fi aici, être là, adică Da- 
sein. lar faptul că forma cea mai concretă a acestui caracter in- 
suportabil — descris ulterior ca traumatism — se dezvăluie în o 
serie de fenomene corporale arată, încă o dată, inlantuirea sine- 
lui în propriul trup”. 


°° DE, p. 114: « C’est donc notre intimité, c’est-à-dire notre présence à 
nous-mêmes qui est honteuse. Elle ne révèle pas notre neant, mais la 
totalité de notre existence. La nudité est le besoin d’excuser son 
existence. La honte est en fin de compte une existence qui se 
cherche des excuses. Ce que la honte découvre c'est l'être qui se 
découvre ». 

* DE, p. 114. 

?8 Acest aspect revine in analiza rusinii. Cf. DE, p. 112: « Dans la 
nudite honteuse il ne s'agit donc pas seulement de la nudite du 
corps. Mais ce n'est pas par pur hasard que sous la forme poignante 
de la pudeur la honte se rapporte en premier lieu ă notre corps ». 

Nuditate şi alteritate 


Următoarea etapă a reflectiei levinasiene se articulează in 
jurul a două texte publicate în 1947, la aproape un deceniu de la 
textele discutate până acum. Aici, în De /'existence a l'existant 
şi în Le temps et l’autre, Levinas explicitează un soi de geneză 
ontologică” a subiectului uman, o constituire structurală a sine- 
lui care articulează mai multe momente esenţiale distincte: exis- 
tenta impersonală sau il y a, aderenţa inaugurală a fiintarii la 
ființă sau ipostasul, ruptura coeziunii ontologice a eului prin 
suferință, survenirea celuilalt, anticiparea morţii şi deschiderea 
temporalitatii. Putem determina această geneză drept „ontologi- 
că”, chiar dacă reflectiile levinasiene vor fi îndreptate — aşa cum 
o va arăta, cinci ani mai târziu, eseul Este fundamentală ontolo- 
gia? (1951) — tocmai împotriva ontologiei. 

În această perioadă, Levinas pune pentru prima dată la 
lucru diferenţa ontologică heideggeriană dintre ființă şi fiintare 
(în termenii săi: între existență şi existent), orientând-o însă îm- 
potriva ontologismului heideggerian“. Pe urmele reflectiilor 
elaborate în De /'evasion, Levinas dezvoltă aici ideea de exis- 
tență anonimă, il y a, ființă lipsită de fiintare, fapt impersonal şi 
malign de a fi, care se revelează în caracterul său apăsător şi în 
„inumana sa neutralitate””!. 

În ceea ce priveşte diferența ontologică propriu-zisă, 
Levinas se focalizează tocmai asupra „evenimentului în care 
existentul contractă existența”, ipostasul — coagularea unui 
sine pornind de la i/ y a (existenţa anonimă) — poartă marca cor- 


? Lévinas o spune el însuşi în TA, p. 17. 

* BE, p. 41: «[...] la structure fondamentale de existence se 
dédoubl[e] en être et en avoir et succomb[e] sous la charge de son 
avoir [...] ». 

>! EE, pp. 93-1-5; TA, pp. 25-30. 

3? TA, p. 22. 

poralitatii, căci prin intermediul trupului sinele se constituie 
drept ipostas, ca fiintare distinsă, separată de ființa anonimă, 
autonomizată deci“. Levinas subliniază de asemenea tendinţa 
de a refuza fiinţa, mişcarea „ontologică” de revoltă a fiintarii 
împotriva ființei. Ca şi în De /'&vasion (unde era vorba de plă- 
cere, de nevoie, de greață sau de ruşine), Levinas face apel şi 
aici la experienţe preteoretice („fenomene anterioare reflecti- 
ei”**) care pun in lumină opoziția fiintarii faţă de ființă: slăbi- 
ciunea (lassitude)**, lenea (paresse), oboseala (fatigue)” şi 
insomnia“f. Pentru Levinas, aceste fenomene indică limitele 
esenţiale ale actului sau acţiunii ca atare, dacă nu chiar surparea 
lor, iar aici ne e limpede că autorul trimit la legătura implicită 
dintre ideile de act, acţiune şi ființă, la coeziunea lor metafizică. 

O altă noutate a acestui text constă în faptul că aici inter- 
vine pentru prima dată în opera lui Levinas figura celuilalt, care 
va domina de acum înainte întreaga sa filozofie. Într-adevăr, în 
textul din 1935, De /'&vasion, apariţia celuilalt era pur margina- 
lă şi fără o deschidere filozofică determinta*’. Abia în acest text 


3 În acest sens Didier Franck a putut afirma ca trupul, la Lévinas, est 
corpul diferenţei ontologice. Cf. Didier Franck, “Le corps de la 
difference”, în Dramatique des phenomenes, Paris, P.U.F., 2001, p. 96. 

* EE, p. 30. 

* BE, pp. 31-2. Cf. Didier Franck, op. cit., pp. 80-4 şi pp. 92-4. 

°° EE, pp. 32-40. 

%7 BE, pp. 41-52. 

38 EE, pp. 109-113. 

9 Este vorba de contextul in care Levinas vorbeşte de greață, ca un 
caz particular al ruşinii: în greata ruşinoasă a faptului de a voma, ce- 
lălalt nu este respins, ci cerut, pentru a scoate eul din solitudinea sa. 
Vezi DE, p. 117: « Le malade isolé qui “s’est trouvé mal” et a qui il 
ne reste qu’à vomir est encore “scandalisé” par lui-même. La 
présence d’autrui est méme souhaitée, dans une certaine mesure, car 
elle permet de ravaler le scandale de la nausée au rang d'une “mala- 

din 1946, şi în special spre finalul său, celălalt se anunță ca te- 
mă fundamentală a reflectiei levinasiene*’, având o semnificaţie 
filozofică esențială. Căci coeziunea eului cu sine, acel conatus 
essendi care, ca persistenta şi perseverenţă în propriul său fapt 
de a fi, este o inlantuire in propria ființă şi în propriul corp, 
această adeziune ipostatică a lui „la sine” îşi află piatra de în- 
cercare tocmai în figura celuilalt. „A ajunge la celălalt — spune 
Levinas — este din punct de vedere ontologic evenimentul ruptu- 
rii celei mai radicale a categoriilor însele ale eului [...]. Alteri- 
tatea celuilalt trebuie să spargă caracterul definitiv al eului”. 
Într-adevăr, ideea unei fracturi sau rupturi a identităţii eului prin 
survenirea celuilalt va reveni constant in opera levinasiană?. 
Însă ceea ce e important pentru subiectul nostru este că ideea 
celuilalt şi a alteritatii în general este legată de fenomenul nudi- 
tatii pe care l-am întâlnit mai devreme. 

Ne amintim că fenomenul nuditatii intervenise deja în De 
l’évasion în ipostaza sa negativă, ca nuditate a sinelui, in ruşi- 
nea de sine însuşi, ca fapt de a nu se suporta pe sine, drept ceea 
ce am vrea să ascundem fără însă a putea să o facem. Însă în cea 
de-a doua etapa a filozofiei lui Levinas, tema nudității apare 
într-un cu totul alt sens, şi anume în pozitivitatea sa: este vorba 
de celălalt ca nuditate, celălalt în nuditatea alteritatii sale. Afir- 
matia lui Levinas este radicalizată, el spunând aici că „relaţia cu 
nuditatea este veritabila experienţă [...] a alteritatii celuilalt”*. 
Această formulă poate să ne pară bizară. Să vedem însă ce se 
ascunde îndărătul ei. 


die“, d'un fait socialement normal que l’on peut traiter, a l'egard 
duquel par conséquent on peut prendre une attitude objective ». 

“ EE, pp. 159-65. 

4l BE, pp. 144-5 (s.n.). 

“TA, p. 38; TI, p. xiii (situaţia in care totalitatea se sparge). 

“ EE, p. 61. 

Levinas spune că întâlnirea celuilalt este plasată mereu 
într-un context de semnificație care îi smulge alteritatea sa. Ci- 
tez: „celălalt nu este, desigur, tratat ca un lucru, însă el nu este 
niciodată separat de lucuri. El este abordat şi dat prin interme- 
diul situației sale sociale, iar respectul persoanei se manifestă 
prin respectul drepturilor şi prerogativelor sale”. Această re- 
ductie a alteritatii celuilalt este indicată prin figura — care nu 
este integral metaforică — a veşmântului. „Celălalt în lume este 
obiect prin însuşi veşmântul sau’, spune Levinas. ,,A fi imbra- 
cat” semnifică deja a fi prins sub o formă, o forma care poate fi 
văzută şi, prin urmare, plasată într-un context mundan determi- 
nat, redusă deci la o obiectualitate. Nuditatea ar fi deci metafora 
alteritatii celuilalt, drept ceea ce este mereu ascuns, deja pierdut 
însă, deja acoperit prin dominaţia formei; este totodată ceea ce 
se retrage din faţa vederii, în afara formei şi, într-un anumit 
sens, sustras acestei lumi în care totul se petrece sub dominaţia 
formei. Iată un pasaj foarte sugestiv din această lucrare: 


„Avem de a face cu ființe îmbrăcate. Omul s-a îngrijit deja de 
propria sa toaletă. S-a privit în oglindă şi s-a văzut. S-a spălat, 
şi-a sters urmele nopții şi urmele permanentei sale instinctive — 
este curat şi abstract. Socialitatea este decentă. Cele mai delica- 
te relaţii sociale se realizează prin intermediul formelor; ele 
salvează aparențele care împrumută un veşmânt de sinceritate 
tuturor echivocurilor şi le fac mundane. Ceea ce este refractar 
la forme este suprimat, exclus din lume. Scandalul se adăpos- 
teşte în noapte, în case, acasă — care se bucură în lume de un 


soi de extrateritorialitate”*€. 


“ EE, p. 60. 
Ibid. 
% Ibid. 

Ideea de îmbrăcăminte şi de veşmânt este deci un indiciu 
ontologic, o indicație formală am putea zice, menită să semnifi- 
ce reducerea alteritatii. Căci, ceea ce este refractar la forme este 
tocmai alteritatea ca nuditate, ceea ce constituie un scandal sau 
o indecenţă pentru lumea lui „acelaşi”, deoarece ea constituie 
ruptura sa, fractura sau surparea sa. Alteritatea nu aparține aces- 
tei lumi. Celălalt în nuditatea sa se sustrage coeziunii ontologice 
mundane, se retrage din dimensiunea diurnă, din spațiul luminii 
în care totul este văzut şi, astfel, clasat. În raport cu această lu- 
mină, alteritatea sa face parte din noapte. Alteritatea nocturnă 
este astfel nuditate. 

În lume, sinceritatea nu este decât o aparenţă, un veş- 
mânt, căci adevărata sinceritate este, aşa cum va spune Levinas 
mai târziu, „nuditatea chipului”, care se sustrage fenomenali- 
tatii şi se retrage din dimensiunea apariţiei şi arătării de sine. 
Ceea ce se arată, în fond, este altul în sens abstract, deja redus la 
o formă şi la un rol, deja supus unei estetici. În schimb, altul în 
materialitatea sa, în alteritatea sa, poate fi găsit în sărăcia sa, în 
foamea sa, în nevoile pe care le exprimă. Vedem deci că în 
acest text, Levinas asociază nuditatea cu materialitatea, dar şi cu 
umilitatea şi urâţenia“. Înţeleasă în mod esenţial, nuditatea este 
fără formă, respingând forma, sustrăgându-se oricărei forme şi 
oricărui estetism. 

Într-un al doilea pas, Levinas confruntă acest sens esențial 
al nuditatii cu sensul obişnuit al nuditatii corpului gol, expus pur 
şi simplu, fără acoperire, unei priviri care îl vede, spunând că 
această din urmă formă de nuditate pierde semnificaţia primordială 


47 TI, p. 47: « La nudité du visage n’est pas ce qui s’offre à moi parce 
que je le devoile — et qui, de ce fait, se trouverait offert ă moi, ă mes 
pouvoirs, à mes yeux, a mes perceptions dans une lumière extérieure 
a lui. Le visage s’est tourné vers moi — et c'est cela sa nudité 
méme ». 

48 EE, pp. 91-2. 

a acestei idei, deoarece nuditatea corpului este întotdeauna aco- 
perită de o anumită formă”. Levinas dă aici câteva exemple de 
„falsă nuditate”: bunăoară, la armată, noii recruți sunt examinati 
goi-puşcă, însă corpurile acestea sunt deja „îmbrăcate” cu forma 
de soldat; pe de altă parte, statuile nude ale antichităţii sunt şi 
ele deja îmbrăcate cu „forma perfectă, [...] forma prin excelență”, 
frumuseţea. În unul din textele sale anterioare, Levinas a dat şi 
exemplul boxeurului şi al dansatoarei de music-hall, zicând că 
„nu tot ce e fără haine este totodată nud'”!. Aceeaşi idee revine 
şi aici: „statuile antichității nu sunt niciodată cu adevărat nude”*?, 
deoarece nuditatea veritabilă este ceea ce se sustrage formei: 
„nuditatea veritabilă [...] nu este absenţa vesmintelor, ci absența 
formelor”?. În ceea ce priveşte forma, ea este „acel lucru prin 


care o ființă este întoarsă către soare — acel lucru prin care are o 


” În Totalite et infini, Lévinas afirmă chiar că nuditatea corpului nud 
derivă din nuditatea chipului, că nuditatea chipului este într-un 
anumit sens condiția de posibilitate pentru nuditatea corpului. Vezi 
TI, p. 47 : « la nudité du corps ressentie dans la pudeur, apparaissant 
a autrui dans la répulsion et le dâsir [...] se refere toujours d'une 
fagon ou d'une autre a la nudité du visage. Seul un étre nu 
absolument par son visage, peut aussi se dénuder impudiquement. » 
Mai mult: « L’autre, le libre est aussi l'étranger. La nudité de son 
visage se prolonge dans la nudité du corps qui a froid et qui a honte 
de sa nudité ». (ibid.) 

5 Ibid., p. 61. 

5l DE, p. 113: « Quand le corps perd ce caractere d’intimité, ce 
caractere de l'existence d'un soi-même, il cesse de devenir honteux. 
Tel le corps nu du boxeur. La nudité de la danseuse de music-hall 
qui s’exhibe — quels que soient les effets qu'en attend l'impresario — 
n’est pas nécessairement la marque d’un étre éhonté car son corps 
peut lui apparaître avec cette extériorité a lui-même qui le couvre 
par là-même ». 

“ EE, p. 61. 

5 EE, p. 84. 

= $ i $ P 54 . 
fata, prin care se dă, prin care survine”. Forma „ascunde nudi- 


tatea in care o ființă dezbrăcată se retrage din lume”. Nuditate, 
alteritate, infinit — coeziunea lor constă tocmai în această retra- 
gere din lume. 

Totuşi, o ambiguitate persistă. Căci, dincolo de această 
dimensiune a întâlnirii alteritatii în nuditatea sa, care este intr- 
un anumit sens pozitivă — căci Levinas o va determina mai târ- 
ziu ca înălțime (hauteur), infinit şi sursă a sensului — regăsim in 
continuare şi sensul negativ, în speţă ideea de nuditate a lucruri- 
lor, în frusta lor materialitate, ceea ce revine la ideea, întâlnită 
deja, a caracterului apăsător al ființei, a dimensiunii maligne a 
existenţei“. Într-adevăr, Levinas lărgeşte ideea de nuditate din- 
colo de frontiera fenomenelor corporale, gândind astfel o nudi- 
tate non-personală, non-corporală, o nuditate a lumii şi a lucru- 
rilor”, pusă în lumină, bunăoară, de arta modernă abstractă, 
care pune în scenă un soi de denudare a lumii, o despuiere a 
lucrurilor, prin însăşi lucrarea de de-formare” pe care o împli- 
neşte, aceasta reprezentând deci un mod de a pune în evidență 
opresiunea ființei. Levinas vede deci în această de-formare 
practicată de arta abstractă un soi de revoltă împotriva materia- 
litatii fruste a existenței, a caracterului său grosier, masiv şi 


* EE, p. 61. 

5 Ibid. 

°° Această idee revine un deceniu mai târziu, în Totalité et infini: nudi- 
tatea lucrurilor semnifică inutilitatea lor, absurditatea lor, în timp ce 
nuditatea celuilalt semnifică chipul (vezi TI, pp. 46-7). Pentru lu- 
cruri, nuditatea este o privatie, în timp ce chipul celuilalt este nud şi 
revelează înălțimea sa. 

57 Vezi de asemenea TA, p. 41 : « [...] malgré la nudité de existence, 
il faut, dans la mesure du possible, être décemment habillé ». 

58 EE, pp. 90-1. 

apăsător,"” ceea ce corespunde acelui refuz al ființei manifestat, 
la nivel individual, în experienţele pre-reflexive ale insomniei, 
gretei, ruşinii, oboselii, lenei sau slăbiciunii. Materialitatea, 
spune Levinas în 1947, este „ceea ce are consistență şi greutate, 
prezenţă absurdă, brutală şi impasibilă; însă totodată umilitate, 
nuditate, urâţenie”“. Regăsim aici consideratiile formulate zece 
ani mai devreme, în De /'&vasion: „materia este deja opera exis- 
tentei anonime”! Sinele se constituie — ca ipostas — pornind de 
la această materialitate a ființei, însă n-ar trebui, avertizează 
Levinas, să înțelegem materialitatea într-un sens tradițional, ca 
o „cădere contingentă a sufletului în mormântul sau închisoarea 
trupului”. Într-adevăr, „materialitatea corpului rămâne o expe- 
riență a materialitatii” % şi tocmai de aceea trebuie să ,,intele- 
gem corpul pornind de la materialitate” şi să „îl reconducem la 


un eveniment ontologic”. 


Trup, chip, eros 


Să facem acum un pas mai departe în explorarea noastră 
cronologică a fenomenologiei levinasiene a corporalitatii, către 
tematica chipului, a erosului, a feminitatii şi generativitatii. Deşi 
tema chipului nu este pe deplin dezvoltată în scrierile anilor 40, 


°° BE, pp. 84-5: „arta [...] comunică acest caracter de alteritate obiecte- 
lor reprezentate care fac totuşi parte din lumea noastră. Ea ni le ofe- 
ră în nuditatea lor, în această nuditate veritabilă care nu este absența 
de veşminte, ci, dacă putem spune aşa, absenţa însăşi a formelor, 
adică non-transmutarea exterioritatii in interioritate pe care o reali- 
zează formele”. 

© EE, p. 91-2. 

6l EE, p. 92 : « la matière est déjà le fait d’il y a ». 

© TA, p. 37. 

& EE, p. 123. 

* TA, p. 37. 

putem găsi in De l'existence a l'existant prima sa anuntare. 
Aici, Levinas spune ca corpul nu este un lucru, nu este o sub- 
stanta, nu e un substantiv, ci este de ,,ordinul unui eveniment”™. 
Acest lucru se vadeste in dimensiunea sa expresiva: trupul se 
exprimă. $i tocmai chipul şi ochii („oglinzi ale sufletului”) sunt 
„organele prin excelenţă ale expresiei”. Diferenţa dintre fata 
fizică a cuiva şi chipul celuilalt ține tocmai de diferența dintre o 
corporalitate concepută ca substanţă şi un trup înţeles ca expre- 
sivitate. Dimensiunea expresivă nu se reduce deci la caracterele 
descriptibile ale unei fete, ci ea tine de faptul că, în sintaxa fron- 
tală a lui fata-catre-fata, chipul se arată retrăgându-se. Desigur, 
chipul tine de orizontul corporalităţii, însă de ceea ce este invi- 
zibil. lar dacă în Le temps et l’autre întâlnirea celuilalt față- 
catre-fata este determinată ca „întâlnire a chipului”, abia la 
finalul eseului din 1951, L 'ontologie est-elle fondamentale ?, 
problematica chipului îşi va găsi amploarea care a făcut-o cele- 
bră“%, dezvoltată fiind apoi pe deplin în lucrarea din 1961, 


Totalite et infini. 


°° EE, p. 122: « En aucune façon, il [le corps, n. n.] n'est chose [...] 
son étre est de l’ordre de événement et non pas du substantif. Il ne 
se pose pas, il est position. Il ne se situe pas dans un espace donne 
au préalable — il est l’irruption dans |’étre anonyme du fait même de 
la localisation. »: corpul este « l'avenement méme de la conscience 
»; EE, p. 123: « en lui [le corps, n.n.] s’accomplit la mue même 
d’événement en étre ». 

°° EE, p. 123. 

67 TA, p. 67: « Cette situation où l'événement arrive à un sujet qui ne 
l’assume pas, qui ne peut rien pouvoir a son égard, mais ou 
cependant il est en face de lui d'une certaine facon, c’est la relation 
avec autrui, le face-a-face avec autrui, la rencontre d’un visage qui, 
à la fois, donne et dérobe autrui. L’ autre “assumé” — c'est autrui ». 

“ EN, pp. 20-22. 

Următorul atom problematic este fenomenul erosului. Să 
amintim pentru început că, in Le temps et l’autre, Levinas face 
referință la o „fenomenologie a voluptatii” şi dezvoltă o subtilă 
analiză a faptului mângâierii (caresse), ca aşteptare a unui „vii- 
tor pur, fără continut””, iar în De l'existence à l'existant se 
anunţă o preocupare ulterioară focalizată pe această temă”. Ce 
semnificaţie are deci erosul în aceste tatonări levinasiene timpu- 
rii? El spune aici că ,,transcendenta poate fi gândită într-un mod 
radical pornind de la eros””!, iar în altă parte susține că relația 
cu celălalt trebuie să fie înțeleasă pornind de la „prototipul” re- 
latiei erotice”. În această privință, Levinas face referință, şi me- 
reu negativ, la Platon, pentru care erosul este înţeles pornind de 
la nevoie şi nevoia pornind de la lipsă, erosul semnificând astfel 
fuziune şi absorbţie a unuia de către altul”. Din contră, arată 
Levinas, dacă erosul deschide către transcendenţă, acesta nu 
poate fi absorbit în imanenta sinelui. În raport cu transcendenta, 
nici o fuziune şi nici o confuzie nu este posibilă: separatia şi 


© TA, p. 82. 

EE, p. 144: «L’éros est le thème d'une philosophie qui nous 
occupera ailleurs ». Aceasta idee va reveni la p. 164, unde Levinas 
spune că heterogeneitatea şi relaţia dintre genuri vor fi abordate in 
altă lucrare. 

7! BE, p. 164. 

” TA, p. 65: « Relation avec lautre qui ne sera jamais le fait de saisir 
une possibilité. Il faudrait la caractériser en des termes qui tranchent 
sur les relations qui décrivent la lumière. Je pense que la relation 
érotique nous en fournit le prototype. L’Eros, fort comme la mort, 
nous fournira la base de l'analyse de cette relation avec le mystère ». 

7? EE, p. 144: « L'amour chez Platon, enfant du besoin, conserve les 
traits de l'indigence. Sa négativité est le simple “moins” du besoin 
et non point le mouvement même vers lalterite ». Cf. şi EE, p. 164 
şi TA, p. 77. 


255 


Sensuri ale corpului 


distanţa dintre cei doi „actori” rămâne întotdeauna absolută‘. 
Astfel, iubirea nu dizolvă distanța, ci o prezervă în mod infinit: 


„Caracterul patetic al iubirii constă în dualitatea insurmontabilă 
a ființelor. Este o relație cu ceva care, pentru totdeauna, se es- 
chivează ascunzându-se (se dérobe). Relația nu neutralizează 
ipso facto alteritatea, ci o conservă. Caracterul patetic al volup- 
tatii constă în faptul de a fi doi. Altul ca altul nu este aici un 
obiect care devine al nostru sau care devine noi; dimpotrivă, el 


se retrage în taina (mystère) sa”. 


Intr-un alt context, Levinas subliniază că: 


„Intersubiectivitatea ne este oferită de către eros, în care, în 
proximitatea celuilalt, este menținută integral distanța al cărei 
caracter patetic este constituit, simultan, de această proximi- 
tate şi de dualitatea ființelor”. 


Astfel, dacă (a) relația cu celălalt este gândită pornind de la 
eros, şi dacă (b) relația păstreză dualitatea şi separatia, şi dacă 
(c) celălalt este gândit sub semnul misterului, acest lucru ne 
conduce la un aspect decisiv al descrierii levinasiene a întâlnirii 
alteritatii: caracterul asimetric. Relația cu celălalt este asimetri- 
că, non-reciprocă şi — cum se va spune în Totalitate şi infinit — 
ireversibilă”: „heterogeneitatea eului şi a celuilalt”? semnifică 
faptul că ,,intersubiectivitatea asimetrică este locul unei trans- 


™ EE, p. 163: «Ce quon présente comme léchec de la 
communication dans lamour, constitue précisément la positivité de 
la relation ; cette absence de l'autre est précisément sa présence 
comme autre ». 

cendente în care subiectul, conservându-şi structura sa proprie 
de subiect, are posibilitatea de a nu se întoarce în mod fatal asu- 


pra lui însuşi”. 


Femininul şi diferenţa sexuală 


Pornind de la ideea de mister erotic, paradigma alterită- 
tii ajunge să fie determinată ca feminitate“. Levinas ne averti- 
zeaza*' că noţiunea de feminin ca mister sau taină nu trebuie 
înțeleasă într-o manieră romantică, ci în toată gravitatea sa in- 
surmontabilă. Tocmai rolul femininului a fost pierdut din vede- 
re în interpretarea platoniciană a erosului şi, spune Levinas, 
tocmai prin neglijarea şi ignorarea femininului a ajuns plato- 
nismul să cadă în monismul ontologic parmenidian, în care ori- 
ce alteritate este redusă şi absorbită în identitate. Ideea că „celă- 
lalt prin excelență este femininul”? ne deschide o perspectivă în 
care această reductie a celuilalt la acelaşi intră în criză, în care 
absorbţia devine imposibilă, în care rezistenţa la orice asimilare 
devine evidentă. Tocmai acest lucru subliniază Levinas în pri- 
vinta feminitatii, punând în discuţie tensiunea dintre pudoare şi 
profanare“*: rezistenţa opusă asimilarii. 


™ EE, p. 165. 

*° Cf. asupra acestui subiect Matthieu Dubost, « Feminin et phénoménalité 
selon Emmanuel Lévinas », Etudes Philosophiques 78 (2006) 3, pp. 
317-334. 

31 TA, pp. 78-9. 

* BE, p. 144. 

5 TA, p. 79 : « dans la matérialité la plus brutale, la plus ¢hontée ou la 
plus prosaique de l’apparition du feminin, ni son mystère, ni sa 
pudeur ne sont pas abolis. La profanation n’est pas une négation du 
mystère, mais l’une des relations possibles avec lui ». Şi, de aseme- 
nea: « La facon d’exister du féminin est de se cacher, et ce fait de 
se cacher est précisément la pudeur ». 

O dată cu tema pudorii, regăsim reflectiile levinasiene din 
deceniul trei privitoare la ruşine. Însă totodată, această rezisten- 
ta la asimilare (la profanare) poate fi înţeleasă ca o rezistență 
față de ființă, căci asimilarea este o asimilare în ființă. Apare 
însă aici o altă determinatie, enigmatică, a femininului: Levinas 
spune că, prin feminin, o „lume de fundal prelungeşte această 
lume”**. Ce semnifică oare acest arriére-monde? Pare a fi vorba 
de o lume invizibilă şi secretă, o altă lume ascunsă îndărătul 
lumii prezente, în spatele acestei lumi care apare în orizontul şi 
în deschisul fenomenalitatii, o „lume de fundal”, „culise ale lu- 
mii”, „lume din spatele acestei lumi”. Şi cum anume femininul 
prelungeşte lumea în direcţia acestei lumi secrete aflate îndără- 
tul lumii apariției? Într-adevăr, dacă lumea prezentă este „lumea 
luminii”*%, spaţiu diurn in care sinele devine stăpân pe situaţie, 
în care el îşi exercită puterile şi în care el poate zice „eu pot”, 
afirmându-se aşadar ca nucleu de posibilităţi, atunci se pare că 
acest arriére-monde pe care femininul il prelungeşte este tocmai 
acel spaţiu al extra-teritorialitatii care se retrage din aceasta lu- 
me, locul nocturn al celuilalt care se sustrage luminii şi puterilor 
mele. Exact acest lucru este afirmat de Levinas în Le temps et 
lautre: femininul devine interesant din punct de vedere filozo- 
fic tocmai prin faptul că este „un mod de a fi care constă în a se 
sustrage luminii [...] este o fugă din fata luminii”®®. Această 
constelație conceptuală — nuditate, chip, eros, feminin, pudoare, 
taină, noapte — defineşte astfel alteritatea pe care aceste texte 
levinasiene încearcă să o descrie. Trupul expresiv, corporalita- 
tea ca expresie, trupul-simbol am putea spune, reprezintă funda- 
lul pornind de la care se concretizează aceste investigaţii. În 
acest sens, Levinas determină filozofia pe care începe să o schi- 


%4 EE, p. 144. 
35 Ibid. 
36 TA, p. 79. 

teze ca fiind „detaşată de solitudinea luminii” ae o gândire care 
este invitată „dincolo de intuiție” ye 

Femininul devine astfel paradigma alterității, tot aşa cum, 
ceva mai devreme, nuditatea întrupa acest rol. Pornind de la 
acest punct de vedere, Levinas abordează problematica diferen- 
tei sexuale, subliniind că aceasta trebuie înțeleasă pornind de la 
sensul erosului şi nu invers. Erosul, înțeles ca dorință infinită 
către un altul ireductibil, ca raport al eului cu o alteritate ce îi 
rămâne pentru totdeauna transcendentă, în faţa celuilalt cu care 
eul nu constituie niciodată un întreg totalizabil, aşadar erosul 
înțeles pornind de la sensul esențial al chipului şi nuditatii, al 
feminitatii şi pudorii (fără putere, fără cunoaştere, fără posesie), 
iubire fără concupiscenta, după cum va spune Levinas mai târ- 
ziu, aici ar trebui pus punctul de plecare pentru a înțelege în 
mod veritabil diferenţa sexuală. De aceea Levinas respinge ide- 
ea că diferenţa sexuală se constituie ca o diferenţă specifica, una 
ce ar delimita două specii ale aceluiaşi gen”, căci aceasta ar 
însemna că cele două sexe ar constitui un tot prealabil şi că iu- 
birea ar fi doar o fuziune şi o asimilare, fără separație, a unuia 
de către altul, sau mai precis spus: a altuia de către unul. 

Levinas îi reproşează şi lui Heidegger că ar concepe dife- 
renta sexuală pornind de la unitatea primordială a unui gen: 
« L’originalité de la contrariété et de la contradiction de eros a 
échappé a Heidegger, qui, dans ses cours, tend a présenter la 
différence des sexes comme une spécification d'un genre. »” 
Cursul la care face apel Levinas pare a fi cel tinut in semestrul 
de vara 1928 (la care Levinas a participat în calitate de auditor 


* BE, p. 144. 
38 EE, p. 112. 
9 TA, p. 77. 

°° EE, p. 164. 

la Freiburg)”. În ediţia publicată ca GA 26, pasajul în cauză se 
află în paragraful 10, la paginile 171-175, unde Heidegger vor- 
beste de neutralitatea Dasein-ului în raport cu sexualitatea, inte- 
leasă ca o ,,concretizare factică”: „Această neutralitate înseamnă 
că Dasein-ul nu are nici unul dintre cele două sexe. Însă această 
asexualitate [Geschlechtslosigkeit] nu este indiferența unui 
neant vid, negativitatea slabă a unui nimic ontic”?. Un alt pasaj 
similar: „Dasein-ul factic este [...] de fiecare dată dispersat într- 
un trup [in einer Leib zersplittert] şi [...] scindat într-o sexuali- 
tate determinată [in eine Bestimmte Geschlechtlichkeit 
zwiespdltig)””’. Vedem totuşi că reprosul lui Levinas nu este 
corect, căci Heidegger precizează în mod explicit tocmai că nu 
e vorba de „o mare substanță originară în simplicitatea sa [ein 
großes Urwesen in seiner Einfachheit] care s-ar dispersa ontic 


în mai multi indivizi”. 


Fecunditatea şi filialitatea 
Pornind de la acest din urmă nucleu — erosul şi femininul 


— se deschide o altă dimensiune a fenomenologiei levinasiene a 
corporalitatii: fecunditatea şi filialitatea”, maternitatea” şi pa- 


°l Martin Heidegger, Metaphysische Anfangsgründe der Logik im 
Ausgang von Leibniz, GA 26, editat de Klaus Held, Frankfurt am 
Main, Vittorio Klostermann, 1978. 

” GA 26, p. 172. 

°° GA 26, p. 173. 

% Ibid. Vezi de asemenea comentariul lui Jacques Derrida, 
« Geschlecht : Difference sexuelle, difference ontologique », in 
Michel Haar (éd.), Cahier de l’Herne Heidegger, Paris, 1983, 
pp. 419-30. 

°° Levinas subliniază într-o discuţie tardivă că problema era de a inte- 
lege filialitatea pornind de la iubire. Cf. EL, p. 125: « Le grand 

ternitatea””. În constituirea ontologică a subiectului, aceste di- 
rectii de sens ale trupului pun în lumină noi deschideri către 
celălalt. Celălalt se dă în acest interval corporal, prin această 
interfață a trupului. Că trupul nu este un corp-obiect, un corp 
reificat, aceasta ne e deja limpede: căci trupul este în primul 
rând expresie şi în cele din urmă e chip. 

Cele două texte pe care le-am analizat — De /'existence a 
L'existant şi Le temps et l’autre — se opresc tocmai asupra ideii 
de fecunditate. În primul text, tema este anunţată doar în ultime- 
le două linii dinaintea concluziei, unde Levinas spune că posibi- 
litatea subiectului „de a nu se reîntoarce în mod fatal la el în- 
suşi”, de a întâlni deci alteritatea, înseamnă în cele din urmă „a 
fi fecund”, „a avea un fiu”. Este vorba de o relaţie cu celălalt 
în care subiectul rămâne el însuşi şi nu fuzionează cu celălalt 
(ca în orice extaz mistic) şi în care celălalt rămâne în separatia 
sa, fără să fie absorbit de către eu. Ca eu să rămân eu însumi şi 
tu să rămâi tu însuți, aici se află miza reflectiei levinasiene refe- 
ritoare la tema filiatiei şi a fecundității. 

Astfel, în Le temps et l’autre, paternitatea este descrisă ca 
o „relaţie cu un străin care, fiind celălalt, este eu; relația unui eu 


probleme évidemment consisterait a développer le theme de la 
filialite en fonction du theme de l'amour ». 

°° Ideea de maternitate va reveni si în textele tardive ale lui Levinas. 
Cf. Lisa Guenther, ““ Like a maternal body’: Emmanuel Levinas and 
the motherhood of Moses”, Hypatia, Winter 2006, Vol. 21, No. 1, 
pp. 119-136; Kathryn Bevis, ““Better than metaphors’? Dwelling 
and the Maternal Body in Emmanuel Levinas”, Literature and 
theology, 21 (3) 2007, pp. 317-329. 

” Despre paternitate, cf. Kelly Oliver, “Fatherhood and the Promise of 
Ethics”, Diacritics, Vol. 27, No. 1 (Spring, 1997), pp. 44-57; Frangois- 
David Sebbah, “Levinas: Father/Son/Mother/Daughter”, Studia 
Phaenomenologica, VI (2006), pp. 261-273. 

% EE, p. 165. 

cu un eu-insumi care îmi este totuşi străin”. Trebuie de ase- 
menea să înţelegem ideea levinasiană a fecundității în raporta- 
rea sa polemică la faptul de a fi întru moarte heideggerian. Căci 
miza acestei teme este aceea de a arăta că viitorul cel mai pro- 
priu nu se constituie în raport cu moartea, ci în raport cu fiul!%. 
Fecunditatea subiectului constituie astfel structura sa dimensiu- 
nii sale temporale. Este vorba de a găsi în subiectul însuşi posi- 
bilitatea unei astfel de relații cu celălalt, una în care cele două 


š cd A 5 y -101 
verbe ale dominaţiei subiectului — a putea şi a avea — se surpă `. 


Concluzie 


În concluzie, putem spune că, în cadrul acestei perspecti- 
ve filozofice, în care eticul precede ontologicului, în care sensi- 
bilitatea capătă o preeminenta în fata înţelegerii, tocmai feno- 
menele de ordinul trupului capătă o semnificaţie sporită: în pri- 
mul rând chipul celuilalt, care implică un sens special al corpo- 
ralitatii: evident, nu e vorba de corporalitatea fizică, biologică, 
ci de un sens fenomenologic al trupului înțeles aici ca expresivi- 
tate. Însă totodată şi alte fenomene esenţial legate de corporali- 
tate, precum pudoarea, ruşinea, nuditatea, maternitatea, paterni- 


” TA, p. 85. Ideea revine după 40 de ani, Levinas subliniind că para- 
doxul filialitatii constă în faptul că « le fils, et la fille aussi, est autre 
et est encore, mais, seulement encore, moi » (EL, p. 125). 

1% Vezi de asemenea EL, p. 127: « [...] la thématique de ma relation 
au fils a un rapport avec le probleme de la mort, comme si sa mort 
me concernait plus que la mienne [...] ». 

10l TA, pp. 85-7 : « Le fils en effet n'est pas simplement mon œuvre, 
comme un poeme ou comme un objet fabriqué; il n'est pas non plus 
ma propriété. Ni les categories du pouvoir, ni celles de l'avoir ne 
peuvent indiquer la relation avec l'enfant. Ni la notion de cause, ni 
la notion de propriété ne permettent de saisir le fait de la fécondité. 
Je nai pas mon enfant; je suis en quelque maniere mon enfant ». 

tatea şi filialitatea îşi fac apariția în labirinturile nesistematice 
ale acestei gândiri paradoxale. 

Succint spus, apariţia fenomenului corporalitati în scrierile lui 
Levinas ar putea fi rezumată în următoarele câteva enunturi: (1) 
sinele se constituie ca o coeziune a sa cu sine însuşi, prin aceas- 
tă coeziune cu sine, ca inlantuire în propria sa ființă şi în pro- 
priul său corp (conatus essendi); (2) avem de a face cu o geneză 
ontologică a subiectului, care se detaşează din fontul existenţei 
anonime sau impersonale (il y a): ipostasul denumeşte momen- 
tul în care existentul contractă existența; (3) inlantuirea sinelui 
în propriul trup ia forma unei presiuni maligne a ființei, a unui 
caracter insuportabil al lui a fi, care se revelează într-o serie de 
fenomene corporale precum ruşinea, greata, faptul de a-ţi fi rau 
în propria piele, suferința fizică. Până aici, ontologicul domină 
existența umană; (4) ceea ce sparge această adeziune a sinelui la 
sine este alteritatea; evenimentul alteritatii rupe coerenţa eului; 
(5) Cele trei paradigme ale alteritatii sunt toate situate în orizon- 
tul de sens al fenomenologiei corporalitatii: nuditatea, erosul, 
feminitatea; (6) Nuditatea este ceea ce se sustrage formelor, 
ceea ce nu se lasă prins, ceea ce se sustrage văzului şi luminii, 
ceea ce este refractar la a fi prins, posedat, supus unei puteri; (7) 
nuditatea este în primul rând cea a chipului, celălalt este desco- 
perit, expus, vulnerabil. Nuditatea chipului său mă interpelează 
şi mă convoacă la o responsabilitate ce precede orice acțiune. 
Sunt responsabil pentru celălalt înainte să fi făcut orice pentru 
sau împotriva lui; (8) Erosul: Levinas spune textual că relaţia cu 
celălalt ar trebui înţeleasă pornind de la prototipul relației eroti- 
ce, în care există o dorință nesfârşită de a ajunge la celălalt, în 
care totodată fuziunea şi contopirea este imposibilă, în care dua- 
litatea ființelor rămâne ireductibila şi nu poate fi supusă unităţii. 
Transcendenta poate fi gândită în mod radical tocmai în cadrul 
fenomenului erosului; (10) Feminitatea, înțeleasă sub specia 
misterului, este o altă paradigmă a înţelegerii corporalitatii, în 

măsura în care, în tensiunea dintre pudoare şi profanare, ea ex- 
primă o rezistență la asimilare. Femininul, spune Levinas, devi- 
ne interesant din punct de vedere filozofic prin faptul că este un 
mod de a fi care constă în a se retrage din fața luminii (se 
dérober a la lumière), este o fugă din fata luminii (une fuite 
devant la lumiére); avem aşadar o constelație conceptuală care 
defineşte alteritatea: nuditatea, chipul, erosul, femininul, pudoa- 
rea, misterul, noaptea; (11) Pornind de la acest din urmă nucleu 
— erosul şi femininul — se deschide o altă dimensiune a fenome- 
nologiei levinasiene a corporalitatii: fecunditatea şi filialitatea, 
maternitatea şi paternitatea. 

Abstract. Representations of Corporality in Francis Bacon’s 
Painting: An Aesthetical Metaphysics’ 


I my paper I discuss Francis Bacon’s artistic credos, which the painter 
expressed during the interviews with David Sylvester, as metaphysical 
aesthetics. Metaphysical aesthetics is a concept that I created so as to 
describe Bacon’s aesthetics. I named it this way because I identified 
several characteristics of Bacon’s aesthetics that are metaphysical in 
their intentions: the denial of representation, the construction of 
reality, and the release from presuppositions. Of considerable 
importance to Bacon’s art is how he tries to avoid both abstraction and 
representation of facts, by creating sensations and suggestions, and not 
copies of reality. In this way, artistic reality is a construction in the 
imagination of the painter, by which the spectator has direct access to 
the brutality of fact or the violence of reality that is not rendered 
before being first recreated. The spectator receives the message of the 
painter by means of sensations which are so strong that we may state 
that Bacon did not paint the human body, but only sensations of the 
human body. The conditions of possibility of the sensations are 


' Acknowledgements: This paper presents a part of the research fi- 
nanced by POSDRU/89/1.5/S/49944. 
Această lucrare reprezintă o parte a cercetării finanţate de către Pro- 
gramul Operaţional Sectorial Dezvoltarea Resurselor Umane prin 

invisible forces that act violently upon the human body from within or 
from without. In his art, Bacon renders these invisible forces visible. 


Keywords: metaphysical aesthetics, Francis Bacon, sensation, 
abstraction, reality, representation, presupposition, fact 


Evenimente care au marcat arta lui Francis Bacon 


Francis Bacon s-a nascut pe 28 octombrie 1909 la Du- 
blin, din părinți englezi stabiliți în Irlanda. Bacon s-a manifestat 
tardiv ca artist, aşa cum el însuşi mărturiseşte în interviuri, dar 
sedimentele a ceea ce ulterior va configura arta sa pot fi regăsite 
încă din adolescenţa pictorului. La numai 16 ani pleacă la Lon- 
dra. Un an mai târziu, este trimis de tatăl său la Berlin, într-o 
excursie, prilejul unei experienţe artistice copleşitoare (arhitec- 
tură, pictură, cinema), prima de asemenea proporții din viata sa. 
Se crede că aici ar fi văzut pentru prima dată filmul lui Serghei 
Eisentein, Battleship Potemkin (1925), unul din leit-motivele 
ulterioare ale picturii sale. După ce prelungeşte şederea in capi- 
tala berlineză la două luni, Bacon pleacă în Franţa. La Chatilly, 
tabloul lui Poussin Masacrul Inocentilor adaugă o nouă am- 
prentă la formarea personalităţii lui artistice: se presupune că în 
imaginea tipatului mamei din acest tablou rezidă începutul ob- 
sesiei de mai târziu a lui Bacon de a picta tipatul uman. Abia în 
1927 vara, după ce vede o expoziţie de desene a lui Picasso, 
Bacon decide să devină artist şi chiar începe să deseneze. Reîn- 
tors la Londra, între 1929-1932 lucrează ca decorator interior şi 
designer de mobilier. 

Prima sa lucrare importantă datează din 1933, când 
Bacon avea 23 de ani şi se intitulează Crucificare. În acelaşi an 
expune împreună cu alti artişti la Mayor Gallery, lucrarea 
Crucificare e reprodusă într-o carte şi e cumpărată de un colec- 
tionar. Pe un fond gri-albăstrui, pictura aceasta reprezintă un 

corp de lumină care se desprinde de cruce. Figura umană este 
foarte simplu realizată, iar albul strălucitor semnifică un plan 
superior de realizare a materiei. Există la Bacon încă de pe 
acum o religiozitate care depăşeşte ateismul afirmat de artist. 

În timpul primului război mondial, participă ca voluntar 
la recuperări ale decedatilor, salvarea civililor şi stingerea focu- 
lui, luând astfel contact în mod direct cu experienţa războiului, 
chiar dacă nu a fost înrolat niciodată din motive de sănătate 
(astm). Experiența morţii îl influențează, ceea ce e evident prin 
modificarea imaginii din operele sale, începând să-şi contureze 
un stil pe care îl vom recunoaşte ca fiindu-i specific (o pictură 
viscerală). La experienţa directă a războiului, tot în aceşti ani 
(1939-1944) se adaugă alte experienţe culturale, printre care aş 
aminti poezia sau teatrul lui T.S. Eliot, piesa Reuniune de familie, 
care il va trimite la tragedia greacă (Orestia lui Eschil). 

În 1944 câştigă atenţia publicului şi a criticilor odată cu 
expunerea lucrării Trei studii pentru figurile de la baza unei 
crucificări în galeria Lefevre, în cadrul unei colecţii de grup. 
Tabloul a fost achiziţionat de Eric Hall, care ulterior l-a cedat 
către Tate Gallery. În acest tablou predomină portocaliul de 
fond, iar cele trei figuri hidoase, lipsite de orice umanitate, re- 
prezintă furiile din mitologia greacă, nişte forte/spirite care îi 
pedepseau pe cei răi. 

După 1945 stilul său este de-acum bine conturat. Poate 
fi recunoscut după figurile umane carnale, treptat reduse la una 
singură, după culorile favorite (roşu, albastru-vinetiu, chiar cu- 
lorile cărnii), după capetele descărnate, cu osatura la vedere, 
după reprezentări ale umanului dezumanizat în figura unor câini 
care parcă se luptă cu un al doilea trup uman, din ei, 
înfrângându-l, după prezenţa unor forme geometrice în lucrare, 
după temele şi motivele favorite (țipăt, carcase animale atârnate, 
corpul uman de o indecenta sfasietoare). 

O dată ce a descoperit virtuțile spatelui pânzei (puterea 
de absorbţie a materialului nefinisat este mai mare), Bacon va 
picta în acest fel până la sfârşitul vieţii. O turnură de stil s-a pe- 
trecut la mijlocul anilor 50, ca urmare a influenței picturii lui 
Van Gogh (Pictorul pe drum spre Tarascon, din 1888, distrusă 
în cel de al doilea război mondial): vopseaua este aplicată mai 
brutal, fără delicateţe, mai groasă şi cu ridicături; culorile devin 
mai stridente în ceea ce priveşte gama şi nuanţa. 

Fotografiile devin indispensabile pentru pictura sa. Ba- 
con a pictat cu predilecție portrete ale prietenilor săi (Henrietta 
Moraes, Isabel Rawsthorne, Lucian Freud, Muriel Belcher), 
după fotografii realizate în special de Deakin. De asemenea, 
pictează în multe ocazii portetul iubitului său George Dyer, a 
cărui moarte de la sfârşitul anilor 60 marchează profund arta lui 
Bacon. Virtuozitatea stilului său din anii 60 se datorează unor 
tehnici mai puțin ortodoxe, cum ar fi aplicarea vopselei direct 
din tub, ori împrăştiat, nelipsind nici „momentele” de fineţe, cu 
aspect de tricot ori raiat. Expune individual în galerii celebre 
din întreaga lume. 

În anul 1975 apare o carte de interviuri cu pictorul, pu- 
blicată de David Sylvester. Aceasta cunoaşte mai multe ediții 
(1980, 1987). Din ceea ce a putut fi găsit în studioul artistului 
(schiţe, note, fotografii cu însemnări diverse) reiese că Bacon a 
fost un pictor mai programat decât ne-a lăsat să credem din cele 
afirmate în aceste interviuri, unde a făcut apologia rolului ha- 
zardului în actul artistic. 

În 1985 este numit „cel mai mare pictor” în viata, cu 
prilejul unei retrospective cu 125 de lucrări la Tate Gallery. Din 
ce în ce mai multe evenimente de acest gen au loc în întreaga 
lume. Expoziţii cu picturile sale în galerii celebre continuă să 
fie organizate şi după anul morţii sale (1992). Studioul în care a 
lucrat timp de peste 30 de ani a fost donat în 1998 ţării în care s- 
a născut (Hugh Lane Municipal Gallery of Modern Art, Dublin, 

Irlanda), fiind reconstruit şi deschis pentru a putea fi vizitat în 
mai 2001. 


Trasarea unor linii de demarcaţie 


În opinia mea, Francis Bacon poate fi considerat un pic- 
tor abstract, putând fi subsumat unei estetici metafizice prin 
intenție, iar operele sale având un mesaj existențialist (sunt 
abordate — nu cred că pot spune tematizate — suferința umană, 
alienarea, dezumanizarea, vulnerabilitatea omului, contingenta, 
angoasa, solitudinea etc.). La acestea aş mai adăuga faptul că 
Francis Bacon este un artist care recunoaşte, totuşi, rolul hazar- 
dului în crearea unei opere de artă. 

În pictura secolului al XX-lea este binecunoscută tehni- 
ca de a arunca efectiv culorile pe pânză, lăsând totul în voia ha- 
zardului. Deşi acceptă că inconştientul are un mare rol în crea- 
tie, Bacon este adeptul manipulării operei hazardului. Artistul 
intervine şi foloseşte ceea ce fără intenţii precise a provocat. De 
aceea, e o mare diferenţă între artistul care împrăştie culorile pe 
pânză şi o servitoare care ar putea face acelaşi lucru în absenţa 
acestuia. 

Totodată, trebuie să recunosc că Francis Bacon este un 
pictor original, în permanență preocupat să evite clişeele, fie că 
e vorba de imagini comune preluate din mass-media, de pildă, 
ori de clişee psihice, ceea ce ne vine prima dată în minte atunci 
când ne gândim la un anumit subiect. Asaltat de asemenea date, 
artistul nu se regăseşte în fata unei pânze albe, ci populate de tot 
felul de imagini-clişeu. Pentru a curăța pânza de toate acestea şi 
a o pregăti, Bacon trasează cu pensula pe pânză semne la în- 
tâmplare. Apoi curăţă cu peria, înlătură sau şterge petele de cu- 
loare de pe pânză; aruncă pânza din diferite unghiuri şi cu vite- 
ze diferite. În chiar actul picturii, el provoacă accidente asupra a 
ceea ce a aşternut deja pe pânză: alungeşte o gură, şterge o parte 

a capului etc., obținând ceea ce artistul numeşte graf, iar 
Deleuze diagramă. 

Diagrama e un set operativ de linii şi pete de culoare 
care nu semnifică şi nu reprezintă, având funcţia de a sugera şi 
de a introduce posibilități de fapt, din care va fi izolat faptul 
pictorial, figura: „E precum apariția unei alte lumi. Deoarece 
aceste semne, urme sunt iraționale, involuntare, accidentale, 
libere, întâmplătoare. Acestea sunt nonreprezentative, nonilustra- 
tive, nonnarative. Ele nici nu semnifică, nici nu sunt semnifi- 
cate: sunt semne care nu semnifică. Sunt mărci ale senzatiei””. 

Pe de o parte, Francis Bacon respinge pictura reprezen- 
tativă, figurativul şi neagă orice intenţie narativă a tabloului, iar 
pe de altă parte, vrea să depăşească arta abstractă, deoarece şi 
aceasta, în egală măsură cu cea reprezentativă, se adresează cre- 
ierului (în forma reprezentărilor, arta figurativă, respectiv a idei- 
lor, arta abstractă — ca descifrare a unui cod) şi nu direct siste- 
mului nervos. 

Francis Bacon a pictat cu predilecție portrete şi autopor- 
trete, a abordat teme mitologice şi religioase, iar subiectele ale- 
se (crucificări, proteze, mutilări, monştri etc.) sunt extrem de 
violente. S-a vorbit chiar de o violenţă a culorii şi a liniei, de o 
violenţă a senzatiei, nu a reprezentării, de una de reacţie şi de 
expresie, cu referire la picturile sale. 


Despre senzaţia de corp în pictura lui Francis Bacon 
Cred că dincolo de ceea ce exprimă efectiv picturile şo- 
cante, oribile, terifiante ale lui Bacon există o intenţie de factură 


religioasă. Dualitatea metafizică a spiritului şi materiei ori a 
corpului şi sufletului este înlocuită la Bacon printr-o alta: carnea 


? Gilles Deleuze, Francis Bacon: Logic of Sensation, London, NY, 
Continuum, 2004, p. 100. 

şi energia (sau forțele, cum le-a numit Deleuze) devin termenii 
unei ecuații imposibil de adus la numitor comun. Atunci când 
pictează corpul, Bacon nu reproduce modele din realitate, ci pe 
baza acestora (de cele mai multe ori nu modele reale, ci fotogra- 
fii ale unor cunoscuți) redă realitatea, aparenţa, senzația, defor- 
mând-o şi (re)creand faptul. 

Compoziţia lui Bacon prezintă trei elemente: 1. Figura 
(care nu e un individ, imaginea unui om ori a unei persoane, ci 
un Corp sau un cap, sau un animal, sau ceva la limita dintre om 
şi animal (un „ce” intermediar între om şi fiară), 2. Conturul 
figurii, cadranul, ceva (o cuşcă de multe ori) oval sau rotund sau 
cubic sau paralalelipipedic, care încadrează figura, o izolează 
pentru a evita tocmai povestea, caracterul ei narativ, figurativ, 
ilustrativ; şi 3. Fundalul, background, baza materială a pânzei, 
cum o numeşte Deleuze. 

Dintre acestea, personajul propriu-zis este figura sau 
corporalitatea, ideea de corp devenită senzaţie de corp. Figura 
este o formă prin care nu reprezint un obiect, ci prin care intu- 
iesc corporalitatea. Îmi reprezint corporalitatea, intuiesc corpo- 
ralitatea printr-o senzație (sau mai multe senzaţii). Mi se „ser- 
veşte” carne, dar nu carne în formă brută, ci senzaţia de carne. 
Alteori am o senzaţie de vid în ceea ce priveşte corporalitatea 
figurii, formei, „personajului” de acolo (cazul Portretului Papei 
Inocenţiu al X-lea, după un portret de Velasquez). Corpul a 
evadat prin gura larg deschisă, nici măcar nu mai intuiesc cor- 
poralitatea, nu am decât o sugestie a ei, corporalitatea nu este 
decât sugerată (la fel în Crucificare, 1933). Acest personaj la 
care mă refer (corporalitatea devenită senzație de corp) nu are o 
poveste şi nu spune vreo poveste. Funcţia sau rolul său este de a 
brusca privirea (spectatorului), „de a ne călca pe nervi”, şi ast- 
fel, adresându-se direct sistemului nervos, de a declanşa în 
spectator (receptor) senzații. 

Optând pentru corp în detrimentul a ceea ce ne-am 
obişnuit să numim spirit, Bacon îşi află sursa de inspirație în 
măcelării, pentru că doar acolo poate avea senzaţia cărnii, pe 
care îşi doreşte să ne-o transmită prin picturile sale. În portrete 
nu chipul, ci capul interesează, deoarece figura pe care o creea- 
ză artistul este corpul, iar capul face parte din corp, în timp ce 
chipul semnifică altceva, interioritatea. Lipsit de chip, locul 
omului din compoziţiile lui Bacon îl reprezintă spațiul de grani- 
ta dintre umanitate şi animalitate. 

Portretele lui Bacon pun mereu în evidenţă capul din 
spatele feţei (carnea şi oasele — flesh & bone)’. Flesh, carne, 
însemnând ţesut, muşchi, grăsime, iar bone — structura osoasă. 
Carnea la care m-am referit mai sus, echivalând-o cu senzaţia 
de corp, nu e totuna cu cea despre care vorbesc aici. Flesh — 
carnea în sens biologic, e deosebită de meat, aceasta însemnând 
în limba engleză carnea de consum, adică, în acest context, ceea 
ce receptăm, în forma unei/unor senzații. Corporalitatea (carnea, 
meat) nu-i decât acea stare a corpului declanşată de tensiunea 
cărnii (flesh, in sens biologic) care pare să se desprindă de pe 
os, ori a oaselor care ies din carne (flesh). 

Bacon pictează suferința umană. Orice om care suferă 
este redus la o bucată de carne (piece of meat). Omul este adus 
în pragul animalitatii sale, deoarece, la extrem, nu e nicio dife- 
renta între un om şi un animal care suferă (Omul care suferă 
este animal/Animalul care suferă este om). Este vorba de sufe- 
rinta ca senzaţie fizică, iar nu de conştientizarea ei (prin rationa- 
lizarea suferinţei, evadăm din senzaţie, o dată constientizata 
suferința nu mai e o durere concretă, ci o temă). 

Paul Klee susținea că scopul artei nu e de a reda vizibi- 
lul, ci de a face invizibilul vizibil. Ceea ce Bacon vrea să facă 
vizibil, să creeze sunt în opinia lui Deleuze forţe, energii pe care 


3 Ibidem, p. 22. 


272 


Sensuri ale corpului 


nu le vedem, dar le putem simţi. Forţa e ceea ce se exercită asu- 
pra unui trup pentru ca o senzaţie să poată apărea. Astfel, putem 
spune că Bacon pictează doar senzaţii. 

Chircit, sodomizat, desfigurat, corpul din nudurile pic- 
tate de Bacon se impune prin tendinţa de a evada, de a ieşi din 
sine şi de a se contopi cu materia pânzei (cu fundalul). De aici, 
sentimentul că Bacon vrea să redea devenirea corpului, mişca- 
rea, ca şi cum pânza ar fi o peliculă cinematografică, numai că e 
o mişcare bruscă, contorsionată parcă, e doar senzaţia unei miş- 
cări. În acest scop, poate, a pictat în serii, celebrele sale triptice. 
Unul din modurile predilecte prin care corpul iese din sine este 
gura. Bacon pictează nu gura ca parte corporală, ci tipatul, astfel 
încât gura e redusă la o gaură prin care întreg corpul evadează 
din sine în(spre) senzaţie sau devine uneori doar o sugestie. 

Revenind la spiritul care animă corpul din picturile lui 
Bacon, el este un spirit în formă corporală, un spirit animalic 
(de porc, de taur, de câiine, de liliac), o respiraţie vitală, ener- 
gie. Spiritul este absorbit în senzație. Aceeaşi senzaţie 
(rede)numeste, însă, deopotrivă şi corpul. 


Forţele invizibile 


Ceea ce pictorul încearcă să facă vizibil prin arta sa, şi 
anume invizibilul, se referă la forte pe care nu le vedem, dar 
care ne influențează. Forţele sunt, de fapt, condiţii de posibilita- 
te ale senzaţiei, în sensul că pentru ca o senzaţie să poată exista, 
o forță trebuie să se exercite asupra unui corp’. 

Prin pictura lui Bacon, senzația se ridică înspre conditii- 
le ei de posibilitate, inlesnindu-ne întâlnirea cu forțele invizibi- 
le. O asemenea forță invizibilă o reprezintă timpul, mai exact 
presiunea pe care timpul o exercită asupra corpurilor, 


* Ibidem, p. 56. 

deformându-le, modificându-le înfăţişarea. E uşor să pictezi un 
corp peste care timpul şi-a lăsat amprenta, dar cum redai în pic- 
tură însuşi timpul ca forță invizibilă? Tot asemenea forte invizi- 
bile mai sunt presiunea, inerția, greutatea, atracția, gravitația, 
germinarea’. Stim, fără îndoială, cum se definesc toate aceste 
idei şi care sunt efectele acestor cauze fizice în viața reală, însă 
nu putem percepe nici forța gravitaţională şi nici cum incoltesc 
semințele. Cu toate acestea, pictura poate reda aceste forte. În 
ce mod? 

Am putea spune că Bacon încearcă să redea însăşi de- 
venirea lucrurilor, nu atât mişcarea, cât principiul mişcării, nu 
atât uratirea ori îmbătrânirea, cât timpul care stă la baza acestor 
fenomene şi e responsabil de ele. Pictorul britanic nu lucrează 
cu idei, ci cu senzaţii. Pentru că gândirea, e lucru ştiut, limitează 
acel ceva pe care îl prinde în concepte, generalizări, legi. În 
timp ce senzația stimulează totodată imaginaţia şi ne ajută să 
înțelegem într-un mod foarte direct idei şi legi cauzale abstracte. 

Bacon nu e primul interesat de redarea în artă a forțelor 
invizibile. Deleuze remarcă aceeaşi tendință la Millet, Cezanne 
sau Van Gogh. Dar Bacon este mai mult interesat de captarea 
forțelor invizibile, decât de redarea efectelor unei forţe, con- 
stând în descompuneri şi recompuneri. Rolul autoportretelor şi 
al capetelor pe care el le-a pictat nu este atât de a reda mişcarea, 
cât de a surprinde forte invizibile cum ar fi presiunea, dilatatia, 
contracția, aplatizarea şi alungirea’®. 

Figura din picturile lui Bacon reprezintă elementul prin 
care pot fi redate forțele invizibile. În primul rând, pentru Bacon 
contează deformările care vizează figura, iar nu transformările. 
Deleuze observă foarte pertinent că transformarea şi deformarea 
nu se referă la acelaşi proces. Dacă transformarea poate fi 


> Ibidem. 
° Ibidem, p. 58. 

abstractă sau dinamică, deformarea este corporală şi statică”. 
Transformarea poate fi gândită, definită, concepută şi conceptuali- 
zată, referindu-se la un parcurs, la nişte stări succesive prin care 
trece o formă. În schimb, deformarea se petrece pe pânză, în 
acelaşi loc unde forma se constituie treptat, pictorul trasând linii 
şi apoi ştergându-le cu brutalitate, sugerând în acest mod forţele 
care acționează din exterior asupra corpului. Forţa este preemi- 
nentă în raport cu mişcarea, iar figura față de abstract; în terme- 
nii lui Deleuze, putem spune că mişcarea se subordonează for- 
tei, iar abstractul — figurii. La forţele exterioare deja enumerate 
se adaugă cele interioare, impulsurile, precum nevoia de a 
dormi, de a decarta, de a se întoarce ori de a rămâne aşezat ori- 
cât de mult. 

În cazul tipatului, pe care Bacon l-a tot pictat în încer- 
carea de a-l surprinde cu adevărat, forțele invizibile redate nu se 
reduc la durere sau teamă, nici măcar la groaza resimțită atunci 
când strigi în disperare. De fapt, se vrea redarea unui raport în- 
tre modul în care percepem tipatul (gura abisal deschisă) şi for- 
tele invizibile, adică forţele viitorului”. Tipatul trimite la senza- 
tia de iminenta a pericolului de a fi înghițit, devorat de necu- 
noscut, de timp în ipostaza viitorului incert, de aceea tipatul 
întotdeauna exprimă o angoasă a omului. În ultimă instanță, 
forțele viitorului ne atrag cu o capacitate copleşitoare înspre 
moarte, atracție căreia nu ne putem opune şi nici sustrage. 

Deleuze înregistrează toate acele forte invizibile care 
sunt făcute vizibile în pictura lui Bacon: forte de izolare (redate 
prin înconjurarea figurii într-o figură geometrică, separând-o de 
rest), forte de deformare (ce devin vizibile atunci când capul 
tinde să apară din spatele feţei ori atunci când corpul este tras, 
întins până ce viscerele ajung prezente de dincolo de el), forte 


7 Ibidem, p. 59. 
5 Ibidem, p. 61. 

de disipare (figura aproape dispare, se dizolvă şi se uneşte cu 
baza tabloului). Iar pe lângă acestea mai pot fi numite multe alte 
forte: forța somnului ce aplatizează corpul, forța prin care două 
corpuri se unesc, apoi forța de separare a figurilor în triptice, 
care e în acelaşi timp şi forță prin care întregul e menținut ca 
atare, în ciuda separării în trei unități picturale. În acest mod, 
forța pe care Bacon o redă e timpul, ca eternitate de lumină”. 


O estetică metafizică 


Consider că atitudinea estetică a lui Bacon are valenţe 
metafizice din cel putin trei motive: 1. Respingerea reprezenta- 
rii, ceea ce constituie o temă a metafizicii; 2. Faptul pictorial 
este o construcţie, iar nu o reproducere a realului, putând deo- 
sebi clar cele două elemente: realul, care a generat creaţia artis- 
tică, în cazul lui Bacon faptul dintr-o fotografie, şi creația pro- 
priu-zisă, care e un obiect artistic de sine stătător, având o logi- 
că proprie, fără raportare la ceea ce l-a inspirat pe artist; 3. În- 
cercarea de evitare a clişeelor, a presupozitiilor culturale, a 
imaginilor gata făcute, receptate din mass-media, a ceea ce ne 
vine mai întâi în minte când gândim ceva, a obisnuintelor de 
gândire, a modurilor incetatenite prin care privim ceva. Or, 
chestiunea presupozitiilor este o altă temă importantă a metafi- 
zicii secolului al XX-lea. 


Respingerea reprezentării 


În opinia lui Bacon, „misterul picturii” se referă la a re- 
uşi să optezi pentru modalitatea corectă, cea mai potrivită, prin 
care să redai ceea ce vezi. În vremea sa existau foarte multe 
asemenea mijloace de redare a realităţii, printre care fotografiile 
sau înregistrarea directă pe o peliculă cinematografică, iar 


” Ibidem, p. 6. 

Bacon este conştient că în asemenea condiții pictura trebuie să 
aibă alte pretenții. În acelaşi timp, el nu se mulţumeşte cu soluţia 
picturii abstracte de a capta realitatea doar prin formă şi culoare. 

Imaginea creată de Bacon nu îşi propune să redea nimic 
din realitatea care îl înconjoară pe pictor. Pentru el, faptul picto- 
rial este o construcție în imaginaţia pictorului, la care spectato- 
rul are acces printr-o senzaţie. În niciun caz Bacon nu acceptă 
ca imaginile sale să capete un sens narativ ori să fie decodate de 
gândirea abstractă, „pentru că imaginea aceasta e un soi de mers 
pe sârmă între ceea ce numim pictură figurativă şi abstracţie”. 

Nici creată abstract, nici redată figurativ, la limita dintre 
cele două, realitatea, asa cum o reconstruieşte Bacon, nu e nici 
reprezentare şi nici concept. Am vorbit mai sus în mod metafo- 
ric de senzaţie, în sensul că ne „izbim” direct de realitate atunci 
când suntem spectatorii unui tablou semnat Francis Bacon. Pic- 
torul însuşi dă seama de modul în care realitatea este construită, 
cu referire la tabloul din 1946, cel care seamănă cu o măcelărie: 
„Intenţionam să pictez o pasăre care coboară pe un câmp (...) 
dar, dintr-odată, liniile pe care le desenasem sugerau ceva total 
diferit (...) a sugerat, brusc, o deschidere spre o cu totul altă arie 
a sentimentului (...) nu m-am gândit niciodată la el, aşa cum a 
ieşit”. 

Diferenţa dintre arta figurativă şi cea nonfigurativă, în 
opinia lui Bacon, ar consta în aceea că „forma figurativă iti 
transmite imediat, prin intermediul intelectului, despre ce formă 
este vorba exact, pe când forma nonfigurativă lucrează mai întâi 
asupra senzaţiei, croindu-si abia apoi, lent, drum spre realita- 
te”!?. Ca o profesiune de credinţă, ca un crez al artei sale, Bacon 


' David Sylvester, Brutalitatea realității. Interviuri cu Francis Bacon, 
Bucuresti, Editura Art, 2010, p. 11. 

'! Ibidem, pp. 9-10. 

"2 Ibidem, p. 47. 

admite următoarele: prin artă se construieşte faptul, care declan- 
şează o „avalanşă” de senzaţii în spectator, elemenul prin care 
arta este receptată: „Nu se doreşte, oare, ca un lucru să fie cât de 
real posibil şi, în acelaşi timp, adânc sugestiv sau eliberator al 
câmpurilor de senzații, altceva decât o simplă ilustrație a obiec- 
tului pe care te pregăteşti să-l tratezi? Nu este oare aceasta rati- 
unea de a fi a artei?” " Nu este suficient să vrei să copiezi faptul 
în maniera regăsirii fidelității sale şi nici măcar cu scopul de a-l 
trasnfigura, ci realitatea trebuie recreată, respingând figurativul: 
„Ilustraţia înseamnă, fără îndoială, doar a ilustra imaginea din 
fata ta, nu a o inventa”"“. 

Bacon este convins că pictura sa frapeaza prin ,,imedi- 
at” şi „spontaneitate” şi că prin maniera în care el pictează are 
acces la realitate în forma ei cea mai pură cu putință: „Există 
standarde stabilite pentru ceea ce este sau ar trebui să fie realita- 
tea, dar nu există nici un dubiu că manierele în care realitatea 
poate fi captată sunt foarte misterioase: prin jocul unor urme de 
pensulă accidentale, realitatea ţâşneşte, brusc, cu o vitalitate pe 
care nici un alt mod de a o releva, din cele consacrate, n-ar fi 
produs-o. Întotdeauna am încercat, cu ajutorul norocului sau al 
accidentului, să găsesc o cale prin care să surprind realitatea, 
dar realcătuită din alte forme”!$. 

Ceea ce este obţinut în manieră accidentală este şi mai 
real decât imaginile realizate in mod conştient, deoarece ratiu- 
nea, conştiinţa „corupe” imaginile, traducându-le în limbaje 
vizuale deja existente, amplificându-le prin straturi de sedimen- 
te acumulate cultural: „Fiindcă [imaginile accidentale] n-au fost 
«corupte» de creierul conştient — iată de ce apar într-un fel mult 
mai crud şi mai real decât ceva ce a fost deja «corupt»”. 


'5 Ibidem, pp. 46-47. 
'4 Ibidem, p. 89. 
'5 Ibidem, p. 94. 

Pictorul englez încearcă să expliciteze motivele mai 
adânci ale caracterului nereprezentativ al unei forme obţinute 
prin tehnici care valorifică întâmplarea, în defavoarea unei for- 
me având un puternic caracter reprezentativ, aceasta din urmă 
fiind realizată în mod voit. El constată că „atunci când forma 
imaginii pe care o doreşti este realizată irațional, se pare că are 
asupra sistemului nervos un impact mult mai puternic decât 
atunci când ai fi ştiut cum s-o faci”!S. Atunci când imaginea este 
rodul hazardului, ea reuşeşte să fie mai violentă decăt dacă e 
realizată în mod conştient, deoarece „când realizarea se înteme- 
iază pe instinct, imaginea emană mult mai multă forță”. 


Realitatea este construcție 


S-a vorbit de o anumită „formă de realism” cu referire 
la lucrările lui Bacon. Cu privire la acest lucru, Bacon consideră 
că modul în care realismul poate fi înţeles s-a modificat de la 
suprarealism încoace. Este necesară, consideră Bacon, o turnură 
a realismului, astfel încât realismul natural să fie înlocuit cu o 
altă formă a sa, în cadrul căreia se admite că realitatea este con- 
structie şi invenţie: „Trebuie regândit realismul. Trebuie înlocu- 
it, la nivelul sistemului nervos, realismul cu invenţia, căci în 
pictură nu mai există realismul natural’. 

La Picasso, imaginile create nu sunt figurative, dar cu 
toate acestea ele sunt „profund reale din punct de vedere al figu- 
rilor”. În acelaşi mod intenţionează si Bacon să redea imagini 
reale, deşi nonfigurative: „De pildă, o imagine ce prezintă un 
contur bizar descuind uşa de la cabina de duş este mult mai rea- 


'€ Ibidem, p. 92. 
17 Ibidem. 

18 Ibidem, p. 148. 
1 Ibidem, p. 143. 

lă decât dacă ar reda cu precizie o figură descuind uşa cabinei 
de duş”. Aşa cum pe drept remarcă şi Sylvester, Bacon nu folo- 
seşte sintagma „mai realistă”, ci „mai reală”. Prin aceasta Bacon 
înțelege că gestul de a descuia usa este mai real astfel decât da- 
că ar fi fost redat în manieră figurativă, faptul este construit mai 
autentic, este mai bine redat astfel: „Atunci când spun că este 
«mult mai real», înseamnă că gestul de a răsuci cheia în uşă a 
fost mult mai real, reprezentat în acel fel, decât dacă ar fi fost 
reprezentat figurativ”. Intensitatea realității nu poate fi redată 
decât printr-o anume îndepărtare de ceea ce este evident şi ar 
putea fi reprezentat ca atare. 

Bacon este convins că realitatea artistică nu e o simplă 
ilustrare, copiere, umbră a lucrurilor sensibile, ci o recreare: „Eu 
cred că realitatea, în artă, este ceva profund artificial, care tre- 
buie recreat. Altminteri, va fi o simplă ilustrare a ceva — un fel 
de experienţă indirectă, prin intermediar”. De aceea, valoarea 
unei opere de artă nu rezidă în adevărul ei (corespondenţa dintre 
o creaţie artistică şi realitate), în veridicitatea, credibilitatea ori 
fidelitatea înregistrării realităţii exterioare, ci aceasta ni se im- 
pune ca o „forţă a sa proprie”, o anume „vitalitate”, care ni se 
adresează în calitate de receptori ai respectivei opere. În acelaşi 
mod, într-un portret personalitatea celui reprezentat trebuie sur- 
prinsă într-o manieră inedită, iar nu fotografică, prin prinderea 
pe pânză a „emanaţiei” persoanei respective, a ,,pulsatiei” res- 
pectivei persoane, a specificului energetic al acesteia, energia pe 
care cineva o degajă, înțeleasă nu neapărat într-o manieră spiri- 
tuală (cel puţin aceasta este intenţia lui Bacon, deşi nu e clar în 
ce alt mod decât cel spiritual putem să înţelegem acest lucru)”. 


°° Ibidem, p. 144. 
*! Ibidem, p.145. 
 Ibidem, p. 146. 

Chiar realitatea umană, aşa cum o abordează Bacon în 
picturile sale, reprezintă o deformare a realului de la care plea- 
că. Întrebat de David Sylvester dacă a vrut vreodată să picteze 
ceva abstract, Bacon recunoaşte că a avut o predilecție inițială 
pentru forme. În plus, el face referire la o întreagă arie, neexplo- 
rată în mod definitiv „de forme organice care se raportează la 


imaginea omului, distorsionând-o complet în acelaşi timp”. 


Brutalitatea faptului 


Realitatea l-a impresionat pe Bacon prin violența ei (vi- 
olenta războiului ar fi doar un exemplu foarte elocvent). Cu toa- 
te că el recunoaşte că obsesia artei este însăşi viata şi că experi- 
entele personale ale artistului îşi pun, fără îndoială, amprenta pe 
modul în care este realizată arta sa, pictorul englez nu admite că 
ar fi transpus pur şi simplu în creaţiile sale violenţa realitatilor 
cu care s-a confruntat de-a lungul vieții. Mai degrabă, el caută 
să atingă un nivel primar al violenţei. Orice imagine implică 
anumite sugestii asupra violenţei, un cumul de senzaţii care vi- 
zează receptorul. E vorba de o violență a realității înseși, pe care 
pictura lui Bacon nu o înregistrează, ci o recreează: „Violenţa 
din viata mea, violențele în mijlocul cărora am trăit diferă însă 
de violenţa din pictură. Când vorbim despre violenţa picturii, 
trebuie să precizăm că nu are nici o legătură cu violența războ- 
iului. Are legătură doar cu încercarea de a reda violenţa realită- 
tii înseși”. 

Prin intermendiul a ceea ce spectatorul percepe ca vio- 
lentă în tablourile sale, Bacon nu face decât sa dea la o parte o 
modalitate edulcorată prin care ne-am obişnuit să percepem rea- 
litatea. Pictorul are acces prin sensibilitatea sa la aspecte ale 


3 Ibidem, p. 9. 
Ibidem, p. 69. 

realităţii ori ale personalităţii oamenilor (dacă ne referim la por- 
trete) care în mod normal nu sunt evidente, dar pe care imaginea 
artistică le preia şi revalorifică in forma unor senzaţii altfel in- 
accesibile: „Trăim aproape în permanenţă prin intermediul 
ecranelor — o existență ecranată. Uneori, şi anume atunci când 
oamenii spun că lucrările mele arată violent, realizez că am fost 
capabil ca, din când în când, să dau la o parte unul sau două 
dintre acele văluri sau ecrane...” „Ecranele” la care se referă 
Bacon nu sunt altceva decât obişnuintele de percepţie şi gândire 
prin filtrul şi grila cărora „cernem” realitatea, având acces nu la 
lucrurile însele, ci la o realitate culturală, a cărei configuraţie 
este determinată de o anumită ideologie valabilă într-un anumit 
moment istoric. 

Devenirea nu este surprinsă în mod direct, ci se pleacă 
de la o redare imagistică a ei (o fotografie), pentru ca, drept ur- 
mare a acestui ocol, să fie „servită” spectatorului în toată forța, 
brutalitatea, violenţa ei: „Ceea ce vreau să fac e să distorsionez 
acel ceva până dincolo de aparență, dar prin această distorsiune 
să-l aduc înapoi, ca o captare a aparentei”. Prin transformarea 
materialului într-un mod radical, se năzuieşte la apropierea de 
esenţa realității. Numai că această esenţă nu e la Bacon o idee, 
ci o senzaţie. 

Realitatea unui lucru nu poate fi surprinsă decât printr-o 
distorsionare, de cele mai multe ori deranjantă, supărătoare pen- 
tru ceilalți: „Dar spuneti-mi: cine, în ziua de azi, s-a dovedit 
capabil să capteze realitatea unui lucru ce i-a ieşit în cale, fără a 
pricinui răni adânci imaginii?”5. Astfel distorsionată, imaginea 
pictată ajunge să dobândească o realitate palpabilă pentru pictor 
şi apoi este mult mai expresivă, mai sugestivă, implicând anu- 
mite senzaţii, poate chiar un sentiment. Pentru Bacon contează 
ca o operă să fie realizată într-o asemenea manieră, încât să i se 


°5 Ibidem, p. 34. 

asigure perenitatea. Nu sunt acelaşi lucru arta din gumă de mes- 
tecat ori sculpturile în gheaţă cu o operă care înfruntă timpul 
prin materialitatea ei exemplară, prin textură şi culoare. Deoare- 
ce „cu cât imaginile rezistă mai mult în timp, cu atât acumulea- 


ză mai multă senzaţie în jurul lor”. 


Presupozitiile 


Întrebarea capitală este, pentru Bacon, cum poate fi 
captat misterul realitatii prin recrearea acestuia in interiorul mis- 
terului operei: „Dar cum să faci acest lucru astfel încât să sur- 
prinzi misterul realității în interiorul misterului operei?” Cu 
alte cuvinte, şi fac aici uz de termenii lui Sylvester, cum poate fi 
creată o realitate care să fie „condiţionată pe cât de puţin posibil 
de standardele acceptate privind realitatea?’ Adică în ce mă- 
sură pot fi eludate prejudecățile, presupozitiile? 

Un rol important în realizarea picturii lui Bacon îl au 
fotografiile. Imaginile vizuale preluate din fotografii şi filme au 
cea mai mare pondere în crearea unui fond comun de habitudini 
perceptive: „Cred că simţul nostru vizual este permanent asaltat 
de fotografie şi de film, astfel încât, atunci când privim ceva, nu 
privim pur şi simplu acel lucru, ci o facem prin prisma asaltului 
la care ne-au supus deja fotografia şi filmul”. În mod paradoxal, 
Bacon caută să se elibereze de prejudecăţi, lăsându-se „bântuit” 
de imaginile vizuale de la care mai tot timpul pleacă atunci când 
începe o lucrare: „Şi nouăzeci şi nouă la sută din timp găsesc că 
fotografiile sunt mult mai interesante decât pictura abstractă sau 
figurativă. Dintotdeauna am fost bântuit de ele”. În opinia sa, 


°° Ibidem, p. 48. 
” Ibidem, p. 94. 
28 bidem. 

Ibidem, p. 27. 

fotografiile sunt mai demne de atenţia noastră decât pictura fi- 
gurativă ori chiar decât cea abstractă, deoarece realitatea foto- 
grafiei îl inspiră în întreprinderea sa de reconstitui faptul: „Cred 
că e vorba de o uşoară abatere de la realitate, ceea ce mă readuce 
la ea cu mult mai multă violență”. 

În plus, atunci când pictează, Bacon priveşte de multe 
ori înspre o imagine reprezentând ceva cu totul diferit decât ceea 
ce înfăţişează în tablou (de exemplu, în timp ce picta portretul lui 
David Sylvester privea un album cu animale sălbatice), tocmai 
pentru ca, prin contrastul creat, să se elibereze de imaginile-clişeu, 
date gata fabricate ale minţii care l-ar putea influenţa în modul 
în care percepe ceva, determinând o indezirabilă reprezentare pe 
pânză, adică una fidelă dacă nu realității, măcar fidelă modului 
în care cea mai mare parte a oamenilor percep un anumit lucru, 
ambele de evitat în egală măsură. Bacon nu reuşeşte să se elibe- 
reze în totalitate de un anumit fond istoric, cultural, chiar dacă 
ajunge, prin înlăturarea a foarte multe imagini deja construite de 
experienţa vizuală a umanităţii, la un fundament de bază, instinc- 
tiv, la una dintre cele mai primare forme ale sale. Pentru aceasta 
se poate folosi, aşa cum remarcă David Sylvester, expresia „a 
acționa din instinct”, în sensul că artistul resimte /receptează/ 
impulsuri care tin de mentalul colectiv al unei comunităţi determi- 
nate istoric: „Dar acesta e un instinct cu adânci rădăcini în cultură, 
în practică, în ştiință””!. 

Alteori, parcă doar pentru a obţine imagini deosebit de 
sugestive, Bacon foloseşte reproduceri ale unor tablouri celebre 
(cum sunt cele ale lui Velasquez), sau imagini de film (scena 
guvernantei tipand din Potemkin), sau chiar reproduceri dupa 
propriile creații. De aceasta dată, sunt căutate efecte spectacu- 


3° Ibidem. 
31 Ibidem, p. 86. 

loase, el folosind imaginea în oglindă pentru a obţine o figură 
ghemuită in fata imaginii sale. 

De asemenea, atunci cand picteaza portrete ale cunos- 
cutilor, Bacon se serveşte de fotografii ale acestora pentru că se 
simte mai dezinhibat, mai liber decât dacă aceştia i-ar poza. În 
general, pentru Bacon fotografiile sunt un prilej de a se îndepăr- 
ta de realitate şi a da frâu liber imaginaţiei neîngrădite: „Foto- 
grafiile nu sunt întotdeauna puncte de referință; deseori, sunt 
izbucniri de idei”?. 

De altfel, din faptul că Bacon foloseşte fotografii ca su- 
port petru arta sa nu trebuie să înțelegem că el ar rămâne la 
imagini gata fabricate, ci dimpotrivă, artistul se asigură că a 
eliberat pânza de orice imagine sau gând care ar putea fi efectul 
unei obisnuinte de gândire. Pentru a realiza acest lucru, foloses- 
te diferite practici, cum ar fi aceea de a picta şi de a şterge, de a 
da semne întâmplător pe pânză cu cârpa îmbibată de culoare: 
„Folosesc acele practici doar pentru a-l perturba [procesul artis- 
tic]. Întotdeauna încerc să-l perturbez. Jumătate din activitatea 
mea, în pictură, constă în perturbarea a ceea ce pot face uşor 
altminteri””. Bacon încearcă să creeze o artă foarte disciplinată, 
prin manipularea hazardului şi a întâmplării, în ciuda tehnicilor 
mai puţin ortodoxe de a picta. Scopul pentru care el aruncă vop- 
seaua pe pânză ori foloseşte cârpa este acela de a lăsa „imaginea 
să se dezvolte, ca să zic aşa, spontan şi înăuntrul propriei sale 
structuri, nu în interiorul structurii mele”, pentru ca în cele din 
urmă să survină „o imagine mult mai organică” decât cea care a 
fost initial creată şi partial ştearsă”. Imaginea pe care Bacon 
vrea să o surprindă nu e una mentală, ci profund senzorială, este 
o imagine „dinăuntrul senzatiilor” sale, din „interiorul propriei 


3? Ibidem, p. 27. 
33 Ibidem, p. 81. 
* Ibidem, p. 135. 

fiinţe”. Când, printr-un hazard, această imagine începe să ia 
formă, intervine spiritul critic al pictorului, care începe să con- 
struiască pe această bază conferită de hazard. Pentru a-şi atin- 
ge scopurile, pictorul trebuie să fie capabil să depăşească stadiul 
artistului care aşterne culorile pe pânză în mod conştient şi să se 
lase în voia hazardului, combinând ceea ce Bacon numeşte 


x» x 


„muncă conştientă” cu munca „inconştientă”, făcută „din in- 


stinct’”®. 


35 Ibidem, p. 136. 
°° Ibidem, p. 87. 

